
Introducere 

Există o mulţime de Paterice: cel al Optinei, cel al Solovătului, cel athonit, cel de la 
Pecerska, cel de la Valaam, Patericul românesc si încă multe altele. Dar singurul 
dintre ele care este cunoscut, pur si simplu, sub numele de Pateric, este fără îndoială 
cel egiptean. In paginile sale ne întâlnim cu o mulţime de sfinţi: avva Antonie cel 
Mare, awa Arsenie, avva Ioan Colov, avva Pimen, awa Zosima si cei care, împreună 
cu aceştia, au urcat pe culmile desăvârşirii. Cum ar trebui să înţelegem această carte? 
Si ce valoare are ea pentru omul modern? 
Iată ce spune Arhimandritul Bartolomeu Anania: 

"Dacă, asemenea Sfântului Apostol Pavel, ar fi să împrumut comparaţii din lumea 
sportului, as spune că Filocalia este tratatul alpinistului, al celui ce a depăşit exerciţiile 
lunecusurilor facile si s-a angajat spre vârfuri înarmat cu espadrile, funii si pitoane; 
riscul căderii e din ce în e mai mare, dar si măsurile de apărare sunt mai severe. In 
schimb, Patericul poate fi manualul schiorului. Se ştie însă că una dintre primele griji 
ale instructorului este aceea de a-1 învăţa pe elev cum să cadă fără să îsi rupă gâtul si 
cum să se ridice fără să îsi frângă picioarele. Aceasta însă presupune eventualitatea 



căderii. Cititorul neavizat al Patericului este uneori scandalizat de istorisirea unor 
astfel de prăbuşiri, dar nu-i va rămâne străină lecţia redresării. [. . .] Monahismul 
initiatic s-a tot subţiat o dată cu trecerea timpului. Marii duhovnici de astăzi se pot 
număra pe degete. Fireşte, manualul nu-1 poate înlocui pe profesor, asa cum liturghia 
televizată nu poate suplini actul liturgic. Evlavia nu-i tot una cu sfinţenia. Drumul 
sacrelor desăvârşiri se face cu blagoslovenie. Dar nu e mai puţin adevărat că în 
vremea noastră călugării au nevoie de experienţa si înţelepciunea Părinţilor Pustiei, 
asa cum ei ni le-au lăsat prin mijlocirea cuvântului scris." 

Intr- adevăr, monahii de astăzi au nevoie de înţelepciunea Părinţilor din Pateric. Dar 
oare numai monahii se pot adăpa din această înţelepciune? Nu, în nici un caz. Nimeni 
nu a susţinut asa ceva. O dovadă este că, după Sfânta Scriptură, Patericul este una 
dintre cele mai citite cărţi ale lumii creştine. 

Patericul este prima carte creştină care m-a fascinat. Am citit-o de multe ori si, de 
fiecare dată, întâmplările din ea mi s-au împlântat în suflet. Patericul este o comoară 
de mare preţ pentru oricine vrea să ducă lupta cea bună a mântuirii. 
In predicile si cuvântările pe care le-am ţinut cu diverse prilejuri, una dintre 
preocupările de căpătâi a fost aceea de a-i convinge pe oameni că trebuie să reuşească 
să îsi împroprieze înţelepciunea marilor Sfinţi ai Bisericii. De mare folos mi-au fost 
exemplele luate din Pateric. într-o situaţie precisă, un părinte s-a purtat într-un anumit 
fel si a luat plată de la Dumnezeu. Dar noi, dacă ne-am afla într-o situaţie similară, 
cum am reacţiona? Am aflat în Pateric o mulţime de situaţii pe care le putem regăsi în 
vieţile noastre. Numai că nu ştim să le facem fată. 

Am văzut oameni care, fără să citească Patericul, au ştiu să reacţioneze aproape în 
acelaşi mod în care părinţii pustiei au fâcut-o în situaţii similare. Pentru că acelaşi 
Dumnezeu i-a luminat si pe unii, si pe alţii. Am văzut oameni care, deşi au citit si 
recitit Patericul, nu au ştiu să reacţioneze într-un mod asemănător. Pentru că au 
considerat această carte doar un ingredient necesar bagajului de cunoştinţe, iar nu o 
carte care modelează suflete. 

Volumul de fată se doreşte a fi o traducere a Patericului din limba română în limba 
română. Am încercat să traduc nu dintr-o limbă în alta, ci dintr-un mediu în altul. Cum 
adică? Adică am încercat să prezint întâmplările din vremea Sfântului Antonie cel 
Mare pe înţelesul omului contemporan, om care este plin de frământări, de nelămuriri, 
de întrebări. Om care se află într-o apăsătoare lipsă de repere. 
In scrierea pildelor de fată m-am folosit si de unele întâmplări din vremurile noastre 
care m-au impresionat în chip deosebit, fie că mi-au fost povestite de către de oameni 
care le-au auzit la rândul lor, fie că mi-au fost relatate chiar de către cei care le-au 
trăit. Am fost martor ocular la câteva întâmplări zguduitoare (ele au fost unul dintre 
factorii care m-au convins de necesitatea apariţiei cărţii de fată) care, chiar dacă au 
fost puţine la număr, mi-au arătat încă o dată că Dumnezeu lucrează si astăzi ca în 
vremurile de demult. Nu încerc să mă laud prin această afirmaţie, si nu cred că mă 
aflu printre putinii care au avut această ocazie. Cred că aproape toţi creştinii care se 
străduiesc să meargă pe calea mântuirii sunt părtaşi unor întâmplări de acest fel; unii 
însă le trec cu vederea, pierzând folosul pe care l-ar fi putut dobândi. De altfel, pentru 
cititori este important să înţeleagă că Patericul poate fi folosit si de mireni ca reper în 
viata duhovnicească. 

De câţiva ani, ori de câte ori citeam această carte, sau vreun fragment din ea, mă 
gândeam cum as putea să adaptez cele citite la viata mea. Mă simţeam ca în fata unei 
probleme de matematică. La unele probleme a fost uşor să aflu răspuns, la altele nu. 
La câteva nu am găsit răspuns nici până în ziua de astăzi (deci nu toate întâmplările 
sau învăţăturile din Pateric sunt parafrazate în această carte; le-am selectat pe cele în 



care diferiţii cititori - din larga categorie pe care am avut-o în minte - se pot regăsi 
fără mari eforturi). Oricum, nu sunt de părere că toate problemele ar putea fi rezolvate 
de oameni aflaţi pe primele trepte ale urcuşului duhovnicesc. Ba chiar cred că o 
asemenea atitudine ar fi exagerată, si ar putea fi la fel de vătămătoare ca un post 
aspru, ţinut fără chibzuinţă. Dacă până si monahii au dificultăţi în asumarea 
învăţăturilor filocalice ale Sfinţilor Părinţi, pendulând între ispita râvnei fără măsură si 
cea a leneviei, cu atât mai mult mirenilor le este dificil să se orienteze în labirintul pe 
care îl oferă Patericul. Eu nu cred că un cititor neexperimentat în viata duhovnicească 
ar face bine dacă s-ar încăpăţâna să afle soluţii la toate problemele pe care i le ridică 
această carte (această încăpăţânare fîindu-i spre pierzanie). Ci cred că ar face bine 
dacă s-ar folosi numai de soluţiile care îi apar în minte în mod spontan dacă face 
efortul de a citi Patericul cu luare aminte. înţelegerea acestei scrieri (si a oricărui alt 
Pateric sau a oricărei colecţii de întâmplări si cuvinte de folos) se poate asemăna 
învăţării unei limbi străine: o dată cu trecerea timpului cititorul va reuşi să asimileze 
tot mai mult. începutul, care a fost cel mai greu, trece în uitare. 
Cu timp în urmă m-am apucat să strâng material pentru o carte gen Limonariul 
mirenilor (pe care Dumnezeu mă ajutase să îl "descopăr" în timpul unui pelerinaj spre 
Sfântul Munte Athos), pe care să o intitulez Patericul mirenilor. Lucrării de fată 
credeam că i se potriveşte titlul Patericul pentru mireni. De altfel, la sfârşitul ediţiei 
româneşti a traducerii din limba greacă a Limonariului mirenilor apare menţionat 
faptul că intenţionam să tipăresc ambele cărţi. 

în cele din urmă, m-am decis că titlul Patericul mirenilor este mai potrivit pentru 
volumul de fată (cred că celălalt volum va fi intitulat Sfinţenia mirenilor). De altfel, 
Patericul egiptean - ca orice alt pateric, dar parcă mai mult decât celelalte - este si 
pentru mireni, este într-un fel si al nostru, al celor ce vieţuim în vâltoarea lumii. 
Pentru că această carte se adresează în primul rând celor care abia au păşit în lumea 
credinţei, iniţial mă gândeam ca subtitlul acestui volum să fie: Primii paşi în viata 
duhovnicească. Dar, pentru că intenţionez ca pentru aceşti cititori să scriu un 
Abecedar al vieţii creştine, pentru a evita confuzia am renunţat la acest subtitlu. Se pot 
face multe comentarii pe marginea întâmplărilor din Pateric. Sunt conştient că cei 
sporiţi în viata duhovnicească nu au nevoie de tâlcuirile mele. De altfel, de la an la an, 
eu însumi am înţeles altfel unele apoftegme ale Patericului, si vechea tâlcuire pe care 
mi-o dădusem mi se părea ştearsă fată de cea nouă. în parafrazele din această carte nu 
am încercat să acopăr răspunsurile la întrebările pe care mi le-am pus eu însumi, si la 
care am aflat răspunsul în Pateric. Ci am încercat să dau glas problemelor foarte 
diferite pe care le au creştinii în viata de zi cu zi. 

Am convingerea că cei sporiţi în credinţă - si chiar unii preoţi - se vor folosi la rândul 
lor de această carte. Nu direct, pentru că sfaturile sunt elementare si nu le spun nimic 
nou, ci indirect, prin faptul că pot să înţeleagă mai bine frământările fraţilor lor în 
Hristos sau fiilor duhovniceşti care, având dinţi de lapte, au nevoie să fie sprijiniţi de 
cei cu dinţi puternici. 

Oricum, nici pentru cei aflaţi pe primele trepte ale vieţuirii creştine această carte nu îsi 
propune să fie un mod de tâlcuire normativă a Patericului. Nu mă refer aici la faptul 
că, asa cum se întâmplă în mod firesc, orice scriere poartă pecetea neputinţelor 
autorului ei. Ci la faptul că prezentul volum vrea să fie o invitaţie la cunoaşterea 
Patericului. El vrea să stârnească în cititori dorinţa de a aprofunda învăţăturile 
Patericului. Asa cum reclama unui film are rolul de a-i face pe spectatori să vizioneze 
tot filmul. 

Cred că în vremurile noastre, în care modelele se împuţinează, trebuie să învăţăm arta 
de a găsi repere în cărţile duhovniceşti. Cred că în vremurile noastre apostate mulţi 



vor afla apă vie citind aceste cărţi, între care, la loc de cinste, se află Patericul. Si cred 
că fiecare cititor ar putea desluşi în Pateric noi si noi pilde pentru secolul XXI. . . 

Viata în lume 

1 . Părintele Ilarion a venit să facă sfeştanie în casa unuia dintre ucenicii săi, un tată 
foarte mâhnit că nu avea mai mulţi bani pentru a le asigura copiilor o hrană mai bună 
si pentru a le lua haine mai frumoase. 

A doua zi, părintele i-a spus: 

- Stăteam ieri la masă cu tine si copiii tăi. Am spus cu toţii rugăciunea si am început 
să mâncăm. Masa era sărăcăcioasă, asa cum mi-ai spus că e la voi de obicei. Dar mi se 
părea că cel mare avea în farfurie miere, tu cu soţia si cu cel mic aveaţi pâine si cel 
mijlociu avea mizerii. Mi-a descoperit Dumnezeu că băiatul cel mare, multumindu-I 
pentru bucatele pe care le mănâncă, ia plată de la Dumnezeu. Tu cu soţia si cu cel mic 
nici nu cârtiţi, dar nici nu sunteţi mulţumiţi cu ceea ce aveţi. Iar cel mijlociu, 
nemultumitor fiind, pierde plata sărăciei. Aceeaşi mâncare o aveţi, dar fiecăruia i se 
socoteşte după măsura sa. 

Era un bătrân mare si văzător cu mintea, si s-a întâmplat ca el odată să sadă cu mai 
mulţi fraţi la masă si, când mâncau ei, lua aminte bătrânul cu duhul si vedea că unii 
mănâncă miere, alţii pâine, iar alţii baligă. Si se minuna si se ruga lui Dumnezeu, 
zicând: "Doamne, descoperă-mi taina aceasta, că aceleaşi bucate fiind puse pe masă 
înaintea tuturor, când mănâncă se văd asa schimbate". Si i-a venit lui glas de sus, 
zicând: "Cei ce mănâncă miere sunt cei ce cu frică, cu cutremur si cu bucurie 
duhovnicească sed la masă si neîncetat se roagă si rugăciunea lor ca tămâia se suie 
la Dumnezeu. Cei ce mănâncă pâine sunt cei ce mulţumesc pentru împărtăşirea celor 
dăruite de la Dumnezeu, iar cei ce mănâncă baligă sunt cei ce cârtesc si zic: 
"Aceasta este bună, aceasta este putredă". Deci nu trebuie să zicem acestea sau asa 
să socotim, ci mai vârtos să proslăvim pe Dumnezeu si laude să-I înălţăm Lui, ca să 
se plinească cuvântul cel zis de Apostol: ori de mâncaţi, ori de beţi, ori altceva de 
faceţi, toate spre slava lui Dumnezeu să le faceţi". (21-281) 

2. Aşteptând să le vină rândul să se spovedească, două femei au început să vorbească 
despre credinţa în Dumnezeu. încetul cu încetul, discuţia a deviat spre subiecte 
lumeşti, în cele din urmă transformându-se în bârfă. Când au început să vorbească 
despre scandalul pricinuit de dezvăluirile amantei unui om cunoscut, pe care mass- 
media îl luase în vizor, i-au cerut părerea unei femei care până atunci nu intrase în 
discuţie. Aceasta le-a spus: 

- Dacă vreţi să vă spovediţi, lăsaţi păcatele altora si vedeti-le pe ale voastre. Iar dacă 
vreţi să le analizaţi pe ale altora, atunci amânaţi spovedania pe altă dată. Ori una, ori 
alta. 

S-au adunat odată cei din Schit, certându-se pentru Melchisedec si au uitat să cheme 
pe avva Copri. Mai pe urmă chemându-l, îl întrebară de aceasta. Iar el, lovindu-se de 
trei ori peste gură, a zis: "Vai tie, Copriel Vai tie, Copriel Vai tie, Copriel Căci cele 
ce ti-a poruncit Dumnezeu să le faci le-ai lăsat si cele ce nu le cere de la tine le 
cauţi". Si, auzind fraţii acestea, au fugit la chiliile lor. (3-125) 

3. Era o femeie care rămăsese văduvă cu două fetite. Ea îsi iubea foarte mult soţul si 
nu vroia să se mărite a doua oară. La un an de la moartea soţului ei, la sâni i se 
formaseră nişte noduli. Când s-a dus la doctor, acesta a întrebat-o: 



- Ai o viată sexuală normală? 

- V-am spus că sunt văduvă, domnule doctor. 

- Văduvă, am înţeles, dar nu ai relaţii cu nici un bărbat? 

- Nu, si nici nu am de gând. 

- Treaba ta. S-ar putea ca nodulii aceştia să fie de la lipsa relaţiei tale cu un bărbat. 
Dacă vrei să te gândeşti la sănătatea ta si la binele copiilor tăi, ar fi bine să te gândeşti 
să fii cu cineva. Altfel, te distrugi si psihic, si fizic. Nu trebuie să te măriţi ca să scapi 
de hormoni, îi spuse doctorul, ironic. 

Ajungând la duhovnicul său, femeia îi spuse cu ochii în lacrimi ce aflase de la doctor. 

- Nu te îngrijora. Doctorii spun multe prostii. Vrei să te măriţi din nou? 

- Nu, dar dacă trebuie. . . Nu vreau să curvesc. 

- Nu trebuie să te măriţi numai ca să ai cu cine să te culci. Dacă vrei să rămâi văduvă, 
vei avea mare plată de la Dumnezeu. 

- Dar cu nodulii, cum rămâne? 

- O să ne rugăm la Maica Domnului, si or să treacă. 

După câteva luni, femeia s-a dus din nou la doctor, pentru control. 

- Văd că eşti bine, sănătoasă. Cum e, ai ţinut seama de sfatul meu, nu? Un bărbat e un 
bărbat. 

- Nu, domnule doctor. M-am rugat la Dumnezeu si m-a ajutat. . . Precum puteţi vedea 
si dumneavoastră. 

Un frate oarecare, dacă a venit ziua începerii Sfântului si Marelui Post, a pus în sine 
hotărâre si făgăduinţă înaintea lui Dumnezeu că nu va ieşi afară din chilia lui până 
în ziua Sfintelor Paşti. Si asa si-a gătit în chilia sa toate cele ce-i trebuiau lui în 
timpul postului până la Paşti. Si s-a închis tare, ca să nu poată intra nimeni la 
dânsul. 

Iar vrăjmaşul diavol, neputând răbda hotărârea si făgăduinţa acelui frate si 
începerea cea bună si silinţa lui, a vrut să-l smintească din hotărârea sa, să-l scoată 
afară din chilie si să-si calce făgăduinţa pe care afăcut-o înaintea lui Dumnezeu. Si 
asa i-a umplut chilia cu păduchi de lemn puturosi, atât de mulţi, încât nu era nicăieri 
loc în chilie, cât ai pune vârful degetului unde să nu fie păduchi. Peste tot era plin si 
nu se vedeau pereţii chiliei, nici podelele, nici pâinea, nici apa si toate vasele erau 
pline. Iar el, văzând atâta urâciune si grozăvie si o pedeapsă ca aceea în chilie, se 
mira foarte. Si a cunoscut că este ispită diavolească, dar răbda mereu vitejeşte si se 
întărea, zicând în cugetul său: "Măcar de mă va pedepsi Dumnezeu până la moarte, 
dar eu din chilie afară până în ziua Paştilor nu voi ieşi. După cum am făgăduit lui 
Dumnezeu, asa voi face". 

Iar Dumnezeu, văzând bărbăteasca lui răbdare, când a fost în duminica a treia a 
Sfântului Post, a poruncit furnicilor să intre în chilia lui, să-i scoată toţi păduchii din 
chilie. Si asa au venit si au intrat în chilia lui o mulţime de furnici, ca la un război cu 
mare vitejie si cu mânie asupra păduchilor de lemn. Si au acoperit mulţimea 
furnicilor toţi păduchii. Fratele stând, căuta si se minuna de un lucru ca acesta, că 
fiecare furnică ieşea din chilie pe ferestre, pe unde intrase, trăgând câte un păduche 
de lemn afară. Si asa, într-un ceas, i-au scos si i-au curăţit pe toţi din chilie. Pentru 
aceea, fraţilor, bună este răbdarea în ispite, pentru că cei ce rabdă cu mulţumită, 
ajung la bun sfârşit. (5-340) 

4. într-o noapte, în timp ce se ruga, Dumnezeu i-a descoperit părintelui Serafim că 
două dintre ucenicele sale au murit. Uneia, care crescuse cu greu doi copii, fiind 
văduvă si fără să fie ajutată, au venit îngerii să îi ia sufletul, cu toate că fusese o 



femeie cârtitoare si cădea des în deznădejde. 

Cealaltă murise pe patul de boală lângă care se aflau soţul si cei sase copii. Când a 

murit, nu au venit îngerii să îi ia sufletul. Cât trăise, ea Ii mulţumea tot timpul lui 

Dumnezeu pentru grija cu care o înconjura. 

Părintele a întrebat: "Cum, Doamne, pe cea care cârtea au luat-o îngerii si pe cealaltă 

nu?" 

Domnul i-a răspuns: "Amândouă s-au mântuit. Dar prima a avut o cruce mult mai 

grea decât cealaltă. Dacă cea de-a doua ar fi trecut numai un an prin încercările prin 

care a trecut prima, credinţa i s-ar fi zdruncinat. Când avea necazuri, imediat soţul ei 

era lângă ea si o întărea. In timp ce văduva plângea, si nu o mângâia nimeni". 

Povestit-a unul din părinţi: erau doi fraţi aproape de el, unul străin si altul cunoscut. 
Si cel străin era puţin mai lenevos, iar cel cunoscut foarte osârduitor Si s-a întâmplat 
de a murit mai înainte cel străin. Bătrânul, fiind văzător cu mintea, a văzut mulţime 
de îngeri cum povătuiau sufletul celui străin. Si dacă au ajuns la cer si era aproape 
să intre, s-a făcut cercetare pentru dânsul si a venit glas de sus zicând: "Vădit este că 
era puţin trândav, dar pentru înstrăinarea lui deschideti-H". Apoi a adormit si cel 
cunoscut, adică cel [care era din acel] loc si în vremea morţii au venit toate rudeniile 
lui. Si a văzut bătrânul că nu este nici un înger nicăieri si s-a minunat. 
Atunci a căzut cu fata la pământ înaintea lui Dumnezeu, zicând: "Doamne, cum cel 
străin, fiind trândav, a dobândit astfel de slavă, iar osârduitorul acesta nu s-a 
învrednicit de nimic de acest fel? ". Si i-a venit glas către el, zicând: "Osârduitorul, 
când era să moară, a deschis ochii săi si si-a văzut rudeniile plângând si i s-a 
mângâiat sufletul. Dar cel străin, deşi era trândav, pe nimeni dintre ai săi n-a văzut 
si, suspinând, a plâns, iar Dumnezeu l-a mângâiat pe el". (4-400) 

5. La o întâlnire cu tinerii din parohia sa, un duhovnic deschise vorba despre ispitele 
pe care le aduce televizorul. La un moment dat, unul dintre tineri, Toni, făcu referire 
la o emisiune religioasă pe care o vedea în fiecare săptămână: 

- Nu ştiu cât o să mai dureze emisiunea asta, pentru că, spre deosebire de alte emisiuni 
religioase, aici se prezintă fără modificări învăţătura ortodoxă. Nu sunt invitaţi nici 
sectanţi, nici vorbitori de alte religii. Este o emisiune cu adevărat folositoare. 

- Da, spuse Bogdan, un alt tânăr, dar ai văzut si tu ce urmează după ea. 

- Ce urmează? întrebă părintele. 

- Urmează un talk-show moderat de o prezentatoare foarte vulgară, răspunse Bogdan. 

- Tie cum ti se pare talk-show-ul?, îl întrebă părintele pe Toni. 

- Nu ştiu, părinte. Cum se termină emisiunea religioasă, sting televizorul si fac 
altceva. Sunt foarte presat de timp. . . 

- O, de ar înţelege toţi creştinii cât de important este timpul. Nu ne mai întâlnim cu 
clipa care trece. 

- Dar de unde ştii, Toni, ce merită să vezi si ce nu? 

- îmi iau programul si îmi însemnez toate emisiunile care cred că merită să fie văzute. 

- Si ai timp să le vezi pe toate? Nu ziceai că eşti presat de timp? întrebă Bogdan. 

- Nu sunt prea multe, cam trei-patru pe săptămână. Si uneori mai văd câte un film. In 
rest, nu mă uit la televizor. 

O fată interveni în discuţie: 

- Asta e cea mai bună soluţie. Să îti iei programul si să îti alegi ceea ce vrei să vezi. 
Nu are rost să stai tot timpul în fata ecranului aşteptând ceva interesant. 
Părintele spuse: 

- Dacă omul ar sti cu adevărat ce să aleagă, ar fi bine. Numai că mulţi se mint singuri 



si stau ore întregi în fata televizorului închipuindu-si că se aleg cu vreun oarecare 
folos. Si de multe ori cunoştinţele aflate de la televizor nu ajută la nimic altceva decât 
la risipirea unui timp care ar putea fi folosit mai bine. Oricum, Toni face foarte bine; 
cum se termină emisiunea care îl interesează, stinge televizorul. 
Auzindu-1 pe părinte, Bogdan îsi dădu seama cât greşea. Se uita foarte mult timp la 
televizor si, chiar dacă uneori vedea ceva de folos, rămânea în fata ecranului si după 
aceea . . . 

Odată preotul Schitului a mers la arhiepiscopul Alexandriei pentru o trebuinţă 
bisericească. După ce s-a întors si a venit la Schit, îl întrebau fraţii, zicând: "Cum ai 
umblat, avvo? Ce ai văzut în oraş?". Răspuns -a lor: "Eu, fraţilor, altă fată de om n- 
am văzut în cetate, decât pe arhiepiscopul". Iar ei, auzind aceasta, se minunau si, 
după acest cuvânt al lui, au început toţi fraţii foarte tare a păzi acel obicei, adică a-si 
păzi ochii lor de vederile nefolositoare. (16-280) 

6. Părintele Ioan si cântăreţul său au fost chemaţi la un parastas de către un om care 
făcuse o sponsorizare pentru pictarea bisericii. Parastasul avea loc într-o vilă luxoasă. 
După ce părintele a binecuvântat masa, toţi s-au apucat să mănânce. 

încetul cu încetul, atmosfera devenea din ce în ce mai zgomotoasă, ca si cum ar fi fost 
vorba de o petrecere, nu de un parastas. 

- Să plecăm, părinte, a spus cântăreţul. 

- Nu, mai stăm puţin, a spus părintele. 

La un moment dat, cineva a vrut să asculte muzică lăutărească: 

- Puneţi muzică, să se bucure si mortul..., a zis unul dintre meseni, veselindu-se. 

- Da, părinte, să punem muzică, doar fiecare are modul lui de a se despărţi de cei care 
i-au fost dragi, a spus cel care sponsorizase biserica, dând drumul la casetofon. 

- Frate, dar nu toate îi plac lui Dumnezeu, si nici nu îi sunt de folos celui răposat. 
Parastasul se face pentru morţi, nu pentru rudele îndurerate. 

Cântăreţul i-a şoptit părintelui: 

- De asta râd sectanţii de credinţa noastră si spun că nu îi ajută cu nimic pe morţi 
faptul că rudele lor se ghiftuiesc, în timp ce săracii primesc abia o bucăţică de pâine si 
putină colivă. 

- Să plecăm de aici, a spus părintele cântăreţului. Si apoi, privindu-1 în ochi pe 
sponsor, a zis: 

- De-acum începe petrecerea, nu mai e loc pentru parastas... 

S-a făcut pomană în muntele lui avva Antonie si s-a aflat acolo un vas cu vin. Si 
luând unul din bătrâni un văscior si un pahar l-a dus la avva Sisoe si i-a dat lui si a 
băut. Asemenea si al doilea si a primit. Apoi i-a dat lui si al treilea si nu l-a luat, 
zicând: "încetează, frate, au nu ştii că este de la satana!" (8-208) 

7. în Duminica Sfintei Măria Egipteanca, un părinte hirotonit de curând a început un 
cuvânt despre pocăinţă. A dat câteva exemple de sfinţi care au părăsit păcatul. în 
biserică se auzeau şuşoteli. Unii credincioşi, în special cei mai în vârstă, nu păreau 
prea interesaţi de subiect. Două femei depanau amintiri din tinereţe, altele vorbeau 
deşertăciuni, comentând lungimea fustei unei femei care venise prima dată în acea 
biserică sau mirosul neplăcut al cerşetorilor de la poarta bisericii. 

Părintele a continuat: 

- Dar există si mulţi păcătoşi care nu vor să audă de pocăinţă. în parohia noastră, de 
exemplu: avem un caz, un om căruia îi place să bea mult, despre care vă voi spune 
câteva cuvinte. Omul acesta, pe care îl cunoaşteţi cu toţii, este un caz care pare 



irecuperabil. 

încet-încet, credincioşii care şuşoteau începură să fie atenţi: predica devenea 
interesantă si pentru ei - se gândeau că poate părintele va da si nişte amănunte picante, 
pentru a le putea discuta la masa de prânz cu cei care nu veniseră să se împărtăşească 
din frumuseţea sfintei slujbe. 

- Să vă spun cât de tare a căzut în patima băuturii acest om? întrebă părintele, 
mirându-se câtă linişte se făcuse în biserică. Nu, nu o să vă spun. Am vrut numai să vă 
daţi singuri seama că, atâta vreme cât vă vorbeam despre îndreptarea vieţii, unii 
şuşoteau. Cum a venit vorba despre un păcătos care poate fi bârfit, care poate fi arătat 
cu degetul, s-a făcut linişte. Nu vă voi mai spune altceva astăzi, decât atât: dacă veniţi 
la biserică din orice alt motiv, si nu pentru a fi în comuniune cu Dumnezeu si a vă 
ruga împreună cu ceilalţi, dacă vă interesează numai subiectele de bârfă sau subiectele 
care vă ridică în proprii ochi, făcându-vă să vi se pară că sunteţi superiori celor care 
stau la această oră în fata televizoarelor, ar trebui să vă daţi seama că greşiţi. Biserica 
este casa lui Dumnezeu. Vreţi să o transformaţi în sală de spectacol, în salon de bârfe? 
Să nu fie asa! Luaţi aminte la cursele vrăjmaşului care, dacă nu a reuşit să vă 
împiedice să ajungeţi la biserică, se luptă să vă sucească minţile si să vă îndemne să 
vorbiţi în loc să vă rugaţi sau să ascultaţi cuvinte de folos. As mai fi avut multe să vă 
spun, dar o să vi le spun altădată. Vă las să vă gândiţi singuri dacă vreţi să mergeţi pe 
calea mântuirii. Si, dacă nu vreţi, nu ştiu ce rost are să mai veniţi la biserică. Iar dacă 
vreţi, nu ştiu ce rost are să şuşotiţi si să clevetiţi, în loc să vă rugaţi lui Dumnezeu cu 
zdrobire de inimă. . . 

Povestit-a iarăşi despre alt bătrân care şedea în pustie că s-a rugat lui Dumnezeu să i 
se dăruiască lui ca niciodată să nu dormiteze când se porneşte vreo vorbă 
duhovnicească, iar de va aduce cineva cuvinte de clevetire sau de vorbă deşartă, 
îndată să adoarmă, ca să nu guste auzurile lui acest fel de otravă. Si acesta zicea că 
diavolul este silitorul vorbei deşarte si luptătorul a toată învăţătura duhovnicească, 
aducând si acest fel de pildă. "Că vorbind eu, zice, pentru folos către oarecari fraţi, 
de atâta somn adânc au fost cuprinşi, încât nici genele ochilor nu puteau să le mişte. 
Eu, vrând dar să arăt lucrarea demonului, cuvânt de vorbă deşartă am adus la 
mijloc, de care, făcând haz, numaidecât s-au trezit. Si suspinând am zis: "Cât timp 
pentru lucruri cereşti vorbeam, ochii voştri, ai tuturor, de somn erau cuprinşi, iar 
când cuvânt desert a curs, toţi cu osârdie v-ati deşteptat. Pentru aceea, iubiţilor fraţi, 
mă rog, cunoaşteţi lucrarea demonului celui viclean si de sine luaţi aminte, păzindu- 
vă de dormitare când faceţi ceva duhovnicesc sau ascultaţi ceva". " (6-121) 

8. Un creştin se ruga tot timpul ca pe lumea cealaltă să ajungă în rai, la un loc cu soţia 
si copii săi. Părintele Ilarion i-a spus odată: 

- Mi-a spus cerşetorul din fata bisericii că ieri ati venit pe rând la slujbă. Mai întâi 
băiatul cel mare, studentul, apoi cel mijlociu, si abia apoi tu cu soţia. In fata bisericii 
era o maşină rămasă în pană, cea pe care ai împins-o împreună cu ceilalţi. Dar maşina 
era si când a trecut studentul, care însă nu s-a gândit că poate da o mână de ajutor. 
Mijlociul poate s-a gândit că nu are destulă putere, deşi dacă ar fi împins si el maşina 
s-ar fi urnit înainte să soseşti tu. Vrei să fiţi la un loc în rai? Atunci ai grijă să trăiască 
si ei asa cum trăieşti tu, să se gândească mai mult la aproapele lor. Dumnezeu nu vă 
poate pune la un loc dacă nu duceţi cu toţi lupta cea bună. în rai nu se ajunge pe pile 
sau prin aranjamente, ci fiecare e pus la locul potrivit măsurii sale. Si ai grijă de 
propria mântuire, nu te gândi că te vei mântui cu siguranţă, că s-ar putea să pierzi 
raiul. Toată nădejdea să o pui în mila lui Dumnezeu. 



A întrebat un bătrân dacă se folosesc cei ce cer rugăciunile părinţilor, iar ei se 
lenevesc. Si i-a răspuns: "Mult poate rugăciunea dreptului, precum este scris; însă 
care se face, adică aceea care se ajutorează de cel ce cere rugăciunea, păzindu-se cu 
toată osârdia si cu durere în inimă de gânduri si fapte rele. Că de va petrece cu 
nebăgare de seamă, de nici un folos nu-i va fi, chiar dacă sfinţii se vor ruga pentru el. 
Că unul zidind si altul surpând, ce au folosit, fără numai osteneli?" 
A adaos încă si acest fel de povestire, zicând: "Era un sfânt părinte al unei chinovii 
împodobit cu toată fapta bună, dar mai vârtos cu smerita cugetare, cu blândeţea, cu 
milostivirea către săraci si cu dragostea. Acesta se ruga mult lui Dumnezeu, zicând: 
"Doamne, mă ştii pe mine cât sunt de păcătos, dar nădăjduiesc în îndurările Tale să 
mă mântuiesc prin mila Ta. Deci, mă rog bunătăţii Tale, Stăpâne, să nu mă desparţi 
de obştea mea, ci împreună cu mine si pe aceia îi învredniceşte împărăţiei Tale, 
pentru nespusa Ta bunătate"". 

Deci, această rugăciune neîncetat făcând-o, l-a încredinţat iubitorul de oameni 
Dumnezeu în acest chip: trebuia să se săvârşească pomenire de sfinţi la o altă 
mănăstire, care nu era departe de dânşii, si îl chemau părinţii acelei mănăstiri pe el 
împreună cu ucenicii lui. Iar el se lepăda. Dar a auzit în vis, zicându-i-se să meargă 
si să trimită întâi pe ucenicii săi, apoi să meargă singur. Deci, ducându-se ucenicii 
lui, zăcea un înger în chip de sărac bolnav în mijlocul drumului. Venind ucenicii la 
locul acela si văzându-l văităndu-se, l-au întrebat care e pricina. Iar el a zis: "Sunt 
bolnav si eram călare pe dobitoc, care, trântindu-mă, a fugit si iată, nu are cine să-mi 
ajute". Iar ei au zis: "Ce putem să-ti facem, avvo? Noi suntem pe jos". Si lăsându-l, s- 
au dus. Apoi, după puţin timp a venit si părintele lor si l-a aflat zăcând si suspinând, 
si înstiintându-se de pricină i-a zis: "Nu au venit nişte monahi si nu te-au aflat asa?". 
Iar el a zis: "Ba da, au venit, dar neînstiintându-se de pricină au trecut zicând: "Noi 
suntem pe jos, ce putem să-ti facem?"". Zis-a lui avva: "Poţi să umbli puţin si să 
mergem?". Iar el a zis: "Nu pot!". Atunci avva i-a zis: "Vino să te iau în spate si 
Dumnezeu ne va ajuta si vom merge". Iar el a zis: "Cum poţi atâta depărtare să mă 
duci în spate? Mergi si te roagă pentru mine!". Iar avva a zis: "Nu te voi lăsa, ci iată 
piatra aceea, te voi pune pe dânsa si mă voi apleca si te voi lua în spate". Si asa a 
făcut. 

La început îl simţea că este greu, ca un om mare, apoi se făcea mai uşor, tot mai uşor, 
încât se minuna cel ce îl purta pe spate. Si deodată s-a făcut nevăzut si a venit glas 
către el: "Pururea te rugai pentru ucenicii tăi să se învrednicească împreună cu tine 
de împărăţia cerurilor, si iată că altele sunt măsurile tale si altele ale lor. Deci fă-i pe 
ei să vină la lucrarea ta si vei dobândi cererea, căci eu sunt Dreptul Judecător, 
răsplătind fiecăruia după faptele lui". (1-321) 

9. O femeie nu vroia să aibă copii. La spovedanie nu îi spunea duhovnicului că lua 
pilule contraceptive. După câţiva ani, însă, preotul a întrebat-o: 

- Ce e cu voi de nu aveţi copii? Aveţi probleme cu sănătatea? 

- Nu, părinte. 

Soţul femeii era de fată: 

- Nu, părinte, suntem sănătoşi. Dar dacă nu pot să o conving. . . Duhovnicul meu m-a 
oprit de la împărtăşanie pentru asta, dar dacă sfinţia voastră îi îngăduiţi. . . 

- Eu? Eu nu îngădui asa ceva. Preoţii nu pot fi îngăduitori cu păcatul. Nu ştiam nimic. 
Of, de asta e bine ca amândoi soţii să aibă acelaşi duhovnic, să fie călăuziţi pe acelaşi 
drum, nu unul într-o parte si unul în alta. 

Femeii îi spuse: 



- îti dau dezlegare să mergi la duhovnicul soţului tău. Si cât de curând vreau să aud că 
ai rămas însărcinată. Terminaţi cu prostiile! 

Femeia s-a dus la duhovnicul soţului ei si a început să ducă o viată creştină. A făcut 
prima spovedanie completă din viata ei. Si apoi a renunţat să mai ia pilule 
contraceptive. Au trecut câteva luni si a rămas însărcinată. 

Nu după mult timp, însă, în viata lor au început să apară tot felul de necazuri si ispite. 
Intâlnindu-se pe stradă cu fostul ei duhovnic, 1-a întrebat: 

- Părinte, cum se face că înainte toate ne mergeau bine, iar acum avem din ce în ce 
mai multe probleme? 

- înainte, când vă fereaţi să faceţi copii, adică fugeaţi de una din cele mai importante 
cruci ale familiei, dracii vă lăsau în pace. Pentru că dragostea egoistă în care trăiati era 
de ajuns ca să vă pierdeţi mântuirea. Acum, însă, când ati înţeles că trebuie să faceţi 
copii, când aşteptaţi un copil, începeţi să mergeţi pe drumul cel bun. înainte, toate 
faptele voastre bune erau puse în umbră de laşitatea voastră, de frica voastră de a avea 
copii care să vă stânjenească, copii care să vă mănânce timpul. Acum dracii se luptă 
cu voi, pentru că ştiu că mergeţi pe calea mântuirii. Ar trebui să vă bucuraţi că aveţi 
necazuri. E semn bun. E semnul că Dumnezeu vă învaţă să urcaţi pe scara raiului. 

Povestit-a unul din părinţi că un călugăr iubitor de osteneli lua aminte de sine, dar s- 
a întâmplat că s-a lenevit puţin. Si, pe când se lenevea, prihănindu-se zicea: "Suflete, 
până când te leneveşti de mântuirea ta si nu te temi de judecata lui Dumnezeu? Vezi, 
nu cumva să fi apucat în lenevirea aceasta si să te dai chinurilor celor veşnice!". 
Acestea zicând întru sine, se ridica la lucrul lui Dumnezeu. Intr-una din zile, însă, 
făcându-si pravila, au venit dracii si l-au tulburat. Iar el a zis către ei: "Până când 
mă necăjiţi? Nu vă îndestulaţi cu lenevirea vremii celei trecute?". Zis-au lui dracii: 
"Când erai în lenevire, nici noi nu aveam grijă de tine. După ce te-ai sculat asupra 
noastră si noi ne-am sculat asupra ta". Aceasta auzind fratele, se îndemna pe sine la 
lucrul lui Dumnezeu si sporea cu darul lui Hristos. (1-412) 

10. Unei văduve i-a luat foc casa în care locuia. A reuşit să îsi scoată copiii la timp, 
dar nu a apucat să îsi scoată si lucrurile. Totul a fost înghiţit de foc. Femeia a petrecut 
noaptea în rugăciune, cerându-I Domnului să o ajute să facă rost de o altă casă. 
Noaptea, în vis, a auzit o voce care i-a spus: 

- Dimineaţă să mergi la biserică si să îi spui părintelui ce ti s-a întâmplat. Să ceri 
ajutor pentru casă. 

Când s-a trezit din somn, femeia s-a dus să vorbească cu preotul. Acesta i-a spus: 

- Azi o să vină la mine un om bogat. A avut mai de mult nişte ispite, dar cu rugăciune 
a trecut cu bine prin ele. De atunci e foarte săritor. Când îi spun să ajute pe cineva, o 
face imediat. Să vedem dacă te poate ajuta cu ceva. 

Bogatul a venit si, auzind de necazul femeii, s-a hotărât să o ajute: 

- Mama mea a murit acum o lună. A rămas un apartament gol, în care nu stă nimeni. O 
să puteţi sta acolo. Facem actele cât de curând. Să fie pomană. 

Când i-a spus soţiei sale că i-a dat apartamentul femeii văduve, ea s-a supărat. 

- Nu, nu o să îi dai nimic. O să stea acolo cât vrea, nu îi luăm chirie, dar nu vreau să 
faci pomană un apartament. Cine ştie când o să avem nevoie de el. 

Dar bărbatul era hotărât: 

- Nu, i-am spus că îl dau, pomana e făcută. Nu pot să o iau înapoi. 
Noaptea, femeia sa L-a visat pe Hristos care i-a spus: 

- Lasă-1 pe bărbatul tău să dea văduvei casa. La cât e de necăjită, ajutorul vostru ar 
însemna foarte mult pentru ea. 



Când s-a sculat, femeia i-a spus soţului ei: 

- Nu mă supăram dacă, înainte de a-i da casa femeii, îmi cereai si mie părerea. M-a 
supărat faptul că nu mi-ai spus mai înainte. Acum, ce să zic, după visul pe care l-am 
avut aseară, sunt convinsă că e bine să îi faci actele femeii. Si i-a povestit bărbatului 
ce visase. 

- Mai mult, de acum o să îi dăm femeii nişte bani în fiecare lună, ca să îi fie mai uşor 
să îsi crească copiii. 

S-au dus amândoi să vorbească cu văduva. Aceasta le-a mulţumit pentru casă, dar 
bani nu a vrut să primească: 

- Mie Hristos mi-a spus să cer ajutor pentru casă, nu pentru altceva. Mi-ati făcut o 
mare bucurie cu casa. Dar bani nu îmi trebuie. Cât sunt în putere, dacă muncesc tot 
timpul, am destul ca să îmi cresc copiii. Ajutati-i pe alţii dacă vreţi, sunt destui oameni 
si mai săraci decât noi, spuse femeia. 

Soţia bogatului s-a mirat auzind aceste cuvinte. Si-a dat seama că, pe cât erau de mari 
greutăţile prin care trecea văduva, pe atât de mare era si credinţa ei. Si luând aminte la 
înţelepciunea văduvei, soţia bogatului si-a vândut toate bijuteriile si i-a dat preotului 
banii ca să îi împartă la săraci. Si-a dat seama că mai multă nevoie are un sărac de o 
bucată de pâine decât ea de o bijuterie. . . 

Un monah antiohian de neam cucernic, de la mănăstirea lui Casian, a mers la 
Sfintele Locuri pentru rugăciuni si, zăbovind el acolo, a sfârşit cele ce avea de 
trebuinţă, dar nu ştia ce să facă. Si sezând în biserică se scârbea de aceasta. Plecând, 
a adormit puţin si L-a văzut pe Domnul nostru Iisus Hristos grăindu-i: "Du-te la 
iconomul Sfintei învieri si să-i zici lui: "M-a trimis Iisus la tine, să-mi dai pentru 
dânsul un galben si-ti voi da zapis la mână, si când va veni Iisus ti-l va da!"" 
Desteptându-se monahul si rugându-se, a crezut cuvântului si, mergând, l-a aflat pe 
iconom căruia i-a zis precum i-a poruncit lui. Si a zis iconomul: "Dar când are să 
vină Iisus să mi-l dea?". Iar monahul a răspuns: "Eu precum am auzit, ti-am spus, tu 
cum ştii, asa să faci". Atunci a zis iconomul: "Fă-ti zapisul!". Si a şezut monahul de a 
scris asa: "Eu, Ioan, călugărul de la Antiohia Siriei, mărturisesc că am luat un 
galben de la tine, Ştefan preotul, iubitorul de Dumnezeu, iconomul Sfintei învieri, 
trebuindu-mi! Si pentru încredinţare am făcut acest zapis al meu si, când va veni Iisus 
Hristos, ti-l va da". Apoi, luând galbenul, aplecat. 

Iar în noaptea următoare a văzut iconomul în vis pe cineva grăindu-i: "Ia-ti galbenul 
si să-mi întorci zapisul monahului!". El însă nu voia, grăind: "Acela a zis că Iisus va 
veni si-mi va plăti". Iarăşi a zis: "Eu sunt Iisus, ia-ti dar galbenul si-mi dă zapisul 
călugărului. Sau vrei să iei mai mult? Iată, este al tău!". Si desteptându-se, a trimis 
nişte oameni după monah, zicându-le: "Oriunde îl veţi afla pe acel monah, să-l 
aduceţi la mine!". Si aflându-l, i-au zis: "Mergi, că te cheamă iconomul!". 
Acesta, temându-se, zicea întru sine că acela s-a căit si vrea să-i ia galbenul. De 
aceea, mergea cu sfială, iar acela văzându-l, i-a zis: "Părinte, mai ia si alţi galbeni, 
câţi vei voi, si-mi fă zapis!". Părintele i-a răspuns: "Iartă-mă, dar mai mulţi nu-mi 
trebuie, destul îmi este acesta, că nu mi-a zis Domnul să iau mai mult de un galben ". 
Iar cei ce au auzit, s-au mirat si au proslăvit făgăduinţele Domnului cele 
nemincinoase. (1-366) 

1 1 . După slujbă, un tânăr s-a apropiat de preot si l-a întrebat: 

- Părinte, îmi daţi binecuvântare să mă duc mâine cu colegii mei la un film? Am 
terminat sesiunea si vreau să mă relaxez puţin. 

- La ce film vreţi să mergeţi? 



- La o comedie. 

- Dacă tii mult să mergi, du-te. 

Tânărul s-a îndepărtat. Paracliserul, care în tinereţea sa fusese frate de mănăstire, 
auzind cuvintele părintelui, s-a smintit: 

- Vai, părinte, cum îl lăsaţi să îsi piardă timpul? 

- Nu e treaba ta. 

- Totuşi, nu vă e frică de Dumnezeu? 

- Nu eşti tu duhovnicul lui, ci eu. De câteva luni vine la biserică si e din ce în ce mai 
râvnitor. Nu trebuie să privească credinţa ca pe un jug sufocant. Trebuie să urce pe 
fiecare treaptă, nu poate ajunge direct la capătul drumului. Peste câţiva ani sau poate 
chiar peste câteva luni poate că va renunţa de bună-voie să meargă la comedii. Se va 
folosi mai mult dacă va urca pe treapta următoare la momentul potrivit, nu când îi 
impun eu. 

- Nu vă înţeleg. 

- Uite, îti dau un exemplu. Tu asculţi la tine acasă muzică religioasă? 

- Da, cum să nu. Uneori ascult până suprasolicit casetofonul. 

- Aici vroiam să ajung. Si atunci, îti mai pui muzică? 

- Nu, să nu-1 stric. 

- Asa e si cu sufletul. Cum să-ti explic mai simplu? Sufletul e ca un stomac. Dacă îi 
dai hrană duhovnicească tot timpul, fără să îi dai timp să digere ce mănâncă, face 
indigestie. Toate trebuie făcute cu măsură. 

Era cineva care vâna prin pustie dobitoace sălbatice si [acesta] l-a văzut pe avva 
Antonie glumind cu fraţii si s-a smintit. Iar bătrânul, vrând să-l încredinţeze pe el că 
trebuie câte puţin să se pogoare fraţilor, i-a zis lui: "Pune săgeata în arcul tău si 
întinde-l". Si a făcut asa. Si i-a zis lui: "întinde iarăşi". Si a întins. Si iarăşi i-a zis: 
"Intinde-l". Si a zis lui vânătorul: "De îl voi întinde peste măsură, se frânge arcul". 
Zis-a lui bătrânul: "Asa si la lucrul lui Dumnezeu: dacă peste măsură vom întinde cu 
fraţii, degrabă se rup. Deci trebuie câte puţin si câteodată a ne pogorî fraţilor" . 
Acestea auzind vânătorul, s-a umilit. Si mult folosindu-se de la bătrânul, s-a dus. Si 
fraţii, întărindu-se, au mers la locul lor. (15-9) 

12. Un preot le spunea credincioşilor: 

"Un terorist a pus o bombă la o bancă ce ocupa parterul si primul etaj al unui bloc 
învecinat cu blocul în care locuiesc eu. Bomba a explodat si blocul a căzut la pământ. 
Nu au fost multe victime, căci locatarii erau plecaţi în concediu. Dar au rămas fără 
locuinţe. Când s-au întors din concediu, văzând că s-a ales praful de apartamentele 
lor, majoritatea au căzut în deznădejde. Ii priveam din când în când pe geam. Ieşind să 
cumpăr ceva, m-am întâlnit cu un vecin care locuise în blocul care explodase. Mi-a 
spus: 

- Părinte, Ii mulţumesc lui Dumnezeu că nu eram acasă. Eram la socri cu familia. 
Credinţa lui m-a mirat. Nu era un om cu mulţi bani, deci încercarea prin care trecea 
era cu atât mai mare. 

- Nu ai avut gânduri de deznădejde? 

- Deznădejde? Nu, părinte. V-am spus: l-am mulţumit lui Dumnezeu că suntem 
întregi. Cu casa, se va rezolva până la urmă. Nu ne lasă Cel de sus. Pentru noi nu e 
atât de greu cum e pentru cei care si-au pierdut un sot, o mamă sau un copil în această 
nenorocire. 

Toţi erau deznădăjduiţi, numai el nu. Iată ce înseamnă să ai credinţă puternică. Putea 
să cârtească, dar nu a făcut-o. Si a luat plata răbdării sale". 



Povestit-a unul din părinţi, zicând: "Fiind eu în Exorinho, au venit fraţi săraci acolo 
sâmbătă seara să ia milostenie si, când dormeam noi, unul dintr-însii, având numai o 
rogojină din care jumătate era pe deasupra lui si jumătate dedesubt, îngheţa de frig, 
căci era ger mult. Deci eu ieşind pentru trebuinţa udului, l-am auzit când se chinuia 
si tremura de frig, cum se mângâia pe sine si zicând lui Dumnezeu: "Mulţumesc, Tie, 
Doamne, pentru toate bunătăţile Tale pe care le faci cu mine, căci câţi sunt acum în 
fiare, iar alţii cu picioarele băgate în butuc si nici udul lor nu pot să si-lfacă, iar eu 
ca un împărat îmi întind picioarele". Eu, auzindu-l, am povestit acestea fraţilor spre 
zidirea si folosul lor". (14-344) 

13. Un creştin de la tară a venit într-o zi la oraş cu nişte treburi. Duminica s-a dus la 
Liturghie. Primise dezlegare de la duhovnicul său să se împărtăşească. Dar, când a 
intrat în biserică, s-a smintit văzând că preotul ce slujea era unul care, nu cu multă 
vreme înainte, se dusese să facă o sfeştanie la un sex-shop. Vuise toată mass-media 
din această cauză. Creştinul vru să plece din biserică, nevrând să fie împărtăşit de un 
preot nevrednic. I-a spus fratelui său că mai bine se plimbă prin parc decât să stea la 
slujba unui preot atât de păcătos. Fratele a ieşit puţin cu el afară din biserică si i-a zis: 

- Tu crezi că, dacă un preot e păcătos, Liturghia slujită de el nu e valabilă? Că el nu 
poate săvârşi Sfintele Taine? Tu crezi că Hristos a întemeiat o Biserică în care, dacă 
un preot este păcătos, toată turma pe care o păstoreşte să fie sortită pierzaniei? Nu. 
Oricât de păcătos ar fi preotul, poate săvârşi Sfintele Taine. Chiar dacă e păcătos, 
poate da dezlegare de păcate. E adevărat că un preot păcătos nu e o bună călăuză 
duhovnicească si că, dacă poţi să te spovedeşti la un preot cu viată sfântă, folosul va fi 
mult mai mare. Pentru că, deşi amândoi dau dezlegare de păcate, sfaturile lor nu sunt 
la fel, ci sunt pe măsura jertfirii preotului. Dar acum tu trebuie să te împărtăşeşti. Fă-o 
cu toată încrederea. Nu fi ca cei care refuză să cumpere unele produse de calitate 
numai pentru că ambalajul lor nu arată bine. 

Un preot obişnuia să meargă la un sihastru oarecare pentru aducerea Sfintelor Taine, 
fiindcă el nu ieşea afară. Deci a venit cineva la sihastru si l-a pârât pe preot, grăind 
nenumărate prihăniri asupra lui. Când preotul a venit, după obicei, pentru aducerea 
Sfintelor Taine, nu i-a deschis sihastrul, fiind scârbit. Atunci preotul s-a întors înapoi. 
Si iată glas către sihastru, grăind: "Au luat oamenii judecata Mea". Si o dată cu 
glasul a avut o vedenie: a văzut un put de aur si o ciutură de aur si funia de aur si 
apa foarte bună si limpede si a văzut un oarecare bubos ce scotea si turna. Vrând 
sihastrul să bea din apă, s-a sfiit si nu a băut, căci era bubos cel ce scotea apă. Si 
iată glas către dânsul iarăşi zicând: "Pentru ce nu bei din apă, ce pricină are bubosul 
ce scoate apă, că scoate si toarnă?". Venindu-si întru sine sihastrul si luând seama 
vedeniei, l-a chemat pe preot si l-a făcut pe el să-i slujească în continuare. (2-362) 

14. Odată, în timp ce ţinea o predică despre răbdare, un preot care venise de curând la 
o parohie dădu credincioşilor un exemplu: 

"îmi aduc aminte că într-o zi, de praznicul Bobotezei, venise multă lume la biserică. 
Se făcuse o coadă mare la aghiasmă. Eu am încercat să îi rog pe credincioşi să nu se 
înghesuie, să stea liniştiţi, dar era tulburare mare. Mai ales cei care vin la biserică de 
două-trei ori pe an erau foarte nerăbdători să ia primii. La un moment dat am văzut că 
în fată era un bărbat mai solid, care turna el apă în sticlele oamenilor. A stat asa multă 
vreme. Când mai ieşeam din biserică, îl vedeam turnând apă în sticle. 
La un moment dat, i-am mulţumit că îl ajuta pe paracliser si l-am întrebat: 

- Dar nu te grăbeşti să mergi la casa ta? 



- Ba da, părinte, cum să nu. Tot zic că mai umplu o sticlă si plec. Dar apoi mă gândesc 
că, dacă plec eu, iar se face agitaţie. Asa, văzându-mă mai solid, lumea se înghesuie 
mai puţin. Cred că o să plec ultimul de aici. 

Si ultimul a plecat. Asa că, în timp ce alţii se înghesuiau să ia aghiasmă, si se 
îmbrânceau de parcă erau la piaţă, un creştin a ştiut să dea exemplu de răbdare. Dacă 
ne batem pentru aghiasmă, dacă îi călcăm pe alţii în picioare ca să ne umplem sticlele 
înaintea lor, nici Sfânta împărtăşanie de am lua-o nu ne este de folos. Pe când dacă ne 
gândim si la aproapele nostru, dacă îi facem loc aproapelui nostru, dacă arătăm 
dragoste fată de aproapele nostru, atunci cu adevărat aghiasmă pe care o luăm ne 
sfinţeşte si trupurile, si sufletele. Atunci ne împărtăşim de harul lui Dumnezeu". 

Zis-a avva Theodor cel de la Ennat: "Când eram mai tânăr, petreceam în pustie. M- 
am dus la pitărie să fac două frământături si am găsit acolo pe un frate care voia să 
facă pâini si nu avea pe nimeni care să-i dea o mână de ajutor. Iar eu am lăsat pe ale 
mele si i-am dat lui mână de ajutor. Iar după ce am isprăvit, a venit alt frate si iarăşi 
i-am dat lui mână de ajutor si a făcut pâinile. Si iarăşi a venit al treilea si i-am făcut 
asemenea. Si asa făceam cu fiecare din cei ce veneau si am făcut sase frământături, 
iar pe urmă am făcut pe cele două ale mele, încetând cei ce veneau". (1-91) 

15. In timpul unei predici în care preotul făcea referire la purtarea baticului de către 
femei în biserică, o femeie vopsită strident a ieşit afară, plictisită. 
După slujbă, femeia de la pangar a întrebat-o: 

- Iertati-mă că vă întreb, dar de ce la unele predici staţi la locul dumneavoastră, iar 
alteori, asa cum s-a întâmplat azi, iesiti? 

- Este mai bine pentru mine să ies, ca să am osânda mai mică. Oricum, nu voi purta 
niciodată batic. Si decât să ascult si să nu port, mai bine nici să nu ascult. 

- Mai bine stăteati si ascultaţi, că poate cuvintele părintelui vă puneau pe gânduri. 

- Ce să mă pună? Eu ştiu precis cât vreau să trăiesc după cum învaţă Biserica si cât 
vreau să trăiesc după cum mi se pare mai bine. îmi cunosc slăbiciunile si păcatele, si 
mă lupt cu ele atât cât pot, fără să forţez. Atâta pot, atâta fac. 

Femeia de la pangar i-a răspuns: 

- Eu cred că, dacă ati vrea să aflaţi mai mult, ati putea mai mult si ati face mai mult. 

- Nu, nu cred. 

- Ba da. Dacă vă gândiţi numai la neputinţele care vă apasă, fără să vă daţi seama că 
Dumnezeu vă poate da puterea de a le birui, pierdeţi tocmai unirea cu Dumnezeu. 

- Si ce vreţi acum, să port batic cum purtaţi dumneavoastră? 

- Nu mă înţelegeţi greşit. Dacă ati fi stat la predică, ati fî înţeles că nu acesta a fost 
rostul predicii, de a convinge unele femei să poarte si ele batic. Scopul predicii a fost 
de a ne convinge pe fiecare să trăim asa cum ne cere Dumnezeu. Femeia nu se 
mântuieste dacă poartă batic, nu baticul o mântuieste pe femeie, asa cum nici barba nu 
îl mântuieste pe bărbat. La femeie, baticul nu este o dovadă de virtute, este însă o 
dovadă a alegerii unui mod de viată. Când femeia este supusă bărbatului său si trăieşte 
astfel încât să îi placă lui Dumnezeu, ea nu simte purtarea baticului ca o povară, ca un 
canon. îl simte ca o medalie: e un mod de a mărturisi o fîlosofîe de viată. Dar când 
femeia poartă batic, însă trăieşte cum nu trebuie, baticul nu este decât o dovadă de 
fariseism. 

- Ei, dacă as fî stat la predică, poate m-ar fî convins si pe mine să port batic. 

- Dar v-am spus că nu acesta este scopul predicii. Pe viitor ar fî bine încercaţi să staţi 
si la predicile care nu vi se par potrivite pentru dumneavoastră, că poate o să vă 
schimbaţi punctul de vedere. 



- Ce folos să stau, dacă nu vreau să renunţ la ideile mele? 

- Staţi, staţi, că poate auzind cuvintele mântuirii o să vi se mai înmoaie inima. Mai 
bine să staţi si să le auziţi, dacă tot ati venit la biserică, decât să vă plimbaţi în jurul 
bisericii. Că tot auzindu-le, o să trebuiască până la urmă să vă hotărâţi: ori rămâneţi cu 
ideile dumneavoastră, si atunci nu are rost să mai veniţi la biserică, ori veniţi la 
biserică, si atunci veţi încerca să păstraţi din ideile pe care le aveţi numai ce merită 
păstrat, numai ce vă este de folos pentru mântuire. Că asa, au venit mulţi până la 
sfârşitul vieţii lor la biserică, si cu trupul credeau, dar cu sufletul nu. Si formalismul 
nu mântuieste. 

- Si dacă vin si ascult, nu se poate să rămân tot formalistă? 

- Ba se poate, normal că se poate, dar mai mari şanse de îndreptare are cel care ascultă 
cuvintele mântuirii decât cel care stă departe de ele. 

Un frate l-a întrebat pe un bătrân, zicând: "Părinte, umblu la bătrâni si ei îmi 
vorbesc de mântuirea sufletului meu si nimic nu pricep din cuvintele lor! Ce să fac? 
Oare să nu merg să mai întreb, de vreme ce nu fac nimic si sunt cu totul în 
necurătie?". Si avea bătrânul două vase goale si i-a zis: "Mergi de adu un vas din 
acelea si toarnă untdelemn si, clătinându-l, varsă-l si pune-l la loc!". Dacă a făcut 
asa de două ori, i-a zis: "Adu-lepe amândouă acum si vezi care este mai curat!". I-a 
răspuns fratele: "Mai curat este cel în care am turnat untdelemn". I-a zis bătrânul: 
"Asa este si sufletul! Chiar dacă nu va tine minte nimic din cele ce întreabă, tot mai 
mult se cur ateste decât cel ce nu întreabă nimic". (32-428) 

16. Un om de afaceri veni să se sfătuiască cu duhovnicul său: 

- Părinte, în ultima vreme afacerile îmi merg din ce în ce mai prost. Dar s-a oferit 
cineva să mă ajute si, dacă o să devenim parteneri, o să scot bani buni. O să 
construiesc din banii mei o nouă clopotniţă pentru biserică. Există o singură problemă. 
Acest posibil partener nu are o faimă prea grozavă. A făcut si afaceri murdare. In ce 
mă priveşte, tot ce voi face cu el va fi absolut legat. Vă întreb: e păcat să mă asociez 
cu astfel de oameni? Vă repet, as scoate bani buni si as ajuta biserica după puteri. 

- Biserica nu are nevoie de bani murdari, frate. Trebuie să te fereşti pe cât poţi de 
oameni murdari la suflet. 

- Părinte, dar asta e lumea afacerilor. 

- Asta asa e, dar nimeni nu te obligă să te asociezi cu un ticălos. Nu te grăbi. Respinge 
oferta aceasta. Dumnezeu te va ajuta să găseşti o soluţie mai bună. 

[Un bătrân] a zis: "Nu este de folos să se lipească cineva de călcătorii de lege, nici în 
biserică, nici în târg, nici la alt lucru, ci trebuie să se depărteze de prietenia lor. Tot 
călcătorul de lege este vrednic să fie ocolit, fiind părtaş muncii celei veşnice". (18- 
406) 

17. Cu binecuvântarea duhovnicului său, patronul unei reţele de magazine s-a hotărât 
să facă daruri de Crăciun copiilor din orfelinate. El s-a gândit să ceară sprijin si de la 
un preot care era cunoscut ca un mare filantrop. 

Când a venit la preot, acesta i-a spus: 

- De multă vreme vroiam să vă cunosc. Da, vă vom sprijini, cum să nu. . . As avea o 
rugăminte. Ştiu că până acum dumneavoastră nu v-ati implicat în politică. Dar 
cumnatul meu conduce un important partid din opoziţie. Are mare nevoie de oameni 
ca dumneavoastră. 

- Iertati-mă, dar nu mă pricep la politică. Nu vreau să mă implic. . . 

- Asta înseamnă lipsă de interes fată de binele tării. Nu mai avem ce discuta acum. 



Poate vă mai gândiţi. . . 

Mâhnit, patronul s-a dus la mănăstire, la duhovnicul său: 

- Ce să fac? Nu merită să intru în politică doar ca să dau nişte cadouri de Crăciun. 

- Nu, bineînţeles că nu. Nici un preţ nu e destul de mare pentru a justifica un 
compromis. Tine minte: dă-ti seama că oricine te-ar sfătui să faci un compromis, fie el 
prieten, ministru, episcop sau orice altceva, acela preţuieşte mai puţin mântuirea ta 
decât folosul pe care îl poate avea de pe urma ta. Si tu, orice ai face, să faci în asa fel 
încât să nu atragi asupra ta pedeapsa lui Dumnezeu. 

Zis-a un bătrân: "Trebuie să fugim de toţi cei ce lucrează fărădelegea, chiar prieteni 
sau rude de ne vor fi, dregătorie preoţească sau împărătească de vor avea. Căci 
depărtarea de la cei ce lucrează fărădelegea ne dăruieşte nouă dragostea si 
îndrăzneala către Dumnezeu ". (1 7-405) 

18. Unui creştin au început să îi meargă toate bine: si afacerile, si sănătatea, cu soţia si 
copiii se înţelegea bine. Din viata lui dispăruse orice urmă de întristare. Citind că viata 
creştinului este o cruce si că Dumnezeu îl ceartă pe cel pe care îl iubeşte, s-a mâhnit si 
s-a dus degrabă la duhovnicul lui: 

- Părinte, ce înseamnă că nu mă ceartă Dumnezeu? Că nu mă iubeşte? De aproape un 
an de zile nu am mai avut nici o supărare. 

- Trebuie să vedem de ce nu te ceartă: ori pentru că eşti foarte leneş în viata 
duhovnicească, si dacă te-ar certa prin vreun necaz ai cădea în deznădejde, ori pentru 
că îti dă o perioadă în care să te aşezi duhovniceste. Tu singur poţi da răspunsul la 
această întrebare: dacă duci o viată de trândăvie, dacă te desfeti de toate bunătăţile, 
zicând că de asta ti le-a trimis Dumnezeu, atunci ai de ce să te îngrijorezi. înseamnă 
că Dumnezeu nu te ceartă ca să nu te arunce în mrejele deznădejdii. Dar dacă tu, chiar 
dacă ai de toate, duci o viată de nevointă, o viată de rugăciune, o viată smerită, atunci 
înseamnă că Dumnezeu îti răsplăteşte jertfa cu putină linişte. Dar, în cazul acesta, ia 
aminte: perioada aceasta nu va dura mult. . . 

Un bătrân adeseori pătimea si se îmbolnăvea. Si s-a întâmplat într-un an să nu se 
îmbolnăvească si s-a întristat cumplit si plângea, zicând: "M-a părăsit Dumnezeu si 
nu m-a cercetat". (1-440) 

19. Un credincios a venit la duhovnicul său: 

- Părinte, vreo două luni nu vă mai vedem. Plec cu soţia si copiii la mare, la munte si 
la părinţi. Am luat concediu. 

- Ajungeţi si pe la vreo mănăstire? 

- Nu, nu ne-am gândit. Vrem să ne odihnim, să uităm de toate problemele. 

- Rău faceţi că vă gândiţi să vă odihniţi numai la mare si la munte. Viata e scurtă si nu 
vă veţi mai întâlni cu timpul acesta. 

- Dar pentru copii e foarte sănătos să înoate în mare. 

- Dacă găsiţi un loc pe plajă în care nu au de ce să se smintească, e bine. Dar, din câte 
am auzit, plajele au devenit locuri mai smintitoare decât discotecile. Că doar fetele nu 
merg la discotecă să danseze cu pieptul gol. Sau chiar dezbrăcate. Oricum, ar fi trebuit 
să vă gândiţi să mergeţi si pe la mănăstiri, măcar câteva zile. Să vorbiţi cu marii 
duhovnici, să vă închinaţi la sfintele moaşte sau la icoanele făcătoare de minuni. Viata 
voastră ar cunoaşte o schimbare. Foloasele ar fi mari. 

Zis-a un bătrân: "Cu cuvinte dumnezeieşti să ne desfătăm Si cu vieţile sfinţilor părinţi 
să prăznuim, nu cu pântecele desfătându-ne, ci duhovniceste veselindu-ne!" (3-423) 



20. Trei prieteni - doi elevi si un student - s-au dus pentru câteva zile la munte. 
Studentul, Cătălin, le-a propus într-o zi să facă un traseu foarte greu, dar plin de locuri 
frumoase, pe care el îl mai făcuse o dată, cu ani în urmă. Ceilalţi doi, Valentin si 
Costel, s-au învoit. Si-au luat la ei mâncare si au pornit. La un moment dat s-au 
îndepărtat de marcaj. 

- Nu e nici o problemă, spuse Cătălin. Mergem drept înainte. 

Mergeau de câteva ore. Mai era puţin si se însera. In zare se vedea o mică stână 
părăsită. 

- Mai e mult? Ai mai fost pe aici? întrebă Costel. 

- Nu mai tin minte stâna, spuse studentul. Dar, în două ore de mers, ajungem la 
cabană. Luati-o voi puţin înainte, că eu rămân aici, la această curată toaletă naturală. 
Vin imediat după voi. 

Elevii porniră înainte. 

- Ne-am rătăcit, spuse Valentin. 

- De unde ştii? întrebă Costel. 

- După soare. Dacă nu crezi, uită-te la muşchiul de pe copaci. Iti arată întotdeauna 
nordul. Ar fi trebuit să o luăm spre vest. 

- Ce ne facem? 

- Cătălin e prea încăpăţânat si nu vrea să recunoască că ne-a dus pe un drum greşit. O 
tine una si bună că mergem pe drumul drept. Si el e puţin speriat, dar nu vrea să îsi 
recunoască greşeala. Dacă rămânem peste noapte la stână, mâine dimineaţă vom reuşi 
să ne întoarcem de unde am plecat azi în zori. Altfel, dacă mai mergem mult, ne 
rătăcim de tot. De aici de unde suntem, mai avem şanse să ne întoarcem. Dar, dacă ne 
continuăm drumul pe întuneric, va fi vai de noi. 

- Ştiu ce facem. O să îi spun că am făcut febră musculară si că nu mai pot merge. 
Rămânem aici si mâine dimineaţă ne întoarcem înapoi. Dacă îi spun că nu vreau să 
merg mai departe pentru că ne-am rătăcit, o să ne certăm. Si nu rezolvăm nimic cu 
cearta. 

Cătălin îi prinse din urmă: 

- Hai, leneşilor, că ne prinde noaptea. Ne-am cam îndepărtat de traseu, dar în două ore 
ajungem la destinaţie. Grăbiti-vă. 

- Nu, Cătăline, nu mai pot. Mă dor picioarele, de-abia pot să merg. Eu rămân la stână, 
zise Costel. 

- Si eu rămân la stână, căci si eu sunt frânt de oboseală. Nu merg mai departe, zise si 
Valentin. 

- Of, mai bine vă lăsam acasă si veneam singur, oftă Cătălin, nemulţumit. 

Au rămas la stâna părăsită. Aveau sacii de dormit la ei, asa că nu le-a fost foarte frig. 
Dimineaţa s-au sculat devreme. Văzând răsăritul soarelui, Cătălin le spuse: 

- Nu e în regulă, mă aşteptam să răsară din altă parte. Se duse să caute un copac care 
avea pe el muşchi. 

- Ne-am rătăcit, aseară ne-am rătăcit. Bine că am rămas aici, căci, dacă intram din nou 
în pădure, nu ştiu cum am mai fi scăpat cu viată. Să ne întoarcem înapoi. Noroc cu 
oboseala ta, Costele, că altfel cine ştie unde ajungeam. 

- Da, noroc cu oboseala mea, zise Costel zâmbind. 

Suindu-se odată avva Ioan de la Schit cu alţi fraţi, a rătăcit cel ce îi povătuia pe ei, 
căci era noapte. Si au zis fraţii către avva Ioan: "Ce vom face, avvo, că a pierdut 
fratele calea, nu cumva să murim rătăcindu-ne?". Le-a zis lor bătrânul: "De îi vom 
zice lui, se mâhneşte si se ruşinează. Ci, iată, mă fac că eu sunt slab si zic că nu pot 
să merg, ci rămân aici până dimineaţă". Si a făcut asa. Iar ceilalţi au zis: "Nici noi 



nu ne ducem, ci sedem cu tine". Si au şezut până dimineaţa si pe fratele nu l-au 
smintit. (17-100) 

21. Un părinte zicea la predică: 

- Deşi lumea aceasta ne dispreţuieşte, pentru că nu vroim să ne desfătăm cu poftele si 
cu patimile, si necredincioşii râd de noi si ne umilesc în fel si chip, încercând să ne 
rupă de credinţa în Hristos, să ne bucurăm că mergem pe calea prin care dobândim 
bunătăţile cereşti. Ar fi trebuit să ne îngrijorăm dacă necredincioşii ne-ar fi lăudat 
pentru vieţuirea noastră. Ar fi însemnat că înţelepciunea noastră nu diferă de 
înţelepciunea lor. Dar asa, câtă vreme suntem prigoniţi pentru că trăim după Legea lui 
Dumnezeu, pe care ceilalţi nu o înţeleg, înseamnă că suntem pe drumul cel bun. 

Avva Ioan Colov a zis fratelui său: "Deşi foarte prosti si nebăgaţi în seamă suntem 
înaintea oamenilor, să ne bucurăm pentru aceasta, ca să ne cinstim înaintea lui 
Dumnezeu". (41-104) 

22. Un creştin a venit la duhovnicul său: 

- Părinte, de câteva săptămâni îmi e foarte bine, nu am mai avut nici o ispită, nici un 
necaz. E bine sau nu? 

- Când nu ai ispite înseamnă ori că dracii te-au lăsat în pace, că le slujeşti fără să te 
mai ispitească, ori că Dumnezeu îti dă o vreme de linişte, o vreme de refacere. Dar nu 
te mândri, căci atunci harul lui Dumnezeu se îndepărtează de la tine. Si tine minte că 
astfel de momente nu sunt foarte dese în războiul duhovnicesc. Ele sunt trimise pentru 
neputinţa noastră, nu pentru virtuţile noastre. Căci dacă ai fi fost în stare să duci acum 
un război greu, care ti-ar fi adus cunună, Dumnezeu ti l-ar fi trimis. Numai că, deşi 
uneori ni se pare că suntem pregătiţi pentru războaie grele, Dumnezeu ne cunoaşte 
mai bine sufletul. El ştie că dacă am birui acum într-un război greu, poate că pentru 
asta ne-ar birui mândria. Sau, dacă am duce un război greu, care nu este totuşi 
necesar, poate că am cădea la următoarea ispită, mult mai uşoară, dar care ne-ar 
prinde fără vlagă, fără putere. 

Avva Visarion a zis: "Când eşti în pace si nu ai altă luptă, atunci mai mult te 
smereşte, ca nu cumva, bucurie străina intrând, să ne lăudăm si să fim daţi la război. 
Că de multe ori Dumnezeu, pentru neputinţele noastre, nu ne lasă să fim daţi spre 
luptă, ca să nu pierim ". (9-42) 

23. Mergând într-un pelerinaj cu autocarul, la un popas, trei femei stăteau de vorbă: 
Prima spuse: 

- Mulţi bani am aruncat la viata mea pe bijuterii. . . 

A doua, care venea de putină vreme la biserică, o întrerupse: 

- Ei si? Nu e dreptul nostru? Ce, trebuie să fim şterse? Cum or să ne mai placă 
bărbaţii, fără farduri, fără bijuterii? O să plece la altele. 

A treia spuse si ea, oftând: 

- Eu mi-am dorit un singur inel cu diamante, în primul an de căsătorie, si - cu mari 
eforturi - soţul mi 1-a cumpărat. Si acum îmi pare rău că am fost mai cumpătată. 

Povestea avva Pqfnutie, ucenicul lui avva Macarie, că zicea bătrânul: "Când eram 
copil, cu ceilalţi copii păsteam boii. Si m-am dus să fur smochine si, când alergau ei, 
a căzut una de la dânşii si, luând-o, am mâncat-o. Când îmi aduc aminte de dânsa, 
sed plângând". (35-139) 



24. După slujbă, un bărbat care ducea o viată păcătoasă, fiind beţiv, dar care venea 
totuşi la biserică din obişnuinţă, s-a apucat să dea sfaturi privitoare la creşterea 
copiilor unor tineri care veniseră să îsi boteze primul copil. Părintele ieşi puţin din 
biserică pentru a lua ceva din casa parohială. II auzi pe beţiv cu cât elan dădea sfaturi 
si nu spuse nimic, deşi i se părea nepotrivit ca unul ai cărui copii merg pe drumuri 
greşite să facă pe dascălul cu alţii. Dar, când îl văzu din nou, îi spuse: 

- Frate, tu oare ai ştiut să îti creşti copiii cum trebuie? Dacă da, de ce au ajuns cum au 
ajuns? Câtă vreme nu ai fost în stare să te ocupi de copiii tăi, nu te grăbi să dai sfaturi 
altora. Cel ce îi sfătuieşte pe alţii fără să trăiască el însuşi cum trebuie se vatămă 
singur. Si ce folos ai dacă îi ajuţi puţin pe alţii, iar tu cazi în noroi până la gât? Vrei să 
dai sfaturi? Foarte bine. Dar mai întâi pregăteste-te vreme îndelungată ca să ajungi la 
această măsură. 

Zis-a iarăşi [avva PimenJ: "A învăţa pe aproapele este al unuia ce este sănătos si 
nepătimas, fiindcă ce trebuinţă este să zidească cineva casa altuia si să o risipească 
pe a sa?" (127-183) 

25. Un bărbat se plângea duhovnicului: 

- Dacă mă uit la filmele la care se uită soţia mea, mintea mea se adună foarte greu la 
rugăciune. Când se întâmplă să vedem un film de care mă folosesc în vreun fel, îmi e 
mai bine. Dar dacă stau cu ea să văd vreun episod de telenovelă sau vreo emisiune de 
divertisment, la rugăciune mă rog mecanic, parcă inima mi-e de piatră. 
Duhovnicul îl întrebă: 

- Dar ce, ai vrea să ai mintea limpede după ce te risipeşti în fel si chip? Dacă până si 
pe mine, ca preot, mă tulbură uneori atmosfera de la unele mese de botez, la care dacă 
as lipsi i-as mâhni pe oameni, cum să nu se risipească mintea ta după ce îti intră în ea 
atâtea deşertăciuni? Ai grijă nu numai la ce auzi si la ce vorbeşti, ci ai grijă si la ce 
vezi. . . 

L-a întrebat un frate pe avva Simon, zicând: "De voi ieşi din chilia mea si voi afla pe 
fratele meu răspândindu-se, si eu mă răspândesc cu dânsul. Si de-l voi afla pe el 
râzând, si eu râd cu dânsul. Deci, când intru în chilia mea, nu am odihnă ". Si i-a zis 
lui bătrânul: "Voiesti, dacă vei ieşi din chilia ta si vei afla pe cei ce râd, să râzi si tu, 
si pe cei ce vorbesc, să vorbeşti si tu, si să intri în chilia ta si să te afli pe tine cum 
erai?". Zis -a fratele: "Dar de ce?". Si răspunzând bătrânul, a zis: "înăuntru păzeşte 
strajă, afară păzeşte strajă". (137-184) 

26. In Săptămâna Mare un ziarist a venit la un părinte să îi ia un interviu. I-a arătat 
lista cu întrebările pe care vroia să i le pună. Părintele i-a zis: 

- Eu la întrebări de genul ăsta nu răspund. 

- De ce, părinte? Doar avem nevoie de un interviu pe teme religioase. 

- Am înţeles asta. Problema este că, dacă as răspunde la întrebările tale, nu as putea 
ajuta pe nimeni să fie mai aproape de Dumnezeu. Vezi tu, presa, televiziunile încearcă 
să sugrume ceea ce e mai de preţ în om - legătura lui cu Dumnezeu. Pentru că omul 
rupt de Dumnezeu e mai uşor de manipulat, digeră tot ce i se dă. Si, pentru că omul se 
gândeşte uneori la Dumnezeu, voi îi daţi articole sau emisiuni care nu au aproape nici 
o legătură cu viata sa duhovnicească. Se apropie Pastele, dar pe voi nu vă interesează 
decât ce obiceiuri păgâne se mai păstrează în unele sate sau alte ciudăţenii. E 
problema voastră. Dar eu nu pot vorbi despre Paşti ca si cum ar fi o sărbătoare 
lumească, când de fapt aceasta este cea mai importantă sărbătoare a tuturor creştinilor. 
Si chiar privitor la Paşti, pe voi nu vă interesează ca omul să ştie că bucuria 



praznicului acesta nu o pot simţi decât cei care se spovedesc si se împărtăşesc, vă 
interesează dacă la masă creştinii trebuie să mănânce neapărat carne de miel. 

- Părinte, dar eu fac ce mi se cere. 

- Ştiu, nu am nimic cu tine, asta e mass-media. Dar, fără să îsi dea seama, preoţii care 
răspund la astfel de întrebări numai ca să apară la televizor sau în ziare îi sprijină pe 
cei care vor să dărâme credinţa creştină. Si eu nu vreau să fiu părtaş la asa ceva. Când 
vei sti să mă întrebi ceva cu adevărat de folos pentru cititori, te poţi întoarce să îmi iei 
interviul. Până atunci, rămâi cu bine. 

Doi filosofi au mers la un bătrân si l-au rugat să le spună un cuvânt de folos. Dar 
bătrânul tăcea. Iarăşi i-au zis filosofii: "Nu ne spui, părinte, nimic?". Atunci le-a 
răspuns bătrânul: "Că sunteţi iubitori de vorbă iar nu filosofi adevăraţi ştiu si vă 
spun până când vă veţi învăţa a vorbi, nestiind ce grăiţi. Aceasta să văfiefilosofia: 
să vă deprindeţi pentru cele de moarte si pentru linişte si să vă păziţi pe voi cu 
tăcere". (15-421) 

27. O femeie a venit la duhovnic si i-a spus: 

- Părinte, anul trecut, de Crăciun, mi-ati dat canon să învăţ câţiva psalmi si să îi 
rostesc ori de câte ori pot. Si mi-ati dat binecuvântare ca în fiecare zi de vineri să 
ajunez, si să încerc să nu mai clevetesc si să nu mai vorbesc fără rost. Am învăţat pe 
de rost toată Psaltirea, am ajunat nu numai vinerea, ci si lunea si miercurea. Iar de 
vorbit, am început să vorbesc din ce în ce mai puţin, si la serviciu toţi mă lasă în pace, 
mă privesc ca pe o ciudată. Tac aproape tot timpul. Ii salut pe colegi când vin si când 
plec, iar în rest nu am nimic de împărţit cu nimeni. Am citit o carte despre marii 
pustnici yoghini si m-am gândit că trebuie să duc si eu o viată mai aspră. 

- Ti-am spus eu să înveţi toţi psalmii? 
-Nu. 

- Ai zis psalmi? 

- In fiecare zi spun o Psaltire întreagă. 

- Trebuia să vii să îmi ceri binecuvântare pentru asa un canon. Spune-mi, îti dai seama 
când te ispiteşte mândria? 

- Părinte, asta este singura mea patimă. Că mă tot compar cu alţii, si îmi dau seama că 
nimeni nu e ca mine. Nu zic că sunt sfântă, dar, dacă nu as fi mândră, poate că as 
ajunge la sfinţenie. 

- Eu nu ti-am spus nici să ajunezi lunea, miercurea si nici să taci tot timpul. Ai făcut 
astea de capul tău si, prin mândrie, ai pierdut plata ostenelii tale. Nu eşti la măsura la 
care să posteşti atât si nici la cea la care să taci atât. îl iubeşti mai mult pe aproapele 
tău? 

- Părinte, dar am încercat să mă ocup doar de desăvârşirea mea. Nu am mai avut timp 
să mă gândesc la alţii sau să mă rog pentru ei. 

- Degeaba ai postit, degeaba ai tăcut. Dacă vrei să dobândeşti raiul, fă ceea ce îti 
spune duhovnicul. Eu ştiu mai bine cum trebuie să urci pe scara virtuţilor. Dar, dacă 
modelele tale sunt pustnicii yoghini, care erau înşelaţi de puterile întunericului, cazi la 
rândul tău în înşelare. 

Zis-a un bătrân: sezând eu cândva aproape de alt bătrân, a venit la dânsul o 
fecioară, grăind: "Părinte, am postit doi ani, doar a şasea zi mâncând pâine si am 
învăţat pe de rost Testamentul cel Vechi si cel Nou. Ce-mi mai lipseşte să fac?". I-a 
răspuns bătrânul: "Si care este roadă acestora la tine? Făcutu-ti-s-a ocara ca 
cinstea?". Zis-a aceea: "Nu!". "Paguba ta o socoteşti ca pe o dobândă, sau pe străini 



ca pe rudeniile cele după trup, sau lipsa ca îndestularea?". Iar ea i-a zis: 
"Nicidecum!". I-a răspuns bătrânul: "Nici n-ai postit câte sase zile, nici n-ai învăţat 
pe de rost Testamentul Vechi si Nou, ci te înşeli pe tine însăţi. Mergi de acum si 
începe a lucra, că nimic nu ai dobândit!". (47-431) 

28. Un creştin, citind viata Sfântului Serafim de Sarov, a luat hotărârea de a petrece în 
fiecare noapte câteva ore în rugăciune. Venind să ia binecuvântare pentru asta, 
duhovnicul 1-a întrebat: 

- Acum cât timp te rogi în fiecare zi? 

- Cam jumătate de oră. Nu mai mult, căci sunt obosit din cauza serviciului. 

- Si de acum serviciul o să îti fie mai uşor? 

- Nu, o să fie la fel, dar am să mă lupt mai mult cu oboseala. 

- Lasă socotelile astea, lasă râvna fără măsură. Dacă vei citi viata Sfântului Ierarh 
Nicolae, o să îti propui să faci câteva minuni? Nu merge asa. Ia-o încet, să nu ajungi 
în prăpastie. Si, după ce vei începe să te rogi mai mult în fiecare zi, abia apoi să îmi 
vorbeşti despre privegherea de noapte. 

Un frate a venit la avva Theodor si a început a grăi si a cerca lucruri pe care încă nu 
le făcuse, si i-a zis lui bătrânul: "încă nu ai aflat corabia, nici vasele tale nu le-ai pus 
si, mai înainte de a înota, ai ajuns acum la cetatea aceea? Deci, după ce vei face întâi 
lucrul, vei veni la acelea despre care grăiesti acum ". (9-88) 

29. Un creştin întors dintr-un pelerinaj în care fusese cu soţia si cu copiii la mănăstiri 
îi spuse duhovnicului său: 

- Abia aştept să plecăm în următorul concediu în alt pelerinaj, să ne simţim iarăşi 
aproape de Dumnezeu. 

- Nu gândi asa. Pelerinajul are folosul său, dar nu trebuie să aştepţi pelerinajul ca să te 
apropii de Dumnezeu. Cine II ia pe Dumnezeu de la tine acum? Problemele de la 
serviciu, familia, ispitele? Nu trebuie să te depărtezi de Dumnezeu cu gândul că te vei 
apropia de El în următorul concediu. Pe Dumnezeul pe care II afli în pelerinaje, îl poţi 
afla si în mijlocul lumii dacă trăieşti cum trebuie. Mântuirea ta nu trebuie să depindă 
de pelerinaje. Chiar dacă foarte bine faceţi că mergeţi pe la mănăstiri. . . 

Călătoreau odinioară avva Daniil si avva Ammoi. Si a zis avva Ammoi: "Când vom 
şedea si noi la chilie, părinte?". Zis-a avva Daniil lui: "Cine ia de la noi pe 
Dumnezeu acum? Dumnezeu este în chilie si iarăşi Dumnezeu este în afară de chilie". 
(5-50) 

Familia creştina 

30. - Părinte, dar femeia este slugă, să îl asculte pe bărbat? 1-a întrebat odată o femeie 
pe părintele Ioan. 

- Nu e slugă. îl ascultă în cele bune, tocmai pentru că Dumnezeu a lăsat ca bărbatul să 
fie cap femeii. Dar bărbatul credincios, nu necredincios. Că cel necredincios nu este în 
stare să se conducă nici pe sine pe drumul cel bun. Si ascultarea merge până la păcat: 
dacă bărbatul îi spune femeii să avorteze un copil, bineînţeles că femeia trebuie să 
pună ascultarea de Dumnezeu mai presus decât ascultarea de bărbat. într-o familie 
creştină, însă, nu ascultă numai femeia de bărbat, ci si bărbatul de femeie. Bărbatul nu 
e un general care dă ordine soldatului. Asupra problemelor care apar, cei doi se 
sfătuiesc si, nu de puţine ori, femeia, fiind mai practică, găseşte soluţia mai bună. 

- E mai simplu totuşi pentru bărbat, îi spune: fă curat, şterge geamurile, fă mâncare, 



spală copiii. . . 

- Treaba asta cu femeia care se ocupă de gospodărie e valabilă numai atunci când 
bărbatul aduce atâţia bani în casă încât femeia nu mai are nevoie de un serviciu. Dar, 
când femeia lucrează cot la cot cu bărbatul ei si vine acasă frântă de oboseală, ar fi 
anormal ca ea să trudească, iar bărbatul să o privească, relaxându-se. Si nici când 
femeia stă acasă bărbatul nu trebuie să lase toată povara pe umerii ei. Iată un caz: un 
bărbat a venit acasă de la serviciu frânt de oboseală si a vrut să se culce. Soţia lui era 
studentă. Ştiind că dacă îi va spune că a doua zi trebuie să predea lucrarea, soţul va 
rămâne să o ajute, s-au dus să se culce. După ce soţul a adormit, ea a început să bată la 
maşină ultimul capitol din lucrare. Pentru că uitase să închidă usa la dormitor, soţul a 
auzit zgomotul si a venit lângă ea, să o ajute. A uitat de oboseală si a venit trecând cu 
vederea faptul că a doua zi si el avea mult de lucru. A stat cu ea toată noaptea. Fără 
ajutorul lui, risca să nu termine la timp. Dar, pentru că el ştia să folosească toate 
degetele la scris, datorită lui a doua zi a predat lucrarea. Această întâmplare pare 
banală, dar nu e deloc asa. La dragostea soţiei care a vrut să îsi cruţe soţul, acesta a 
răspuns cu si mai multă dragoste. Putea să rămână în pat, să se odihnească. Dar nu a 
făcut-o. S-a ostenit, si Dumnezeu i-a socotit dragostea ca o nevointă. 

Se zicea despre avva Siluan că avea un ucenic în Schit, Marcu cu numele, si acesta 
avea ascultare mare si era scriitor bun; si bătrânul îl iubea pentru ascultarea lui, dar 
avea încă alţi unsprezece ucenici, care se supărau căci îl iubea pe acela mai mult 
decât pe dânşii. Si auzind bătrânul, s-a mâhnit. Au venit într-una din zile bătrânii si 
tânjeau asupra lui. Iar el, luându-i, a ieşit si a bătut la fiecare chilie zicând: "Frate 
cutare, vino că îmi trebuiesti!". Si nici unul dintr-însii nu i-a urmat lui îndată. 
Dar, venind la chilia lui Marcu, a bătut în usa lui, zicând: "Marcule!". Iar el, auzind 
glasul bătrânului, îndată a sărit afară. Si l-a trimis la o ascultare si a zis bătrânilor: 
"Unde sunt ceilalţi fraţi, părinţilor?". Si intrând în chilia lui a găsit că pusese mâna 
să facă slova O si, auzind pe bătrânul, nu a întors condeiul să termine litera de scris. 
Deci au zis bătrânii: "Cu adevărat, pe care tu-l iubeşti, avvo, si noi îl iubim, pentru 
că si Dumnezeu pe acesta îl iubeşte". (1-147) 

3 1 . Părintele Ioan i-a spus unui bărbat foarte mândru, care trăia în înfrânare cu soţia 
sa, ca fratele cu sora: 

- Mândria ta murdăreşte înfrânarea voastră. Este mai bine să fii împreună cu soţia ta în 
zilele îngăduite de Biserică decât să te mândreşti că eşti mai ascet decât alţii. Ea va 
lua plată, pentru că se nevoieste smerindu-se, dar tu pierzi plata, înăltându-te. 

- Si ce să fac, părinte? Să îi cer duhovnicului meu binecuvântare să renunţăm la 
această nevointă? 

- Nu ştiu cum e mai bine, că nu v-am spovedit ca să vă cunosc sufletul. Dar mi se pare 
că, dacă ati fi fost ucenicii mei, nu vă dădeam binecuvântare să duceţi o nevointă 
peste puterile voastre. 

- Părinte, dar rezistăm, nu ne e greu. 

- Fiule, cu trupul rezistaţi amândoi, dar cu sufletul, câtă vreme ti s-a umplut de 
mândrie, dai înapoi. Pentru că sunteţi căsătoriţi, nu e bine să rămâneţi pe un drum care 
pe ea o ridică, dar pe tine te coboară. Familia e comuniune, nu însingurare în doi. 

Zis-a avva Yperehie: "Mai bine este să mănânci carne si să bei vin, decât să mănânci 
cu clevetirile cărnuri de fraţi". (4-233) 

32. Un iconar pe nume Andrei, căruia soţia îi născuse cel de-al patrulea copil, a fost 
ispitit de deznădejde deoarece în casă se auzeau tot timpul planşete de copil. Si l-a 



întrebat pe duhovnicul său: 

- Oare nu cumva trebuie să renunţ la icoane si să îmi găsesc o altă ocupaţie? 
Părintele însă i-a zis: 

- Chiar dacă înainte de a avea copii lucrai mai mult, si te nevoiai mai mult, totuşi 
Dumnezeu vede cât de greu îti este si îti va socoti răbdarea ca pe o nevointă. 
Ascultând acest sfat, iconarul a sporit în răbdare. Iar Dumnezeu i-a dat mai multă 
linişte si mai mult spor decât avea mai înainte. 

Povestitu-s-a pentru episcopul Oxirinhului, anume avva Apfi, că în vremea când era 
călugăr multe petreceri aspre făcea. Iar după ce s-a făcut episcop voia să încerce 
aceeaşi petrecere aspră si în lume, dar n-a putut. Si s-a aruncat pe sine înaintea lui 
Dumnezeu, zicând: "Nu cumva pentru episcopie s-a dus de la mine darul? ". Si i s-a 
descoperit lui că nu. "Atunci erai singur în pustie si, nefîind [lângă tine alt] om, 
Dumnezeu îti ajuta; iar acum eşti în lume si oamenii îti ajută tie". (Avva Apfi-37) 

33. O femeie pe care bărbatul o bătea aproape în fiecare zi s-a dus la părintele Ioan 
pentru sfat: 

- Ce să fac, părinte? 

- înainte femeile îsi răbdau bărbaţii si, pentru jertfa lor, Dumnezeu îi îndrepta si pe 
aceştia. Aveau plată îndoită. Astăzi, în loc să îsi ajute bărbaţii să se îndrepte, femeile îi 
înfundă si mai rău în mocirlă. Gândeste-te singură ce vrei să primeşti si fă cele ce 
trebuie pentru aceasta. 

Un frate s-a dus la avva Ilie sihastrul, în mănăstirea peşterii lui avva Sava, si i-a zis 
lui: "Avvo, spune-mi un cuvânt!". Iar bătrânul a zis fratelui: "In zilele părinţilor 
noştri erau iubite aceste trei fapte bune: neaverea, blândeţea si înfrânarea. Iar acum 
stăpâneşte între monahi: lăcomia de avere, îmbuibarea păntecelui si obrăznicia. 
Oricare voiesti din acestea, tine!" (8-85) 

34. într-o seară, venind obosit de la serviciu, bărbatul a mâncat si s-a dus să se culce. 
Din neatenţie, a lăsat apa deschisă la robinetul de la baie, si apa a început să curgă pe 
jos. Auzind cum picură, soţia a intrat si a oprit apa. A vrut să îl trezească pe sot, ca să 
se înveţe minte si altădată să fie mai atent. Dar i s-a făcut milă de el, si a strâns apa 
singură. 

S-a suit în pat, dar nu putea să doarmă de supărare. Era a treia oară când găsea 
robinetul deschis. Se tot gândea dacă nu era mai bine să îl mustre totuşi. Dar, când la 
lumina palidă a lunii îi vedea chipul obosit, supărarea îi trecea. De şapte ori a vrut să 
îl trezească, si de şapte ori si-a înfrânat mânia. Si pentru aceasta a primit plată de la 
Dumnezeu. 

Un bătrân oarecare şedea la Tebaida într-o peşteră si avea un ucenic iscusit. Si avea 
obicei bătrânul, seara, să-l sfătuiască cele de folos si după sfătuire făcea rugăciune 
si-l slobozea să doarmă. Odată, însă, nişte mireni cucernici, care ştiau nevointă cea 
multă a bătrânului, s-au întâmplat de au venit la el si i-au făcut mângâieri. Si după ce 
s-au dus, a şezut iarăşi bătrânul seara, după obicei, sfătuindu-l pe frate si, în timp ce 
vorbea cu el, a adormit. Iar fratele a aşteptat să se trezească bătrânul si să-ifacă 
rugăciune. Dar, mult sezând si nedesteptându-se bătrânul, s-a supărat si nu s-a dus. 
Si a suferit asa de şapte ori la rând, supărându-se si împotrivindu-se, si nu s-a dus. 
Apoi, trecând o vreme din noapte, s-a deşteptat bătrânul si, văzăndu-l pe ucenic 
sezând, i-a zis: "Nu te-ai dus până acum?". Iar el a zis: "Nu, că nu m-ai slobozit, 
părinte". Si a zis bătrânul: "Pentru ce nu m-ai deşteptat?". I-a răspuns fratele: "Nu 



am îndrăznit să te mise, ca să nu Ui stric somnul". 

Asa, au citit pravila cea de dimineaţă si, după sfârşitul ei, l-a slobozit bătrânul pe 
frate si şedea singur. Atunci a fost răpit si iată cineva îi arată lui un loc slăvit, cu un 
scaun strălucit în el si, deasupra scaunului şapte cununi strălucitoare. Iar el l-a 
întrebat pe cel ce i le arăta: 'Ale cui sunt acestea?". Si i-a răspuns acela: "Ale 
ucenicului tău. Si locul si scaunul i le-a dăruit Dumnezeu pentru ascultarea lui, iar 
cele şapte cununi în noaptea aceasta le-a luat". Deci, venindu-si în sine bătrânul, l-a 
chemat pe frate si i-a zis: "Spune-mi, ce-ai făcut în noaptea aceasta?". Iar el a 
răspuns: "Iartă-mă, părinte, dar nimic n-am făcut!". Bătrânul, socotind că smerindu- 
se nu mărturiseşte, i-a zis: "Nu te slobozesc de nu-mi vei spune ce-ai făcut sau ce-ai 
gândit în noaptea aceasta!". Fratele, nimic ştiind să fi făcut, nu avea ce să-i zică. Si i- 
a zis părintelui: "Părinte, nimic nu am făcut decât aceasta: că, supărat fiind de 
gânduri, de şapte ori am vrut să mă duc, însă fără de slobozenia ta nu m-am dus". Iar 
bătrânul, auzind, a înţeles că de câte ori s-a luptat împotriva gândului a primit 
cunună de la Dumnezeu. Si fratelui nimic din cele ce a văzut nu i-a spus. 
Dar pentru folos le-a povestit acestea la bărbaţi duhovniceşti, ca să cunoaştem că si 
pentru mici osteneli ne dăruieşte nouă Dumnezeu cununi strălucite. Să ne mai 
învăţăm si a cere cu osârdie rugăciunile părinţilor si să nu îndrăznim să facem ceva, 
sau câtuşi de puţin să ne despărţim de ei, fără blagoslovenie. (16-421) 

35. A spus odată un creştin: 

- Nu se poate ca soţul să aibă grijă numai de sporirea sa duhovnicească si să nu se 
preocupe si de sporirea soţiei sale si a copiilor săi. Cine se ocupă numai de sine, în loc 
să urce, coboară. Iar cine se ocupă de familie, în loc să coboare, urcă. 

Zicea avva Ioan Colov: "Nu este cu putinţă să zidească cineva casa de sus în jos, ci 
de la temelie în sus". I-au zis lui: "Ce este cuvântul acesta?". Le-a zis lor: "Temelia, 
aproapele este, ca să-l câştig si să-l folosesc întâi. Că de el sunt atârnate toate 
poruncile lui Hristos". (39-104) 

36. Doi soţi s-au spovedit duhovnicului lor. 

- Nu este bine, îi spuse părintele soţului. înainte era trupul sub suflet, iar acum este 
sufletul sub trup. 

- Cum adică, părinte? 

- Adică înainte dragostea voastră ţinea în frâu trupul, ţineaţi posturile, chiar dacă 
uneori mai făceaţi si excepţii. Dar reuşeaţi să fiţi stăpâni ai trupurilor voastre. Pe când 
acum, după ce ati slăbit atenţia în războiul duhovnicesc si v-ati uitat si la filme care v- 
au stârnit pofta trupească, nu vă mai înfrânaţi deloc. A ajuns trupul să fie stăpânul 
dragostei voastre. Nu mai sunteţi în stare să vă înfrânaţi. Si nu e normal să fie asa. 
Dragostea trupească trebuie să se lase condusă de suflet. Nu trebuie ca sufletul să fie 
înrobit de poftele trupeşti. Sunteţi creştini, nu păgâni, nu? 

Avva Theodor al Fermei s-a dus odată la avva Ioan, care erafamen din naştere, si 
după ce au vorbit ei împreună a zis avva Theodor: "Când eram în Schit, lucrul 
sufletului era lucrul nostru de căpetenie, iar lucrul mâinilor îl aveam sub lucrul 
sufletului. Iar acum s-a făcut lucrul sufletului sub lucrul mâinilor si cel de sub lucru a 
devenit lucru ". 

Si l-a întrebat fratele (avva Ioan), zicând: "Care este lucrul sufletului pe care acum îl 
avem sub lucru? Si care este cel de sub lucru pe care acum îl avem lucru?". Si a 
răspuns bătrânul: "Toate cele ce se fac pentru porunca lui Dumnezeu este lucru al 
sufletului; iar a lucra pentru sine si a aduna, acestea trebuie să le avem sub lucru ". Si 



a zis fratele: "Luminează-mi mie pricina aceasta". 

Si a zis bătrânul: "Iată, auzi de mine că sunt bolnav si eşti dator să mă cercetezi; dar 
zici în sine-ti: "Să-mi las lucrul meu acum si să mă duc? Mai bine să-l sfârşesc întâi 
si apoi să mă duc?". Ti se întâmplă încă si altă pricină si poate nicidecum nu te duci. 
Iarăşi alt frate îti zice tie: "Dă-mi ajutor, frate!". Si zici: "Să-mi las lucrul meu si să 
merg să lucrez cu acesta?". Deci, de nu te vei duce, laşi porunca lui Dumnezeu care 
este lucrul sufletului si faci pe cel de sub lucru, care este lucrul mâinilor". (10- 



37.0 femeie a venit la duhovnicul ei: 

- Părinte, soţul meu mi-a spus aseară că m-a înşelat cu o colegă de serviciu. I-am spus 
că nu vreau să mai locuiesc cu el, că vreau să plec la mama mea. 

- Ii pare rău pentru ce a făcut? 

- Da, îi pare. Doar el mi-a spus, că mie nu mi-ar fi trecut prin cap asa ceva. Dar nu 
vreau să îl iert. Nu meritam asa ceva. O să divorţez. 

Duhovnicul încercă să o convingă să renunţe la hotărârea ei, dar nu reuşi. Ii spuse: 

- Stai în genunchi să îti citesc rugăciunea pentru divorţ. 

Femeie îngenunche si, spre mirarea ei, îl auzi pe duhovnic spunând o rugăciune 
ciudată: "Doamne, ne-am săturat să facem voia Ta, să ţinem poruncile Tale. Nu ne 
ierta nouă greşelile noastre, că nici noi nu iertăm greşiţilor noştri". 

- Părinte, dar ce rugăciune este asta? Eu vreau să mă ierte Dumnezeu. 

- Nu se poate. 

- De ce nu se poate? 

- Dacă tu nu îl ierţi pe cel care ti-a greşit, dacă tu nu îti ierţi soţul, cum vrei să te ierte 
pe tine Dumnezeu? 

Intelegându-si greşeala, soţia îsi sună soţul de la telefonul din fata bisericii. 

- M-am răzgândit, nu mai divorţez. îmi e foarte greu să te iert, dar. . . te iert. 

Soţul s-a bucurat foarte mult auzind aceasta. O iubea pe soţie si nu îsi putea da seama 
cum acceptase să o însele. Ridicându-se din păcat, i-a fost credincios soţiei sale până 
la sfârşitul vieţii. 

Un frate din Libia a venit la avva Siluan, în muntele Panefo, si i-a zis: "Părinte, am 
un vrăjmaş care mi-a făcut multe rele, că si ţarina mea, când eram în lume, mi-a 
răpit-o si de multe ori m-a vrăjmăşii. Iar acum a pornit si oameni otrăvitori să mă 
omoare, si as vrea să-l dau în judecată" . Zis-a lui bătrânul: "Precum te împaci, fiule, 
fă!". Zis-a fratele: "Cu adevărat, părinte, de va fi pedepsit, îi va fi de folos sufletului". 
Răspuns-a bătrânul: "Cum socoteşti, fiule, fă!". Si a zis fratele: "Scoală-te, părinte, 
să facem rugăciune si voi merge la dregător!". Deci, sculându-se si rugându-se 
amândoi, când a venit să zică: "Si ne iartă nouă gresalele noastre, precum si noi 
iertăm greşiţilor noştri", a zis bătrânul: "Si nu ne ierta nouă gresalele noastre, căci 
nici noi nu iertăm greşiţilor noştri!". Apoi fratele i-a zis bătrânului: "Nu asa, 
părinte!". Iar bătrânul a zis: "Ba asa, fiule! Căci, cu adevărat, de vei voi să mergi la 
dregător să-tifacă tie dreptate, Siluan altă rugăciune nu-ti va face tie". Si punând 
fratele metanie, l-a iertat pe vrăjmaşul său. (4-378) 

38. Două studente, care erau prietene bune, duceau o viată de desfrâu. Fiecare dintre 
ele avea câte doi sau trei iubiţi. La un moment dat, din rânduiala lui Dumnezeu, fetele 
s-au apropiat de Biserică. S-au spovedit si au început să ducă o viată curată. Nu după 
multă vreme s-au măritat. 
La câţiva ani după aceea, în timp ce vorbeau la telefon, una a întrebat-o pe cealaltă: 

- Tu ce faci ca Dumnezeu să aibă grijă de familia ta? 

- Eu, de când m-am măritat, nu mi-am înşelat niciodată soţul. Deşi am avut de două 



ori ispite mari, am rezistat. Asta mi s-a părut cel mai important lucru: să nu îl înşel. Tu 
ce ai făcut? 

- Nici eu nu l-am înşelat pe al meu, deşi am avut si eu ispite. Chiar şeful meu mă tot 
ispitea la un moment dat. Dar i-am rezistat. Mai mult decât atât, însă, am încercat să 
nu îl supăr pe soţul meu cu nimic. încerc ca în fiecare zi să îl bucur cu prezenta mea. 

- Cred că eşti mai câştigată decât mine. 

- Important este telul pe care îl fixezi. Dacă îti canalizezi toată energia numai ca să nu 
îl înşeli, vei rămâne numai cu atât. Si doar nu e acesta singurul scop al familiei, ca 
soţii să nu se însele unul pe celălalt. 

A mers avva Ioan, bărbat egumen al unei chinovii mari, la avva Paisie, care trăia de 
patruzeci de ani într-o pustie foarte adâncă, si ca cel ce avea către dânsul multă 
dragoste si îndrăzneala cea din dragoste. A zis către el: "Fug nu de fraţi, ci de reaua 
mestesugire a dracilor". "Si de nici un om fiind degrabă supărat, ce ai isprăvit?". Iar 
el a zis: "De când m-am călugărit, niciodată nu m-a văzut soarele mâncând". A zis si 
avva Ioan: "Nici pe mine mâniindu-mă". (4-121) 

39. Naşa îi spuse tinerei mirese: 

- De când m-am măritat, nu m-am culcat niciodată fiind mânioasă pe soţul meu, dacă 
se întâmpla să mă supere, ci întotdeauna încercam să îl iert mai întâi, ca să nu apuce 
supărarea să prindă rădăcini în inima mea. Si, dacă îl supăram eu cu ceva, niciodată 
nu îl lăsam să se culce fără să îl rog să mă ierte. Chiar dacă mă ierta pe loc, sau chiar 
dacă mă ierta a doua zi, nici o supărare nu a ţinut mai multe zile. Nu a fost 
întotdeauna uşor să îl iertăm pe celălalt, căci amândoi suntem încăpăţânaţi, dar am 
reuşit. 

Zis-a avva Agathon: "Niciodată nu m-am culcat să dorm având ceva asupra cuiva, 
nici am lăsat pe cineva să se culce, să doarmă, având ceva asupra mea. Aceasta, pe 
cât am putut". (4-24) 

40. Un bărbat veni la duhovnicul său să se plângă: 

- Părinte, nu o mai suport. Ii merge gura toată ziua. Că aia nu-i bine, că aia nu-i bine. 
Că de ce nu câştig mai mulţi bani. Că nu de ce nu fac asa, că de ce nu fac pe dincolo. 
Reproşuri peste reproşuri. Vreau să divorţăm si să îmi iau o altă femeie. 

- De ce te-ai căsătorit cu ea? 

- Pentru că o iubeam. O mai iubesc si acum, dar îmi e foarte greu. 

- Cu ea te-ai unit în fata lui Dumnezeu, ea este crucea ta. Dacă divorţezi, să ştii că 
următoarea soţie o să te mâhnească si mai mult. Nu poţi fugi de crucea ta decât dacă 
iei o cruce mai grea. Vrei să te mântuiesti? Rabdă-ti femeia. Bucură-te că nu te 
înşeală. Cât despre gură, aproape toate femeile vorbesc prea mult. Femeia care ştie cât 
să vorbească, cum să vorbească si când să vorbească e greu de găsit. Asta e valabil si 
pentru noi, bărbaţii. Iart-o. Arată-i dragoste, chiar dacă se poartă urât cu tine. Dacă tu 
faci tot ce stă în putinţă să fie bine, si dacă ea nu vrea să se schimbe, o să cedeze ea si 
o să divorţeze fără să îti ceară părerea. Dacă se va ajunge la divorţ, nu cumva să se 
ajungă din cauza ta. îti repet: dacă fugi de o femeie gândindu-te că vei da de una mai 
potrivită pentru tine, o să cazi din lac în put. Eşti unit cu soţia ta în fata lui Dumnezeu. 
Nu uita asta. 

Ziceau părinţii: "De ti se va întâmpla ispită în locul în care locuieşti, să nu laşi locul 
în vremea ispitei! Iar de nu, oriunde vei merge vei afla înaintea ta lucrul de care fugi. 
Ci rabdă până va trece ispita, ca fără sminteală să se facă ducerea ta si în vremea 



păcii să nu pricinuiască despărţirea ta vreo mâhnire la cei ce locuiesc în locul acela". 

(4-407) 

41. După slujba de cununie, preotul le spuse mirilor: 

- Acum sunteţi covârşiţi de bucurie. Să dea Dumnezeu ca această bucurie să rămână 
cât mai adânc întipărită în inimile voastre. Dar trebuie să stiti că în viata de familie 
există si unele tensiuni, că apar si unele neînţelegeri. In viata de familie apar momente 
în care îti este foarte greu să faci ce trebuie. Celălalt face o greşeală, să zicem că 
pierde portmoneul cu banii primiţi la salariu sau citeşte ziarul în parc în loc să aibă 
grijă de copil. Si copilul nesupravegheat îsi sparge capul. Mânia clocoteşte în inimă, 
îti vine să îi spui celuilalt cuvinte urâte. Dar dacă în astfel de momente reuşeşti să îti 
înfrânezi mânia sau dacă în altă situaţie în care cazi de pe picioare de oboseală faci tot 
ce-ti stă în putinţă pentru a avea grijă de copilul bolnav, atunci primeşti cunună de la 
Dumnezeu. Jertfa ta e primită de El ca o mucenicie nesângeroasă. 

[Un bătrân] a zis: "Omul care se nevoieste pentru Dumnezeu este asemenea 
mucenicului". (10-424) 

42. Doi tineri căsătoriţi munceau din greu ca să îsi acopere datoriile pe care le 
făcuseră pentru a-si cumpăra o garsonieră. El pleca de dimineaţa la serviciu si venea 
seara. Ea avea si serviciu si facultate, programul ei fiind foarte încărcat. Ştiind că se 
apropia iarna si că soţul ei nu avea nici o pereche de încălţări pentru vremea rece, 
soţia s-a hotărât să economisească nişte bani. Fiind studentă în ultimul an, s-a apucat 
să bată la maşină lucrarea de licenţă a unui coleg si, pentru munca ei, urma să 
primească exact suma de care avea nevoie pentru a-i cumpăra soţului ei o pereche de 
bocanci. 

Seara, când soţul ei mergea la culcare, ea îi spunea că rămânea să mai scrie la propria 
lucrare de licenţă. Ştia că, dacă i-ar fi spus că vrea să facă rost de bani, el nu ar fi 
lăsat-o, ci ar fi trimis-o să se odihnească. 

După o lună de trudă, când soţia a terminat munca pentru colegul ei, i-a spus soţului ei 
că avea bani ca să îi cumpere bocanci. 

- Bani, de unde bani? Cred că glumeşti? 

- Nu glumesc deloc, spuse soţia, arătându-i banii. 

Când a aflat cât de greu muncise soţia pentru ei, soţul s-a supărat: 

- Nu îmi trebuie nici un bocanc. Tu pici de pe picioare ca să îmi iei mie bocanci? Nu. 
Nu vreau bocanci. Nu trebuia să te oboseşti atât pentru mine. Nu as putea să port 
bocancii, gândindu-mă că tu ai făcut un efort atât de mare pentru ei. O să cumpărăm 
ceva pentru tine sau, dacă nu vrei, îi ţinem pentru cine ştie ce nevoi o să apară. Nu, nu 
vreau bocanci. 

Soţia era tristă: 

- Iubitul meu, dar am muncit numai din dragoste pentru tine. Nu îti bate joc de 
dragostea mea, te rog. Nici nu ştii cât m-as bucura să ai cu ce să te încalti iarna asta. 
Soţul, văzând-o că insistă, îsi dădu seama că ar fi rănit-o mult dacă nu îi primea darul. 

- Bine, sâmbătă mergem la magazin. M-ai convins. . . 

Un bătrân s-a bolnăvit la Schit si poftea să mănânce pâine proaspătă. Auzindu-l, unul 
din fraţii cei nevoitori a luat cojocul si în el pâini uscate si s-a dus în Egipt. Si, 
schimbând pâinile, a dus bătrânului. Văzăndu-le ei calde, s-au minunat. Bătrânul 
însă nu voia să guste, zicând că sângele fratelui lui este. Si l-au rugat bătrânii 
zicând: "Pentru Domnul mănâncă, să nu se facă jertfa Domnului deşartă!". Si, fiind 
rugat, a mâncat. (1-346) 



43. O femeie avea un sot care căzuse în patima beţiei. îi era din ce în ce mai greu să îl 
rabde, dar îl răbda. Chiar dacă uneori simţea că nu mai are nici un pic de dragoste 
pentru el, ea avea grijă de el pe cât putea. Odată, într-o toamnă, când începuseră 
ploile, ea i-a cumpărat o pelerină nouă. Dar, după câteva seri, el a venit acasă fără 
pelerină. O dăduse pe două sticle de votcă. Cum a intrat în casă, a început să înjure. 
Pe femeie au năpădit-o lacrimile. Se ruga plângând: 

- Doamne, ajută-mă, că nu mai pot! Până când o să îl mai rabd? Până când o să mai 
suport înjurăturile lui? Oare mai are rost să stau lângă el? Ajută-mă, Doamne, că nu 
mai pot! 

Noaptea, femeia L-a visat pe Hristos, Care se înfâsurase în pelerina pe care beţivul o 
vânduse. Hristos i-a spus: 

- Nu plânge, femeie, că orice faci spre binele soţului tău, pentru Mine faci. Nu voi 
trece cu vederea nici cea mai mică jertfă a ta! 

Trezindu-se din somn, femeia s-a dus la părintele ei duhovnic, să îl întrebe dacă visul 
ei fusese de la Dumnezeu, de la fire sau de la diavol. 

- De la Dumnezeu a fost, soro. Hristos vrea să îti dea putere să duci această cruce 
grea. Să nu micşorezi eforturile pe care le faci pentru a-1 ajuta pe soţul tău să revină pe 
drumul cel bun. Si, chiar dacă el se poartă urât cu tine, tu poartă-te frumos cu el. 
Oricum ar fi, e bărbatul tău. Si să nu te mândreşti că ai avut acest semn dumnezeiesc. 
Că prin mândrie II pierzi pe Hristos, si pierzi mântuirea. Si ce folos că L-ai văzut în 
vis, dacă nu îl vei vedea pe lumea cealaltă, unde îl văd toţi credincioşii care se 
desfătează de bucuriile cereşti? 

Un iubitor de Hristos, mergând pentru o trebuinţă, a întâlnit pe cale un sărac gol si, 
făcându-i-se milă de dânsul, i-a dăruit lui haina sa. Iar săracul, ducându-se, a 
vândut-o. Iar acela, înstiintându-se de ceea ce făcuse săracul, s-a întristat. In 
noaptea următoare, Hristos a stat înaintea lui, în vis, purtând acea haină si arătând- 
o a zis: "Nu te scârbi, că iată, port ceea ce Mi-ai dat!". (21-376) 

44. Două neveste ai căror soţi erau plecaţi la muncă de dimineaţă până seara stăteau 
de vorbă. Una spuse: 

- Eu, când văd că soţul meu întârzie, încep să mă enervez. Am gânduri de gelozie, mă 
agit, nu mai am răbdare. 

- Ai vreun motiv să fii geloasă? 

- Nu, motive nu am. Dar ce, tu nu eşti geloasă când soţul tău întârzie acasă? 

- Nu, nu sunt. Când întârzie mă gândesc: "Oare la cât este de obosit, voi sti să am 
răbdare cu el, să nu îl supăr si eu cu ceva când ajunge la mine?". Si încep să mă rog 
pentru el. 

Un bătrân s-a dus la unul din părinţii ce şedeau în Rait si i-a zis: "Avvo, când îl 
slobozesc pe fratele cel ce sade împreună cu mine la vreo slujbă, mă necăjesc mai 
tare dacă va zăbovi". Răspuns-a acela: "Eu, când îl trimit pe slujitorul meu pentru 
vreo treabă, sed aproape de usă si privesc. Si când îmi zice mie gândul: "Oare când 
va veni fratele?", zic si eu către gând: "Apoi de va apuca mai înainte alt frate, adică 
îngerul de va veni să mă ia la Domnul, ce va fi?". Si asa, în toate zilele sed privind la 
usă, purtând grija, plângându-mi păcatele si zicând: "Oare ce frate va apuca mai 
înainte si va veni: cel de sus, sau cel de jos?"". Si umilindu-se bătrânul, s-a dus si 
ţinea asa lucrarea aceluia. (19-396) 

45. Un creştin a mers la duhovnicul său: 

- Părinte, nu mai pot. Când aveam un copil sau doi copii, în fiecare săptămână citeam 



câte o carte duhovnicească si în fiecare zi aveam o oră de rugăciune. Când a venit al 
treilea, mi-a fost greu să rămân cu această rânduială. Si mi-ati uşurat canonul. Dar 
acum, de când soţia 1-a născut si pe al patrulea, cedez. Nu mai rezist. Abia prididesc să 
fac treaba în casă. M-a biruit deznădejdea. Unde mai e viata mea de creştin? 
Părintele i-a spus: 

- Să ştii că viata de creştin nu se numără numai în cărţi citite si în ore de rugăciune. 
Chiar dacă ti-am scurtat canonul, poate că vei avea mai multă plată acum pentru o 
catismă la Psaltire în fiecare seară decât aveai înainte pentru un canon mai greu. 
Dumnezeu judecă lucrurile după alte măsuri. Dacă vei sti să fii un tată si un sot bun, 
nu te vei îndepărta de mântuire. Ispitele pe care le înfrunţi acum îti vor aduce 
binecuvântarea lui Dumnezeu. 

- Dar mi se pare că tot ce e mai frumos în mine se ofileşte. 

- înseamnă că pe undeva greşeşti. Viata de familie nu trebuie să te rupă de Dumnezeu, 
încearcă si tu să îti faci timp pentru suflet. După ce faci ceva treabă prin casă, fugi si 
mai citeşte câteva pagini din Biblie sau din altă carte duhovnicească. Când ai puţin 
timp liber, fă câteva metanii. Si mai si relaxează-te, ca să nu cedezi de prea multă 
încordare. Pentru că nici lupta disperată pentru un minut de rugăciune în plus nu e 
neapărat bună. Dacă stai în tensiune, de rugăciune nu te vei putea bucura si nici 
mintea nu va lua aminte atunci când citeşti. Cu măsură: iar lucru pentru familie, iar 
rugăciune. Iar lucru pentru serviciu, iar citire. . . Si lucrează tot asa, cu răbdare, si 
mântuieste-te. 

Sfântul avva Antonie, sezănd odată în pustie, a venit în lenevie si în multă întunecare 
de gânduri si zicea către Dumnezeu: "Doamne, voi să mă măntuiesc si nu mă lasă 
gândurile. Ce voi face în scârba mea? Cum mă voi mântui?". Si, sculându-se puţin, a 
ieşit afară si a văzut odată pe cineva ca pe sine sezănd si împletind o funie, apoi 
sculănduse de la lucru si rugănduse, si iarăşi sezănd si împletind funia, apoi iarăşi 
sculându-se la rugăciune. Acesta era îngerul Domnului trimis spre îndreptarea si 
întărirea lui Antonie. Si a auzit pe înger zicând: "Asa fă si te mântuieste". Iar el, 
auzind aceasta, a luat multă bucurie si îndrăzneală; si făcând asa se mântuia. (1-7) 

46. într-o predică, un preot a povestit o întâmplare: 

"Venind obosit de la serviciu, soţul s-a culcat în pat fără să mănânce. Deşi era târziu, 
soţia s-a dus să arunce la ghenă gunoiul si punga cu scutecele pampers murdare ale 
bebeluşului si, când s-a întors, a uitat să încuie usa de la intrare. Dimineaţa, când să 
plece la serviciu, soţia a văzut că peste noapte usa rămăsese descuiată. S-a dus si 1-a 
sculat pe sot, nervoasă. 

- Uite, puteau intra hoţii. De ce nu eşti atent? Vrei să intre cineva să ne dea în cap si să 
ne fure tot? 

- Am încuiat-o, eu ştiu că am încuiat-o. Dar, dacă tu zici că am uitat să o încui, 
înseamnă că asa o fi. Iartă-mă. 

- Ai uitat. Iar ai lăsat-o deschisă. Tot timpul vrei să ai dreptate. Mai lasă-mă în pace. 
Soţia a plecat trântind usa. Era nervoasă din cauza unui conflict pe care îl avea cu o 
vecină si îsi descărca nervii pe sot. De când soţul ei lucra numai după-amiaza, si 
stăteau puţin timp împreună, relaţia dintre ei devenise puţin tensionată. 

Ajunsă în fata blocului, soţia văzu cum gunoierii încărcau gunoiul. îsi aduse aminte că 
în seara precedentă ieşise la ghenă după ce soţul ei venise de la serviciu si îsi dădu 
seama că 1-a certat degeaba. Avea de ales între a se întoarce acasă să îsi ceară iertare 
sau a prinde tramvaiul care tocmai se vedea în depărtare. De pe telefonul mobil sună 
la serviciu si îi ceru voie şefului ei să lucreze în tura de după-amiază. Fără să îi ceară 



vreo explicaţie, şeful o învoi. 

S-a întors acasă si a deschis usa încet, ca să nu îl trezească iar pe sot. Dar 1-a găsit 

stând în fotoliu, trist. Comportamentul ei îl rănise. 

- Ce e, iubito, ai uitat ceva? întrebă el, grijuliu. 

- Nu, am venit să te rog să mă ierţi, îi spuse ea, îmbrătisându-1. Dimineaţa asta rămân 
cu tine, m-am învoit de la serviciu. Ieşim în parc? 1-a întrebat ea, bucurându-se că 
soţul i-a trecut cu vederea ieşirea nepotrivită pe care o avusese." 

Fraţilor si surorilor în Hristos, continuă preotul predica, si voi trebuie să fiţi cât se 
poate de iertători cu micile greşeli pe care le fac soţiile voastre sau soţii voştri. Că 
numai asa rămâne familia unită, spre slava lui Dumnezeu. A Căruia este slava în veci. 
Amin. 

Erau doi fraţi călugări care de multă vreme trăiau în dragoste împreună la un loc. Iar 
vrăjmaşul diavol, zavistuindu-le traiul lor cel bun, a vrut să-i despartă pe unul de 
celălalt. 

Deci a făcut între dânşii pricină ca aceasta: fratele cel mai mic a aprins lumânarea si 
apus-o la locul ei. Iar diavolul, făcând pacoste, a doborât lumânarea si a stins-o. 
Fratele cel mare, scârbindu-se de aceasta, l-a lovit cu mânie pe fratele său peste 
obraz, iar el cu smerenie i s-a închinat lui până la pământ, zicând: "Iartă-mă, frate, 
că te-am scârbit, ci aşteaptă puţin până o voi aprinde iar". Dar puterea lui Dumnezeu 
l-a muncit pe acel diavol până ce s-a făcut ziuă. Dacă s-a făcut ziuă, diavolul a mers 
în capistea idolească si se jeluia mai marelui său, spunându-i toată întâmplarea si ce 
a făcut acelor călugări si cum s-a smerit călugărul cel mic celui mai mare. Pentru 
această smerenie l-a muncit pe el puterea lui Dumnezeu până la ziuă. 
Acestea diavolul spunându-le si jeluindu-se stăpânului său în capistea idolească, iar 
templierul întămplăndu-se în acel ceas acolo si auzind cum se jeluia acel drac, se 
mira de neputinţa lor si, umilindu-se în inimă, a mers la o mănăstire si s-a făcut 
călugăr iscusit si smerit. El spunea fraţilor: "Smerenia risipeşte puterea vrăjmaşului, 
căci eu am auzit dracii grăind si vorbind între dânşii cum că "de vom face oarecare 
tulburare si gâlceava între călugări si se va întoarce unul dintr-însii si smerindu-se se 
va închina fratelui său, atunci acela toată puterea noastră o risipeşte"". 
Aceasta auzind noi, fraţilor, să ne silim să câştigăm smerenia, care risipeşte puterea 
diavolului. Si asa Dumnezeul păcii va fi cu noi si ne va feri de toate laturile 
vrăjmaşului. A Căruia este slava în vecii vecilor. Amin. (27-336) 

47. Naşa le spuse finilor: 

- De când m-am măritat, niciodată nu am căutat numai sporirea mea duhovnicească, 
fără să tin cont de soţul meu. Ci întotdeauna am căutat să fie el folosit, si apoi am ţinut 
cont de mine. 

- Cum adică? întrebă finul. 

- Când cumpăram vreo carte duhovnicească, nu o citeam eu prima, ci îl lăsam pe el să 
o citească mai întâi. Pentru că dacă doi oameni se iubesc, bucuria lor este să vadă că 
celuilalt îi este bine. Si soţul meu s-a purtat la fel cu mine. Dacă în vreo sâmbătă seara 
mai era treabă de făcut în casă, nu pleca singur la vecernie, lăsându-mă pe mine să 
muncesc. Ci mă ajuta la treabă, si plecam împreună. Sau, dacă din când în când îsi 
dorea ca într-o sâmbătă seara să mergem la o piesă de teatru, în loc să mergem la 
vecernie, îi făceam pe plac, deşi as fi preferat să merg la slujbă. Dar la fel se întâmpla 
când îl rugam să mergem la vreun concert, si, deşi el ar fi preferat vecernia, venea cu 
mine. Duhovnicul nostru ne-a spus că, nefîind vorba de liturghie, la care mergem în 
fiecare duminică, la vecernie putem lipsi din când în când. 



- Dar e mai important teatrul decât vecernia? 

- Nu, în nici un caz. Când putem vedea piesa duminică seara, sâmbăta venim la 
vecernie. Dar concertele nu se prea repetă. 

- Si de ce vă lasă părintele? 

- Pentru că vrea să ne ferească de ispita formalismului în care cad unii care vin la 
slujbă ca la armată si o ascultă ca nişte soldaţi. Slujba e un moment de comuniune cu 
Dumnezeu. Or, comuniunea are nevoie si de libertate, altfel se ajunge la rutină. Si 
după osteneala unei săptămâni, ne prinde bine un moment de respiro. Părintele ne-a 
spus că în timp s-ar putea să iubim atât de mult vecernia, încât să nu ne mai trebuiască 
nici teatru, nici concerte. Dar nu ne-a impus nimic. Nu despre asta vroiam să vorbesc, 
că oricum nu de multe ori lipsim de la vecerniile de sâmbătă. Ci despre faptul că în 
viata de familie, în care cel mai important lucru este sporirea duhovnicească a soţilor, 
fiecare trebuie să tină seama si de starea celuilalt. Nu îti poţi duce soţul sau soţia în 
cârcă, cum ai duce un cadavru. Ci trebuie ca amândoi să privească urcuşul 
duhovnicesc ca pe comoara cea mai de preţ. 

Zis-a un bătrân oarecare: "Fiilor, din tinereţile mele, eu niciodată n-am vrut să mă 
folosesc numai pe mine, iar pe fratele meu să-l las nefolosit. Totdeauna m-am silit, 
după putinţa mea, ca să-l folosesc pe fratele meu întâi si apoi pe mine, ştiind că 
folosul fratelui meu este roadă mea". (9-349) 

48. O tânără soţie a rămas însărcinată la scurtă vreme după ce s-a măritat. Deoarece 
soţul ei citise că nu e recomandat să facă dragoste cu ea în perioada de până la naştere, 
pentru a nu i se transmite copilului anumite stări pătimaşe, s-au dus să ceară 
binecuvântare de la duhovnic să trăiască în înfrânare până când femeia sa va reface 
după naştere. 
Părintele le-a spus: 

- E bine că vă gândiţi întâi de toate la binele copilului. O să mă rog pentru voi ca 
Dumnezeu să vă dea putere să treceţi cu bine prin această perioadă. Ar fi bine ca toţi 
soţii să aibă râvna voastră când aşteaptă un copil. Numai în situaţiile limită, în care 
lipsa dragostea trupeşti duce la desfacerea cuplului, numai atunci poate exista o 
oarecare îngăduinţă. Oricum, nu o să vă fie uşor. Să vă rugaţi mai mult lui Dumnezeu 
ca să nu vă biruie ispita. 

Cele nouă luni au trecut destul de uşor pentru amândoi soţii. Dar, după ce femeia a 
născut, soţul a fost ispitit de singurătate. I se părea că soţia are grijă numai de copil, că 
pe el nu îl mai iubeşte. "La ce bun că ne-am înfrânat, dacă dragostea dintre noi a 
murit?" 

Tocmai în momentul în care trecea prin această ispită, o colegă de serviciu a început 
să îi facă avansuri. La început părea că vrea doar să îi ofere sprijin sufletesc, dar în 
cele din urmă 1-a invitat la ea acasă. In drum spre apartamentul ei, bărbatul s-a întâlnit 
cu duhovnicul său. L-a luat deoparte si 1-a rugat să stea puţin de vorbă: 

- Părinte, nu mai pot, cedez. O să mă culc cu colega asta a mea, pentru că m-am 
săturat de atâta singurătate. Soţia mea nu mai are timp decât pentru copil. Eu parcă 
sunt un străin. M-am săturat, nu mai pot. Ştiu că nu vă place ce vă spun, dar dacă tot 
ne-am întâlnit acum, ce rost mai avea să aflaţi în post, când veneam să ne spovedim. 

- Nu ştiu dacă mai veneai tu la spovedanie. Uite care e problema: ti-a impus soţia să 
vă înfrânaţi în perioada în care a fost însărcinată? 

- Nu, amândoi am vrut asta, spre binele copilului. 

- Acum, la o lună după ce a născut, nici măcar doctorul nu îi recomandă să se culce cu 
tine. Organismul ei nu s-a refăcut încă. 



- Nici eu nu i-am cerut acum, am zis după patruzeci de zile de la naştere. 

- Dar tu crezi că o femeie se reface fix în patruzeci de zile? Nu îti dai seama prin ce a 
trecut? 

Colega de serviciu îi făcea semne bărbatului, că trece timpul. Bărbatul însă se 
prefăcea că nu înţelege. 

- Ba da, dar eu nu însemn nimic pentru ea. Are grijă numai de copil. 

- Dar nu e copilul vostru? Nu e si copilul tău? De ce 1-a făcut, nu pentru că te iubeşte? 
Doar atâtea femei în ziua de astăzi se păzesc să facă copii. Or, dacă ea ti-a dăruit acest 
copil, tu asa o răsplăteşti? Las-o să se refacă si o să vezi că îti va arăta din nou 
dragostea dinainte. Uite, eu o sfătuisem ca în perioada în care alăptează să încercaţi să 
vă înfrânaţi, spre binele pruncului, asta pentru că nu ştiam prin ce ispite treci tu. 
Spune-i că, după ce îi voi citi rugăciunea de curăţire de la patruzeci de zile după 
naştere, ar fi bine să fie aproape de tine. Dacă nu se simte prea slăbită trupeşte. Si doar 
ca un pogorământ, pentru neputinţa ta. Nu e bine ca înfrânarea să ducă la despărţire. 
Nu acesta îi e rostul. 

Soţul, vorbind cu părintele, uitase de ce se afla acolo. Când termină discuţia, o văzu 
pe colega sa deschizând poarta casei la care locuia. Dar nu se mai simţi în stare să îi 
dea explicaţii. O luă la fugă spre biserică. Simţea cum i s-a luat o ceată de pe minte, 
înainte de a se duce acasă, intră puţin să se roage. In timp ce se ruga, părintele intră si 
el în biserică. 

- Părinte, se poate să mă spovediţi? Eram gata să cad în păcat. Se poate să mă 
spovediţi acum, chiar dacă nu e post? 

- Sigur că da, spovedania trebuie făcută în orice moment în care omul a primit 
gândurile de păcat în inima sa. Pentru că, dacă nu se spovedeşte, gândurile devin 
fapte. Sau, dacă a apucat să păcătuiască si nu se spovedeşte, căderea îi va deveni 
obişnuinţă si lanţurile ei îl vor lega strâns. 

După spovedanie, bărbatul plecă acasă schimbat. îsi dădu seama că s-a purtat greşit cu 
soţia sa. 

Un sihastru oarecare trăia în adâncul pustiului de treizeci de ani. Mâncarea lui era o 
buruiană oarecare ce creştea în acea pustie. Mai târziu a început a gândi si a grăi în 
sine, zicând: "In zadar mă necăjesc de atâţia ani aici în această pustie si nu mănânc 
decât această buruiană si nici o descoperire sau vedenie în vis sau aievea nu văd, sau 
nici o minune n-am făcut, precum făceau alţi părinţi înainte de mine. Ci mai bine să 
las această pustie fără de nici un folos si să ies în lume, că si acolo cel ce vrea să se 
mântuiască, se mântuieste ". 

Aceasta gândind el si vroind să plece din pustie în lume, i s-a arătat îngerul 
Domnului si, stându-i înainte, i-a zis: "Ce vrei să faci, bătrânule? Pentru ce primeşti 
în inima ta acele gânduri si sfaturi vrăjmăsesti? Adică pentru că nu faci minuni, să 
ieşi în lume? Dar ce minune mai mare decât aceasta doreşti, că de atâţia ani trăieşti 
aici în această pustie si Dumnezeu te hrăneşte, te întăreşte, te păzeşte si nimic nu-ti 
lipseşte ca si unuia din lavră? Deci, pentru ce te supui sfatului vrăjmaşului? De acum 
să nu te mai supui gândurilor si sfatului vrăjmăsesc si şezi aici, în acest loc până la 
sfârşitul tău, si te roagă lui Dumnezeu ca să-ti dea smerenie si răbdare!". Iar el, fiind 
întărit de sfatul îngerului, a petrecut acolo toată vremea vieţii sale si s-a mântuit. (11- 
279) 



Adevărata iubire 



49. în Săptămâna Patimilor, doi soţi si-au împărţit treburile casnice, altfel încât să 
termine cât mai repede curăţenia. Stabiliseră că trebuiau să termine înainte de 
Miercurea Mare, ca să aibă cât mai mult timp pentru cele duhovniceşti. Dacă 
terminau, până la Paşti mai aveau de făcut numai mâncare. Le rămânea destul timp să 
se ocupe de cele duhovniceşti. 

Soţia si-a terminat partea ei de treabă. Până să plece la denie, s-a gândit să bată 
covoarele. Soţul întârziase acasă, fiind reţinut la serviciu. Când a venit, a văzut-o pe 
soţie în fata blocului bătând covoarele. 

- Ce faci aici, de ce faci tu treaba mea? Mă schimb si vin eu să le bat. Nu trebuia să 
faci si treaba asta. 

- Nu, du-te sus si mănâncă, mă descurc si singură. Ce, până să mă mărit nu tot eu le 
băteam? Că tata nu mai avea putere. 

- Opreste-te, că mă superi, asta e treaba mea. Tu ai muncit destul. 

înainte de a pleca la biserică, părintele lor duhovnic, care le era vecin, a văzut scena 
de pe balcon. Le-a spus: 

- Asa să vă certaţi, fraţilor, si nu altfel. Fiecare să vrea să îl ajute pe celălalt cât mai 
mult. Si certurile astea vor avea plată de la Dumnezeu. 

Un monah avea sub ascultare un alt monah, care era într-o chilie departe cu zece 
mile. Deci i-a zis lui gândul: "Cheamă-l pe fratele să vină să ia pâinea". Si iarăşi a 
socotit: "De ce pentru pâine să supăr eu pe fratele să vină zece mile? Mai vârtos să o 
duc eu ". Si, luând-o, a plecat la el, dar, mergând, s-a lovit cu piciorul de o piatră si, 
rănindu-i-se degetul, curgea sânge mult. De durere a început să plângă. Atunci îndată 
a venit la el îngerul, zicând: "De ce plângi?". Iar el, arătându-i rana, a zis: "Pentru 
aceasta plâng" . Zis-a îngerul: "Nu plânge pentru aceasta, că paşii tăi pe care îi faci, 
pentru Domnul se numără si spre marea răsplătire înaintea fetei lui Dumnezeu se 
văd". 

Atunci, mulţumind pustnicul lui Dumnezeu, călătorea bucurându-se. Si venind la 
fratele, i-a adus pâinile si i-a povestit lui iubirea de oameni a lui Dumnezeu si, 
dându-i pâinea, s-a întors. A doua zi luând iarăşi pâine, aplecat la alt monah să o 
ducă. Si s-a întâmplat de venea si acela la el si s-au întâlnit pe cale amândoi. Astfel a 
zis cel ce mergea către cel ce venea: "O comoară aveam si ai căutat să mi-o furi?". Si 
el a zis lui: "Au doară usa cea strâmtă numai pe tine te încape? Lasă-ne si pe noi să 
venim împreună cu tine". Si îndată vorbind ei, li s-a arătat îngerul Domnului si le-a 
zis: "Prigonirea aceasta a voastră s-a suit la Dumnezeu ca un miros de bună 
mireasmă!" (3-346) 

50. în urma unui accident, un bărbat a ajuns pe patul de spital. Ca să îi facă o bucurie, 
soţia i-a făcut prăjitura preferată si i-a adus-o în salon. Dar, deoarece a făcut-o mai 
mult plângând, că suferea mult din pricina durerilor bărbatului ei, a uitat să pună 
tocmai zahărul. 

Soţul ei a gustat din prăjitură si si-a dat seama ce se întâmplase. Dar, pentru a nu o 
mâhni, nu i-a spus. Soţia îl tot îmbia: 

- Hai, mănâncă, că pentru tine am făcut-o. Copiii au spus să îti aduc tie toată tava, nici 
nu au vrut să guste. Au zis să te gândeşti la ei si să mănânci, că analizele au arătat că 
ai nevoie de dulce. 

Dar soţul nu prea vroia să mănânce, dând vina pe lipsa poftei de mâncare. înainte de a 
pleca acasă, soţia 1-a mai rugat o dată: 

- Hai, ia, uite că încep eu bucata de prăjitură, termin-o tu. 



Gustând, soţia si-a dat seama de ce soţul ei nu părea prea dispus să mănânce: 

- Iartă-mă, nu e bună deloc. O să o arunc la gunoi. Si te rog, nu fi supărat. îti aduc 
mâine alta. 

- Stai liniştită, nu te mai obosi. Dacă Dumnezeu vroia, îti ieşea asta. Să nu o arunci. Si 
mâine nu trebuie să îmi mai aduci nimic, a zis doctorul că pot veni acasă. 

Un bătrân oarecare era bolnav de multă vreme si multe zile n-a mâncat, nici n-a 
băut, iar ucenicului lui, văzând că atâtea zile n-a mâncat nimic, i s-a făcut milă de 
dânsul si îl ruga, zicând: "Te rog, părinte, mănâncă ceva, cât de puţin, si ti se va mai 
deschide gustul si te vei mai răcori din boală". Si îndată făcând foc, apus de i-a gătit 
putină mâncare. Căci avea două vase: în unul avea putină miere, iar în altul puţin 
ulei de cânepă, pe care îl ţinea de multă vreme pentru candelă si care era rânced, 
amar si împuţit. Deci, voind fratele să ia putină miere ca să îndulcească bucatele pe 
care le făcuse pentru bătrânul său, n-a luat seama bine din care vas să ia si, în loc să 
ia miere, a greşit si a luat ulei rânced si amar si a pus în bucatele bătrânului său si a 
dus la bătrânul, rugându-l să guste. Iar bătrânul luând o dată si gustând, îndată a 
cunoscut greşeala fratelui si a tăcut, nezicând nimic. 

Fratele îl ruga cu osârdie să mai guste măcar o dată sau de două ori. Insă bătrânul 
nu mai voia să guste, zicând: "Ajunge, fiule". Fratele, însă, îl silea să mai guste, 
zicând: "Te rog, mai gustă, părinte, că foarte bune bucate ti-am făcut. Iată că si eu 
am să mănânc cu tine". Si luând cu lingura si gustând, atunci a văzut ce a făcut si, 
căzând la picioarele bătrânului, i-a zis: "Amar mie, ce-am făcut! Iartă-mă, părinte, 
că ti-am greşit si n-am ştiut si în loc de miere ti-am pus în bucate ulei rânced si amar 
si te-am prăpădit si nu mi-ai spus când ai luat o dată de ai gustat, socotind, poate, că 
eu înadins am făcut aceasta, punând asupra mea acel păcat". 
Bătrânul i-a zis: "Nu te scârbi de aceasta, fiule, că de ar fi vrut Dumnezeu ca să-mi 
pui miere în bucate, miere mi-ai fi pus, iar acum, ce a vrut Dumnezeu, aceea mi-ai 
pus". Si aceasta zicând bătrânul, îndată s-a simţit desăvârşit sănătos si, sculându-se 
din patul lui, I-a mulţumit lui Dumnezeu, măngăindu-l si pe ucenicul său. (21-275) 

5 1 . Un bărbat credincios a adus nişte haine la biserică, ca să fie date săracilor. A 
întrebat-o pe femeia de la pangar: 

- Cui să îi dau hainele astea? 

- Pot să mă uit la ele, să îmi dau seama cât de mari sunt? 

- Sigur că da. 

Femeia s-a uitat la ele si a văzut că unele haine erau foarte murdare. L-a întrebat pe 
bărbat: 

- Dacă Hristos ar fi primit El însuşi hainele acestea de la dumneavoastră, si le-ar fi 
împărţit El săracilor, oare tot asa murdare le-ati fi adus? 

- Dacă le-ar fi primit Hristos? Nu, le-as fi spălat pe toate, sau as fi rugat-o pe soţia 
mea să le spele. Cred că ea ar fi cusut ce era de cusut, ca să arate cât mai bine. 

- Vedeţi, aici e problema. Că nu înţelegeţi că tot ce daţi săracilor lui Hristos Ii daţi. 
Dacă tot faceţi pomană, si hainele sunt în stare bună, faceţi în asa fel încât cel care va 
primi haina să se bucure de ea, nu să se simtă ca un gunoi, ca un câine care mănâncă 
firimiturile de la masa bogaţilor. Dacă v-ati fi ostenit să spălaţi hainele, atunci pomana 
ar fi fost mult mai mare. Dacă vreţi să faceţi un bine, faceti-1 până la capăt. 

Zis-a un bătrân: "Este unul care face lucruri bune si vicleanul îi pune în minte preţ 
mare la un lucru mic, ca să piardă plata tuturor bunătăţilor pe care le face. Sezănd 
eu odată în Oxirinh, la un preot ce făcea milostenie, a venit o văduvă cerând puţin 



grâu. Si i-a zis ei: "Adu o pânză si-ti voi da". Iar ea a adus. Si apucând haina cu 
mâna si căutând-o, a zis: "Mare este!". Si a rusinat-o pe văduvă. Deci, i-am zis lui: 
"Avvo, oare ai vândut grâul?" Răspuns-a acela: "Nu, ci cu milostenie i l-am dat". 
Atunci eu iarăşi am zis: "Dacă l-ai dat ei cu milostenie, de ce te scumpeai la măsură 
si ai rusinat-o?"". (69-437) 

52. Un tânăr sărac, Florin, s-a căsătorit cu o fată bogată, pe nume Gentiana. Fata nu se 
împăca deloc cu socrii ei. Ii era ruşine de sărăcia în care trăiau aceştia. încerca să îl 
convingă pe soţul ei să îsi uite părinţii, dar el nu se învoia la asa ceva. Florin mergea 
la ei si îi întreba: 

- Oare când o să înţeleagă Gentiana că nu e normal să se poarte cu voi atât de urât? 

- Răbdare, Florine, răbdare. O să o lumineze Dumnezeu până la urmă si o să îsi dea 
seama că a greşit, spunea mama lui. Chiar dacă noi nu o să mai fim în viată atunci, 
important este să înţeleagă că mai există si altceva pe lumea asta în afară de bani. Că, 
dacă ai numai bani, te sufocă singurătatea. Oamenii te tratează ca pe un obiect de 
valoare si atât. 

De ziua Gentianei, după plecarea musafirilor, sărbătorita se uită încă o dată la 
pachetele cu cadouri. Cum se uita la un cadou, îsi imagina ce a însemnat acest gest 
pentru cel care i-1 dăduse. La urmă, Gentiana îi spuse soţului ei: 

- La banii lor, ar fi putut să îmi facă daruri mai alese. Zgârciţii. . . Nici măcar tata nu 
mi-a luat ceva mai de soi. . . 

Când strânse ambalajele, ca să le arunce la gunoi, ea văzu o pungă de plastic, legată 
cu o fundă simplă. 

- Florine, acolo ce mai e? 

- Ti-a trimis mama ceva. 

Gentiana deschise punga si văzu un pulovăr foarte frumos, lucrat de mână. Se gândi: 
"Cât de frumos mă port eu cu alţii, si ce daruri banale mi-au făcut. Pe când soacra, 
deşi o necăjesc atât, mi-a făcut un cadou care i-a răpit atât de mult timp. Dragostea ei 
pentru mine si pentru noi e într-adevăr mare. . ." 

- Florine, nu mai mătura, plecăm la ai tăi să le ducem două felii de tort. Să se mai 
îndulcească si relaţiile dintre noi. . . 

A zis un bătrân că smerenia poate mai mult decât toată sila si a povestit si un lucru 
ca acesta: "Erau doi episcopi aproape unul de altul si erau odinioară supăraţi unul 
asupra celuilalt. Unul era bogat si puternic, iar celălalt smerit. Si căuta cel puternic 
să facă rău celuilalt. Iar cel smerit, auzind aceasta, zicea către clerul său: "O să-l 
biruim cu darul lui Dumnezeu". Si i-au zis clericii: "Stăpâne, cine poate să-l 
biruiască?". Iar el zicea: "Răbdaţi, fiilor, si veţi vedea mila lui Dumnezeu!". 
Aşadar pândea, si, când avea acela un praznic de sfinţii mucenici, a luat clerul, a 
ieşit si le-a zis: "Veniţi după mine si orice mă veţi vedea pe mine că fac, faceţi si voi si 
o să-l biruim". Deci mergând după dânsul îsi ziceau: "Oare ce are să facă?". Si, după 
ce au venit, l-au aflat făcând slujbă si toată cetatea era adunată acolo. Atunci 
episcopul a căzut în genunchi la picioarele celui puternic împreună cu clerul său, 
zicând: "Iartă-ne pe noi, stăpâne, robii tăi suntem!". Acela, spăimântându-se de ceea 
ce a făcut, umilindu-se, căci Dumnezeu schimbase inima lui, l-aprins de picioare, 
zicând: "Tu eşti stăpân si părinte!". Si de atunci s-a făcut mare dragoste între dânşii. 
Si zicea cel smerit către clerul său: "Nu vă ziceam vouă, fiilor, că vom birui prin 
bunătatea lui Dumnezeu? Deci si voi, când aveţi vrajbă cu cineva, aceasta faceţi si 
veţi birui cu darul lui Dumnezeu"". (14-352) 



53. La scurt timp după ce s-a căsătorit cu Mioara, lui Victor i-a murit mama. Tatăl său 
era bătrân si bolnav si nu mai avea cine să îl îngrijească, asa că s-a hotărât să îl ducă la 
un azil de bătrâni. 

- Dar nu crezi că ar fi mai bine să stea cu noi? îl întrebă Mioara. 

- I-am cerut părerea mătusii mele, care mi-a spus că nu e bine ca tata să stea aici. Ar fi 
un motiv de tensiune permanentă, ori noi nu avem nevoie de asa ceva. Te iubesc prea 
mult ca să vreau să mă cert cu tine din cauza lui. 

- Cel mai bine este să ne sfătuim cu duhovnicul, să vedem ce zice. 

Duminică s-au dus la biserică si după slujbă au rămas să stea de vorbă cu părintele. 

- Sunteţi siguri că vreţi să îl luaţi la voi? Nu cumva să îl luaţi si după aceea să cârtiţi, 
că o să fie mai neplăcut pentru el să fie izgonit din casa fiului care a încercat să se 
arate iubitor. 

- Mioara vrea, mie mi se pare că ar fi o cruce cam grea pentru noi. 

- Părinte, eu o să îi gătesc, eu o să îi spăl hainele. Tot avem o cameră liberă. 
Victor nu se lăsa uşor convins: 

- Da, Mioara, dar o să avem copii, or să crească si unde o să îi ţinem? In cameră cu 
bunicul? 

- Lasă zilei de mâine grija ei, spuse părintele. Dacă peste câţiva ani nu o să mai aveţi 
loc în casă, să zicem că îl veţi duce pe bătrân la azil. Dar, oricum, i-ati oferit câţiva ani 
de linişte si vă va fi recunoscător. Ştim noi câţi ani va mai trăi el? Nu. Dacă vă 
încumetaţi să îl luaţi la voi, eu vă dau toată binecuvântarea mea. 

La început, bătrânul nu a fost de acord să locuiască la fiul său, dar, la insistentele 
nurorii sale, a acceptat. Vreme de câteva luni în casă a fost linişte. Duminica mergeau 
cu toţi la biserică si în fiecare seară spuneau câteva rugăciuni împreună. 
Dar, când Mioara a rămas însărcinată, situaţia s-a schimbat. Femeia a fost în pericol să 
piardă sarcina, asa că doctorii i-au recomandat să stea acasă si să nu facă prea mult 
efort. încetul cu încetul, pentru că Victor nu reuşea să facă toată treaba, fiind foarte 
obosit de programul de la serviciu, în casă au apărut mici neînţelegeri. Bătrânul era 
din ce în ce mai nemulţumit, mai cârtitor. Se si îmbolnăvise, si boala îl făcea să fie 
mai mânios. 

- Mai bine mă duceaţi la azil. Asta nu e viată. Nu mai vreau să stau aici. 
Mioara îi suporta capriciile din ce în ce mai greu: 

- Victor, nu mai rezist. Eu am avut ideea de a-1 aduce la noi, eu zic să îl ducem de aici. 
Stresul îmi afectează pruncul. 

- Bine, cum spui. O să mă interesez să văd unde îl putem duce. 
Duminica următoare, când au vorbit cu părintele, acesta i-a certat: 

- Ati dat puţin de greu si acum daţi înapoi? Răbdati-1, că doar e al vostru. Nu îl părăsiţi 
acum, pentru că la azil o să-i fie si mai greu. Tineti-1 măcar încă o vreme. 

- Părinte, spuse Victor, dar de ce să simtă pruncul nostru stresul Mioarei? Pentru 
binele copilului meu, vreau să îl duc pe tata de acasă. 

- Victore, nu eu v-am pus să îl luaţi la voi. Dacă îl părăsiţi acum, vă va pedepsi 
Dumnezeu. Dacă îl răbdaţi, pentru răbdarea voastră Dumnezeu vă va binecuvânta si 
pe voi, si pe prunc. 

- Fie, părinte, facem cum ziceţi dumneavoastră, zise Mioara. 

- O să vă pomenesc, ca să aveţi putere să treacă toate cu bine. Dar el unde este, de ce 
nu a venit la slujbă? 

- Se simte rău astăzi. A rămas acasă. 

- Asteptati-mă puţin, că termin de vorbit cu lumea si vin la voi, vreau să îi spun ceva. 
Ne duce părintele diacon cu maşina. 

Când au ajuns, părintele intră numai cu diaconul în camera în care stătea bunicul: 



- Sărut-mâna, părinte, mă bucur să vă văd. 

- Eu nu mă bucur când aud cum te porţi. Se poate să cârteşti atâta? Nu te gândeşti la 
nora ta, la pruncul ei, sau la fiul tău? Tu eşti creştin? Nu îti dai seama că ei te îngrijesc 
în numele Domnului? De ce le îngreunezi crucea? Vrei să îti pierzi mântuirea? Nu îti 
dai seama că viata ta se apropie de sfârşit? Vrei să ajungi în iad? încetează. Dacă vrei 
să te mântuiesti, încetează. Prigonindu-i pe ei, II prigoneşti pe Hristos. Si ce folos că 
ai trăit atâţia ani o viată creştină, o viată de nevointă, dacă la sfârşit pierzi cununa? 
Dumnezeu să te ierte, frate, si să îti dea gândul cel bun, zise părintele, si ieşi din 
cameră. Ii binecuvânta pe soţi si plecă în grabă. 

In maşină, diaconul îl întrebă: 

- De ce v-ati purtat atât de dur? E prima oară când vă văd asa aprins. 

- Trebuie să ştii când să mângâi si când să cerţi. Acum, bătrânul avea nevoie să fie 
zgâlţâit puţin. Cred că o să fie bine până la urmă. 

Duminica următoare, după slujbă, cei trei - Mioara, Victor si tatăl acestuia - l-au rugat 
pe preot să îi spovedească. Tinerilor le părea rău că nu au fost mai răbdători, iar 
bătrânului că se lăsa biruit de mânie. Părintele i-a spovedit si le-a dat câteva sfaturi. 
In casă a apărut din nou liniştea. Ba chiar, pentru rugăciunile si dragostea tinerilor, 
Dumnezeu 1-a vindecat pe bătrân de neputinţa sa. Bătrânul a mai trăit câţiva ani, 
apucând să îsi vadă nepoţii. Si a trecut la Domnul chiar într-o duminică în care se 
împărtăşise. 
Diaconul, văzând cum stăteau lucrurile, le spunea enoriaşilor: 

- Să îl ascultaţi pe părinte si când vă ia cu binisorul, si când vă mustră. Că tot ce face, 
luminat de Dumnezeu face. 

Un oarecare Evloghie, scolastic alexandrin, fiind rănit de dragoste dumnezeiască, 
lepădându-se de lume si risipind cele ale sale, afară de puţine ce si-a lăsat spre 
chiverniseală si neputând lucra, a socotit cum să pună în rânduială cele pentru sine. 
Că nici în sobor de părinţi nu îndrăznea să intre, nici singur să petreacă nu voia. 
Deci asa aflându-se, a găsit un bubos lepădat în târg, care nu avea nici mâini, nici 
picioare, decât limba întreagă si milă aştepta de la oricine trecea pe lângă dânsul. 
Văzăndu-l Evloghie si umilindu-se la inimă, s-a rugat lui Dumnezeu si a făcut 
făgăduinţă Domnului, zicând: "Doamne, pentru numele Tău iau acest bubos si îl 
odihnesc, până la ziua morţii lui, ca si eu printr-însul să mă măntuiesc. Dăruieste-mi 
dar, Doamne, răbdare de a-i sluji!". 

Apoi, apropiindu-se de bubos, i-a zis: "Voiesti să te iau în casa mea si să te 
odihnesc?". Zis-a acela: "Măcar de ai vrea, dar eu sunt nevrednic". Si i-a zis 
Evloghie: "Mă duc să aduc un măgar si te iau acolo ". Deci s-a învoit acela cu multă 
bucurie. Si, aducând măgarul, l-a ridicat si l-a dus la gazda sa. Si îngrijea de dânsul 
cu toate cele de trebuinţă, spălăndu-l, ungăndu-l, purtăndu-l si cu osârdie întru toate 
slujindu-i cincisprezece ani. Apoi a năpădit diavolul asupra bubosului si 
sălbăticindu-l fără socoteală împotriva lui Evloghie, l-a întărâtat spre ocări si vorbe 
rele. 

Acela a început să-l ocărască pe Evloghie, zicând: "Mâncătorule de stăpân, ai furat 
bani străini si poate, rob fiind, l-ai prădat pe stăpânul tău si cu neputinţa mea vrei să 
tăinuiesti ca si cu o facere de bine si m-ai luat la casa ta caprin mine să te 
mântuiesti". 

Iar Evloghie i se ruga, zicând: "Nu! Nu-mi zice astfel de cuvinte! Spune-mi cu ce te- 
am mâhnit si mă îndreptez!" . 

Iar el zicea: "Nu-ti voiesc aceste momeli, du-mă si mă leapădă în târg! Mai bun îmi 
este mie târgul acela decât odihna ta ". 



Evloghie zicea: "Mă rog, odihneste-te, de orice te mâhneşti". 

Iar el mai vârtos sălbăticindu-se de mânie, strigând, zicea: "Nu doresc să fiu cu tine 
singur! Gloate voiesc!". I-a zis Evloghie: "Eu îti aduc acum mulţime de fraţi". Iar el, 
necăjindu-se iarăşi, i-a zis: "Vai mie, ticălosului! Fata ta nu vreau s-o văd si nici să- 
mi aduci pe cei asemenea tie mâncători în zadar!". Si scuturându-se, iarăşi a strigat: 
"Nu voiesc, nu voiesc! In târg voiesc! O, silă! Aruncă-mă unde m-ai găsit!". Dacă ar 
fi avut mâini, n-ar fi pregetat să se spânzure, sau cu sabie să se omoare, într-atâta l-a 
sălbăticit dracul. 

Atunci Evloghie, nepricepând ce să facă, cu sfatul pustnicilor cei aproape de dânsul, 
a hotărât să meargă la marele Antonie cu bubosul si să-i spună pricina si, cum va 
zice acela, as a să facă. Momindu-l si punându-l în luntre, s-a dus la mănăstirea 
ucenicilor marelui Antonie, unde se zicea că vine sfântul din munte, uneori la zece 
zile, alteori la douăzeci, spre folosul celor adunaţi. S-a întâmplat că după ce a venit 
Evloghie, a doua zi a venit si marele Antonie, seara târziu, îmbrăcat cu o haină de 
piele (precum Cronie mi-a povestit, care atunci era de fată). 
Heretisindu-i pe toţi cei ce erau acolo si sezând, întâi pe Evloghie l-a chemat pe 
nume, cu toate că niciodată nici nu l-a văzut, nici despre dânsul n-a auzit ceva. 
Evloghie, cu toate că de trei ori a fost chemat de marele Antonie pe nume, n-a 
răspuns, socotind că altcineva este chemat de Antonie cu numele acesta. Iar el iarăşi 
a zis: "Tie îti zic, celui ce ai venit din Alexandria!". Atunci i-a răspuns Evloghie: "Ce 
porunceşti, rogu-te?". I-a zis lui Antonie: "De ce ai venit aici?". A răspuns Evloghie: 
"Cel ce ti-a descoperit numele meu si toate cele despre mine ti-a descoperit. " 
Zis-a sfântul: "Ştiu pentru ce ai venit! Dar înaintea tuturor fraţilor spune, ca să ştie si 
ei!". Atunci a spus Evloghie înaintea tuturor, de fată fiind si bubosul: "Omule al lui 
Dumnezeu, pe acest bubos l-am găsit în târg lepădat si trecut cu vederea. Fiindu-mi 
milă de dânsul, m-am rugat lui Dumnezeu să-mi dea răbdare pentru dânsul si m-am 
făgăduit lui Hristos Dumnezeu ca până în sfârşit să-l caut ca pe un bolnav si el să se 
odihnească prin mine, iar eu să mă măntuiesc printr-însul. Aşadar, l-am luat la casa 
mea si iată, de cincisprezece ani, după putinţa mea, îi slujesc! Si acum, după atâta 
vreme, nu ştiu ce rău a pătimit de la mine, că tare mă tulbură. Si am socotit să-l 
lepăd, fiindcă mă sileşte la aceasta. De aceea am venit la sfinţia ta, să mă sfătuiesti 
ce trebuie să fac si să te rogi pentru mine, că tare mă tulbură". 
Atunci i-a zis Antonie cu glas apăsat si aspru: "II lepezi, Evloghie? Dar Cel ce l-a 
făcut nu-l leapădă. Tu îl lepezi pe el? Ridică Dumnezeu pe cel mai bun decât tine si îl 
adună". Iar Evloghie acestea auzind, s-a sfiit si s-a speriat. Apoi întorcându-se 
sfântul către bubos, a început cu vorba a-l bate ca si cu un bici: "Bubosule, 
nevrednicule de pământ si de cer, nu încetezi luptându-te cu Dumnezeu si 
întărâtându-l pe frate? Nu ştii că Hristos este Cel ce îti slujeşte tie? Cum îndrăzneşti 
asupra lui Hristos unele ca acestea a grăi? Oare nu pentru Hristos s-a robit spre 
slujba ta?". Astfel, bătându-l pe bubos cu cuvinte usturătoare, lăsându-i, a vorbit cu 
ceilalţi fraţi cele spre trebuinţa fiecăruia. 

Apoi iarăşi luând cuvântul către Evloghie si către bubos a zis: " Duc eti-vă, fiilor, cu 
pace si nu vă despărţiţi unul de altul, ci, lepădând toată mâhnirea pe care dracul a 
băgat-o în voi, cu curată dragoste întoarceti-vă la chilia în care ati zăbovit! Că ispita 
aceasta v-a venit de la satana. Fiindcă a văzut că amândoi sunteţi spre sfârşit si de 
cununi vă veţi învrednici de la Dumnezeu, el prin tine si tu prin el. Deci nu cugetaţi 
altceva, nu cumva venind îngerul pe care acum Dumnezeu vi-l trimite să nu vă afle 
împreună la un loc si să vă lipsiţi de cununi. " 

Grăbindu-se bărbaţii, s-au întors la locul lor cu desăvârşită dragoste. Peste trei zile 
s-a săvârşit fericitul Evloghie, si după alte treizeci si şapte, s-a dus către Domnul si 



cel la trup bubos, iar la suflet sănătos. Deci Cronie, zăbovind la locurile Tebaidei, s-a 
pogorât după patruzeci de zile la mănăstirile Alexandriei si s-a întâmplat în aceeaşi 
zi a i se săvârşi de către fraţi, lui Evloghie, pomenirea cea de patruzeci de zile, iar 
bubosului cea de trei zile. 

Aflând Cronie, s-a înspăimântat. Si a povestit părinţilor ceea ce mai înainte a zis 
pentru ei Antonie. Că acesta a fost atunci tălmaci cuvintelor si celor ce a spus 
Evloghie către Antonie, grăind elineste si celor ce a răspuns Antonie către Evloghie si 
către bubosul, vorbind în limba egipteană, în care tuturor le vorbea cuviosul, nestiind 
altă limbă. (1-442) 

54. într-un accident de maşină au murit un bărbat si tatăl său. Mama si soţia sa, care 
se aflau pe bancheta din spate, au rămas în viată. Dar bătrâna rămăsese cu picioarele 
paralizate. 

Nora avusese mult de suferit din cauza soacrei, care tot încercase să o despartă de 
soţul ei. Acum, nora avea prilejul să se răzbune, părăsind-o. Dar, fiind o femeie 
creştină, nu a făcut asa ceva. O ţinea în casa ei si o îngrijea cât îi stătea în putinţă. Ii 
era greu să o schimbe, că bătrâna făcea des pe ea. Dar nora răbda toate si o îngrijea în 
numele Domnului. 

Uneori, când o schimba pe bătrână, mirosul era atât de greu încât nora îsi spunea în 
sine că o va duce pe bătrână la un azil. Dar, seara, când începea să se roage, îsi dădea 
seama că acest gând nu era bineplăcut lui Dumnezeu. Si asa a răbdat-o pe bătrână un 
an de zile. Bătrâna a trecut la Domnul spovedită si împărtăşită. 
Când nora a ajuns la bătrâneţe, s-a îmbolnăvit si ea si zăcea în pat. Copiii ei o 
îngrijeau cât le stătea în putinţă. Ea era impresionată de dragostea pe care i-o arătau. 
Odată 1-a întrebat pe fiul cel mare, care era căsătorit si avea copii: 

- Spune-mi sincer, nu v-ati plictisit de mine, nu aşteptaţi să mor mai repede? 
Mângâindu-i fruntea, acesta îi răspunse: 

- Cum poţi vorbi asa, mamă? Oare tu te-ai plictisit să o îngrijeşti pe bunica noastră? 
Nu. Si exemplul tău a rămas adânc întipărit în inimile noastre. 

Un frate slujea unui bătrân bolnav si s-a întâmplat de s-a slăbănogit trupul 
bătrânului si a scos o bubă cu putoare si îi zicea fratelui gândul: "Fugi, că nu poţi 
suferi putoarea aceasta ". Iar fratele luând un hârb, lua puroiul bolnavului si îi zicea 
lui gândul: "Fugi!". El răspundea gândului: "De voi vrea să fug, din acesta voi bea". 
Si iar îi zicea gândul: "Nici nu fugi, nici nu bei putoarea aceasta!". Iar fratele se 
ostenea si răbda, slujind bătrânului. Si, văzând Dumnezeu osteneala fratelui, l-a 
vindecat pe bătrân. (15-352) 

55. într-o zi, un bărbat, grăbindu-se să ajungă la tatăl său care îi spusese la telefon că 
se simte rău, a uitat să îsi cumpere bilet de maşină. S-a suit în autobuz si, când au 
venit controlorii, l-au amendat. 

Trecând prin fata unei biserici, bărbatul s-a închinat. 

- Degeaba te închini, domnule, că nu scapi de amendă, îi zise controlorul, ironic. 
Bărbatul nu spuse nimic. Scoase banii si plăti amenda. Când să coboare, a văzut cum 
un hot încerca să fure portmoneul controlorului care îl amendase. 

- Fiţi atent la buzunare, îi spuse bărbatul, coborând din autobuz. 

Controlorul îl prinse pe hot cu mâna în buzunarul său. Hoţul se trase cu putere într-o 
parte si o luă la fugă. Nu reuşise să fure nimic. Controlorului nu îi venea să creadă că i 
se întâmplase asa ceva. Dacă nu i-ar fi atras atenţia cel pe care îl amendase, ar fi 
rămas fără portmoneu. Si tocmai îsi primise salariul. . . 



Un frate, călătorind si rătăcindu-se, a întrebat pe nişte oameni să-l înştiinţeze să 
cunoască drumul, iar aceia fiind tâlhari l-au rătăcit în locuri pustii. Si mergând unul 
după dânsul să-l jefuiască si poruncindu-i să treacă un sânt, acolo unde treceau ei, a 
năpădit un crocodil asupra tâlharului. Iar fratele, văzând fiara că s-a pornit asupra 
omului, nu a trecut cu vederea, ci a strigat către tâlhar, arătăndu-i pornirea fiarei. 
Fugind acela, a mulţumit fratelui, minunându-se de dragostea lui. (21-384) 

56.0 femeie creştină pe nume Lidia, iubitoare de plăceri trupeşti, îsi înşela bărbatul, 
pe Mihai, cu un musulman. Când acesta s-a întors în tara sa, în Iran, a luat-o si pe 
femeie cu el. Numai că acolo ea a aflat că iubitul ei mai avea alte două soţii. Pentru ea 
a început o viată grea. Atunci când musulmanul si-a mai luat încă o soţie, mult mai 
tânără, creştina a devenit doar o slugă în casă. Se săturase să mai stea acolo, dar îi era 
ruşine să se întoarcă acasă. 

Când Mihai a aflat cât de greu o ducea soţia sa, primind binecuvântarea părintelui său 
a făcut tot ce i-a stat în putinţă pentru a o ajuta să se întoarcă la el. I-a trimis printr-un 
cunoscut bani de drum si, primindu-i, Lidia a pornit de îndată spre el. 
întrucât aproape toţi cunoscuţii lor ştiau de căderea Lidiei, Mihai s-a mutat cu 
serviciul în alt oraş; pentru ei a început o viată nouă. Deşi înainte nu putea face copii, 
după ce s-a spovedit si după ce la sfatul părintelui a mers la câteva slujbe de maslu, 
Lidia a rămas însărcinată. Viata ei era cu totul alta. începuse să cunoască frumuseţea 
familiei. 

Cu atâta dragoste o înconjura soţul ei, încât atunci când o rudă mai îndepărtată de-a 
lor a trecut prin oraşul în care se mutaseră si a început să îi clevetească pe la 
cunoscuţi, spunându-le despre aventura femeii cu musulmanul, aceştia nu i-au dat 
crezare. Se gândeau: "Nu, Lidia nu avea cum să îl însele pe Mihai. Altfel el nu ar fi 
înconjurat-o cu atâta dragoste". 

A fost un patriarh în dumnezeiasca Cetate, care atât era de milostiv si lesne iertător 
greşiţilor, că unul dintre ai casei lui a furat de la dânsul aurul si temându-se a fugit în 
Tebaida Egiptului. Acesta umblând, l-au aflat barbarii si, luându-l, l-au dus la locul 
lor. Dar aflând arhiepiscopul, l-a cumpărat cu optzeci de galbeni. Deci venind el 
acolo, l-a primit milostivul, încât ziceau unii din cetăţeni că nimic n-a greşit 
arhiepiscopului. (25-248) 

57.0 profesoară în vârstă a ajuns în spital, fiind grav bolnavă. A fost operată de 
urgentă la stomac. După operaţie au venit la ea copiii cu nepoţii si chiar elevii si îi 
aduceau mâncare. Primul a venit fiul cel mic. Mama l-a rugat să nu îi lase nimic de 
mâncare, ci să se întoarcă cu pachetul acasă. Fiul s-a întristat, pentru că soţia sa 
pregătise ceva special pentru ea. 

După ce a plecat fiul ei, mama si-a dat seama că îl întristase. Asa că s-a hotărât să 
primească toată hrana care i se va aduce. Elevii cărora le era dirigintă, si care ţineau 
mult la ea, i-au adus si ei câte ceva, fiecare ce a putut. în fiecare seară, cât a stat în 
spital, profesoara mergea la un salon în care stătea o femeie săracă, mamă a cinci 
copii. îi dădea toată hrana pe care o primea, si ea le-o trimitea acasă copiilor. Făcând 
asa, profesoara nu a întristat pe nimeni. Mai mult încă, a adus o rază de mângâiere în 
casa femeii sărace. 

Se spunea pentru avva Zinon că întâi nu voia să ia de la cineva ceva. Si pentru 
aceasta cei ce aduceau se duceau scârbiţi, căci nu lua. Si alţii veneau la dânsul voind 
să ia ca de la un bătrân mare si nu avea ce să le dea lor si se duceau si ei scârbiţi... 
Zice bătrânul: "Ce să fac? Căci si cei ce aduc se scârbesc si cei ce vor să ia. Aceasta 



este mai de folos: oricine va aduce, să iau si oricine va cere, să-i dau". Si asa făcând, 
se odihnea si pe toţi îi împăca. (2-73) 

Războiul duhovnicesc 



58. Raluca, o studentă, s-a îndrăgostit de un coleg de facultate, Mircea. Fiind prietenă 

cu sora acestuia, Elena, cu care mergea tot timpul prin discoteci, au încercat să îl 

atragă într-o cursă. 

Tânărul locuia într-o garsonieră, singur. Plecase de acasă deoarece nu se mai înţelegea 

cu părinţii, care nu vroiau să îl lase să meargă la biserică. Spuneau că Biserica 

tâmpeste oamenii, că îi transformă pe oameni în roboti care nu ştiu să se bucure de 

plăcerile vieţii. 

într-o seară, la Mircea au venit cele două fete: 

- Te rog, tine-o la tine pe Raluca noaptea asta. La ea acasă e petrecere noaptea asta, că 
e ziua de naştere a surorii ei. Dar nu am vrut să mai stăm, că mâine avem un examen 
greu. Si nu ne plăcea nici muzica. As fi luat-o la noi, dar ştii că nu avea unde dormi. 

- Si ce, aici e mai mult spaţiu? 

- Nu, dar aveţi două paturi. Si de fapt nu mai vrea să mai vină pe la noi, că s-a supărat 
tata pe ea, nu mai ştiu de ce s-au contrazis. 

Până să se dezmeticească Mircea, sora sa ieşise pe usă. Raluca adusese nişte 
prăjiturele. După ce le-au mâncat, s-a întins pe pat si îl privea atentă pe Mircea. 
El s-a dus în bucătărie si a început să citească din Psaltire. Se simţea ispitit de fată. 

- Pot să fac un dus? 1-a întrebat Raluca. 

- Dacă vrei, fă. 

După câteva minute, Raluca a venit cu pieptul gol la el: 

- îmi dai te rog si un prosop? 

Văzând-o la fată, Mircea s-a înroşit. I-a dat prosopul si a început să citească cu voce 
tare. Când fata a intrat în baie, el a scos cureaua si a început să se lovească peste 
picioare. S-a lovit până ce i s-au înroşit picioarele. Nici nu si-a dat seama că Raluca îl 
privea, acoperindu-si trupul cu prosopul: 

- De ce te loveşti, ce te-a apucat? 

- Mă lovesc eu ca să nu mă loveşti tu. Dacă mai stau mult lângă tine, simt că iau foc. 
A mai rămas o fată la mine peste noapte, si atunci nu am rezistat. M-am spovedit, si 
m-am hotărât ca până mă voi căsători să nu mă mai ating de vreo altă fată. Ştii ceva, 
rămâi tu aici până dimineaţă, că eu mă duc să dorm în altă parte. 

Mircea s-a încălţat repede si a ieşit pe usă, fără să o întrebe pe fată dacă e de acord cu 
hotărârea lui. 

Dimineaţa, când a venit să îi vadă pe cei pe care se aştepta să fie prieteni, Elena a 
găsit-o pe Raluca tristă. 

- Ce-i cu tine, ce ti-a făcut? V-ati si certat? 

- Nu, nu. Mi-a spus că are o altă prietenă, si a plecat la ea, a spus Raluca, încercând să 
îsi ascundă lacrimile. Când să plece, a băgat pe furiş în geantă Psaltirea. în loc să se 
ducă la facultate, s-a dus în parc si s-a gândit la ceea ce i se întâmplase. Nu credea că 
mai există tineri care să pună credinţa în Dumnezeu mai presus de satisfacerea 
plăcerilor trupeşti. 

A citit puţin din Psaltire, si i-a părut rău că nu ştia aproape nimic despre Dumnezeu. 
S-a dus la bancă, si-a scos economiile cu care vroia să plătească operaţia de implant 
cu silicon, si în loc de silicon a cumpărat cărţi duhovniceşti. Din ziua aceea si-a 
schimbat viata. 



Un sihastru oarecare din părţile Egiptului şedea singur într-o chilie în pustie si era 
vestit. Dar, din lucrarea diavolului, o femeie neruşinată, auzind despre dânsul, zicea 
celor tineri: "Ce îmi veţi da, să-l surp pe sihastrul acesta? ". Iar ei s-au tocmit să-i 
dea orice. Si ieşind ea seara, a venit la chilia lui, ca si cum s-ar fi rătăcit, si, stând la 
usă, a bătut. Iar bătrânul, ieşind si văzând-o, s-a tulburat si a zis: "Cum ai venit 
aici?". Ea însă plângând a răspuns: "Rătăcindu-mă, am venit aici, ci fă milă cu mine 
si nu mă lăsa să mă mănânce fiarele". Deci, făcându-i-se lui milă, a băgat-o 
înăuntru. Apoi noaptea a început diavolul să-i semene gândurile curviei. Iar el, 
cunoscând războiul vrăjmaşului, a zis întru sine: "Meşteşugurile vrăjmaşului 
întuneric sunt, iar Fiul lui Dumnezeu lumină este ". 

Si, sculându-se, a aprins lihnariul (candela) si fiindcă flacăra poftei încă creştea într- 
însul si cumplit îl aprinsese pe bărbat, a zis iarăşi întru sine: "Cei ce fac acestea 
merg în chinuri. Deci, de aici te cearcă de poţi suferi focul cel veşnic". Si punându-si 
degetul său în focul lihnariului, nu l-a luat până ce nu a ars cu totul. Căci pentru 
mulţimea înfocării trupului arzând, el de foc nu simţea atât. Deci, după ce a ars cel 
dintâi, l-a pus pe cel de-al doilea, după aceea pe cel de-al treilea; si asa făcând până 
dimineaţă, toate degetele mâinilor lui le-a ars. Iar ticăloasa aceea, văzând ce a făcut 
bătrânul, de frică a încremenit si cu totul a amorţit. 

Tinerii ce se tocmiseră cu ea, făcându-se dimineaţă, au venit la sihastru si l-au 
întrebat, zicând: "Venit-a aseară aici o femeie?". Si le-a răspuns lor: "A venit si 
doarme înăuntru". Iar ei, intrând, au aflat-o moartă. Apoi i-au zis lui: "Avvo, a 
murit". Atunci bătrânul, descoperindu-si mâinile sale, le-a arătat lor, zicând: "Iată ce 
mi-a făcut fiica diavolului, mi-a prăpădit degetele!". Si povestindu-le lor cele despre 
sine, a zis: "Scris este: nu răsplăti rău pentru rău, ci să ne rugăm să învieze". Si 
făcând el rugăciune, a sculat-o si a slobozit-o. Iar ea, ducându-se, s-a înteleptit de 
aici înainte. (38-304) 

59. Un elev vorbi cu fratele său, care era student: 

- îmi e ruşine să îti spun, dar la petrecerea la care am fost aseară m-am îmbătat iarăşi. 
Nu am putut rezista. Ce mă fac? 

- Te ridici din cădere, îi spuse fratele. Te duci să te spovedeşti. 

- M-am spovedit de trei ori si, la puţin timp după fiecare spovedanie, am căzut din 
nou. îmi e ruşine de părinte. Ce o să fac, o să mă duc la el de fiecare dată? Până când 
o să mă tot duc? 

- Până când o să scapi de această patimă. Oricum, o să îti fie din ce în ce mai greu să 
te laşi, pentru că vei ajunge la dependentă de alcool. Mai bine lasă-te înainte să devii 
sclav. Mai târziu o să vrei cu disperare să te laşi, dar s-ar putea să nu mai poţi. 

- Si părintele nu are altceva mai bun de făcut decât să asculte păcatul meu? Până când 
să îl tot plictisesc? 

- Măcar de s-ar spovedi toţi după fiecare păcat, având convingerea că Dumnezeu le va 
da puterea să nu mai păcătuiască. Preoţii s-ar bucura văzându-i la scaunul de 
spovedanie. Cum nu ti-a fost ruşine de Dumnezeu când te-ai îmbătat, să nu îti fie nici 
de duhovnic când te spovedeşti. Nu contează cât trăieşte omul, dar dacă moare în 
păcat, se duce la osândă, iar dacă moare în pocăinţă, se mântuieste. 

Un frate l-a întrebat pe avva Sisoe, zicând: "Ce voi face, avvo, că am căzut?". I-a 
răspuns lui bătrânul: "Scoală-te iarăşi". Zis-a fratele: "M-am sculat si iarăşi am 
căzut". Si a zis bătrânul: "Scoală-te iarăşi si iarăşi". Deci a zis fratele: "Până 
când? ". Zis-a bătrânul: "Până ce vei fi apucat sau în bine, sau în cădere, căci cu ce 
se află omul, cu aceea se si duce din lumea aceasta". (38-213) 



60. într-un week-end, angajaţii unei firme au plecat la munte. în cabană, secretara, 
care se despărţise de patron de câteva zile, îi tot făcea avansuri lui Doru, un bărbat 
credincios, necăsătorit. Acesta îi rezista cu greu. Seara târziu, fiindcă simţea o atracţie 
din ce mai puternică fată de secretară, 1-a sunat pe duhovnicul său: 

- Părinte, nu mai rezist, o să cad. De câteva zile, la serviciu, se tine scai de mine. 
Acum simt că nu îi mai pot rezista. Si se apropie noaptea, nu am cum să plec de aici. 

- Stai liniştit, puteai să cazi si până acum, dar, pentru că te-ai luptat cu ispita, 
Dumnezeu te-a întărit. Vei avea mare plată pentru asta. 

- Părinte, dar mintea mea s-a spurcat deja, abia aştept să mă culc cu ea, nu cred că mai 
rezist. 

- Dacă nu îti era frică de Dumnezeu, nu m-ai mai fi sunat. Mi-ai fi spovedit direct 
deznodământul. Deci nu vrei să calci pe alături. Fii tare. Ar fi trebuit să îti păzeşti 
mintea, să nu se ajungă aici. Dar dacă ai căzut cu mintea, ai grijă să nu cazi si cu 
trupul. 

Un frate călătorea împreună cu altul si l-au biruit gândurile spre curvie si mergând a 
vestit părinţilor, zicând: "Ce voi face, că nu mi se mângâie inima pentru că m-am 
aplecat războiului vrăjmaşului. Sunt ca si cum as fi făcut păcatul". Si i-au zis lui 
părinţii: "Nu este păcat desăvârşit, căci vrăjmaşul a venit să te ispitească, iar 
Dumnezeu te-a acoperit". Fratele, auzind aceasta, nu s-a încredinţat, fiind biruit de 
scârbă. Si i-au povestit lui părinţii, zicând: 

"Doi fraţi, trimişi fiind din chinovie la un sat, călătoreau împreună. Si asupra unuia 
s-a sculat război de la diavolul de cinci ori să păcătuiască. El însă, sculându-se, 
făcea rugăciune si nu s-a biruit de gânduri, dar s-a supărat tare. Deci, întorcându-se 
ei către părintele lor, era fata fratelui acela tulburată si întrebându-se care este 
pricina tulburării, apus metanie, zicând: "Roagă-te, părinte, pentru mine, că am 
căzut în curvie", si i-a povestit cum a fost luptat de gânduri. Iar bătrânul, fiind 
văzător cu mintea, a văzut pe capul lui cinci cununi si i-a zis: "îndrăzneşte, fiule, că 
nu te-ai biruit, ci mai vârtos ai biruit cu faptul că nu ai săvârşit păcatul"". 
"Deci si tu frate, a zis bătrânul, îndrăzneşte si nu te scârbi, că nu ai făcut păcatul, 
fiindcă mare luptă este când omul, având prilej, se înfrânează. Si mare plată ia 
pentru aceasta. Căci nu este război mai tare decât acesta si mai iute. Pentru aceea a- 
l birui pe acesta este foarte greu si cu osteneală. Că ce socoteşti despre fericitul Iosif: 
oare fără osteneală a isprăvit el un lucru ca acesta? Nu, ci cu multă osteneală si 
luptă si ca într-o privelişte era ceea ce se făcea si însuşi Dumnezeu si mulţimile 
sfinţilor îngeri priveau de sus spre nevoitorul luptăndu-se cu diavolul si cu toată 
oastea lui cea rea, aprinzând pofta bărbatului si pe femeie mai mult sălbătăcind-o. 
Deci, când a biruit nevoitorul, toate ostile îngerilor cu mare glas au dat laudă lui 
Dumnezeu, zicând: "A biruit nevoitorul, făcând biruinţă străină!". 
Bine este, deci, frate, a nu face răul nici cu gândul, iar de eşti ispitit, nevoieste-te ca 
să nu te biruiesti si să faci cu lucrul. " (41-305) 

61 . Fiica unui preot, care se afla în ultimul an de liceu, lua lecţii în particular pentru a 
da la Facultatea de Medicină. O medita un student din anul al treilea, care prin 
meditaţii îsi asigura banii cu care putea să îsi ajute mama - o văduvă cu pensie mică. 
Fata a vorbit cu prietenele ei, care au convins-o că e la vârsta la care e normal să 
înceapă viata sexuală. Asa că, la o meditaţie, a început să mângâie mâna profesorului. 
El a întrebat-o: 

- Tu ai vrea să lăsăm puţin meditaţia, nu-i asa? 

- Cam asa. 



- Ai mai fâcut-o până acum? 

- Nu, credeam că e păcat. 

- Si mai crezi? 

- Nu contează, dacă asa face toată lumea, toţi tinerii, vreau să fac si eu. 

- Ti-as putea spune că, dacă am face dragoste, până la toamnă s-ar alege praful de 
meditaţiile noastre. Am sta numai în pat. Si tu ai pica la examen. 

- Nu, o să facem si meditaţii. Sau nu mă placi? 

- Problema nu e dacă te plac sau nu. Eşti drăguţă si nu ştiu cine ar putea să nu te placă. 
Problema e viata ta. Crezi ce învaţă tatăl tău, că există viată după moarte? 

- Da, dar ce-are a face, asta o cred si oamenii care se spovedesc la tata sau la alţi 
preoţi, si tot păcătuiesc. 

- Cine păcătuieşte se joacă cu propria mântuire. Să ştii că există si oameni care însă se 
luptă din toate puterile pentru mântuirea lor. 

- De ce îmi tii teoriile astea, eşti cumva virgin? 

- Si ce dacă sunt? Si dacă nu as fi, ceea ce îti spun este la fel de valabil: nu te juca cu 
mântuirea ta. 

Ruşinată, fata s-a ridicat să plece: 

- O să mă spui lui tata, nu-i asa? Ştia el de ce m-a lăsat să fac meditaţii cu tine, ştia cât 
de fricos eşti. 

- Nu-i spun tatălui tău nimic. 

- Chiar dacă nu-i spui nimic, tot nu mai pot face meditaţii cu tine. Am picat de proastă 
si de-acum o să râzi de mine. 

- Dacă nu mai facem meditaţii, rişti să pici examenul. Nu te mai gândi că m-ai ispitit. 
Te-ai lăsat influenţată de cine ştie ce film sau de cine ştie ce revistă si de asta voiai să 
te culci cu cineva. 

- Colegele mi-au spus că merită. 

- Nu e de mirare. Colegele însă nu se gândesc decât la distracţii si la băieţi. O să le 
pară rău pentru asta. Dar tu trebuie să te gândeşti în primul rând să trăieşti asa cum 
vrea Dumnezeu. Nu pentru că eşti fată de preot. Ci pentru că eşti creştină. 

- Si dacă până la urmă tot o să o fac? Peste un an sau doi? 

- Dacă te lupţi, nu o să o faci. Si dacă totuşi vei cădea, să nu uiţi de pocăinţă. Să te 
spovedeşti, să te căiesti si să te lupţi să nu se mai întâmple a doua oară. 

- Vorbeşti de parcă ai fi la Teologie... 

- Nu am avut si nici nu am de gând să fac Teologia. Chemarea mea este să fiu medic. 
Dar, orice as fi, în primul rând sunt creştin. 

Meditaţiile au continuat, si fata a luat examenul. A rămas bună prietenă cu profesorul 
care i-a fost ca un frate mai mare. Avea încredere în el, avea încredere în sfaturile lui 
despre viata creştină. Pentru că nu erau simple vorbe... 

Pe un frate l-a muscat odată un şarpe si a intrat într-o cetate ca să caute să se 
vindece. Iar o femeie evlavioasă si temătoare de Dumnezeu l-a primit si îl îngrijea. 
Deci, după ce a simţit putină uşurare, a început diavolul să-i semene gânduri rele 
spre ea, iar aceea venind să-l trateze, fratele a apucat-o de mână. Ea, pricepând 
războiul vrăjmaşului, i-a zis lui: "Nu asa, părinte, ai pe Hristos, eşti îmbrăcat întru 
Hristos, eşti îmbrăcat în chip îngeresc. Adu-ti deci aminte de scârba si de căinţa pe 
care o s-o ai multă vreme sezănd în chiliei Adu-ti aminte de suspinurile si lacrimile 
pe care o să le verşi multă vreme si de altă rea pătimire pe care o s-o pătimeşti pentru 
putină si rea dulceaţă". 

Iar el, auzind acestea de la acea înţeleaptă femeie, s-a ruşinat si nici la fata ei nu 
putea să caute si de aceea voia să fugă. Dar ea, luăndu-l cu milostivirea lui Hristos, 



i-a zis: "Nu te ruşina si nu te duce, nevindecându-te încă desăvârşit, ci mai aşteaptă 
puţin că mai ai trebuinţă ca să te cauţi, iar gândurile acelea nu au fost ale sufletului 
tău cel curat, ci de la vrăjmaşul diavol". Si as a, înduplecându-l să mai aştepte puţin 
si vindecându-l, l-a slobozit cu merinde, în pace. (18-345) 

62. Doi fraţi, elevi de liceu, stăteau de vorbă. Fratele mai mare l-a întrebat pe celălalt: 

- Tu de ce nu te-ai spovedit? Mâine e praznicul Adormirii Maicii Domnului si nu mai 
ai timp. Cum o să te mai împărtăşeşti? Ai postit degeaba? 

Celălalt se rusină, dar îi răspunse: 

- Iti spun numai dacă nu le spui părinţilor noştri. 

- Nu le spun. 

- De câteva săptămâni am început să trăiesc cu prietena mea. Si nu vreau să renunţ la 
ea. Dacă i-as spune că nu vreau să ne mai iubim, m-ar părăsi, nu m-ar înţelege. 
Oricum, mi-a fost ruşine să mă spovedesc. 

Fratele mai mare reuşi să îl convingă pe fratele mai mic să se spovedească. Dar îl 
judecă foarte aspru pentru păcatul pe care îl făcuse. Deşi îi vorbise fratelui mai mic cu 
dragoste, în sufletul său simţea că era scârbit de el, si îl considera necredincios. 
Fratele mai mic s-a spovedit. După câteva zile, fratele mai mare a început să fie ispitit 
de gândul desfrânării. Era foarte curios să simtă cum este acest păcat. Când se hotărî 
să se culce cu o fată, îsi aduse aminte de sfaturile pe care i le dăduse fratelui său. Si se 
duse să se spovedească. 

- Părinte, de câteva zile sunt ispitit să cunosc dragostea trupească. Niciodată nu am 
mai simţit o asemenea atracţie pentru asta. Dar acum nu cred că mai pot rezista. 

- Pentru că l-ai judecat pe fratele tău, de asta vrei să faci acelaşi lucru, nu-i asa? Pe cât 
de mult bine ai făcut că l-ai îndreptat spre scaunul de spovedanie, pe atât de rău ai 
făcut că l-ai judecat. Nu trebuia să judeci păcătosul, ci păcatul. Ai ridicat un greu 
război asupra ta. Dar cred că după această spovedanie lupta ta se va uşura. Insă, tine 
minte: dacă o să mai judeci păcatele altora, vei cădea tu singur în ele. Ar fi trebuit să îi 
dai slavă lui Dumnezeu că te-a ferit până acum de astfel de gânduri. Te-a acoperit cu 
harul Său. 

- Deci să fiu de acord cu păcatele altora? Să zic în gândul meu că bine fac colegii mei 
care merg la bordel? Sau cei care, pentru a nu merge la bordel, îsi satisfac singuri 
poftele? 

- Nu am zis să treci cu vederea gravitatea păcatului. Păcatul este păcat. Insă, chiar 
dacă ştim că alţii păcătuiesc, nu trebuie să ne mândrim si să ne considerăm mai sfinţi 
decât ei. Să ne vedem de păcatele noastre. Dacă putem să le dăm un sfat smerit, foarte 
bine. Dar, dacă ne scârbim de ei, o să cădem mai tare si o să ne pară rău. 

Un frate a întrebat pe avva Pimen, zicând: "De voi vedea vreun frate despre care am 
auzit vreo greşeală, nu vreau să-l bag pe el în chilia mea; iar de voi vedea vreunul 
bun, mă bucur împreună cu el". I-a zis lui bătrânul: "De faci fratelui celui bun puţin 
bine, îndoit fă cu acela, că el este cel neputincios. Căci era cineva într-o obşte, 
anume Timotei, pustnic, si auzind egumenul veste de un frate pentru o ispită, l-a 
întrebat pe Timotei de el. Si l-a sfătuit să-l scoată afară. Deci, după ce l-a scos, s-a 
pus ispita fratelui asupra lui Timotei, până ce s-a primejduit. Si plângea Timotei 
înaintea lui Dumnezeu, zicând: "Am greşit, iartă-mă!". Si i-a venit lui glas zicând: 
"Timotei, să nu socoteşti că aceasta ti-am făcut tie pentru altceva, decât numai că ai 
trecut cu vederea pe fratele tău în vremea ispitei lui"". (70-175) 

63. Un tânăr postas a venit într-o casă ca să aducă un mandat postai. I-a deschis o fată 
de douăzeci de ani, Sabina. 



- Intră, tata s-a dus până la magazin, se întoarce imediat. 

Poştaşul a intrat, s-a aşezat pe un scaun în bucătărie si a început să numere banii pe 
care trebuia să îi predea. Când a terminat de numărat, a văzut că lângă el era fata, care 
tocmai se dezbrăcase: 

- De multă vreme te doresc... 
Poştaşul s-a pierdut cu firea. 

- Stai liniştit, tata e plecat până diseară, avem tot timpul la dispoziţie, 
încercând să găsească o cale de scăpare, poştaşul a întrebat: 

- Si mama? 

- Luna trecută au divorţat, asa că nu ne va deranja, i-a spus fata, privindu-1 cu ochii 
arzând de patimă. 

- Nu se poate să facem nimic, eu... 

S-a auzit sunând telefonul. Fata a răspuns la telefon: 

- Alo, Sabina, spune-mi te rog din caietul de pe biroul meu care e ultimul număr pe 
care l-am trecut la litera V. 

După ce a aflat numărul, tatăl i-a spus Sabinei: 

- Iti mulţumesc mult, trebuia să dau un telefon urgent. 
După ce a închis telefonul, Sabina 1-a întrebat pe postas: 

- Ce ai, nu mă placi sau ce? 

- Nu, eu merg la biserică, eu... 

- Auzi, pocăitule, cu mine nu îti merge! Ti-am spus că vreau să mă culc cu tine si mă 
culc. Clar? 

Poştaşul puse mâna pe clanţă, dar usa era închisă cu cheia. 

- Dacă nu faci ce vreau eu, tip că mă violezi. Si o să spun că nu e prima oară. O să 
spun că tu ai fost primul, cu timp în urmă. 

Speriat, poştaşul si-a luat crucea pe care o purta la gât în mâini si a început să se 
roage: 

- Doamne, nu mă lăsa, Doamne, ajută-mă, Doamne, izbăveste-mă. 

Sabina s-a îndreptat spre casetofon ca să dea muzica tare si să nu audă rugăciunile 
poştaşului. Dar a auzit telefonul sunând iarăşi. 

- Sabina, tot eu sunt. Te sun din maşină, că mi s-a anulat o întâlnire, asa că vin acasă. 
Cumpăr pâine sau ai luat tu? 

- Am luat eu. 

- In câteva minute sunt acasă. Nu pleci până vin, nu? 

- Nu, tată, nu plec, te aştept, a răspuns fata, încercând să-si ascundă supărarea. 
Fata a închis telefonul, a luat un prezervativ din biroul ei si i 1-a băgat în buzunar 
poştaşului: 

- Ia, să îl ai amintire de la mine, când ti-o veni mintea la cap. Si acum, dispari. Dacă 
sufli ceva, o păţeşti, a spus Sabina, deschizând usa casei. 

Poştaşul se tot închina, multumindu-I lui Dumnezeu că 1-a scăpat de o ispită atât de 
grea. 

Un bătrân avea un îngrijitor care locuia la sat si s-a întâmplat că odată, zăbovind 
îngrijitorul, i-au lipsit cele de trebuinţă bătrânului. Si încă zăbovind, i-au lipsit cu 
totul cele de trebuinţă si lucrul mâinilor lui, pe care îl lucra la chilie. Si se necăjea, 
fiindcă nici nu putea lucra, nici cele trebuincioase nu avea. Si a zis ucenicului său: 
"Te duci până în sat?". Iar el a zis: "Cum voiesti, asa voi face", căci se temea si 
fratele să se apropie de sat, pentru sminteală. Dar ca să nu se arate neascultător 
către părintele său, s-a hotărât să meargă. Si i-a zis lui bătrânul: "Mergi si cred că 
Dumnezeu te va acoperi de toată ispita!". Si făcând rugăciune, l-a trimis. 



Iar fratele venind în sat si aflând casa îngrijitorului, stând lângă usă, a bătut. Dar s-a 
întâmplat atunci că îngrijitorul si toţi ai casei lui se duseseră afară din sat la o 
pomenire. Acasă a rămas o fecioară a lui, care, cum l-a văzut pe fratele, i-a deschis. 
Si văzându-l si aflând ce voieşte, îl îndemna să intre înăuntru. El însă nu voia. Dar 
mult silindu-l, l-a biruit si l-a tras la dânsa. Ucenicul cum s-a cunoscut înconjurat de 
gânduri, suspinând din adânc, a zis către Dumnezeu: "Doamne, pentru rugăciunile 
părintelui meu, mântuieste-mă în ceasul acesta!". Si aceasta zicând, îndată s-a aflat 
la râu, urcând spre munte si a ajuns fără de vătămare la părintele său. (36-419) 

64. Ajunşi în vârful unui munte, doi tineri credincioşi, George si Marian, si-au scos 
rucsacurile din spate si s-au aşezat la soare, să se odihnească. Afară era foarte cald. 
La puţin timp după ei au ajuns acolo două fete. Una dintre ele avea părul vopsit 
albastru, si în buză avea un cercel. Erau îmbrăcate destul de sumar. 

După ce s-au aşezat să se odihnească, fetele si-au dat jos tricourile si s-au aşezat să se 
bronzeze. Piepturile lor goale au hipnotizat pentru câteva clipe privirea lui George, 
care i-a făcut semn prietenului său ca să vadă si el cât de sociabile erau fetele. 

- Să plecăm de aici, a spus Marian. Ne putem opri mai jos, după cinci minute de 
coborâre. Nu e greu. Doar rucsacul tău e mai uşor decât al meu. 

- Ce, ti-e frică de ispită? Nu ai putere să te lupţi cu ispita? Sunt prea obosit ca să ne 
ridicăm acum. 

- Hai să mergem. Nu are rost să ne murdărim ochii si mintea. 

- Tu nu înţelegi că sunt obosit? 

Văzând că nu o scoate la capăt cu prietenul său, Marian a început să coboare. Când se 
îndepărta, una din fete a început să îl fluiere. 

- Unde fugi, voinicule?... 

Auzind-o, George si-a dat seama că Marian avea dreptate. Nu era bine să mai rămână 
lângă fetele acelea. Coborând muntele, l-a întrebat: 

- Uite, Mariane, am făcut cum ai vrut, eşti mulţumit? 

Pogorâtu-s-a odată o corabie în laturile Diochiei si s-a lipit de marginea muntelui, 
unde erau călugări. Si o femeie, ieşind din corabie, şedea într-un dâmb. Venind după 
aceea un frate si văzând-o, s-a întors la bătrânul grăind: "Iată o femeie stă lângă 
apă, lucru care n-afost niciodată aici". Iar bătrânul, dacă a auzit, luând un toiag a 
ieşit si alergând striga: "Ajutaţi, fraţilor, că au venit aici tâlharii!". Si văzându-l toţi, 
alergau cu bete asupra corăbiei si, dacă au văzut corăbierii pornirea lor, au priceput 
si, luând femeia din deal si trăgând funiile, au îndreptat corabia să meargă în larg. 
(35-303) 

65. Un student l-a întrebat pe un părinte: 

- Ce să fac, părinte, că pe stradă se întâlnesc peste tot fete superbe, îmbrăcate 
simbolic. Când le vezi, ti se scurg ochii. Parcă as vrea să pun mâna pe ele, să le ating. 
Si prin reviste sunt modele care arată bine de tot, la televizor la fel, pe stradă reclame, 
... parcă peste tot numai ispite. 

Părintele i-a spus: 

- Dacă tu crezi că merită să îti vatămi mintea, priveşte fetele si îndulceste-te cu 
gândurile păcătoase. Cântăreşte singur ce pierzi si ce câştigi. Iar dacă te gândeşti că 
primind gândurile de desfrâu îti poţi pierde mântuirea, atunci păzeste-ti si ochii si 
mintea. Si mântuirea. 

Intrebat-a un frate pe un bătrân, zicând: "Ce voi face, părinte, că mă supără 
spurcatele gânduri ale curviei?". Răspuns-a lui bătrânul: "Aceasta fă, fiule: de 



socoteşti că vor fi de vreun folos acele gânduri, primeste-le si te supune si urmează 
lor! Iar de socoteşti că nu vor fi de folos, dacă vin la tine, nu le primi, ci îndată 
leapădă-le, goneste-le si le depărtează de la tine! " (1 7-295) 

66. Un bărbat credincios rămăsese văduv cu sase copii. Doi băieţi erau studenţi, două 
fete erau la liceu, si alte două fete la scoală. Cel mai mare dintre băieţi era din ce în ce 
mai ispitit să se culce cu prietena lui. 

A avut o discuţie cu tatăl său, si acesta i-a spus cât de grav e păcatul curviei si cât de 
serioase sunt urmările lui. Au avut loc câteva discuţii pe tema aceasta si, în cele din 
urmă, băiatul s-a gândit că nu are rost să îsi mai plictisească tatăl cu astfel de discuţii. 

- Tată, de câte ori vorbesc cu tine, îmi dau seama că as greşi dacă m-as culca cu 
prietena mea. Dar, când mă văd cu ea, simt că nu mai rezist. Si îmi e ruşine să tot stau 
de vorbă cu tine si să îti răpesc timpul cu problemele mele. Doar le ai si tu pe ale tale. 

- Tu, când ieşi să te plimbi cu prietena ta, tii la ea mai mult sau mai puţin? 

- Din ce în ce mai mult. Dragostea nu scade, ci creste. 

- Asa e si cu iubirea mea de tată pentru voi. Cu cât vă arăt mai multă iubire, cu cât mă 
ocup mai mult de voi, cu atât locul pe care îl ocupaţi în inima mea e mai mare. Si 
ceilalţi copii pe care îi am, dacă ar veni la mine pe rând, când am timp liber, de toţi m- 
as ocupa cum mă ocup de tine. Ca părinte, îmi e mult mai bine să particip la 
problemele si frământările voastre, să simţiţi în mine si un prieten, decât să observ de 
la distantă cum cădeţi în cine ştie ce păcate. Când sunt ispite mari, e nevoie să alergaţi 
la duhovnic. Dar, pe lângă sfaturile duhovnicului, vă pot ajuta si eu, după cât mă 
luminează Dumnezeu. Doar sunt tatăl vostru. Stai deci liniştit, că nu îmi răpeşti 
timpul. Si oricum, e mai bine să îmi răpeşti timpul decât să îmi răpeşti liniştea, 
alergând după sfaturi aiurea, la oameni care nu te iubesc cum te iubesc eu si nici nu se 
gândesc la mântuirea ta. 

Un bătrân era în Schit, ostenitor cu trupul, dar nu luător aminte cu cugetul. Deci s-a 
dus la avva Ioan ca să-l întrebe despre uitare. Si auzind de la dânsul cuvânt, s-a 
întors la chilia sa si a uitat ce i-a zis avva Ioan lui. Si s-a dus iarăşi să-l întrebe. Si 
auzind asemenea de la dânsul cuvântul, s-a întors. Iar după ce a ajuns la chilia sa, 
iarăşi a uitat. Si asa de multe ori mergând, când se întorcea era stăpânit de uitare. 
Iar după acestea, întâlnindu-se cu bătrânul, i-a zis: "Ştii avvo că am uitat iarăşi ceea 
ce mi-ai zis? Dar ca să nu te supăr, nu am mai venit". I-a zis avva Ioan lui: "Du-te de 
aprinde lihnarul!". Si a aprins. Si i-a zis lui iarăşi: "Mai adu alte lihnare si le aprinde 
dintr-însul" . Si a făcut asemenea. 

Si a zis avva Ioan bătrânului: "Nu cumva s-a vătămat ceva lihnarul pentru că ai 
aprins dintr-însul celelalte lihnare? " . Zis-a: "Nu". Si a zis bătrânul: "Asa nici Ioan; 
dacă Schitul va veni către mine tot, nu mă va opri de la darul lui Hristos. Drept 
aceea, când voiesti, vino, de nimic îndoindu-te!" . Si asa, prin răbdarea amândurora, 
a ridicat Dumnezeu uitarea de la bătrânul. Că aceasta era lucrarea schitiotilor, ca să 
dea osârdie celor ce erau luptaţi si să se silească pe sine, ca să se câştige unii pe alţii 
spre bine. (18-100) 

67. Un tânăr 1-a întrebat pe duhovnicul său: 

- Părinte, poate cineva să meargă pe stradă si să nu vadă cât de sumar sunt îmbrăcate 
unele femei? 

Părintele i-a răspuns: 

- Creştinii încearcă să îsi păzească mintea de astfel de imagini. Sunt atâtea fete si 
femei cărora li se văd formele în asa fel încât sunt parcă mai atrăgătore decât dacă ar 
fi goale. Cine e slab si se uită la ele, pofteşte si, în cele din urmă, cade. Dar cei care 



încearcă să îsi păzească mintea curată, chiar dacă le mai cade privirea neintenţionat pe 
pieptul sau pe soldurile unor femei atrăgătoare, se uită imediat în altă parte. Si asa 
scapă de ispită. 

Un frate l-a întrebat pe avva Pimen, zicând: "Poate omul să-si tină toate gândurile si 
nici unul dintr-însele să nu dea vrăjmaşului?". Si i-a zis bătrânul: "Este cel ce ia zece 
si dă unul". (88-177) 

68. - Nasule, de ce până să ne căsătorim ne înţelegeam foarte bine, chiar dacă trăiam 
în curvie, iar acum, după căsătorie, au început neînţelegerile chiar din luna de miere? 
l-a întrebat un fin pe nasul său. 

- Pentru că înainte mergeati pe drumul către iad. Dracul vă lăsa în pace. Dar acum, 
pentru că v-ati spovedit si v-ati cununat, mergeţi pe calea mântuirii. Vreţi să vă 
mântuiţi? Luptati-vă pentru asta. Răbdati-vă unul pe celălalt. 

- Acum ne iubim mai puţin decât înainte. 

- Vi se pare, e o ispită trecătoare. Normal că dacă sunteţi în luptă dracul vrea să vă 
dezbine. Prin rugăciune si credinţă în Dumnezeu, o să treacă si această ispită. Si o să 
vă daţi seama că încercările nu distrug dragostea, ci o călesc. Chiar dacă există si 
unele greşeli, sau unele căderi, important este să nu părăsiţi lupta pentru mântuire. 

Zis-a un bătrân: "Odinioară m-am sculat să-mi fac pravila si, când am început, am 
auzit trâmbiţe de război si m-am mâhnit. Apoi am zis în mine: "Oare război să fie 
acesta?". Si a răspuns dracul: "Război este si zarvă. Iar de-ti este voia să nu fii 
luptat, nu purta război, ci mănâncă, bea, dormi si nu mă voi lupta cu tine!"" (21-417) 

Rugăciune si canon 



69. După ce a terminat de spovedit un credincios, părintele Ioan l-a întrebat: 

- Tu, când te rogi lui Dumnezeu, îl minţi? 

- Cum să II mint, părinte? 

- In timpul Sfintei Liturghii, de exemplu, când se cântă Heruvicul: "Noi care pe 
heruvimi cu taină închipuim. . .", mintea ta e la rugăciune sau participi la slujbă doar cu 
gura? Iti sileşti mintea să fie atentă la rugăciune? Sau când se cântă: "Pe Tine Te 
lăudăm. . .", îl lauzi în inima ta pe Dumnezeu? 

- Părinte, slujba este prea lungă, nu pot fi atent la toată. Cât pot, stau atent, cât nu, îmi 
las mintea să alerge. Când se cântă "Apărătoare Doamnă...", cânt si eu cu ceilalţi. Dar 
nu îi aduc Maicii Domnului mulţumiri pentru biruinţă. Care biruinţă? Care mulţumiri? 
Repet si eu, asta e tot ce pot să fac. 

- Rău faci. Trebuie să încerci să înţelegi ceea ce cânţi. Unde nu îti e clar, întrebă-i pe 
alţii. Dacă nu te pot lămuri nici aceia, atunci vino la mine. 

- Dar parcă am citit că important este să rostesc rugăciunea, chiar dacă nu înţeleg ce 
spun. 

- Nu, este mai important să rosteşti rugăciunea decât să nu o rosteşti. Dar este mai 
important să încerci să înţelegi ce rosteşti. Papagalii nu se mântuiesc, nimeni nu se 
mântuieste repetând în mod mecanic rugăciuni. Rugăciunea trebuie făcută cu 
convingere, cu credinţă. Si ce credinţă poţi avea când nu înţelegi ce spui? Omul nu e 
un magnetofon care repetă rugăciuni, omul este o fiinţă pe care rugăciunea îl uneşte 
cu Dumnezeu. Numai aceasta este rugăciune. 

Un frate s-a dus la unul din bătrâni în lavra lui Suca, deasupra Ierihonului, si i-a zis: 



"Cum trăieşti, părinte?". Răspuns-a lui bătrânul: "Rău". Zis-a lui fratele: "Pentru ce 
trăieşti rău, părinte?". Iar bătrânul i-a zis: "Iată, am treizeci de ani de când stau 
înaintea lui Dumnezeu în toate zilele rugându-mă, si în rugăciunea mea uneori mă 
blestem pe mine zicând către Dumnezeu: să nu Te milostivesti spre toţi cei ce fac 
fărădelegea. Si: blestemaţi sunt cei ce se abat de la poruncile Tale, de la care eu 
pururea mă abat, si fărădelegea o lucrez. Alteori către Dumnezeu iarăşi zic: vei 
pierde pe toţi cei ce grăiesc minciuna, si eu în fiecare zi grăiesc minciuna si în inima 
mea, cugetând rele, zic către Dumnezeu că cugetarea inimii mele înaintea Ta este 
pururea. Si neavând post câtuşi de puţin, zic: genunchii mei au slăbit de post. Si 
iarăşi, dacă am pomenire de rău asupra fratelui meu, zic către Dumnezeu: iartă-ne 
nouă precum si noi iertăm [greşiţilor noştri]...! Si toată grija având la a mânca 
pâinea mea, zic: am uitat a mânca pâinea mea. Si dormind până dimineaţa, cânt 
ziua: la miezul nopţii m-am sculat ca să mă mărturisesc Tie. Neavând umilinţă câtuşi 
de puţin, zic: ostenit-am întru suspinul meu, sau: făcutu-s-au lacrimile mele mie 
pâine ziua si noaptea. Si cu totul fiind plin de mândrie si de odihnă trupească, mă 
batjocoresc pe mine si cânt: vezi smerenia mea si osteneala mea si lasă toate păcatele 
mele! Negătit fiind, zic: gata este inima mea, Dumnezeule! Pe scurt deci toată pravila 
si rugăciunea mea mi se face mie spre mustrare si ruşine ". 
Zis-a fratele: "Eu socotesc, părinte, că acestea le-a făcut David pentru sine". Iar 
bătrânul, suspinând, a zis: "Ce zici, frate? De nu vom păzi cele ce cântăm înaintea lui 
Dumnezeu, la pierzare vom merge ". (2-322) 

70. Odată, la părintele Ioan la biserică, a venit un părinte cu corul de la strană. 
Veniseră din oraşul lor să participe la un concert de colinde. 
Fără să ştie cum cântă, părintele Ioan le-a îngăduit să tină ei strana. Dezamăgirea 
credincioşilor a fost mare: în locul muzicii psaltice pe care se aşteptau să o audă au 
auzit ceva care semăna mai mult a operă. Muzica era plină de mândrie, soliştii fiind 
mai degrabă interesaţi să îsi arate măiestria vocală decât să Ii cânte lui Dumnezeu. 
In biserică se afla si un părinte călugăr care se afla în drum spre Muntele Athos. 
Dumnezeu îi descoperise acestuia că, atunci când ridicau vocea prea strident, 
mândrindu-se, cântăreţii de la strană erau înconjuraţi de draci. Numai atunci când 
cântau fără ifose si fără paradă, numai atunci dracii îi părăseau. 
Călugărul i-a spus părintelui Ioan vedenia, si acesta 1-a rugat să le spună si celor din 
cor ce îi descoperise Dumnezeu. Dar, din smerenie, călugărul a refuzat. Atunci 
părintele Ioan s-a dus si le-a spus el cântăreţilor despre aceasta. 

- Părinte, dar asa sunt vocile lor, altfel nu pot cânta. Ori asa, ori deloc, a spus dirijorul, 
încercând să le ia apărarea. 

- Mai bine deloc decât asa, fraţilor, că aici nu e sală de operă. Sunt convins că puteţi 
cânta si altfel, numai bunăvoinţă să aveţi. Dacă veţi cânta numai pentru oameni, 
pierdeţi plata de la Dumnezeu. Dacă veţi cânta pentru Dumnezeu, veţi câştiga si 
inimile oamenilor. Mândria nu tine de voce. Si nici smerenia nu tine de voce, tine de 
inimă. Poate vă gândiţi că vedenia călugărului a fost de la draci, nu de la Dumnezeu. 
Că el, habotnic cum îl credeţi, si obişnuit numai cu psaltichia de la mănăstire, nu ştie 
să guste muzica voastră. Muzica izvodită din inimile si din minţile sfinţilor seamănă 
prea puţin cu muzica marilor compozitori religioşi de astăzi. Pe sfinţi i-a luminat 
Dumnezeu de au compus muzica bisericească. Iar compozitorii care au încercat să 
înlocuiască psaltichia prin creaţiile lor s-au arătat potrivnici Dumnezeului care i-a 
luminat pe sfînti. Ortodoxia are un duh propriu: icoana bizantină îl păstrează, icoana 
renascentistă nu. Muzica psaltică îl păstrează, cealaltă nu. Ortodoxia nu e cum vrem 
noi sau cum ne place nouă. II rog pe părintele vostru, care îmi e prieten, să mă ierte că 



vă fac observaţie. Dacă tineti cu dinţii de mândria voastră, veţi putea câştiga cel mult 
nişte premii stricăcioase. Dar, dacă veţi încerca să cântaţi asa cum trebuie, puteţi 
dobândi cununi pe care nu le veţi pierde niciodată. . . 

Un bătrân oarecare, duhovnicesc, dintr-o mănăstire, a văzut odată la fereastra chiliei 
unui frate doi draci care stăteau si ascultau la fereastra fratelui si ascultând puţin 
începeau a sălta; si iar stând ascultau si iar începeau a sălta si asa făceau câtva 
timp. Iar bătrânul, văzând, s-a sculat de unde şedea si privea si a mers la chilia 
acelui frate să vadă pricina de atâta bucurie si săltare a acelor spurcaţi diavoli. Si 
apropiindu-se bătrânul de chilia fratelui, dracii, văzându-l venind asupra lor, 
rusinându-se s-au dat în lături ca nişte câini, unul într-o parte, altul într-alta, si asa 
depărtându-se au fugit. Iar bătrânul, apropiindu-se de fereastra chiliei fratelui unde 
stau săltând acei draci, l-a auzit pe acela în chilie citindu- si pravila cu glas mare la 
fereastră. Si îndată a priceput si a cunoscut bătrânul că pricina bucuriei si săltării 
spurcaţilor draci este citirea fratelui cu glas mare si, intrând la dânsul în chilie, l-a 
găsit stând la fereastră si citind. 

Fratele, îndată lăsându-si citirea, s-a închinat după obicei, cu smerenie. Atunci 
bătrânul i-a zis: "Fiule, mai de folos ti-arfi tie de te-ai culca în chilia ta si să dormi 
toată ziua decât să citeşti cu asa sunet în glas, precum citeşti. Căci nu-ti este de nici 
un folos, ci este bucurie si veselie si săltare dracilor. Acum, iată, am gonit doi draci 
de la fereastra ta, care se bucurau si săltau ascultând si auzind glasul citirii tale, si 
pe care i-am văzut de la chilia mea, ascultând si săltând la fereastră. Dinadins am 
venit la tine, fiule, ca să-ti părăseşti acel sunet de glas în rugăciunea si citirea ta si 
să-ti citeşti pravila si rugăciunea călugăreşte, în taină, după cum ne-a poruncit nouă 
Domnul Hristos si Sfinţii Părinţi, iar nu cu sunet de glas întru auzirea oamenilor si a 
dracilor". Zis-a fratele: "Dar ce să fac, părinte, că eu asa m-am obişnuit si m-am 
deprins a citi si în alt chip nu pot să citesc? Că de voi citi în taină, îmi pare că nu 
înţeleg, si nici nu ştiu ce citesc si de citirea în taină eu nu mă îndulcesc, nici nu simt 
umilinţă, sau ceva de folos pentru inima mea". 

Zis-a lui bătrânul: "Dacă nu simţi, fiule, umilinţă în inima ta si zici că nu te foloseşti 
de rugăciunea si citirea ta când te rogi si citeşti în taină, apoi cum te vei umili si te 
vei folosi de rugăciunea si citirea ta pe care o faci cu sunet si cu glas întru auzirea 
oamenilor si a dracilor, întru lauda, fericirea si slăvirea oamenilor si întru bucuria, 
mângâierea si săltarea dracilor? Această citire Dumnezeu nu o iubeşte si Sfinţii 
Părinţi nu o primesc. Cum si în ce chip trebuie să ne citim rugăciunea si pravila, 
însuşi Domnul si Dumnezeul si Mântuitorul nostru Iisus Hristos, ca Cel ce este 
pururea purtător de grijă pentru binele, folosul si mântuirea noastră, cu însăşi gura 
Sa ne-a învăţat pe noi si pururea ne învaţă la Sfânta Evanghelie zicând: "Când vei 
vrea să te rogi si să-ti citeşti pravila, intră în cămara ta si închide usa ta. Asa citeşte 
si te roagă în taină Părintelui tău. Si Părintele tău, care vede si aude tainele, Acela îti 
va da tie la arătare mila si darurile Sale". Si iarăşi zice: "Când vă rugaţi, nu grăiţi 
multe vorbe în rugăciunea voastră, ci în scurtă vorbă si deasă să fie rugăciunea si 
citirea voastră!" 

Deci din citirea si rugăciunea săvârşită în acest chip se naşte umilinţa si folosul 
sufletului spre mântuire. In acest chip toţi Sfinţii Părinţi îsi citeau pravila si 
rugăciunea lor. Si pentru aceasta toţi părinţii, când îsi făceau chilia, îsi făceau si 
cămară osebită, să le fie pentru rugăciunea si pravila lor. Deci, si tu, fiule, de vrei să 
te foloseşti si să-ti fie primită rugăciunea, citirea si pravila, asa urmează si te vei 
mântui. Iar de nu vei voi să urmezi si să faci asa, să ştii că în zadar îti va fi toată 
zăbava citirii, a pravilei si a rugăciunii". (6-359) 



71. Părintele Ioan le spunea credincioşilor: 

- Când vă sculaţi dis de dimineaţă, primul lucru pe care trebuie să îl faceţi este 
rugăciunea. Căci, dacă amânaţi să vă rugaţi, o să tot găsiţi altceva de făcut si până la 
urmă nu o să mai aveţi timp pentru rugăciune. Cine începe ziua cu rugăciune, va 
petrece întreaga zi sub binecuvântare dumnezeiască. Si, tot asa, când vine vremea să 
vă faceţi canonul, nu mai căutaţi să faceţi înainte altceva, gândindu-vă că aveţi destul 
timp. Că, dacă vă pierdeţi timpul cu alte lucruri, o să obosiţi si o să vă faceţi canonul 
în grabă, fără luare aminte. Dati-i canonului importanta pe care o merită. Să stiti că 
important este nu numai să vă faceţi canonul, important este si cum vi-1 faceţi. Si la 
asta contează mult grija pe care o aveţi fată de canon. 

Zis-a un bătrân: "De vei lucra lucrul mâinilor tale în chilia ta si va sosi ceasul 
rugăciunii tale, să nu zici: "Să sfârşesc aceste puţine smicele definic si asa mă voi 
scula". Ci scoală-te la fiecare ceas si dă-i lui Dumnezeu datoria. Fiindcă de vreme ce 
câte puţin te obişnuieşti să te leneveşti la rugăciune si la pravilă, sufletul tău se face 
pustiu de tot lucrul trupesc si duhovnicesc. Căci de dimineaţă se vede osârdia ta ". (4- 
413) 

72. Părintele Ioan i-a spus unui creştin să citească în fiecare zi Canonul de pocăinţă 
către Mântuitorul Hristos. Seara, când a ajuns acasă, omul a văzut că în Ceaslov erau 
două canoane către Mântuitorul Hristos, unul de pocăinţă si altul de umilinţă, si nu 
mai ţinea minte pe care trebuie să îl facă. I-a venit în gând să îl facă pe cel mai scurt. 
Atunci, alungând gândul, le-a făcut pe amândouă. 

A doua zi s-a întors la părinte, deşi drumul era destul de lung: 

- Părinte, nu mai ţineam minte pe care dintre canoane mi-ati spus să îl fac, pe cel de 
umilinţă sau pe cel de pocăinţă. Si, ca să nu greşesc, am venit la sfinţia voastră. 
Femeia de la pangar, auzind, a spus: 

- Tot aia e, pocăinţa cu umilinţa. Trebuia să îl faceţi pe oricare, că nu conta. 
Părintele a spus: 

- Nu e asa. Va avea plată că s-a întors, Dumnezeu nu lasă nici cea mai mică osteneală 
nerăsplătită. Si chiar dacă în amândouă canoanele II rugăm pe Hristos să ne miluiască, 
între ele există o diferenţă clară. Oricum, chiar dacă ar fi fost aproape identice, tu ştiai 
că ai primit canon să faci unul din ele. Dacă te leneveai să afli care îti era canonul, 
pierdeai plata ascultării. 

- Părinte, dar aseară le-am făcut pe amândouă, să nu greşesc. 

- Să te miluiască Dumnezeu după osteneala ta, a spus părintele. Ai citit Patericul 
egiptean? 

- Nu, părinte. 

- Să îl citeşti, că te va ajuta să înţelegi mai bine valoarea ascultării, a spus părintele. 
Si, binecuvântându-1, i-a dăruit un Pateric. 

După ce creştinul a plecat, părintele i-a spus femeii de la lumânări: 

- Vezi, unii citesc o mie de cărţi si tot nu fac ascultare. Acesta, fără să citească, a 
înţeles că trebuie să facă canonul pe care îl primise si nu altul. 

S-a dus odată avva Pimen, când era mai tânăr, la oarecare bătrân, să-l întrebe de trei 
gânduri. Deci, după ce a venit la bătrânul, a uitat unul din acele trei [gânduri] si s-a 
întors la chilia sa. Si cum apus mâna să deschidă încuietoarea, si-a adus aminte de 
cuvântul pe care l-a uitat si a lăsat încuietoarea si s-a întors la bătrânul care i-a zis: 
"Degrabă ai venit, frate". Si acesta i-a povestit lui: "Când am pus mâna mea să 
deschid încuietoarea, mi-am adus aminte de cuvântul pe care îl căutam si n-am 



deschis, pentru aceasta m-am întors". Si era depărtarea căii foarte multă. Si i-a zis 
lui bătrânul: "Al îngerilor Pimen, adică păstor; si se va grăi numele tău în tot 
pământul Egiptului". (1-164) 

73. Un ţăran care vindea zarzavaturi în piaţă avea canon de la duhovnicul său să 
citească în fiecare seară trei catisme din Psaltire. Din ce vindea, o parte din bani îi 
dădea săracilor. Asa că s-a gândit: "Oare nu ar fi mai bine să stau mai mult în piaţă, ca 
să adun mai mulţi bani si să ajut mai mulţi săraci? Voi micşora canonul si voi înlocui 
rugăciunea cu milostenia". 

A făcut asa, si spunea doar o catismă sau două, dar si atunci se gândea tot la 
zarzavaturile sale. In loc să îi crească vânzările, lumea a început să cumpere din ce în 
ce mai rar de la el. 

- Părinte, abia am avut cu ce să îmi mai tin familia, n-am mai dat nimic la săraci. Nu 
m-am ales nici cu bani si nici cu canonul făcut. 

- Când îti făceai canonul, trăiai sub acoperământul dumnezeiesc. Când ai vrut să 
înlocuiesti canonul cu milostenia, punându-ti nădejdea mântuirii în propriile puteri, 
Dumnezeu S-a îndepărtat de la tine. 

Un monah care petrecea singur nu lucra nimic, ci neîncetat se ruga. Iar seara intra în 
chilia sa si-si afla pâinea sa si o mânca. Deci, într-una din zile a venit un frate având 
smicele definic si l-a făcut de a lucrat. Făcându-se seară, a intrat să mănânce după 
obicei si nu a aflat nimic. Atunci, s-a culcat mâhnit si i s-a descoperit lui de sus: 
"Zăbovind împreună cu Mine, te hrăneam. Dar, după ce ai început să lucrezi, caută-ti 
hrana din lucrul mâinilor tale". (10-414) 

74. Un om lucra ca paznic la o firmă. Duhovnicul său îi dăduse canon să rostească tot 
timpul rugăciunea mintii. După câteva luni, paznicul l-a întrebat: 

- Ce să mă fac, părinte, că uneori, la rugăciune, îmi dau lacrimile si mă vede lumea. 

- Nu e bine. Când sunt oameni în jurul tău, încearcă să ascunzi faptul că te rogi. Dacă 
vorbeşte cineva cu tine, poartă-te normal, să nu pari plictisit sau să laşi impresia că nu 
le dai atenţie. Când trebuie să vorbeşti cu cineva, vorbeşte. Abia după ce pleacă te poţi 
ruga din nou. 

- Si nu or să plece lacrimile? 

- Dacă le ascunzi, nu. Pleacă numai dacă, în loc să vorbeşti ce trebuie, te întinzi la 
vorbă si te risipeşti. Dar, dacă răspunzi la întrebările care ti se pun, nu greşeşti. 
Oricum, ceilalţi or să creadă că eşti mai timid, mai singuratic si or să te lase în pace. 
Dar nu trebuie să ştie alţii că tu te porţi asa ca să te rogi. Că, altfel, îti pierzi plata. 

Zis-a iarăşi [un bătrân]: "De va veni la tine un frate, atunci pentru fratele acela lăsa- 
ţi treaba si pravila si umilinţa ta, plângerile si lacrimile de le vei avea si ascunde-le 
în inimă, până când se va duce fratele. Dacă va ieşi si se va duce, apucă-te iar cu 
umilinţă de pravilă, de vreme ce se tem dracii văzând umilinţa ta". (30-258) 

75. O fată credincioasă a plecat cu colegii si cu diriginta ei într-o vacantă la munte. In 
fiecare seară, în fata taberei se organiza o discotecă. Aproape toţi elevii dansau, dar 
fata îsi lua cartea de rugăciuni si se ducea să îsi facă canonul în camera bucătăresei 
şefe. Bucătăreasa, rudă cu mama fetei, era o femeie cu frică de Dumnezeu. Asa că s-a 
bucurat că fata vroia să se roage în camera ei. 

Un băiat, care o plăcea pe fată, tot căuta să o găsească în discotecă, să o invite la dans, 
dar nu o găsea. întâlnind-o la cantină, a întrebat-o: 

- Unde ai fost aseară? Nu te-am văzut la dans. Si nici în cameră nu erai. 



Ca să nu fie luată peste picior, fata i-a spus: 

- Am fost afară, dar am dansat foarte puţin. 

După ce a primit de două ori acelaşi răspuns, băiatul s-a hotărât să o urmărească. A 
văzut-o pe fată cum urcă la mansarda vilei, cu două cărţi în mână. Abia după două ore 
a coborât. 

- Unde ai fost? Tot la dans? o întrebă băiatul, ironic. Ce ai citit? 
Văzându-i cărţile de rugăciune, se miră: 

- Tu mergeai să te rogi? De ce nu mi-ai spus? 

- Nu am vrut nici să sune a laudă si nici să mă iei peste picior. 

- Dar ştii că si eu merg la biserică. 

- Părintele meu mi-a spus că nu trebuie să ştie alţii că îmi fac canonul. 

- Eu de când am venit în tabără nu m-am rugat deloc. Nici nu mi-am luat cartea de 
rugăciuni la mine. 

- Pe mine părintele m-a întrebat dacă o să îmi fie greu să îmi zic canonul. Mi-a spus 
că, dacă nu am condiţii, să spun numai o parte. A zis să nu mă rog de fată cu alţii. Dar 
m-a ajutat Dumnezeu si am găsit un loc în care mă rog fără să mă deranjeze nimeni. 
Si nici eu nu deranjez pe nimeni. 

- Dar de ce îmi ziceai că erai la dans, afară? 

- Nu vroiam să ştie alţii că mă rog. Nu vreau nici să fiu batjocorită de alţii, dar nici 
lăudată de tine pentru că îmi tin canonul. 

Evloghie oarecare, ucenic fiind al fericitului Ioan arhiepiscopul, preot si pustnic 
mare, postind din două în două zile, iar de mai multe ori si toată săptămâna 
petrecând mâncând numai pâine si sare, se slăvea de oameni. Acesta s-a dus la avva 
Iosifla Panefo, nădăjduind să vadă ceva mai multă asprime de viată la dânsul. Si 
primindu-l pe el bătrânul cu bucurie, orice a avut a pus ca să facă mângâiere si i-au 
zis lui ucenicii lui Evloghie: "Nu mănâncă preotul afară de pâine si sare"; iar avva 
Iosifi tăcând, mânca. Si petrecând trei zile, nu i-au auzit pe ei cântând sau rugăndu- 
se, că era ascunsă lucrarea lor. Si au ieşit nefblos induse Evloghie cu ucenicul său. 
Iar după iconomie s-a făcut negură si rătăcindu-se s-au întors la bătrânul. Si mai 
înainte de a bate ei în usă, i-au auzit pe ei cântând, si stăruind [aceştia] mult, mai pe 
urmă au bătut în usă. Iar aceia, tăcând din cântarea de psalmi, i-au primit cu 
bucurie. Si pentru ar sită, au turnat ucenicii lui Evloghie apă în vas si i-au dat lui. Si 
era amestecată [apa] de mare cu [apă] de râu si nu a putut să o bea. Si venind întru 
sine, a căzut înaintea bătrânului, voind să ştie petrecerea lor, zicând: "Avvo, ce este 
aceasta, că întâi nu cântaţi, ci [abia] acum, după ce ne-am dus noi. Si vasul de apă, 
acum luându-l, am aflat apă sărată ". Zis-a bătrânul: "Fratele este nebun si după 
amăgire a amestecat-o cu apă de mare". Iar Evloghie îl ruga pe bătrânul, voind să 
ştie adevărul. 

Si i-a zis lui bătrânul: "Acel mic pahar de vin era al dragostei, iar apa aceasta este 
pe care o beau fraţii totdeauna". Si l-a învăţat pe el deosebirea socotelilor si a tăiat 
de la el toate cele omeneşti. Si s-a făcut iconomicos si pogor ător Si după aceea 
mânca toate cele ce i se puneau înainte. Si s-a învăţat si el să lucreze în ascuns. Si a 
zis bătrânului: "Negreşit, într-adevăr [mare] este lucrarea voastră". (1-68) 

76. într-un concediu, un credincios a stat într-o mănăstire. Mergea la slujbe, avea 
diferite ascultări. Tot timpul îi era ocupat, dar îi plăcea foarte mult acolo. La plecare, 
s-a dus să se spovedească la duhovnicul mănăstirii. Acesta i-a dat un canon greu, cu 
multe metanii. Dar credinciosului i se părea uşor: 

- Părinte, dar vă rog să îmi daţi canon să fac si închinăciuni. 



- Nu îmi spune care e măsura ta. Fă în fiecare zi metaniile si când mai vii la mine mai 
vedem. Că nu îti e de nici un folos să îti dau un canon pe care să nu îl poţi duce si să 
renunţi la el după câteva zile. 

Spunea avva Avraam pentru unul de la Schit, că era scriitor si nu mânca pâine. Deci 
a venit la el un frate, rugându-se să-i scrie o carte. Deci bătrânul avându-si mintea 
sa la privire a scris trecând stihuri si n-a pus soroace [pauze]. Iar fratele lui luând si 
vrând să pună soroace, a găsit nişte cuvinte sărite si i-a zis bătrânului: "Avvo, sunt 
nişte stihuri lăsate". I a zis bătrânul: "Du-te întâi de fă cele scrise si apoi vei veni si-ti 
voi scrie si celelalte!". (3-36) 

77. într-o duminică, după sfârşitul slujbei, doi creştini stăteau de vorbă. Cel mai în 
vârstă îl întrebă pe cel mai tânăr: 

- Tie ce canon ti-a dat părintele? 

- Să zic în fiecare zi un acatist către Maica Domnului. 

- Acatistul Buneivestiri? 

- Nu neapărat. Orice acatist către Maica Domnului. 

- Doar atât? 
-Da. 

- Mie mi-a dat să zic Paraclisul Maicii Domnului, două catisme din Psaltire si să fac si 
trei sute de metanii. Am canonul acesta de aproape un an si îl fac în fiecare zi, zise cel 
mai în vârstă, cu mândrie. 

Când ajunse acasă, simţi că îl copleşeşte oboseala. Mancă repede ceva cu soţia si 
copiii săi si se culcă. După masa, ieşi ca de obicei cu familia în parc. Seara, după ce 
culcară copiii, cei doi soţi se apucară să îsi facă canonul. Soţul stătea în sufragerie, 
soţia în bucătărie. 

In timp ce citea din Psaltire, soţia auzi respiraţia regulată a soţului. Se duse în 
sufragerie si îl găsi dormind pe jos. 

- Ce e cu tine? Ce ai? Te simţi rău? Doar ai dormit si după-masă. Ce s-a întâmplat? îl 
întrebă ea, îngrijorată. 

- Ce să se întâmple, nu s-a întâmplat nimic. Doar că am judecat astăzi pe cineva si m- 
am considerat un mare rugător. Am vorbit cu un tânăr la biserică si, când am auzit ce 
canon uşor are, am râs de el, m-am gândit că nu e atât de sporit ca mine. 

- Dar nu ti-a spus părintele să nu te lauzi cu rugăciunile tale? 

- Sunt frânt de oboseală. Pur si simplu nu mai am putere să termin canonul. Nu mi s-a 
întâmplat asa ceva de câţiva ani de zile. 

- Roagă-L pe Dumnezeu să te ierte, că, dacă nu, harul care te întărea la rugăciune nu 
se va mai apropia de tine, îi zise soţia, făcând patul. Dacă nu poţi mai mult, fă măcar 
câteva metanii, si culcă-te. Eu mă duc la canon, zise soţia, ieşind din cameră. 

Fost-a un bătrân oarecare ce mânca în toată ziua câte trei posmagi (pesmeti). 
Cândva, a venit la el un frate si, sezând ei să mănânce pâine, au pus fratelui trei 
posmagi si, văzând bătrânul că încă îi mai trebuie, i-a adus alţi trei posmagi. Iar 
dacă s-a săturat, s-au sculat. Deci, l-a judecat bătrânul pe fratele si i-a zis: "Nu 
trebuie, frate, să slujim trupului! ". Iar fratele, cerând iertare de la bătrânul, a plecat. 
A doua zi a venit vremea să mănânce bătrânul si s-au pus pe masă trei posmagi după 
obicei si iarăşi îi era foame dar s-a înfrânat. A doua zi la fel a pătimit. Deci a început 
a slăbi si a priceput bătrânul că i s-a întâmplat depărtarea lui Dumnezeu si s-a 
aruncat înaintea Domnului Dumnezeu cu lacrimi. 
Si se ruga pentru depărtarea ce i s-a întâmplat si îndată a văzut un înger care îi 



zicea: "Pentru că l-ai judecat pe fratele, ti s-a întâmplat aceasta. Să ştii, dar, că cel 
ce poate să se înfrâneze pe sine, sau altă faptă bună oarecare face, nu de voia sa le 
face, ci darul lui Dumnezeu este cel care îl întăreşte pe om". (1-362) 

78. Spovedindu-se la preotul închisorii, un deţinut care fusese hot de buzunare îi 
mărturisi părintelui că luase hotărârea de a nu mai fura niciodată si că vroia să ducă o 
viată cât mai bineplăcută lui Dumnezeu. Părintele îi dădu o Psaltire si îi dădu canon să 
citească în fiecare zi două catisme. 

- Dar este prea puţin, părinte, am timp să citesc si mai mult. 

- Nu te grăbi. E mai bună o lucrare uşoară si statornică, o lucrare duhovnicească prin 
care Dumnezeu să îti transforme sufletul, decât un canon greu, care să te obosească 
peste măsură si să te aducă în timp la deznădejde. Important este ca viata să fie 
modelată de canon, nu să faci un canon exagerat, care să fie rostit cu formalism. 

Zicea avva Matoi: "Voiesc lucrare uşoară si statornică, decât cea care este 
ostenicioasă din început si degrab se curmează". (1-145) 

79. Doi soţi au venit la duhovnicul lor: 

- Părinte, în fiecare zi facem canonul de rugăciune pe care ni 1-ati dat, si metaniile, si 
închinăciunile. 

- Dar în restul zilei vă gândiţi la Dumnezeu? 

- Nu, ne este de ajuns canonul. 

- Rostul canonului este de a vă apropia de Dumnezeu, de a-I cere să vă acopere cu 
mila Sa si să vă dea putere să înfruntaţi ispitele. Dar dacă în restul timpului trăiţi ca 
nişte păgâni, fără să Ii faceţi lui Dumnezeu loc în viata voastră, fără să Ii cereţi să vă 
lumineze la fiecare pas mai important pe care îl faceţi, unde mai e credinţa voastră? 
Trebuie să trăiţi ca nişte creştini în toată vremea, nu numai când vă faceţi pravila. 

S-a vestit fericitului Epifanie, episcopul Ciprului, de către avva mănăstirii pe care o 
avea în Palestina, asa: "Cu rugăciunile tale nu ne-am lenevit de canonul nostru, ci cu 
osârdie citim si ceasul întâi si al treilea si al şaselea si al nouălea si vecernia ". Iar el, 
prihănindu-i, le-a arătat lor zicând: "Arătaţi sunteţi că va leneviţi în celelalte ceasuri 
ale zilei, petrecând deşerţi la rugăciune. Că trebuie călugăria cea adevărată 
neîncetat să aibă rugăciunea si cântarea psalmilor în inima sa". (3-65) 

80. Un duhovnic a venit să le facă sfeştanie unor ucenici de-ai săi. Când a început să 
facă slujba, din camera cealaltă a început să se audă muzică de vioară. 

- Ce se aude? 

- V-am spus că de anul acesta la noi locuieşte un nepot care a intrat la Conservator. Nu 
merge la biserică, de aceea nu a venit în cameră cu noi. Stă si exersează. 

- Nu vă daţi seama că muzica lui o să vă împrăştie mintea de la rugăciune? 
Gazda - un bărbat între două vârste - spuse: 

- Nu, părinte, că ne-am obişnuit. 

- Ei, ne-am obişnuit să ne zboare mintea la rugăciune, cu asta ne-am obişnuit. In 
fiecare seară, când ne facem canonul, ne asigură o muzică de fundal care ne împiedică 
să ne rugăm cu luare aminte - continuă soţia. 

- Dacă pe preot îl deranjează uneori foiala care este în biserică, este normal că si pe 
voi vă deranjează această muzică de vioară. Frumoasă de altfel, dar nu în timpul 
rugăciunii. Rugati-1 pe nepotul vostru să facă o pauză vreme de o jumătate de oră, 
până facem sfeştania. 

- Să nu se supere. 



- Nu e cazul să se supere. Ba chiar să îl rugaţi ca, în fiecare seară când vă faceţi 
canonul, să facă linişte. Să îsi facă programul în asa fel încât si voi să aveţi parte de 
rugăciune. Că altfel, nici nu vă rugaţi, si nici timpul nu îl folosiţi în alt fel. Dacă eraţi 
nevoiţi să ascultaţi cine ştie ce zgomote, dacă aveaţi vecini care ar fi dat des petreceri 
de răsuna tot blocul, cum mi se întâmplă mie, era altceva. Dumnezeu vedea si vă 
acoperea cu harul Său. Dar asa, pentru că vă stă în putinţă să rezolvaţi această 
problemă, Dumnezeu aşteaptă să vadă dacă vă doriţi sau nu să vă rugaţi cu luare 
aminte. 

- Dar nu e important să ne zicem tot canonul? 

- Ba da, dar important e si cum îl ziceţi, si în ce condiţii îl ziceţi. Trebuie să încercaţi 
ca la vremea rugăciunii să aveţi condiţii cât mai potrivite. Si liniştea e de mare folos. 

A mers odată avva Arsenie într-un loc, si era acolo trestie si suflând vântul făcea 
trestia sunet. Si a întrebat bătrânul pe fraţi: "Ce este sunetul acesta?". Iar fraţii i-au 
spus că este sunetul trestiei. Zis-a bătrânul către dânşii: "Cu adevărat, de va şedea 
cineva în linişte si va auzi glas de pasăre, nu are inima aceeaşi linişte; cu atât mai 
mult voi, având sunetul trestiilor acestora" . (25-17) 

Roadele pocăinţei 

81. Un tanar crescut într-o familie de sectanţi a fost botezat în Biserica Ortodoxă. Ii 
plăceau slujbele, îi plăceau cărţile duhovniceşti, dar nu vroia să se spovedească. 
Rămăsese cu o îndoială, nu credea că prin Taina Spovedaniei se iartă păcatele. Cădea 
în păcatul curviei destul de des, dar, după ce păcătuia, se ruga la Dumnezeu să îl ierte. 
Si tot asa s-a întâmplat vreme de câteva luni. Odată i s-a arătat un drac care i-a spus: 

- Nu ti-e ruşine să te mai rogi, după ce păcătuiesti atât? Ce, crezi că Dumnezeu e orb, 
că nu vede cât de desfrânat eşti? 

Tânărul i-a răspuns: 

- Ba vede, si tot asa vede si pocăinţa mea. Si până o să mor, o să îi cer iertare pentru 
fiecare din căderile mele... 

- Să îi ceri, că degeaba îi ceri... a spus dracul, dispărând. 

Speriat, tânărul s-a dus la biserică, să vorbească cu un preot. După ce a ascultat 
întâmplarea, preotul i-a spus: 

- Degeaba Ii ceri lui Dumnezeu să te ierte dacă nu vrei să înţelegi că păcatele săvârşite 
după Botez se iartă prin Taina Spovedaniei. Dacă nu te spovedeşti, nu ti se iartă. Abia 
după spovedanie sufletul are puterea de a birui păcatul. Altfel, bunăvoinţa sufletului 
de a se îndrepta este repede îngenuncheată de diavol. 

După ce tânărul s-a spovedit, dracul i s-a arătat iar: 

- Te-a iertat Dumnezeu, dar iarăşi o să te dobor. Si iarăşi o să te spovedeşti, si iarăşi o 
să te dobor. 

Tânărul i-a spus: 

- Asa să fie până pe patul de moarte, iar să cad, si iar să mă spovedesc, si tot nu o să 
mă dau bătut. Dar cred lui Dumnezeu că îl va lumina pe duhovnic să îmi dea sfaturile 
si canonul potrivit pentru a mă vindeca, si că mă va întări să nu mai cad în cursele 
tale. 

Si dracul i-a zis: 

- Nu te voi mai ispiti atunci, ca să nu îti agoniseşti cunună. 

Si de atunci, tânărul a dus cum trebuie războiul duhovnicesc. Alerga la duhovnic 
imediat ce vreo ispită îi întuneca mintea. Si nu aştepta să păcătuiască cu trupul pentru 
a se spovedi. 



Un frate oarecare, petrecând multe ispite de la neprietenul, cădea totdeauna în curvie 
si petrecea nevoindu-se a nu-si lăsa chipul călugăresc, ci făcea câte putină slujbă si 
se ruga lui Dumnezeu cu suspinuri, zicând: "Doamne, ori de voiesc, ori de nu voiesc, 
mântuieste-mă!". Si zicea acestea în toate zilele, si de cădea în curvie, si de nu cădea. 
Odată a căzut în obiceiul păcatului noaptea si s-a sculat si îndată a început a cânta 
un canon. Iar dracul se mira de nădejdea lui si de nemăhnirea lui si i s-a arătat în 
vederea ochilor si i-a zis când cânta: "Cum nu te ruşinezi cu totul a sta înaintea lui 
Dumnezeu, sau a pomeni numele Lui?". 

I-a zis fratele: "Ştii că limba aceasta este nicovală, odată vei lovi cu ciocanul si odată 
vei lua, iar eu voi răbda luptându-mă cu tine până la moarte, oriunde te voi ajunge în 
ziua de apoi si cu jurământ îtifac tie încredinţare, că asa să-mi ajute Cel ce a venit să 
mântuiască pe păcătoşi, că nu voi înceta pârându-te pe tine lui Dumnezeu până ce 
vei înceta a te lupta cu mine, si voi vedea cine va birui, tu sau Dumnezeu ". Dacă a 
auzit dracul acestea, a zis către dânsul: "într-adevăr, de acum nu mă voi mai lupta cu 
tine, ca să nu-ti agonisesc tie cunună, luptându-mă pentru răbdarea ta ". Si s-a dus 
dracul. (29-299) 

82. O fată care în timpul liceului trăise cu prietenul ei si care, după ce rămăsese 
însărcinată, făcuse un avort de frica părinţilor ei, a simţit că fără Dumnezeu viata nu 
are rost si s-a apropiat de biserică. Vreme de trei ani a trăit în curăţie, după ce îi 
promisese lui Dumnezeu că nu se va mai culca decât cu soţul ei, după nuntă. 
Dar, într-o seară, fiind apăsată de singurătate, a ieşit să se plimbe în parc. A făcut 
cunoştinţă cu un doctor, nu foarte frumos dar prezentabil, si plimbarea s-a terminat în 
patul doctorului. 
Dimineaţa, când a ajuns acasă, s-a dus în fata icoanei si s-a rugat: 

- Doamne, iartă-mă, că deşi am căzut încă o dată, am să pun din nou început bun. Mă 
voi spovedi si voi lupta din toate puterile să nu mai cad. 

După rugăciune, a văzut în camera ei un drac mare si urât: 

- De ce te mai rogi? Gata, de acum vei fi a noastră... 

- De unde ştii tu că voi fi a voastră? Puternic este Dumnezeu să mă ridice iar si să mă 
ierte. 

- De unde ştii că te va ierta? 

- Dumnezeu ştie că nu am minţit când i-am spus că nu vreau să mai cad niciodată. Ştie 
cât m-am luptat. Si, asa cum m-a văzut greşind, tot asa mă va vedea pocăindu-mă. 
Auzind acestea, dracul a plecat ruşinat. Iar fata, mirată că diavolul a lăsat-o în pace, a 
căpătat si mai mare nădejde în mila lui Dumnezeu. Fără să mai amâne, în loc să 
meargă la serviciu, a alergat la părintele ei si s-a spovedit cu inimă frântă. Si, primind 
canon, a plecat cu nădejdea că Dumnezeu o va ierta. 

Un frate oarecare ce trăia în Enat, în mănăstirea Alexandriei, a căzut în păcatul 
curviei si, după cădere, de multa lui scârbă l-a adus pe el vrăjmaşul la deznădăjduire. 
El, mai venindu-si în fire si văzându-se biruit de scârbă si deznădăjduit, singur ca un 
doctor iscusit fiind, a pus gândul său spre buna nădejde, zicând: "Crezi în marea 
milostivire a lui Dumnezeu, că Isi va face milă si cu mine păcătosul si mă va ierta!". 
Iar când grăia el întru sine acestea, diavolii i-au zis: "Cum ştii tu că Isi va face milă 
cu tine?". Si le răspundea lor asa: "Dar voi cine sunteţi si ce grijă aveţi, de Isi va 
face Dumnezeu milă cu mine ori de nu Isi va face? Că voi sunteţi fiii întunericului, ai 
gheenei si aipieirii veşnice, iar Dumnezeu este bun si milostiv. Voi ce treabă aveţi?". 
Acestea grăindu-le lor fratele, au fugit dracii ruşinaţi de la dânsul, neputănd să-i mai 



facă nimic. Iar fratele, cu nădejdea si cu ajutorul lui Dumnezeu, s-a pocăit si s-a 
mântuit. (24-296) 

83. Doi tineri care trăiau împreună au venit la biserica părintelui Constantin. Au fost 
foarte impresionaţi de întâlnirea cu părintele si după slujbă s-au spovedit. Vroiau să se 
căsătorească după terminarea facultăţii. S-au hotărât să nu mai păcătuiască. Cu o lună 
înainte de examenele de licenţă, Eliza s-a dus la o petrecere dată de sora sa, care se 
măritase cu un arab. Daniel era acasă, la părinţi. 

La petrecere, un alt arab, cel mai bun prieten al cumnatului Elizei, s-a îndrăgostit de 
ea si, din vorbă în vorbă, a convins-o să bea cu el nişte tărie. Prinsă în joc, fata a cerut 
din ce în ce mai multă băutură si, în cele din urmă, a picat în braţele arabului. Ba chiar 
a păcătuit cu el după plecarea musafirilor. Sora ei nu părea mirată de aceasta. 
Când 1-a revăzut pe Daniel, pe Eliza au năpădit-o lacrimile: 

- Totul s-a terminat. Nu mai are rost să fim prieteni. Duminică dimineaţă m-am culcat 
cu Ahmed, cel mai bun prieten al cumnatului meu. Nu ştiu dacă m-ai putea ierta, si 
nici nu mai are rost să mă ierţi. Intre noi s-a terminat totul. 

După trei zile, Eliza a primit un telefon: 

- Crezi că există pocăinţă? 

- Da, există. 

- Atunci hai la părintele Constantin. Tie o să-ti dea un canon, iar mie o să-mi spună ce 
rugăciuni să fac pentru tine. 

Eliza s-a spovedit si, cu dragostea lui Daniel si cu sfaturile părintelui, sufletul ei s-a 
curăţat de păcat. 

S-au căsătorit, asa cum plănuiseră. Eliza era o soţie minunată. Daniel nu a regretat 
niciodată că a iertat-o pentru greşeala făcută. 

Doi fraţi erau la chilii si cel care era cel mai bătrân îl ruga pe cel mai tânăr, zicând: 
"Să petrecem împreună, frate ". Iar el zicea: "Eu sunt păcătos si nu pot să petrec 
împreună cu tine, avvo". Acela îl ruga pe dânsul, zicând: "Cu adevărat putem". Si era 
bătrânul curat si nu voia să audă că fratele are gânduri de curvie. Deci i-a zis 
fratele: "Lasă-mă o săptămână si iarăşi vom vorbi!". Si după o săptămână, vrând cel 
mai tânăr să-l încerce, i-a zis: "In mare ispită am căzut, avvo, săptămâna aceasta, că, 
ducăndu-mă în sat pentru o trebuinţă, am căzut cu o femeie". Zis-a lui bătrânul: 
"Este pocăinţă?". Răspuns -a fratele: "Este, cu adevărat". Zis-a bătrânul: "Eu port 
jumătate din păcat si tu cealaltă jumătate" . Atunci i-a zis lui fratele: "Acum putem să 
fim împreună". Si au petrecut împreună până la sfârşitul lor. (17-353) 

84. O profesoară de religie a mers cu un grup de elevi într-un pelerinaj la o mănăstire. 
Au venit cu ea si patru elevi care erau foarte obraznici. Tot drumul au făcut gălăgie. 
Profesoara şovăise înainte să îi ia la drum. Auzise că unul dintre ei se culca cu o 
colegă de clasă, si îsi asuma o mare responsabilitate dacă îi lua. Trebuia să fie foarte 
atentă. Dar s-a decis să îi ia. 

La mănăstire, grupul s-a întâlnit cu un părinte cu viată sfântă, un pustnic care venise 
să se împărtăşească. Era foarte slab, din cauza posturilor aspre. Când vorbea despre 
Dumnezeu, avea ochii în lacrimi. Printre altele, le-a spus copiilor: 

- Trebuie să trăiţi în asa fel încât, atunci când veţi fi mari, să nu vă pară rău că v-ati 
pierdut tinereţea. O singură viată avem în această lume. Să o folosim cât mai bine, 
pentru a dobândi raiul. 

Părintele nu le-a vorbit mult elevilor, dar cuvintele lui i-au impresionat pe doi dintre 
cei patru copii-problemă. Unul dintre cei doi era chiar cel care păcătuia cu colega lui. 
Pe drumul de întoarcere, ei au vorbit mult cu profesoara de religie. Pelerinajul i-a 



convins să îsi schimbe viata. 

Numai că ceilalţi doi prieteni ai lor nu erau deloc încântaţi de această schimbare, pe 
care nu o înţelegeau. Ii tot ironizau pe prietenii lor care nu mai mergeau în baruri si 
nici la petreceri zgomotoase. Aceştia veneau rareori pe la petreceri si se purtau cu 
totul altfel decât înainte. De asta erau luaţi peste picior de colegii lor. Dar ei se 
hotărâseră să nu răspundă la ironiile celorlalţi. Cei doi prieteni ai lor au râs o vreme de 
ei, tot încercând să îi convingă să nu mai meargă la biserică. Dar nu au reuşit. Mai 
mult încă, unul din ei, văzând cum cei doi tineri duceau o viată curată, s-a dus si el de 
câteva ori la biserică. La început din curiozitate, dar până la urmă a începu să îi placă. 
Si astfel, datorită unui pelerinaj si înţelepciunii unei profesoare de religie, trei tineri 
si-au îndreptat paşii pe calea mântuirii. 

Zicea avva Zinon că i-a povestit lui fericitul Serghie, egumenul din Pediada, o 
povestire ca aceasta: "Odată - zice - călătorind noi cu un bătrân sfânt, fiind si alt 
fraţi împreună cu noi, ne-am rătăcit pe cale. Si, nestiind unde mergem, ne-am aflat în 
semănături si am călcat puţin din semănături. Iar plugarul, simţind, că s-a întâmplat 
de lucra acolo, a început a ne ocărî si a zice cu mânie: "Voi călugări sunteţi? Voi vă 
temeţi de Dumnezeu? De aveaţi frica lui Dumnezeu înaintea ochilor, nu făceaţi 
aceasta". Deci îndată ne zice nouă sfântul acela bătrân: "Pentru Domnul, nimeni să 
nu grăiască!". Si se ruga plugarului cu blândeţe, zicând: "Bine zici, fiule; de am fi 
avut frica lui Dumnezeu aceasta nu am fi făcut, ci pentru Domnul, iartă-ne, că am 
greşit!". 

Iar acela, înspăimântându-se pentru nerăutatea si smerenia bătrânului, alergând la 
noi, a căzut la picioarele bătrânului, zicând: "Iartă-mă pentru Domnul si ia-mă cu 
voi!"" Si adăuga fericitul Serghie: "Iată blândeţea si bunătatea sfântului ce a putut cu 
ajutorul lui Dumnezeu să facă! Si a mântuit sufletul ce era făcut după chipul lui 
Dumnezeu, si pe care Dumnezeu îl voieşte mai mult decât nenumărate lumi cu banii 
lor". (10-75) 

85. Un student căzuse în păcat cu prietena sa, cu care urma să se căsătorească după 
Postul Crăciunului. Mai erau două luni până la nuntă. S-au spovedit, dar după două 
săptămâni iar au căzut. Iar s-au spovedit, si iar au căzut. In prima săptămână din post 
au păcătuit iarăşi. Imediat după aceea, când abia apucaseră să se îmbrace, pe tânăr 1-a 
mustrat conştiinţa. A pus mâna pe telefon si 1-a sunat pe preot: 

- Sărut-mâna, părinte, Mihnea la telefon. V-am sunat să vă întreb de câte ori poate 
cineva să pună început bun? 

- Ori de câte ori cade. 

- Si în fiecare săptămână? 

- Si în fiecare zi. Si în fiecare oră. Asa cum diavolul contabilizează fiecare cădere, tot 
asa Dumnezeu numără fiecare ridicare. Ce s-a întâmplat, iar ati căzut? 

- Da, părinte, iar. Si iar să ne spovedim, si iar să cădem? Sau să aşteptăm să ne 
spovedim chiar înainte de nuntă? 

- O să vă spovediţi si atunci, asa cum v-am spus. Dar acum, pentru că ati căzut, 
trebuie să vă ridicaţi. Vă aştept după-masă la biserică si o să vă spovedesc după 
vecernie. 

- Si dacă o să cădem iarăşi? 

- Prin spovedanie sufletul primeşte dezlegare de lanţurile cu care 1-a legat păcatul, si 
puterea să se lupte cu el. Dacă vreţi să puneţi început bun, spovediti-vă. Dar, dacă 
vreţi să vă spovediţi fără să fiţi hotărâţi să fiţi cuminţi până la nuntă, nu faceţi bine. 

- E post. . . 



- Si dacă nu era post, păcatul tot păcat era. Ori de câte ori cădeţi, ridicati-vă. 

A întrebat avva Moisepe avva Siluan, zicând: "Poate omul în fiecare zi să pună 
început?". Si i-a răspuns bătrânul: "De este lucrător, poate si în fiecare zi si în fiecare 
ceas să pună început bun ". (11-21 7) 

Sfaturile duhovnicului 



86. Un ministru a chemat un preot să îi facă sfeştanie. Preotul a venit, a făcut slujba, 
după care a fost invitat să sfinţească masa pregătită pentru această ocazie. Deşi era 
vineri, pe masă erau cărnuri si alte mâncăruri de dulce. 

- Să mă iertaţi, a spus părintele, dar fiind zi de post, nu pot binecuvânta decât ce e de 
post. . . 

- Ce vorbă e asta? s-a supărat ministrul. Hai, binecuvântează toate, că ne supărăm. Ei, 
comedie, nu am chemat un altul mai deştept! Aici nu e masă obişnuită, părintele, aici 
suntem oameni cu greutate. Binecuvântezi, sau pleci de aici? 

- Iertati-mă, plec, a spus părintele, strângându-si epitrahilul. 

- O să vezi tu cât de curând ce răsplată o să primeşti pentru gestul ăsta. . . a spus 
ministrul, simtindu-se jignit. 

într-adevăr, peste câteva zile, părintele a fost chemat la episcopie si a fost mutat la altă 

parohie, mult mai mică. Nu i-a fost greu să înţeleagă pricina mutării sale. Dar, 

multumindu-I lui Dumnezeu pentru toate, părintele a plecat, având încredinţarea că 

nimic nu se întâmplă fără voia lui Dumnezeu. 

Peste un an de zile, la alegeri, partidul ministrului a obţinut voturi puţine, si ministrul 

a revenit la funcţia pe care o avusese mai înainte: director de spital. 

Peste alt an de zile, pe când se afla în concediu, a izbucnit un incendiu în care copilul 

său cel mic si-a pierdut viata. 

In fata sicriului, fostul ministru stătea si plângea: 

- Oare cu ce Te-am supărat, Doamne, cu ce? 

Din rânduiala lui Dumnezeu, la înmormântarea aceea fusese chemat să slujească 
tocmai preotul pe care ministrul îl prigonise: parohul din cartier plecase de urgentă 
din oraş. 

Preotul a ţinut slujba, smerit. A plecat imediat după ce a ţinut un scurt cuvânt, pentru 
că nu vroia să îl pună într-o situaţie delicată pe fostul ministru. 
Comportamentul său 1-a ajutat pe cel care mai înainte îl prigonise să îsi înţeleagă 
greşeala. Si-a dat seama că în viată toate sunt trecătoare si că important este un singur 
lucru: ascultarea de Dumnezeu, oricât de grea ar fi această ascultare. A înţeles cât de 
creştineşte se purtase părintele atunci când refuzase să sfinţească bucatele de dulce în 
post. A înţeles că nici un compromis nu are urmări bune. Că urmări bune au numai 
faptele bune. Mai mult chiar, el a încercat să determine transferul părintelui la postul 
iniţial. Pentru că nu mai era ministru, si nu mai avea aceeaşi greutate în ochii 
celorlalţi, a avut mult de furcă pentru a-si împlini dorinţa. Dar, în cele din urmă, a 
reuşit. 

După ce părintele a început să slujească din nou în vechea sa parohie, directorul 
spitalului 1-a chemat din nou să îi facă sfeştanie: 

- Vă rog din tot sufletul, părinte, să mă iertaţi pentru răul pe care vi l-am făcut. Vă rog 
să veniţi din nou la noi, că vă avem ca pe un sfânt. . . Soţia mea de la început a zis că 
semănaţi cu Hristos la înfăţişare si la moralitate. . . 

- De iertat, v-am iertat. De semănat cu Hristos la chip, aproape toţi bărboşii seamănă 
puţin. Cât despre moralitate, nici un om nu se poate compara cu Hristos. Ştiu că, dacă 



as veni la voi, m-ati trata ca pe un sfânt. Tocmai de aceea nu voi veni. Sau poate voi 
veni peste multă vreme, când nu o să mă mai tineti de sfânt. Că asa, să mă ridicaţi în 
slăvi, si de acolo să mă doboare diavolul, nu îmi este de folos. Să îmi lăsaţi totuşi un 
pomelnic, să vă pomenesc. Si vă mai spun încă o dată: de iertat, v-am iertat. Dar aveţi 
grijă cum trăiţi, ca să vă ierte si Dumnezeu. . . 

Un frate l-a întrebat pe unul din bătrâni, zicând: "Cum diavolul aduce ispite asupra 
sfinţilor?". Si i-a zis lui bătrânul că a fost unul din părinţi, anume Nicon, care locuia 
în muntele Sinai. Si iată că oarecine, mergând la casa unui faranit si găsind pe fiica 
lui singură, a căzut cu dânsa. Si i-a zis ei: "Spune că pustnicul avva Nicon ti-a făcut 
asa ". Si când a venit tatăl ei si a aflat, luând sabia, s-a dus asupra bătrânului si, 
bătând în usă, a ieşit bătrânul. Si întinzând el sabia ca să-l omoare, s-a uscat mâna 
lui. Si ducându-se faranitul la biserică, a spus bătrânilor si au trimis la dânsul si a 
venit bătrânul. Si bătându-l mult, voiau să-l gonească. Si s-a rugat zicând: "Lăsati- 
mă aici, pentru Dumnezeu, ca să mă pocăiesc!". Si despărtindu-l pe el trei ani, s-a 
dat poruncă ca nimeni să nu meargă la el. Si a făcut trei ani, venind în fiecare 
duminică la biserică si făcând metanie, se ruga la toţi zicând: "Rugati-vă pentru 
mine!". Iar mai pe urmă s-a îndrăcit cel ce a făcut păcatul si a pus ispită asupra 
bătrânului. Si a mărturisit în biserică că el a făcut păcatul si a zis să năpăstuiască pe 
robul lui Dumnezeu. 

Si mergând tot norodul, a făcut metanie bătrânului, zicând: "Iartă-ne pe noi, avvo!". 
Si le-a zis lor: "De a vă ierta, iertaţi sunteţi; dar a rămâne aici cu voi nu mai rămân, 
că nu s-a aflat unul să aibă dreaptă socoteală si să-ifie milă de mine". Si asa s-a dus 
de acolo. Si a zis bătrânul către fratele: "Vezi cum diavolul aduce ispitele asupra 
sfinţilor?" (Avva Nicon -158) 

87. La părintele Ioan a venit Adrian, un student la Teologie. In loc să îi ceară un 
cuvânt de folos, el a început să îi spună părintelui cât de necesar este ca oamenii să 
tină post negru vinerea, cât de greu dar folositor este ca oamenii să rostească 
rugăciunea inimii, cât de bine este să existe familii creştine. După ce a terminat lista 
de sfaturi, a început să îi pună părintelui întrebări legate de culmile vieţuirii 
duhovniceşti. 

- Nu ştiu să îti vorbesc despre asa ceva. Despre asta au învăţat sfinţii, pentru că trăiau 
cele despre care scriau. 

- Spuneti-mi măcar ce ati citit, dacă v-a interesat acest subiect. 

Văzându-1 atât de mândru, părintele îl asculta în tăcere. Tânărul vroia să pară cât mai 
înţelept în ochii părintelui. 
Acesta l-a întrebat: 

- Si în fata lui Dumnezeu, tot asa vii? 

- Ce vreţi să spuneţi? 

- Ai venit la mine pentru prima dată. Nu ai vrut să fii folosit de cuvintele mele, ci ai 
vrut să mă convingi de înţelepciunea ta. Calea asta nu Ii place lui Dumnezeu. Apoi ai 
vrut să vezi dacă ştiu să îti vorbesc despre taine care depăşesc înţelegerea noastră. Dar 
credinţa noastră nu e filosofie, nu cel care e doar o enciclopedie teologică dobândeşte 
raiul, ci raiul îl dobândeşte numai cel care trăieşte credinţa. 

- Bine, părinte, bine, atunci o să mai vin altă dată, ca să mai vorbim. . . 

Adrian a plecat decepţionat. In timp ce stătea în staţia de autobuz, l-a văzut pe un 
prieten de-al său care se îndrepta spre biserică. 

- Ce faci aici? 

- Ce să fac, am fost la părintele Ioan. 



- Si eu tot la el mă duc. 

- Si, îti place? Mie mi s-a părut că faima pe care o are e cam exagerată. In ce priveşte 
teologia, cam şchiopătează. In loc să îmi răspundă la întrebări, a încercat să se 
eschiveze, să îmi vorbească despre importanta trăirii creştine, de parcă eu nu as 
înţelege acest subiect. Cred că ştiu mai multă teologie decât el. 

- Spui asta pentru că nu îl cunoşti. Mie îmi este duhovnic. Am avut odată nişte 
nelămuriri legate de o lucrare de seminar. M-a uimit cât de bine cunoaşte scrierile 
Sfinţilor Părinţi. 

- Atunci mie de ce nu a vrut să îmi răspundă la întrebări? 

- El nu răspunde decât la întrebările care îl ajută pe om să se schimbe în bine. Spune 
că se umple lumea de teologi, în timp ce adevăraţii creştini se cam împuţinează. 

- Mi-a venit maşina, trebuie să plec, mai vorbim, spuse Adrian, suindu-se în autobuz. 
Dar, cum rămase singur, începu să înţeleagă câtă dreptate avea părintele Ioan. El îsi 
dorise până atunci din tot sufletul să ajungă un mare teolog. Dar nu îsi dorise la fel de 
mult să ajungă un bun creştin. 

Coborî la prima staţie si o luă înapoi pe jos. Se întâlni iar cu prietenul său: 

- Ce faci, Adriane, ai uitat ceva? 

- Da, răspunse Adrian. Am uitat să pun întrebările potrivite. . . 

S-a dus odată un frate din părţile lui avva Pimen în străinătate. Si a ajuns acolo la un 
pustnic (care era milostiv si mulţi veneau la dânsul). Si i-a vestit lui fratele cele 
despre avva Pimen. Si, auzind fapta lui cea bună, a dorit să-l vadă. Deci, întorcându- 
se fratele în Egipt, după câtăva vreme a venit pustnicul din străinătate în Egipt la 
fratele cel ce venise la el (că îi spusese lui unde petrece). Si văzăndu-l acela, s-a 
mirat si s-a bucurat foarte. Si a zis pustnicul: "Fii bun si du-mă la avva Pimen!". Si, 
luându-l, a venit la avva Pimen si i-a vestit cele despre dânsul zicând: "Mare om este 
si multă dragoste si cinste are la locul lui si i-am vestit lui despre tine si, dorind să te 
vadă, a venit". 

Deci l-a primit pe el cu bucurie si, sărutându-se unul cu altul, au şezut. Si a început 
cel străin a vorbi din Scriptură locuri duhovniceşti si cereşti. Si si-a întors avva 
Pimen fata lui si nu i-a dat răspuns. Si văzând că nu vorbeşte cu dânsul, mâhnindu-se 
a ieşit. Si i-a zis fratelui celui ce l-a adus pe el: "In zadar am făcut toată călătoria 
aceasta, că am venit la bătrânul si iată că nici a vorbi cu mine nu voieşte". Si a intrat 
fratele la avva Pimen si i-a zis: "Avvo, pentru tine a venit acest om mare, având atâta 
slavă la locul lui. Pentru ce n-ai vorbit cu dânsul? ". I-a zis lui bătrânul: "Acesta 
dintre cei de sus este si cele cereşti grăieşte, iar eu dintre cei de jos sunt si cele 
pământeşti vorbesc. De mi-arfî grăit despre patimi ale sufletului, i-asfî răspuns; iar 
dacă pentru lucruri cereşti [vrea să vorbim], eu aceasta nu ştiu ". 
Deci ieşind fratele, i-a zis: "Bătrânul nu vorbeşte degrabă din Scriptură, ci dacă 
cineva îi va grăi lui despre patimile sufletului, îi răspunde". Iar el, umilindu-se, a 
intrat la bătrânul si a zis către dânsul: "Ce voi face avvo, că mă stăpânesc patimile 
sufletului?". Si a luat aminte la dânsul bătrânul, bucurându-se. Si a zis: "Acum bine 
ai venit. Deschide-ti gura ta pentru acestea si o voi umple de bunătăţi". Iar el, mult 
folosindu-se, zicea: "Cu adevărat aceasta este calea cea adevărată". Si mulţumind lui 
Dumnezeu, s-a întors la locul său bucuros căci cu astfel de sfânt s-a învrednicit a se 
întâlni. (8-166) 

88. într-o seară, la usa casei parohiale în care locuia părintele Ioan a bătut cineva. 
Deschizând, părintele a văzut o studentă pe care cu câteva zile în urmă o convinsese 
să nu facă un avort. Tatăl pruncului plecase din tară si se întorsese la familia lui, în 



Iran. Familia fetei se chinuise multă vreme să o convingă să renunţe la sarcina 
nedorită, dar părintele avusese răbdare cu ea si o sfătuise să nu facă acest groaznic 
păcat. 

- Iertati-mă că vă deranjez atât de târziu, părinte, dar trebuie să îmi spuneţi un cuvânt 
de întărire. Nu mai puteam aştepta până mâine, sunt făcută praf. 

- Ce s-a întâmplat, ai ucis copilul? 

- Nu, părinte, Doamne-fereste. Am o ispită mare si am nevoie de sfatul sfinţiei 
voastre. Altfel nu îndrăzneam să vă deranjez la ora asta. Stau numai un minut, dacă 
îmi permiteţi. 

- Mă deranjai dacă făceai cine ştie de trăznaie; dacă pot să îti fiu de folos, nu mă 
deranjezi, mă bucuri. 

Un frate a mers la un sihastru si, plecând de la dânsul, i-a zis: "Iartâ-mâ, avvo, că te- 
am smintit de la rugăciunea ta!". Celălalt, răspunzând, i-a zis: "Rugăciunea mea este 
să te odihnesc pe tine si să te petrec cu dragoste". (6-367) 

89. O femeie căzuse în deznădejde după ce soţul si cei doi fii ai ei muriseră în urma 
unui grav accident de maşină. Venise la părintele Ioan cu inima distrusă de întristare: 

- Părinte, iertati-mă, nu mai sunt în stare să îmi fac canonul, nu mai sunt în stare să mă 
rog lui Dumnezeu. Am impresia că m-a pedepsit prea tare pentru păcatele tinereţii, în 
timp ce pe alţii îi lasă de capul lor. Nu mai pot, părinte, nu mai pot. Simt că îmi pierd 
minţile. Cum o să trăiesc singură? îmi vine să îmi iau viata si să mă duc lângă ei. 

- Dacă ar fi asa simplu să te duci lângă ei, ti-as da binecuvântare să îti iei viata cum 
ajungi acasă. Numai că sinucigaşii merg în iad. Numai pe unii dintre cei bolnavi 
psihic îi iartă Dumnezeu. Dacă soţul si copiii tăi s-au mântuit si tu te duci în iad, nu 
vei fi lângă ei. 

- Dar dacă vreunul a ajuns în iad? Mă voi duce să stau cu el. 

- Nu se poate. Numai în rai oamenii stau în comuniune unii cu alţii. In iad nu există 
decât plângere. Nu poţi să alini durerea celui care ajunge acolo decât într-un singur 
fel: rugându-te pentru el să ajungă să vadă lumina. 

- Si ce să fac, părinte, că nu pot să mă rog? Nu pot să mai fac Acatistul Preadulcelui 
Iisus. 

- Nu poţi să faci acatistul, o să faci altceva. 

- Nu pot să mă rog pentru mine, părinte, sunt prea deznădăjduită. 

- Deznădejdea înseamnă moarte duhovnicească. Noi, creştinii, nu avem voie să 
deznădăjduim. Chiar dacă suntem mâhniţi. Deznădăjduiţi sunt doar necredincioşii, cei 
care nu ştiu să îi ceară Domnului puterea de a depăşi încercările. 

- Părinte, oricum nu pot să mă rog. 

- îti schimb canonul. în fiecare seară să faci zece metanii pentru soţul tău, si câte zece 
pentru fiecare dintre copii. Si la fiecare metanie să spui: "Doamne, odihneste-1 în 
împărăţia Ta." 

A doua săptămână, când femeia a venit din nou la biserică, părintele a întrebat-o: 

- Ai făcut metaniile? 

- Da, părinte, le-am făcut. 

- Să ştii că si această osteneală a ta Dumnezeu o va primi tot ca pe o pomană, ca pe o 
milostenie. De acum să faci câte douăzeci de metanii pentru fiecare. 

- Bine, părinte, o să fac. 

- Si, dacă mai ai putere, să faci câte cinci metanii si pentru mine, să mă întărească 
Dumnezeu să călăuzesc sufletele asa cum trebuie. 

- Da, părinte, o să fac. 



Seara, după ce a făcut metaniile pentru soţul si copiii ei, s-a apucat să facă si pentru 
părintele. După aceea, s-a apucat să facă câteva metanii si pentru ea, fără să le 
numere. Ii tot cerea lui Dumnezeu putere să rabde încercările prin care trece. 
In seara următoare a făcut la fel, si tot asa până ce a venit iarăşi la părintele Ioan: 

- Părinte, deşi nu mai aveam putere să mă rog, cu chiu cu vai am început să fac câteva 
metanii si pentru mine. Nu multe, dar fac. 

- Important este că nu ai părăsit lupta. Diavolul abia aştepta să te dărâme cu 
deznădejdea. 

- Părinte, dar să stiti că tot îmi mai vin gânduri de deznădejde. 

- Tu ce credeai, că lupta se va termina atât de uşor? Suntem oameni, suntem fiinţe pe 
care încercările ne clatină puternic. Important este să nu cedăm. Uite, de acum trebuie 
să citeşti din Psaltire câte un psalm în fiecare zi. 

- Atât de puţin? 

- Un psalm neapărat. Un psalm făcut cu luare-aminte. Si dacă vezi că mai ai stare de 
rugăciune, roagă-te în continuare. Nu te gândi să termini catisma, roagă-te atât cât poţi 
si fii atentă la rugăciune. 

încetul cu încetul, femeia se punea pe picioare. După ce a făcut parastasul de 
patruzeci de zile, părintele i-a spus: 

- Gata, cu ajutorul lui Dumnezeu ai depăşit momentele de cumpănă. De acum revenim 
la canoane obişnuite. 

- Să stiti, părinte, că, dacă nu ati fi avut înţelegere fată de mine în durerile prin care 
am trecut, nu as mai fi venit la biserică. 

- Ştiu, dacă ti-as fi dat un canon prea greu, te-ar fi biruit si mai tare deznădejdea. Dar 
canonul trebuie să vindece sufletul, nu să îl sufoce. Trebuie să fie balsam. Iar atunci 
când e nevoie să fie bisturiu chirurgical, duhovnicul trebuie să fie foarte atent, ca să 
nu moară pacientul pe masa de operaţie. Ştiu asta de la primul meu duhovnic, 
Dumnezeu să îl odihnească. 

Se povestea despre avva Macarie că, mergând odată la biserică să citească pravila, a 
văzut în afara chiliei unuia dintre fraţi mulţime de draci, din care unii se închipuiau 
în muieri ce rosteau cuvinte necuviincioase, alţii în copilandri ce vorbeau cuvinte de 
ocară, alţii jucau, iar alţii se schimbau în multe forme. Bătrânul, fiind văzător cu 
mintea, a cunoscut pricina. Si, suspinând, si-azis: "Negreşit, fratele petrece în 
lenevire si pentru aceasta duhurile cele viclene îi înconjoară chilia". 
După ce a isprăvit pravila, a intrat în chilia fratelui si i-a zis: "Sunt necăjit, frate, si 
cred că, de te vei ruga pentru mine, cu adevărat mă va uşura Dumnezeu de necazul 
acesta ". El, punând metanie bătrânului, i-a zis: "Avvo, nu sunt vrednic să mă rog 
pentru tine". Insă bătrânul sta rugându-l pe frate si zicând: "Nu mă duc de nu-mi vei 
da cuvânt că vei face pentru mine câte o rugăciune în fiecare seară". Asa a ascultat 
fratele porunca bătrânului. Acest lucru l-a făcut bătrânul vrând să-i dea pricină să se 
roage noaptea. Si, sculându-se fratele în noaptea viitoare, a făcut o rugăciune pentru 
bătrânul. Apoi, umilindu-se, a zis: "Ticălosule suflete, pentru un bătrân ca acesta te- 
ai rugat, dar pentru tine nu te rogi?". Deci, a făcut si pentru sine o rugăciune. Apoi 
asa făcând el în fiecare noapte si săvârşind cele două rugăciuni, în duminica 
următoare, bătrânul, ducăndu-se la biserică, i-a văzut pe draci stând afară din chilia 
fratelui, ca si mai înainte, dar trişti si posomorâţi. Si a cunoscut că pentru 
rugăciunea fratelui s-au întristat dracii. Astfel, bucurându-se, a intrat la fratele si a 
zis: "Rogu-te, mai fă pentru mine încă o rugăciune!". El a ascultat si făcând pentru 
bătrânul două rugăciuni, iarăşi s-a umilit si si-a zis: "O, ticălosule suflete, adaugă si 
pentru tine o rugăciune!". 



Deci, asa petrecând el si săptămâna aceea si făcând în fiecare noapte câte patru 
rugăciuni, duminică iarăşi venind bătrânul, i-a văzut pe draci mai întristaţi si tăcând. 
Si mulţumind lui Dumnezeu, când s-a întors, a intrat iarăşi la frate si l-a rugat să mai 
adauge pentru dânsul încă o rugăciune. Acesta, primind si adăugând si pentru sine 
încă o rugăciune, făcea în fiecare noapte sase rugăciuni. Când a trecut bătrânul 
duminică, i-a văzut pe draci stând departe de chilia lui. Dar cum l-au văzut intrând la 
frate, l-au ocărât, măhnindu-se pentru mântuirea fratelui. Iar bătrânul, proslăvind pe 
Dumnezeu, a intrat la frate si l-a sfătuit să nu se lenevească, ci neîncetat să se roage. 
Si asa, făcându-se fratele osârduitor la rugăciuni, cu darul lui Dumnezeu, s-au dus 
dracii cu totul de la dânsul. (78-439) 

90. La biserică la părintele Ilarion au venit doi studenţi de la Facultatea de Teologie. 
Intrând în biserică, l-au văzut pe părinte îmbrăcat într-o reverendă veche si nu si-au 
dat seama că pe el îl căutau. L-au întrebat: 

- Părintele Ilarion e aici? 

- Ce treabă aveţi cu el? 

- Am venit să îi cerem nişte sfaturi duhovniceşti. 

- Vreţi să vă spovediţi? Ce fel de sfaturi? 

- Nu, vrem numai să vorbim cu el, să îl întrebăm cum înţelege el unele citate din 
Sfânta Scriptură. 

Celălalt deschise si el gura: 

- Zice lumea că ar fi foarte înţelept, si vrem să ne convingem dacă e asa sau nu. Cât 
despre spovedanie, avem timp să ne spovedim când terminăm facultatea, nu? 
Părintele se întrista auzindu-i: 

- Părintele Ilarion nu are decât seminarul, nu e la măsura la care vă aşteptaţi voi. Nu e 
aici. Dar nu are rost să îl aşteptaţi, că veţi fi dezamăgiţi auzindu-1. 

Studenţii plecară. 

Femeia de la pangar l-a întrebat: 

- De ce nu ati vorbit cu ei, părinte? Trebuia să le arătaţi cât de bine cunoaşteţi 
învăţătura Sfinţilor Părinţi. 

- Nu, nu trebuia. Nu au venit pentru cuvânt de folos. Au venit ori ca să aibă pricină să 
mă clevetească, ori ca să se mândrească că au stat de vorbă cu mine. Dacă ar fi venit 
pentru sfaturi duhovniceşti, le-as fi vorbit. 

Spunea avva Daniil că oarecari fraţi, vrând să meargă la Tebaida pentru torturi de 
in, au zis: "Cu această pricină, adică din întâmplare, să-l vedem si pe avva Arsenie ". 
Si a intrat avva Alexandru si a zis bătrânului: "Nişte fraţi, venind de la Alexandria, 
voiesc să te vadă". Zis-a bătrânul: "Instiintează-te de la dânşii pentru care pricină au 
venit". Si, înstiintându-se că merg la Tebaida pentru torturi de in, a vestit bătrânului. 
Si el a zis: "Cu adevărat, nu vor vedea fata lui Arsenie, căci nu au venit pentru mine, 
ci pentru treaba lor. Odihneste-i pe ei si-i sloboade cu pace, zicându-le că bătrânul 
nu poate să-i întâmpine". (26-17) 

91. Doi tineri căsătoriţi s-au hotărât să se spovedească la acelaşi duhovnic, si soţia a 
venit la duhovnicul soţului ei. Din lucrarea vrăjmaşului, femeia nu a fost mulţumită de 
sfaturile pe care le primea de la noul îndrumător, asa că s-a dus să se plângă fostului 
duhovnic, părintelui Ioan: 

- Nu îmi e bine deloc, nu e ca sfinţia voastră. Nu îmi dă canoane grele si nici el însuşi 
nu pare prea sporit. Vreau să mă întorc înapoi. El să rămână la părintele lui, si eu la 
sfinţia voastră. 

După ce a stat de vorbă cu ea, părintele a convins-o că îi este de folos să rămână la 



noul duhovnic. Deşi nu era la fel de renumit. 

Femeia s-a întors la duhovnicul soţului ei. După câteva luni, a venit la părintele Ioan 

să îi mulţumească: 

- Foarte mult a însemnat pentru mine că m-ati trimis înapoi. In timp mi-am dat seama 
cât de bun duhovnic este. 

- Nu era bine tu să mergi într-o direcţie, soţul tău în alta. Află că, atunci când 
duhovnicul meu a plecat pentru o vreme în Athos, eu tot la părintele tău m-am 
spovedit. Data trecută nu ti-am spus asta ca să te las să te convingi singură de valoarea 
părintelui tău. Mâhnirea ta nu avea un motiv serios, era pur si simplu o cursă a 
vrăjmaşului. 

Unor fraţi li s-a întâmplat o scârbă la locul lor si vrând să-l părăsească s-au dus la 
avva Ammona. Si iată, bătrânul mergea cu corabia pe apă si, văzându-i umblând pe 
marginea râului, a zis corăbierilor: "Scoateti-mă la uscat!". Si chemând pe fraţi, le-a 
zis lor: "Eu sunt Ammona, la care voiţi să mergeţi". Si, mângăindu-le inimile lor, i-a 
făcut de s-au întors înapoi de unde ieşiseră. Că nu avea pricina vătămare de suflet, ci 
scârbă omenească. (5-30) 

92. într-o vineri, în timp ce spovedea ucenicii, asa cum făcea în fiecare săptămână, 
părintele Ioan a fost chemat de urgentă la un spital, să împărtăşească un bolnav. 
O femeie îmbrăcată cu haine foarte elegante 1-a întrebat: 

- Cam în cât timp veniţi, părinte? 

- Cam în două ore. 

Femeia a ieşit din biserică, s-a suit într-o maşină scumpă si a plecat. S-a întors cu 
puţin înaintea părintelui si a început să citească. 
Când a văzut-o, părintele a întrebat-o: 

- Nu te-ai plictisit? 

- Nu, am fost si am mâncat o pizza, si m-am plimbat puţin în parc. 

- Ce citeşti? 

- O istorie a sociologiei. 

Părintele a început să spovedească din nou. După ce a spovedit-o pe femeie, a venit 
rândul unei bătrâne: 

- Părinte, sunt tare tulburată, am tot judecat-o pe femeia asta de dinainte si nu am 
linişte. Ce caută bogaţii ăştia la biserică? Ati auzit că a fost la pizza, în timp ce noi vă 
aşteptam aici. Ati văzut ce maşină are? Dacă ar vinde-o, ar sătura mulţi săraci. Si cât 
de scump se îmbracă. . . 

- Nu e bine că ai judecat-o. Femeia asta se nevoieste mai mult decât tine. 

- Cum asa, părinte? 

- Ia spune-mi, de câţi ani vii la biserică? 

- De zece ani. 

- Când erai de vârsta acestei femei, ce făceai? 

- Nu aveam treabă cu biserica, trăiam numai pentru mine si pentru familia mea. Nu 
credeam în Dumnezeu. 

- Cu banii cum o duceai atunci? 

- Prost. Mâncare putină, haine frumoase cumpăram rar. . . 

- După ce te-ai apropiat de biserică, ti-a fost greu să posteşti? 

- Nu, cum să îmi fie? Am mâncat la fel de bine. Ba chiar mâncarea de post mă 
îngraşă. 

- Asta dacă mănânci fără măsură. Acum, ascultă-mă. Femeia asta e văduva unui 
ministru. A avut trei maşini, a păstrat-o pe cea mai veche. Pe celelalte două le-a 



vândut, si banii i-a donat pentru ridicarea unei biserici. A vrut să o vândă si pe asta, 
dar i-am spus să nu se grăbească, ca să nu îi pară rău după aceea. Va veni vremea când 
se va obişnui să meargă cu autobuzul, si o va vinde. Sau poate îsi va lua o maşină mai 
ieftină. Să ştii că si pe ea o mustră conştiinţa că săracii mor de foame si ea circulă cu 
asa o maşină. 

- Bine, maşina, dar hainele? 

- Femeia asta, până să se apropie de biserică, adică până acum un an, îsi cumpăra 
lunar haine, încălţăminte, farduri si toate prostiile. De un an de zile nu si-a cumpărat 
nimic. O parte din haine le-a dat de pomană, si si-a păstrat numai câteva. Si nu pentru 
că e văduvă de cinci ani. Dacă nu s-ar fi apropiat de biserică, s-ar fi măritat deja din 
nou cu un mare patron. Se va recăsători cu un om cât se poate de simplu, dar cu un 
suflet mare. Nu s-a uitat la starea lui materială, si nici nu s-a purtat ca si cum condiţia 
ei socială i-ar oferi o anume superioritate. 

- Bine, dar să mănânci pizza în zi de post? 

- In primul rând ar trebui să ştii si tu că există pizza de post. Este adevărat că e bine să 
căutăm nu numai să mâncăm bucate de post, ci si să mâncăm ceea ce nu ne oferă mari 
plăceri gastronomice. Infrânarea nu e numai de la carne, brânză si ouă, ci si de la ceea 
ce stârneşte lăcomia. Pentru mine, pentru tine si pentru mulţi alţii, pizza e o mâncare 
aleasă. Dar nu e greu să îti dai seama că, la delicatesurile pe care ea le mânca înainte, 
pizza pe care o mănâncă e semn de mare înfrânare. Nu toţi oamenii pot fi judecaţi 
după aceleaşi criterii. Ceea ce pentru tine e o mâncare obişnuită, să zicem o porţie de 
salată orientală, pentru un sărac care scotoceşte prin gunoaie e o masă de sărbătoare. 
Dumnezeu ne judecă pe fiecare în parte după caracteristicile, talantii, slăbiciunile si 
luptele fiecăruia. Acesta e un alt motiv pentru care nu trebuie să ne judecăm unii pe 
alţii: pentru că niciodată nu putem sti dacă cel pe care îl judecăm după criterii 
înşelătoare nu e mult mai sporit decât noi în viata duhovnicească. 

Ca să nu lungim vorba: tu, după ce te-ai apropiat de biserică, nu ai luat asupra ta o 
cruce foarte grea. Pe când ea, chiar dacă pare o fiinţă comodă, trece printr-o 
schimbare foarte profundă: încet-încet, renunţă la tot ce nu îi este de folos. Ea ar fi 
vrut să o facă într-un ritm si mai rapid, dar nu am lăsat-o eu, tocmai pentru ca nu 
cumva mai apoi să cadă în deznădejde si să jinduiască după cele pe care le-a părăsit. 
Cu ce te-ai ales că ai judecat-o? Cu nimic. Dacă vrei să te mântuiesti, vezi-ti de viata 
ta si nu îi mai judeca pe alţii. 

A venit odată un călugăr roman, care fusese dregător al palatului si a locuit în Schit 
aproape de biserică. Avea încă un rob care îi slujea. Văzând deci preotul slăbiciunea 
lui si înstiintându-se din cefei de odihnă este, orice iconomisea Dumnezeu că venea 
la biserică îi trimitea lui. Si făcând douăzeci si cinci de ani în schit, s-a făcut mai 
înainte-văzător si însemnat. 

Auzind deci unul din cei mari egipteni despre dânsul, a venit să-l vadă, aşteptând să 
afle la el vreo nevointă trupească mai multă. Si intrând la dânsul, i s-a închinat lui si, 
făcând ei rugăciune, au şezut. Dar îl vedea pe el egipteanul că poartă haine moi si 
harar si piele sub el si o pernă mică. Picioarele le avea curate si cu sandale. Acestea 
văzăndu-le, s-a smintit, căci în locul acela nu se ducea o astfel de viată, ci mai vârtos 
aspră petrecere. 

Dar mai înainte-văzător fiind bătrânul, a înţeles că acolo s-a smintit si i-a zis 
slujitorului: "Fă-ne nouă praznic astăzi pentru avva". S-a întâmplat să aibă si puţine 
verdeţuri si le-au fiert si, la vremea cea cuviincioasă sculându-se, au mâncat. Avea 
încă bătrânul si puţin vin, pentru slăbiciune, si au băut. După ce s-a făcut seară, au 
citit cei doisprezece psalmi si s-au culcat. Asemenea încă si noaptea. Deci sculându- 



se dimineaţa egipteanul, i-a zis lui: "Roagă-te pentru mine!". Si acela a plecat fără să 
se folosească. După ce s-a dus puţin, vrând bătrânul să-l folosească, trimiţând, l-a 
chemat înapoi. Si după ce a venit, cu bucurie, iarăşi l-a primit. Atunci l-a întrebat, 
zicând: "Din ce tară eşti?". Si i-a răspuns: "Sunt egiptean". "Dar din care cetate?" 
Iar el a zis: "Nu sunt cu totul eu orăsean ". Si l-a întrebat: "Care era lucrul tău, în 
satul tău?". Si a răspuns: "Erampândar". Si i-a zis: "Unde dormeai?". Iar el i-a zis: 
"Ia ţarină". "Aveai aşternut sub tine?" Si a zis: "Da, la ţarină aveam săpun aşternut 
sub mine". "Dar cum?" Si a zis: "Jos". I-a zis lui iarăşi: "Dar ce aveai de mâncare la 
ţarină? Sau cefei de vin beai?". Si a răspuns: "Este mâncare si băutură la ţarină?". 
"Dar cum trăiai, răspunde?" "Mâneam pâine uscată si, de găseam, putină pastrama 
si apă". Si răspunzând bătrânul a zis: "Mare osteneală! Dar este si baie în sat ca să 
vă scăldaţi?". "Nu, ci când voim, ne scăldăm în râu". 

Deci, după ce l-a întrebat bătrânul despre toate acestea si a aflat strâmtoarea vieţii 
lui celei dintâi, vrând să-l folosească, i-a povestit petrecerea sa din lume, cea mai 
dinainte, zicând: "Pe mine, smeritul care mă vezi, din cetatea cea mare a Romei sunt 
si mare m-am făcut în palatul împăratului". Dacă a auzit egipteanul începutul 
cuvântului, s-a umilit si asculta cu dinadinsul cele ce se ziceau. 
Si iarăşi i-a zis: "Deci, am lăsat cetatea si am venit în pustia aceasta. Si iarăşi eu, pe 
care mă vezi, aveam case mari si lucruri multe si, defăimându-le pe acestea, am venit 
întru această chilie mică. Iarăşi, eu, pe care mă vezi, paturi aveam peste tot de aur, 
cu aşternuturi scumpe, si în locul lor mi-a dat Dumnezeu aşternutul acesta prost si 
pielea pe care stau. Hainele mele erau de mare preţ si în locul lor port aceste haine 
proaste. Ia prânzul meu mult aur se cheltuia si în locul aurului mi-a dat Dumnezeu 
aceste puţine verdeţuri si acest mic pahar de vin. Si cei ce îmi slujeau erau slugi 
multe si în locul acelora a orânduit Dumnezeu pe bătrânul acesta ce-mi slujeşte. Iar 
în locul băii pun putină apă pe picioarele mele si sandale pentru neputinţa mea. In 
locul alăutelor, citesc aceşti doisprezece psalmi. Asemenea si noaptea, în locul 
păcatelor pe care le făceam, acum cu odihnă îmi fac această slujbă mică. Te rog, dar, 
avvo, nu te sminti de slăbiciunea mea ". 

Acestea auzindu-le egipteanul si în sine venindu-si, a zis: "Vai mie! Că din multă 
pătimire a lumii la odihnă am venit, si cele ce nu le aveam atunci, le am acum. Iar tu 
din multă odihnă ai venit la pătimire si din multă slavă si bogăţie ai venit la smerenie 
si sărăcie". Si mult folosindu-se, s-a dus. Si i s-a făcut lui prieten si venea la dânsul 
des pentru folos, căci era bărbat cu dreaptă socoteală si plin de bună mireasmă a 
Sfântului Duh. (1-203) 

93. Citind foarte mult despre vieţile marilor pustnici, un credincios a vrut să le urmeze 
în nevointă. A început să tină post negru în fiecare zi de luni, de miercuri si de vineri. 
Cu soţia si copiii săi nu vorbea aproape nimic, stătea tot timpul si se ruga. Deşi soţia 
îsi mai dorea să facă alt copil, el făgăduise lui Dumnezeu că nu se va mai atinge de ea, 
că îi va fi ca un frate. Duhovnicul nu îi dăduse binecuvântare pentru o asemenea 
înfrânare, dar el, considerând că duhovnicul este nepriceput, trăia cum vroia. Mândria 
îl biruise. 

După câteva săptămâni de când începuse o asemenea nevointă, diavolul a ridicat 
asupra lui război puternic, ispitindu-1 cu gândul desfrâului. Si, într-o zi, intrând din 
greşeală în baie, fără să ştie că fiica sa cea mare era acolo, a văzut-o dezbrăcată. A fost 
biruit de poftă si, ştiind că fiica sa trăia în păcat cu prietenul ei, s-a gândit că nu ar fi 
un păcat atât de mare dacă s-ar culca cu ea. Cu mintea întunecată de poftă si-a violat 
fiica. Fata a rămas însărcinată. S-a dus la politie si a spus ce îi făcuse tatăl ei. Acesta 
nu a negat faptele relatate de fată, asa că a fost dus la închisoare. 



Duhovnicul său, auzind ce s-a întâmplat, s-a dus să îl vadă. Dar, când a ajuns la 
închisoare, a auzit că bărbatul se spânzurase după ce auzise că fiica lui, în timp ce 
încercau să îi provoace avortul, făcuse unele complicaţii si murise. 

Spunea cineva despre un călugăr că se ruga lui Dumnezeu să-l învrednicească să fie 
ca îs aac patriarhul. Si după multă rugăminte a lui i-a venit un glas de la Dumnezeu, 
grăind lui: "Nu vei putea să fii ca îs aac patriarhul". Si a zis călugărul: "De nu voi 
putea să fiu ca Isaac, măcar să fiu ca Iov". Glasul iar a grăit către dânsul: "De vei 
birui pe diavolul ca si el, vei putea să fii ca el". Si s-a făgăduit călugărul asa si a 
auzit glas: "Mergi în chilia ta si te trezeşte!". 

Iar după câteva zile, i s-a arătat diavolul în chipul unui voinic oarecare si a venit la 
călugăr, zicând: "Părinte, rogu-mă sfinţiei tale, fie-ti milă de mine, că sunt un voinic 
gonit de împăratul si ia acestea de la mine, adică două sute de lire de aur, o fată si un 
fecior, si-i păzeşte la tine într-un loc ascuns, că eu mă voi duce într-altă tară". Si 
călugărul, nestiind vânarea diavolului, a zis: "Fătul meu, nu voi putea să iau eu, că 
sunt un om slab si nu voi putea să-i păzesc". Si-l îndemna vicleanul voinic pe călugăr 
si iar i-a zis călugărul: "Mergi, fătul meu, la acea piatră de le ascunde!". Iar mai pe 
urmă l-a ascultat călugărul si a luat aurul, copilul si fata, batjocorit fiind de dracul. 
Iar după puţine zile a ridicat război călugărului spre fată si a stricat-o si s-a căit de 
lucrul ce îl făcuse si a ucis-o. După aceea i-a zis lui gândul: "Ucide-l si pe fecior, să 
nu ti se vădească lucrul". Asa l-a ucis si pe fecior si i-a zis lui gândul iarăşi: "Ia 
aurul ce ti-a dat si fugi în altă tară pentru gâlceava celui ce ti-a dat aurul". Si 
sculându-se de acolo, s-a dus într-alt loc si a început din aur a zidi biserică. Si 
sfârşind el lucrul, iată a venit diavolul în chip de voinic si a început a striga si a grăi 
acolo: "Nevoie mare, ajutati-mi! Acest călugăr din aurul ce i-am dat eu a ridicat 
biserica aceasta". Si s-a sculat norodul acelui loc si cu toată ocara l-a gonit pe acel 
viclean voinic. Dar el, lăudăndu-se, a mers de acolo grăind că altele va face 
călugărului, care nu i-au trecut prin minte vreodată, si asa lăudăndu-se s-a dus. 
Iar călugărul nu se odihnea nici noaptea, nici ziua, luptăndu-se cu cugetele, până ce 
l-a biruit cugetul a se duce din acel loc, zicând: "Am ajuns a se vădi lucrurile mele, 
asa că lua-voi aurul ce mi-a rămas si mă voi duce într-altă cetate mai departe, unde 
voinicul acela nu va mai putea veni". Deci a mers într-altă cetate si a căzut acolo în 
curvie cu fata unui călău, pe care stăpânul locului aceluia îl avea la tăierea 
vinovaţilor. Si vorbind cu tatăl ei, a luat-o de nevastă. După câtăva vreme a murit 
tatăl fetei si a venit stăpân nou în locul stăpânului cel vechi. Si a căutat după 
tocmeala crăiască un om să-i slujească la tăierea vinovaţilor si au zis oamenii: 
"Nouă asa ne este obiceiul: cel ce a luat fata mortului, acela să ia si slujba, măcar de 
n-ar si voi. Si este la noi unul ca acela, care si cinul călugăresc ni separe că a ţinut". 
Iar el a zis: "Mergeţi de-l aduceţi la mine". Si-l aduseră la stăpân si i-a zis să-i 
slujească neapărat. Si a căzut un om oarecare în osândă de moarte si a primit 
poruncă cel care odinioară fusese călugăr, iar acum ucigător. 
De mă veţi crede, firea milosârdiei nu mă lasă fără de lacrimi a trece povestea 
acestui sărac. Si i-a poruncit lui stăpânul să adune smoală si alte chinuri, pentru cei 
osândiţi. Făcând el aceasta, iată si satana a venit în chip de voinic si a început a 
striga unele ca acestea, încât si norodul se strânsese la glasul lui, căci cerea de la 
stăpânitor dreptate si izbândire cu stăruinţă. Răspuns-a stăpânul si a zis către 
dânsul: "Conteneşte, voinice, si ia aminte si mai cu înţelegere spune despre tine! Nu 
striga lătrând ca un câine". Iar voinicul a grăit către stăpân: "Acest călău era odată 
călugăr. Iar eu fiind gonit de oarecari vrăjmaşi ai mei, i-am dat aur mult, un copil al 
meu si o fată. Deci porunceşte să-mi iau înapoi ce i-am dat". Stăpânul a primit cu 



dulceaţă aceste lucruri si l-a întrebat pe cel ce era odinioară călugăr iar acum călău: 
"Oare cuvintele acestui voinic adevărate sunt?". Iar el zise: "Asa este". Si ispitindu-l 
a întoarce cele date lui, a spus despre uciderea feciorului, a fetei si cheltuirea 
aurului, dar neavând stăpânul ce lua de la dânsul, a poruncit să fie pedepsit cu 
moartea blestematul călău. 

Astfel, ducăndu-l la locul de pierzare, i-a ieşit înainte voinicul si vrăjmaşul lui si i-a 
zis: "Oare ştii, părinte, cine sunt eu?". Iar el zise: "Adevărat, tu eşti voinicul de la 
care acum cunosc tot răul". Voinicul a zis către dânsul: "Eu sunt de care ai auzit: 
Satana. Eu i-am înşelat pe Adam si Eva, cei dintâi zidiţi, eu bat război cu oamenii si 
nu las pe niciunul să se mântuiască, sau să fie ca Isaac, sau ca Iacob, ci mă nevoiesc 
să-ifac ca Ahitofel, sau ca Iuda Iscarioteanul, sau ca si Cain si ca bătrânii cei din 
Babilon si ca cei ce sunt asemenea lor. Să mă crezi că si tufusesesi batjocorit de mine 
si nu ai ştiut să te lupţi cu războiul cel ascuns". Si dracul zicând acestea si altele 
multe decât acestea, numaidecât s-a făcut nevăzut. Iar acel sărac călugăr si vârtos 
ucigaş, a pătimit moarte de spânzur are, batjocorit fiind de dracul pentru mărirea 
deşartă si înălţarea mintii lui. (10-313) 

94. După ce au plecat într-o excursie în Grecia, si după ce au trecut pe la Sfântul 
Munte Athos, trei colegi de serviciu au început să meargă la biserică. Râvna lor era 
mare si faptul că erau împreună îi ajuta mult. Dar firma la care lucrau s-a desfiinţat si 
ei si-au găsit de lucru în trei oraşe diferite. Nu mai ţineau legătura ca înainte. După 
câteva luni, s-au întâlnit la o terasă. Doi dintre ei au ajuns mai repede. 
Unul era cam întristat si celălalt l-a întrebat: 

- Ce e cu tine? 

- Ce să fie, am tot felul de ispite, de necazuri, si la serviciu si în familie, si mă cam 
biruie deznădejdea. Am încercat să mă rog cât mai mult, în fiecare zi, dar îmi e teamă 
că nu o să o scot la capăt. Deşi mă rog mult, în fiecare zi, nu simt că sunt pe drumul 
cel bun. Să le lăsăm însă pe ale mele. Tie cum îti mai e? 

- Nici eu nu mă pot lăuda. Am încercat ca la vreme de ispită să tin posturi cât mai 
aspre, dar, deşi am slăbit asa cum vezi, nici eu nu sunt liniştit. Mă aflu într-o tensiune 
aproape continuă. 

- Când eram împreună era mai bine, ne susţineam unul pe altul. 
A apărut si al treilea. Arăta mult mai senin decât ceilalţi doi. 

- Ce faceţi, voinicilor? 

- Ne plângem ca babele că nu ne e bine. Eu mă rog cât pot, el posteşte cât poate, dar 
ispitele ne apasă foarte tare si nu mai ştim ce e liniştea. Tie cum îti e? 

- Acum ce să fac, să mă vait si eu? Nu, glumesc. Cu ajutorul lui Dumnezeu îmi e bine. 
Războiul e greu, dar Dumnezeu nu mă lasă. 

- Care e secretul binelui tău, frate? 

- Nu e nici un secret. Am, de fapt avem un duhovnic bun - eu, soţia mea si copiii mei 
mai mari. 

- Si noi ne spovedim în posturi, si noi avem duhovnic. 

- Nu la asta mă refeream. Noi avem un duhovnic care ne spovedeşte destul de des, cel 
puţin o dată pe lună, iar dacă e nevoie si mai des. Ori de câte ori trecem prin ispite, 
alergăm la el. 

- Si chiar atât de mult contează asta? 

- Până să îmi găsesc duhovnic, de multe ori mă aflam în situaţii care mi se păreau fără 
ieşire. Dar duhovnicul, care vede totul din afară si le judecă pe toate luminat de 
Dumnezeu, ne ajută să găsim de fiecare dată cea mai bună soluţie. Si, mai mult decât 
atât, chiar si numai faptul că se roagă pentru noi în fiecare încercare prin care trecem 



înseamnă enorm. Nu am cuvinte să îi mulţumesc lui Dumnezeu că ne-a trimis un 
asemenea duhovnic. . . 

Spunea un bătrân oarecare despre trei fraţi silitori care s-au sfătuit împreună să-si 
aleagă fiecare dintr-însii câte o faptă bună, pe care păzind-o să se mântuiască prin 
ea. Deci cel dintâi si-a ales să fie împăciuitor, adică să se silească să împace pe cei 
ce îi va vedea că sunt învrăjbiţi, după cuvântul Domnului ce este scris: fericiţi sunt 
făcătorii de pace. Cel de al doilea si-a ales să cerceteze bolnavii si să le slujească lor. 
Iar cel al treilea si-a ales fără-de-grija, adică viata liniştită, si acesta a mers si s-a 
sălăşluit în pustie. 

Deci cel dintâi, care îsi alesese să fie împăciuitor celor învrăjbiţi, văzând că nu poate 
să-i împace pe toţi si supărându-se de multa lor gâlceava, s-a lăsat de acea slujbă si 
sculându-se a mers la fratele său care îsi alesese să slujească bolnavilor. Si mergând 
la dânsul, l-a găsit pe el scârbit, că s-a săturat a mai sluji bolnavilor, văzând că nu 
poate nici într-un chip să le facă tuturor pe voie. Si s-au sfătuit amândoi să meargă la 
fratele lor cel din pustie, care si-a ales fără-de-grija. 

Si, asa, sculându-se, au plecat si au mers la dânsul si i-au spus amândoi întâmplările 
si supărările lor. Si l-au rugat să le spună lor si el, ce a isprăvit cu fără-de-grija lui în 
acea pustie? Iar el, tăcând puţin si sculându-se, a mers la baltă si, luând apă cu un 
vas, a turnat si a umplut un pahar cu apă si l-a adus la dânşii si le-a zis lor: "Căutaţi, 
fraţilor, si vedeţi bine cum este această apă". Si era apa tulbure, pentru că atunci o 
luase din baltă. Zis-au lui fraţii: "Vedem, frate că este tulbure". Si punând-o să stea 
puţin, s-a aşezat si s-a limpezit apa ca cristalul. Atunci, luând-o asa limpede, iarăşi 
le-a arătat-o lor, zicând: "Căutaţi acum, fraţilor si vedeţi apa aceea care era tulbure 
cum s-a limpezit". Iar ei, căutând, se minunau, că îsi vedeau într-însa, ca în oglindă, 
fetele lor. 

Apoi le-a zis: "Vedeţi, fraţilor, si înţelegând să cunoaşteţi, că precum ati văzut apa 
aceasta cum era întâi tulbure si întunecată, iar acum o vedeţi limpede si luminată, 
asa este si acel ce trăieşte în lume cu oamenii: de tulburarea gâlcevilor lumeşti este 
tulburat si întunecat si nu îsi vede păcatele si răutăţile sale. Iar dacă se deosebeşte pe 
sine si iese din gâlceava, atunci i se limpezeşte inima si mintea si toate simţirile lui. 
Astfel îsi vede si îsi cunoaşte păcatele si răutăţile sale". (2-241) 

95. La biserica la care slujea părintele Gheorghe au venit odată trei ucenici ai acestuia, 
fiecare din alt oraş, ca să se spovedească. Părintele i-a întrebat: 

- E vreo problemă urgentă? Nu puteţi să aşteptaţi până mă întorc? Trebuie să plec la 
protoierie, la o întrunire a preoţilor din oraş. 

- Nu, părinte nu e nimic urgent. Dar nici nu avem timp să aşteptăm. Venim mâine. 
Cei trei oameni au plecat mâhniţi. Când părintele dădea să iasă din curtea bisericii, s-a 
întâlnit cu o fată care venea la el: 

- Părinte, iar am nevoie de ajutorul sfinţiei voastre, dacă nu mă spovediţi, nu ştiu ce se 
va întâmpla. . . 

Intorcându-se în biserică, părintele a stat mult timp de vorbă cu fata. De multă vreme 
prietenul ei se lupta să o corupă, si părintele o rugase ca, dacă va simţi că nu mai 
poate rezista, înainte de a-i comunica asta prietenului ei, să vină să se spovedească. Si 
fata l-a ascultat. 
După ce a spovedit-o, paracliserul l-a întrebat: 

- De ce pe ceilalţi i-ati amânat, iar pentru ea v-ati făcut timp? N-ati întârziat la 
protoierie? 

- Am întârziat la o întrunire, dar am ajutat un suflet. Cei trei oameni care au plecat 



sunt mai întăriţi duhovniceste si pot să mai aştepte. Chiar dacă nu i-am putut spovedi 
acum, vor reveni mâine. Insă poate că dacă pe fata asta nu o primeam imediat, altă 
dată nu se mai întorcea . . . 

S-au dus odată trei bătrâni la avva Ahila si unul dintr-însii avea nume rău. Si i-a zis 
unul din bătrâni: "Avvo, fă-mi o mreajă (plasă)!". Iar el a zis: "Nu-ti fac". Si celălalt 
i-a zis: "Fă milostenie, ca să-ti avem pomenirea ta în mănăstire!". Iar el a zis: "N-am 
vreme". Ii zice lui celălalt, care avea numele cel rău: "Fă-mi mie o mreajă, avvo, ca 
s-o am din mâinile tale!". Iar el, răspunzând îndată, i-a zis: "Iti voi face". Si i-au zis 
lui deosebi cei doi bătrâni: "Pentru ce acestuia i-ai zis că-i vei face?". Le-a zis lor 
bătrânul: "V-am zis vouă că nu vă fac si nu v-ati mâhnit, fiindcă n-am vreme. Iar 
acestuia de nu-i voi face, va zice: "Pentru păcatul meu auzind bătrânul nu a voit să- 
mi facă" - si îndată tăiem ata. Deci cu aceasta am ridicat sufletul lui, ca să nu fie 
copleşit de mâhniciune unul ca acesta". (1-31) 

96. In Săptămâna Patimilor, doi soţi erau biruiţi de ispita de a fi împreună. După ce se 
înfrânaseră tot postul, în cele din urmă pofta trupească îi biruise pe amândoi. Vroiau 
chiar să renunţe să meargă la denie pentru a-si satisface dorinţa. Dar soţul s-a gândit 
că, dacă ar face asa, ar pierde toată plata postului. Si i-a propus soţiei sale să meargă 
la biserică mai devreme si să îi spună duhovnicului lor prin ce ispită trec. 
Soţia s-a învoit cu greu, pentru că era hotărâtă să calce postul, indiferent de 
consecinţe. Dar, la insistentele bărbatului ei, a acceptat să meargă la preot. Când au 
ajuns la biserică, până să le vină rândul să vorbească cu părintele, căci mai erau si alţii 
veniţi să se spovedească, s-au apucat să citească ceva. Bărbatul citea un ziar, iar 
femeia s-a apucat să citească viata unui sfânt. Citind, inima ei a fost înmuiată de râvna 
sfântului de a tine poruncile lui Hristos. Si, când i-a venit rândul să se spovedească, 1- 
a rugat pe părinte cu lacrimi în ochi să se roage pentru ei, ca Dumnezeu să le dea 
puterea de a se înfrâna până la sfârşitul postului. 
Părintele i-a spus: 

- Diavolul vrea să vă fure această săptămână a Patimilor. Vrea să vă fure cununa 
postului, ca mai apoi să vă împiedice să simţiţi bucuria praznicului învierii. Trebuie să 
faceţi mai multe metanii si să vă rugaţi ori de câte ori vă vine ispita. Dumnezeu o să 
vă dea putere să răbdaţi. 

După ce s-au întors de la denie, cum au intrat în casă, bărbatul a întrebat-o pe femeie: 

- Cum te simţi, vrei să ne iubim? 

- Nu, nu vreau. După ce m-am spovedit, parcă brusc ispita m-a părăsit. 

- Nu înţeleg! Cum de tie îti e bine acum, iar eu nu simt nici o uşurare? 

- Nu te-ai spovedit? 

- Eu nu am avut stare să mă spovedesc. Mă captivase un articol interesant din revistă 
si, când mi-a venit rândul să vorbesc cu părintele, uitasem de ce am venit la biserică. 
I-am zis într-o doară că nu mai pot să îmi stăpânesc trupul, dar parcă aveam o ceată pe 
minte. La tine cum a fost? 

- După ce m-am spovedit, i-am cerut părintelui să se roage pentru noi. Am avut 
credinţă că Dumnezeu ne poate întări să depăşim această ispită. Si Dumnezeu m-a 
ajutat. Sunt convinsă că dacă l-ai fi cerut ajutorul, te-ar fi ajutat si pe tine. 

Doi fraţi locuind deosebi mergeau unul către altul. Si a zis unul dintr-însii celuilalt: 
"Voiesc să mă duc la avva Zinon si să-i spun lui un gând". A zis si celălalt: "Si eu 
aceasta voiesc". Deci s-au dus amândoi împreună. Si luându-i pe fiecare deosebi, si- 
au spus gândurile lor si unul, spunându-le, a căzut înaintea bătrânului, rugându-l cu 



multe lacrimi ca să se roage lui Dumnezeu pentru dânsul. Si bătrânul i-a zis: "Mergi, 
nu te slăbi pe tine si nu grăi de rău pe cineva si nu te lenevi de rugăciunea ta!". Si 
ducându-se fratele, s-a vindecat. Iar celălalt, spunând gândul său către bătrân, a 
adaus moale si cu nebăgare de seamă: "Roagă-te pentru mine!". Dar n-a cerut cu 
dinadinsul. 

Iar după o vreme s-a întâmplat de s-au întâlnit unul cu altul. Si a zis unul dintr-însii: 
"Când am mers către bătrânul, i-ai spus lui gândul pe care ziceai că voiesti să i-l 
spui?". Iar acela i-a zis: "Da, i-am spus!". A întrebat acela: "Oare te-ai folosit după 
ce i-ai spus?". Răspuns-a fratele: "Da, m-am folosit, că pentru rugăciunile bătrânului 
m-a vindecat Dumnezeu!". Iar celălalt a zis: "Eu măcar de i-am mărturisit gândurile 
mele, nu am simţit vreo uşurare". Zis-a lui cel ce s-a folosit: "Si cum te-ai rugat 
bătrânului?". Răspuns-a acela: "I-am zis lui: roagă-te pentru mine, că am acest 
gând!". Iar el a zis: "Eu, mărturisindu-mă lui, am udat picioarele lui cu lacrimile 
mele, rugându-l ca să se roage lui Dumnezeu pentru mine. Si prin rugăciunea lui m-a 
vindecat Dumnezeu ". Iar aceasta ne-a povestit nouă bătrânul, învătându-ne că se 
cade celui ce roagă pe vreunul din părinţi pentru gânduri cu osteneală si din toată 
inima să se roage, ca lui Dumnezeu, si atunci va dobândi. Iar cel ce se mărturiseşte 
cu nebăgare de seamă, sau ispiteşte, nu se foloseşte, ci se si osândeşte. ( 9-74) 

Randuiala postului 

97. Unii ucenici ai părintelui Antim, dintre cei care practicau rugăciunea lui Iisus, 

posteau nu numai în zilele de miercuri si vineri, ci si lunea, asa cum e randuiala în 

unele mănăstiri în care vieţuirea este mai aspră. 

La unul dintre ei, la Teodor, a venit într-o zi în vizită sora lui, împreună cu cei trei 

copii ai ei. A adus prăjituri, ca să mănânce cu toţi. 

Când serveau prăjitura, a sunat cineva la sonerie. Era un băiat care venea la biserică 

de putină vreme, care tocmai se lăsase de meditaţia transcendentală si căruia părintele 

Antim nu îi dăduse binecuvântare nici să postească lunea, nici să spună rugăciunea lui 

Iisus. 

Văzând că Teodor tocmai termina de mâncat o prăjitură cu friscă, s-a smintit. Si a 

refuzat să mănânce si el, chipurile ca să nu se facă părtaş greşelii lui Teodor. 

Duminică dimineaţa, când a dat pomelnicul la biserică, s-a plâns părintelui: 

- Să stiti că pe mine mă nedreptăţiţi, în timp ce pe alţii îi lăsaţi să postească, chiar dacă 
ei calcă postul. 

- Cine calcă postul? 

- Teodor. 

Părintele 1-a chemat pe Teodor, a vorbit cu el puţin, apoi i-a spus celuilalt: 

- Postul de luni nu e obligatoriu. Eu le dau unora binecuvântare să îl tină, dar, dacă e 
cazul, le-am spus că îl pot dezlega. Dacă Teodor ar fi refuzat să mănânce împreună cu 
sora sa si cu nepoţii săi, aceştia s-ar fi întristat. Si nu numai că s-ar fi supărat pe 
Teodor, dar s-ar fi supărat si pe Dumnezeul pe care îl cunosc atât de puţin. Dacă ar fi 
fost miercuri sau vineri, sora lui nu ar fi adus prăjituri. Sau ar fi adus de post. Dar 
postul în ziua de luni nu îl poate înţelege. I se pare exagerare. Si Teodor, mâncând 
prăjitura, a ţinut postul dragostei. Postul nu este scop, ci mijloc. Postim ca să iubim, 
nu iubim ca să postim. 

Când e vorba de postul rânduit de Biserică, acolo nu există îndoieli: trebuie păstrat. 
Dar, când e vorba de posturi mai aspre pe care le ţinem din dorinţa de a ne curăţa 
sufletul, fără să avem canon, acolo nu e lege. Acolo trebuie să avem chibzuinţă când 
trebuie să facem pogorăminte si când nu. Dacă tot l-ai judecat pe Teodor, află că el are 
binecuvântare de la mine ca pentru fiecare zi de luni în care trebuie să mănânce de 



dulce pentru a nu-i sminti pe alţii, miercurea sau vinerea următoare să mănânce numai 
pâine si apă. Să nu spui asta mai departe. Ti-am spus-o doar ca să nu îl judeci în 
continuare. 

S-a dat odată poruncă în Schit: "Postiţi săptămâna aceasta!". Si în acea vreme au 
venit nişte fraţi de la Egipt la avva Moise, si le-a făcut lor putină fiertură. Si văzând 
vecinii fumul, au zis clericilor: "Iată, Moise a călcat porunca si fiertură a făcut 
pentru ei". Iar ei au zis: "Când va veni, noi îi vom grăi lui". Iar după ce a venit 
sâmbăta, clericii, văzând petrecerea cea mare a lui Moise, îi ziceau înaintea 
norodului: "O, avvo Moise, porunca oamenilor ai călcat-o si a lui Dumnezeu aipăzit- 
ol". (5-142) 

98. Un creştin si-a întrebat duhovnicul: 

- Părinte, când fac multă mâncare, în două-trei zile mă satur de ea. Si vreau să dau la 
săraci ce rămâne, si pentru mine să gătesc altceva. Cum vi se pare treaba asta? 

- Dacă o dai la săraci numai ca să nu o arunci, nu e bine. Săracii nu sunt coşul tău de 
gunoi. Mâncarea, dacă nu s-a stricat, trebuie mâncată. Altfel, dacă gătim numai 
mâncăruri care ne stârnesc patima îmbuibării si dacă trăim ca să mâncăm, nu e bine. 
Te gândeşti la săraci? Foarte bine: cum ai terminat de gătit, du-le si lor. Dar nu le duce 
abia când tu însuti te-ai plictisit de aceeaşi mâncare. Pentru ei e bine si asa, că îsi 
astâmpără foamea. Dar tie nu îti este de folos, îti adapă patimile. 

Au întrebat unii din părinţi pe avva Meghetie, zicând: "De va prisosi fiertură pe a 
doua zi, voiesti să o mănânce fraţii?". Zis-a lor bătrânul: "De s-a stricat, nu e bine să 
fie siliţi fraţii să o mănânce si să se îmbolnăvească, ci să se lepede. Iar de este bună 
si pentru desfrânare se va lepăda si alta se va fierbe, aceasta e rău". (3-151) 

99. Doi creştini stăteau la rând ca să se spovedească la părintele Ioan. Au început să 
discute despre post si despre faptul că în vremurile noastre una dintre cele mai mari 
biruinţe ale diavolului este de a-i convinge pe creştini să nu postească. 

Cel mai tânăr, care venise pentru prima dată la părintele Ioan, a început să se laude, 
spunând: 

- Eu de doi ani de zile tin post negru în fiecare vineri. Nu mănânc nimic, nici măcar 
nu iau anafura. 

Celălalt, care se spovedea din tinereţea sa la părintele Ioan, a spus: 

- Frătioare, si eu tin post negru, dar iau si anafura, si aghiasmă. In primul rând pentru 
a mă sfinţi, pentru că ele au fost sfinţite de către Duhul Sfânt. Si în al doilea rând 
pentru a nu mă umfla în pene că sunt mare postitor. Că ce folos as avea din post, dacă 
roadă postului ar fi mândria? 

Tânărul si-a dat seama de greşeala sa. Si, dacă până atunci se aştepta să fie lăudat de 
părintele Ioan pentru nevointa lui, si-a dat seama că trebuie să spovedească faptul că, 
postind, se considera deasupra celorlalţi, mândrindu-se. 

Un frate şedea afară din satul său si mulţi ani nu s-a suit în sat si zicea fraţilor: "Iată 
câţi ani am si nu m-am suit în sat, iar voi totdeauna vă suiţi!". Si i-a spus lui avva 
Pimen despre dânsul si a răspuns bătrânului: "Eu mă suiam noaptea si înconjuram 
satul ca să nu se laude gândul meu că nu mă sui". (110-181) 

100. Odată, în ultima săptămână din Postul Pastelui, la coadă la pâine a început o 
discuţie despre post. Unii oameni spuneau că postul e o prostie, că slăbeşte 
organismul, alţii spuneau că e de mare folos, deoarece curăţă si trupul, si sufletul. 



- Eu pot să tin patruzeci de zile post numai cu apă, a spus unul care era ras în cap si 
avea o privire foarte ciudată. 

- Mare lucru, a spus o femeie. Vă rugaţi mult? 

- Da' de unde, a spus omul acela. Eu fac yoga si mi-am educat trupul foarte bine, 
postesc cât vreau si când vreau, fără să mi se facă rău. 

La coadă se afla un om care ţinea pentru prima oară post în viata lui; post creştinesc, 
fără bucate de dulce. Până să îl audă pe yoghin, i se părea că este mare ascet, 
renunţând la carne, lapte, ouă. Ba chiar se gândea să renunţe la post, ca să nu îsi 
forţeze organismul peste măsură. Dar, auzindu-1 pe yoghin, s-a gândit: 
"Iată că eu socoteam că am făcut o mare nevointă. Dar yoghinul acesta, slujindu-1 pe 
diavol, are mult mai multă râvnă decât am eu, slujindu-L pe Dumnezeu." Si, dându-si 
seama cât de puţin se nevoieste pentru a dobândi cununa mântuirii, s-a hotărât să nu 
se mai vaite că postul rânduit de Biserică e prea greu, si să îl tină până la sfârşit. Ba si- 
a dat seama că postul fără spovedanie nu are valoare, si s-a spovedit pentru prima dată 
în viata lui. 

Părintele, negăsindu-i păcate opritoare la împărtăşanie, i-a dat binecuvântare să se 
împărtăşească împreună cu ceilalţi credincioşi în noaptea de Paşti. 

Şedea odată avva Sisoe singur în muntele lui avva Antonie. Si zăbovind slujitorul lui 
să vină la dânsul, timp de zece luni nu a văzut om. Umblând prin munte, a găsit un 
faranit care vâna dobitoace sălbatice. Si i-a zis lui bătrânul: "De unde vii si câtă 
vreme ai aici?". Iar el a zis: "Cu adevărat, avvo, am unsprezece luni în muntele 
acesta si nu am văzut om decât pe tine". Si auzind bătrânul aceasta, intrând în chilia 
lui, se bătea pe sine, zicând: "Iată, Sisoe, ai socotit că ai făcut ceva si nici ca 
mireanul acesta n-ai făcuţi" . (7-208) 

101. într-o sâmbătă, la biserica părintelui Ioan cineva a făcut o masă de parastas. Au 
fost chemaţi toţi oamenii din biserică. S-a nimerit să fie acolo si un creştin care venea 
de departe, asa că l-au chemat la masă. 
Când s-au adus farfuriile cu sarmale, străinul a spus cu voce tare: 

- Mie să nu îmi aduceţi, că nu mai mănânc carne de mai bine de cinci ani. Peste câteva 
zile se împlinesc sase. 

Părintele 1-a chemat deoparte si i-a spus: 

- Frate, cinci ani de post i-ai pierdut într-o clipă. Dacă vrei să posteşti, nu te lăuda 
altora cu nevointă ta. Nu eşti singurul de la această masă care nu mănâncă de obicei 
carne. Unii au mâncat acum tocmai pentru a se smeri. Dar la masă e cineva care, deşi 
nu a mâncat, a avut grijă ca ceilalţi să nu îsi dea seama de postul său. Nu a trâmbiţat 
ca tine că este nevoitor. 

Odată, fiind la Schit praznicul hramului bisericii, s-au adunat din toate părţile 
mulţime de părinţi, după cum le era obiceiul. Si după slujba bisericii, au mers în 
trapeză după obicei si au şezut toţi la masă si au început a mânca. Iar un bătrân 
oarecare din cei străini care veniseră la praznic nu mânca nimic altceva decât pâine 
goală. Egumenul, luând seama că nu mănâncă, l-a poftit ca să ospăteze, nestiindu-i 
obiceiul postirii. Acesta, răspunzând, a zis egumenului în auzul tuturor părinţilor: 
"Iartă-mă, părinte, că eu nu mănânc niciodată fiertură, decât pâine cu sare". Si 
sculându-se un bătrân, i-a grăit: "Mai bine ar fi fost de ai fi mâncat totdeauna carne 
de trei ori pe zi la chilia ta, decât să-ti arăţi si să-ti spui viata si postirea ta în vederea 
si auzirea a tot soborul, postire care îti este zadarnică". (3-357) 



102. într-o revistă medicală un creştin a citit un articol despre cât de sănătos este să tii 
o zi de post negru pe săptămână. S-a dus la duhovnicul său să ia binecuvântare pentru 
aceasta, dar duhovnicul i-a zis că nu are rost să îsi ia o cruce atât de grea. 

Peste câtăva vreme, creştinul a ajuns la o mănăstire si 1-a întrebat pe unul dintre 
duhovnici dacă ar fî bine să tină o zi de post negru în fiecare săptămână. 

- Da, cum să nu. Vinerea. 

- Dar duhovnicul meu nu mi-a dat binecuvântare pentru asta. Mi-a spus că el nu a 
ţinut în viata lui nici măcar o zi de post negru, asa că nu are rost să tin eu, care sunt 
doar un credincios. 

- Dacă nu cunoaşte din experienţă valoarea postului negru, nu e de mirare că nu te-a 
lăsat să posteşti. 

- O să plec de la el. Vin la sfinţia voastră, dacă mă primiţi. 

- Nu, nu e cazul. Aici nu poţi ajunge decât foarte greu, si e bine să te spovedeşti cât 
mai des. Dacă puteai ajunge la mine măcar o dată pe lună, era bine. 

- Nu, nu pot, am familie, serviciu . . 

- Tocmai de aceea. Rămâi la părintele tău. Eu o să îti dau nişte sfaturi. Dacă te tii de 
ele si, de va fi cazul, dacă părintele îti dă binecuvântare să îmi fii ucenic, o să te 
spovedesc eu. Dar acum nu e cazul. Tine-te de duhovnicul tău, spovedeste-te cu 
zdrobire de inimă, luptă-te cu păcatul si va fi bine. E mai important să ai duhovnicul 
aproape de tine si să te spovedeşti des, decât să tii o zi de post negru pe săptămână. 
Dacă tu tii poruncile Evangheliei, dacă tii poruncile Bisericii, chiar dacă duhovnicul 
nu e prea iscusit, ascultându-1 te vei mântui. Pentru credinţa ta, Dumnezeu va pune în 
gura lui cuvântul de care ai nevoie. Si, dacă va fi cazul, tot Dumnezeu îl poate lumina 
să se smerească si să te trimită la un duhovnic mai iscusit. 

Sezând odată avva Zaharia în Schit, i-a venit lui vedenie si sculându-se i-a vestit 
părintelui său Carion, iar bătrânul, fiindcă era lucrător, nu era iscusit la acestea si, 
sculându-se, l-a bătut zicând că de la draci este. Dar a rămas cu gândul la aceasta. 
Si sculându-se, s-a dus către avva Pimen noaptea si i-a vestit lui lucrul acesta si cum 
se ard cele dinlăuntru ale lui si văzând bătrânul că de la Dumnezeu este, i-a zis lui: 
"Mergi către cutare bătrân si orice îti va zice tie,făl". Si ducăndu-se către bătrânul, 
mai înainte de a întreba el ceva, apucând bătrânul, i-a spus lui toate si cum că 
vedenia este de la Dumnezeu. "Ci mergi si supune-te părintelui tău!" (4-78) 

103. Un episcop a venit pe neaşteptate la un schit. După slujbă, la masă, stareţul 
schitului s-a scuzat fată de episcop: 

- Vă rog să ne iertaţi că nu avem bucate mai alese. Nu ştiam că veniţi, că as fi pus să 
se pregătească ceva mai bun. Pentru monahii de aici, ce mănâncă acum e de-ajuns; 
sunt învăţaţi cu posturi aspre. Dar poate că sfinţia voastră nu sunteţi mulţumit. . . 

- Nu, totul e bine. Mai mult încă, si dacă veţi mai afla că o să vin pe la voi, tot bucate 
din astea vreau să găsesc. Schitul e schit. Asa trebuie să fie aici. Nu ca la acele 
mănăstiri la care oamenii aduc pomelnice din puţinul lor, iar călugării mănâncă mult 
si cad în trândăvie. Doar suntem monahi, si voi si eu, si am depus fiecare votul 
sărăciei. . . 

Un episcop iubitor de Dumnezeu se ducea în fiecare an la Schit, la părinţi. Acolo l-a 
întâlnit un frate si l-a dus la chilia sa punându-i înainte pâine si sare, si zicând: 
"Iartă-mă, că nimic altceva nu am să-ti pun înainte!". Si i-a răspuns lui episcopul: 
"Voiesc ca la anul, venind, să nu aflu aici nici sare". (17-370) 



104. în Postul Pastelui, un creştin a început să ajuneze în fiecare zi, până la apusul 
soarelui. Toţi colegii de serviciu îl lăudau pentru nevointa sa. Dar, într-o zi, au chemat 
un preot să le facă sfeştanie la birouri. Când i-au spus preotului despre nevointa 
colegului lor, acesta a întrebat: 

- Dar ai binecuvântare de la duhovnic pentru un post atât de aspru? 

- Nu, dar mă descurc, nu îmi e greu. 

- Chiar dacă nu îti e greu, tot e bine să ceri binecuvântare de la părintele tău. 
Când a ajuns la duhovnic, acesta 1-a mustrat, spunându-i: 

- Dacă mi-ai fi cerut binecuvântare de la început, ti-as fi dat, dar ti-as fi dat ascultare 
să nu ştie nimeni în afară de soţia ta că ajunezi. Dar asa, după ce te-au lăudat toţi, va 
trebui să renunţi la nevointa ta. Vei ajuna doar miercurea si vinerea. Si să nu le spui că 
eu te-am pus să renunţi la post. Ca să te smereşti, să le spui că nu ai mai rezistat. 
Creştinul a făcut asa. Dar a observat că îi era greu să ajuneze chiar si numai două zile 
pe săptămână. Când a fost biruit de foame, si a mâncat într-o zi de vineri dimineaţa, în 
loc să se ducă la serviciu s-a dus mai întâi la duhovnicul său: 

- Ce se întâmplă, părinte? înainte puteam să postesc mult mai aspru, iar acum îmi e 
gândul numai la mâncare. 

- înainte te hrăneai din laudele celorlalţi. Dracul mândriei îti alunga foamea. Abia 
acum îti poţi cunoaşte măsura adevărată. îti poţi da seama de neputinţele tale. Dar 
rabdă. Că nu e uşoară calea mântuirii. 

Colegii de serviciu, văzându-1 că a renunţat să ajuneze în fiecare zi, au început să râdă 
de el, si îl mustrau că nu e în stare să se tină de ceea ce îsi propusese să facă. Dar 
părintele i-a spus: 

- Acum mergi pe calea bineplăcută lui Dumnezeu, când nu ştie stânga ce face dreapta. 

Spuneau părinţii că era într-un sat unul care postea mult, încât se chema numele lui 
postitorul. Si auzind avva Zinon pentru dânsul, l-a chemat pe el; iar el s-a dus cu 
bucurie. Si rugându-se ei, au şezut. Deci a început bătrânul să lucreze tăcând, iar 
postitorul neqflând să vorbească cu dânsul, a început să se supere de trândăvie. Si a 
zis bătrânului: "Roagă-te pentru mine, avvo, că voi să mă duc!". Zis-a lui bătrânul: 
"Pentru ce?". Iar el răspunzând, a zis: "Căci inima mea ca arzându-se este si nu ştiu 
ce are. Căci când eram în sat, până seara posteam si niciodată asa nu mi s-a făcut". 
Zis-a lui bătrânul: "In sat te hrăneai din urechile tale. Ci mergi de acum si mănâncă 
la ceasul al nouălea! Si orice faci, întru ascuns fă". Si cum a început să facă, cu 
necaz a aşteptat ceasul al nouălea, si ziceau cei ce-l ştiau pe el că postitorul s-a 
îndrăcit si venind el, a spus bătrânului toate. Iar el i-a zis lui: "Această cale este 
după Dumnezeu". (8-74) 

105. La părintele Ioan au venit odată doi creştini, si unul dintre ei i-a spus: 

- Părinte, eu de când m-am căsătorit nu am călcat nici un post al Bisericii, si m-am 
unit cu femeia mea numai în zilele îngăduite de Biserică. Si în fiecare seară spunem 
împreună Paraclisul Maicii Domnului. Oare ne mântuim sufletele făcând asa sau nu? 
A întrebat si celălalt: 

- Eu cu soţia mea cheltuim numai putini bani pentru cele necesare traiului, iar restul îl 
împărtim la săraci. Oare ne vom mântui prin aceasta? 

Fără să le răspundă, părintele a intrat în altar să se roage. După o vreme a ieşit să le 
răspundă la întrebări: 

- Oare toată viata de familie a unui creştin se rezumă la post si la rostirea unui paraclis 
în fiecare zi? Nu. Sau se rezumă la milostenia dată celor în nevoi? Nici asa, că altfel 
unii sectanţi ar fi mai bineplăcuti lui Dumnezeu decât drept-credinciosii. Sunt bune 



faptele voastre, si vor avea plată de la Dumnezeu, dar numai dacă veţi tine toate 
poruncile vă veţi mântui. Că poate cineva să facă mari nevointe, dar dacă, de exemplu 
îsi urăşte vrăjmaşii, ura aceasta îl poate duce în iad. Luaţi aminte! 

Au venit odată doi fraţi la avva Pamvo si l-a întrebat pe el unul, zicând: "Avvo, eu 
postesc din două în două zile si mănânc două pâini. Oare îmi mântuiesc sufletul, sau 
mă rătăcesc?". A zis si celălalt: 'Avvo, eu cheltuiesc din averea mea doi bani în 
fiecare zi si tin puţine pentru hrană, iar celelalte le dau milostenie. Oare mă 
mântuiesc sau pier?". Si mult rugându-se ei, nu le-a dat răspuns; iar peste patru zile 
aveau să se ducă si îi mângâiau pe dânşii clericii, zicând: "Nu vă mâhniţi, fraţilor, 
Dumnezeu vă va da vouă plată. Asa este obiceiul bătrânului, nu degrabă vorbeşte de 
nu-i va vesti lui Dumnezeu". Deci au intrat ei la bătrânul si i-au zis: "Avvo, roagă-te 
pentru noi!". 

Le-a zis lor: "Voiţi să mergeţi?". Au răspuns: "Da!". Si cântărind faptele lor, scriind 
pe pământ, zicea: "Pamvo, din două în două zile postind si două pâini mâncând, oare 
cu aceasta se face călugăr? Nu! Si Pamvo lucrează pe doi bani si-i dă milostenie, 
oare cu aceasta se face călugăr? Nu încă!". Si le-a zis lor: "Bune sunt faptele, dar de 
veţi păzi conştiinţa fată de aproapele, asa vă veţi mântui". Si încredintându-se ei, s-au 
dus plini de bucurie. (3-190) 



Păcatul desfraului 



106. Un tânăr a fost ispitit vreme de patru ani de către o vecină de-a sa să păcătuiască, 
dar el a rezistat. Pentru că vecina era frumoasă si bine dezvoltată, tânărul rezista 
destul de greu ispitei. în cele din urmă, sătul de atâta război, s-a dus să vorbească cu 
duhovnicul său: 

- Părinte, o să cad. De atâta vreme mă lupt cu gândul, mintea mea s-a spurcat, nu mai 
are rost să rezist. Până la urmă tot o să cad. 

- Nu, n-o să cazi. Anii tăi de luptă vor avea mare plată înaintea lui Dumnezeu. Numai 
că trebuie să te fereşti si de păcatul cu gândul, nu numai de cel trupesc. Cum îti zboară 
mintea la vecină, zi "Doamne miruieşte...". Si o să îti fie bine. 

Zis-a un bătrân: "Un frate era ispitit de un gând nouă ani si din evlavie se osândea 
zicând: "Mi-am pierdut sufletul". Si aceasta o zicea fiindcă se socotea pe sine 
pricinuitor al ispitei. Mai pe urmă, îngreuindu-se si deznădăjduindu-se precum nu se 
cuvenea de mântuirea sa, a zis: "Mă voi duce în lume, de vreme ce m-am prăpădit". 
Iar după ce a dat să se ducă, i-a venit un glas pe cale, zicând: "Cei nouă ani în care 
ai fost ispitit cununi ti-au pricinuit tie. Pentru aceea, întoarce-te la locul tău si te vei 
uşura de gânduri". Si întorcându-se, fratele a aflat odihnă. De unde înţelegem că 
războaiele pricinuiesc cununile". (13-403) 

107. O mamă stătea de vorbă cu fiica ei care abia intrase la liceu: 

- Ştii că eu am avut două surori mai mari. O să îti spun câte ceva despre ele. Acum, că 
ai mai crescut, eşti la vârsta la care poţi înţelege ce îti spun. Sora mai mare, care era 
studentă în ultimul an de facultate, era o fată foarte cuminte. Mergea la biserică, se 
spovedea. Avea un prieten cu care urma să se mărite când termina studiile, dar nu trăia 
cu el. Vroia să îsi păstreze fecioria până la nuntă. 



Sora mijlocie încă de mică era neascultătoare, pentru că a crescut până la patru ani în 
casa bunicilor, care îi făceau toate capriciile. Si când a crescut făcea numai ce vroia 
ea, nu asculta de părinţi. In ultima clasă de liceu a rămas însărcinată, dar a avortat. 
Părinţii si-au dat seama ce fată au când a început să lipsească nopţile de acasă. Dacă 
sora cea mare mă sfătuia să îmi păstrez fecioria, cea mijlocie mă tot îndemna să mă 
culc cât mai repede cu un bărbat, ca să ştiu ce înseamnă distracţia. îmi spunea că pot 
măcar să îmi împlinesc singură poftele, că nu e nici un rău. Ba chiar, aflând de la mine 
că prietenul vrea să mă părăsească pentru că nu vreau să mă culc cu el, mi-a dat să 
citesc un articol despre perversiunile pe care le poate face o fată virgină pentru a-si 
satisface iubitul. Eu nu ştiam ce să fac, nu ştiam pe care din surori să o ascult. Ştiam 
că cea mare a făcut alegerea bună, dar îmi era frică că nu voi avea tăria ei. Si mă 
gândeam să mă culc cu cineva. Am fost la munte, toate trei surorile si prietenii noştri. 
In prima seară am dormit fetele într-o cameră, băieţii în alta. Dimineaţa am văzut că 
mijlocia lipsea. Se dusese în patul prietenului ei, fără nici o ruşine. Mă gândeam că în 
seara următoare voi merge si eu să dorm în pat cu prietenul meu. Nu se punea 
problema începerii vieţii sexuale, că nu erau condiţii. Dar măcar dormeam în braţele 
lui. Insă nu am apucat a doua seară acolo. In timpul zilei, urcând pe munte, s-a produs 
o avalanşă. Surorile mele au murit amândouă. 

Eram foarte şocată. Părinţii au venit imediat. Ne-am întors acasă disperaţi. Am trecut 
printr-un moment de deznădejde maximă. Prietenul meu mi-a spus că dacă am face 
dragoste as depăşi mai uşor această încercare. L-am rugat să mai aştepte, că nu mă 
simţeam pregătită pentru asa ceva. In noaptea de după înmormântarea surorilor mele 
am avut un vis. Un înger m-a luat cu el si mi-a arătat si raiul, si iadul. Sora cea mare 
era în rai, în ceata fecioarelor. Strălucea de bucurie. As fi vrut să mai stau cu ea, dar 
îngerul m-a dus si la sora mijlocie. Aceasta stătea în iad si striga după ajutor. Dar nu 
puteam să o ajut cu nimic. îngerul mi-a spus: "Gândeste-te bine unde îti place, locul în 
care se află sora mare sau cea mijlocie. Si, dacă vrei să ajungi în rai sau în iad, ştii pe 
care dintre ele să o urmezi". 

M-am sculat speriată. Era noapte, dar l-am sunat pe prietenul meu si i-am spus visul 
pe care îl avusesem. S-a mirat, dar m-a crezut că nu avusesem halucinaţii. Deşi nu mă 
aşteptam, mi-a spus că va avea răbdare cu mine. Că nu va insista să facem dragoste 
până la nuntă. Si s-a ţinut de cuvânt. E vorba chiar de tatăl tău. 

- De tata? Dar de ce nu mi-ati povestit asta până acum? 

- Nu am crezut că era momentul. Dar, acum, când ispitele se vor apropia de tine cu 
putere, m-am gândit că ar fi bine să ştii ce s-a întâmplat cu surorile mele. Să înţelegi 
de ce am urmat-o pe cea mai mare, si nu pe cealaltă. 

Povestit-a un bătrân că era o fecioară bătrână, foarte sporită în frica lui Dumnezeu, 
care, întrebată fiind de acesta care este pricina depărtării sale de lume, a povestit 
asa: "Eu, o, minunatule, copilă fiind, aveam un tată foarte blând si liniştit cu 
obiceiul, dar bolnav si neputincios cu trupul, încât cea mai multă vreme a vieţii lui o 
cheltuia zăcând pe pat. Si asa trăia, încât abia rar si cândva se întâlnea cu cineva. 
Cu lucrul pământului se îndeletnicea când se întâmpla de era sănătos si acolo viata 
petrecându-si roadele le aducea în casă si atâta tăcere avea încât se părea celor ce 
nu-l ştiau că ar fi mut. Insă maica era cu totul împotriva tatălui. Ea iscodea si cele 
peste patria noastră si atât era de limbută cu toţi, încât niciodată nu o vedeam câtuşi 
de puţin tăcând, ci uneori certându-se, iar alteori grăind lucruri necuviincioase si 
fără rânduială. Chiar si de beţii cu bărbaţi desfrânaţi mai mult petrecea si ca o curvă 
era mult cheltuitoare si rău ocârmuia cele din casă, încât averile, deşi nu erau puţine, 
nu erau cu putinţă a ne ajunge. Căci ei i se încredinţase de la tatăl meu iconomia 



celor din casă. Si asa vieţuind ea, nu i s-a întâmplat vreodată vreo boală trupească, 
nu a simţit vreo durere cât de mică, ci în toată viata ei era sănătoasă cu trupul si 
întreagă. 

Deci, topindu-se tatăl de îndelungată boală, s-a întâmplat de a murit si îndată s-a 
pornit cerul si s-au făcut tunete si fulgere dese si ploaie atât de multă si asa de 
necurmată se pogor a de sus, încât nici puţin măcar a ieşi noi din casă nu puteam 
până la trei zile, timp în care si tatăl sta neîngropat în casă. Iar oamenii satului 
văzând aceasta multe grăiau asupra răposatului zicând: "Cu adevărat vrăjmaş al lui 
Dumnezeu a fost acesta. Pentru aceasta nici nu îl lasă să se îngroape". Insă noi, ca 
să nu se împută trupul înăuntru si să ne facă neumblată casa, scotându-l afară, deşi 
ploaia era foarte mare, cum am putut l-am îngropat. Iar mama, luând mai multă 
slobozenie, mai fără de ruşine s-a dat la desfrânare si făcând casa de ruşine cheltuia 
averea în desfătări, încât mai de toate eram lipsiţi. După multă vreme, sosindu-i 
moartea, asa îngropare a dobândit, încât se părea că si cerul ajuta la îngroparea ei. 
Deci, după îngroparea mamei, eu trecând de vârsta copilărească si poftele trupului 
sculăndu-se asupră-mi si zădărnicindu-mă, într-o seară mi-a venit o socoteală: "Oare 
viata tatălui meu să aleg si în blândeţe, cinste si păzire să vieţuiesc? Dar acela nici 
un bine nu a dobândit, asa petrecând, ci totdeauna de boli si de necazuri topindu-se, 
s-a dus de aici, nici ca ceilalţi oameni putând fi îngropat. Deci, de i-ar fi plăcut lui 
Dumnezeu această petrecere, pentru ce a pătimit atâtea rele? Dar viata mamei care 
era? Oare nu pururea petrecea în desfrânări si dezmierdări, si s-a dus din viata 
aceasta sănătoasă si fără nici o pătimire? Aşadar, trebuie si eu să vieţuiesc. Că mai 
bine este a crede ochilor mei, decât cuvintelor altora". 

După ce am socotit eu, ticăloasa, să urmez urmele maicii mele, a sosit noaptea si eu 
adormind, a venit asupra mea un bărbat mare la trup si înfricoşat la vedere si 
căutând spre mine sălbatic si cu mânie, mă întreba cu glas aspru zicând: "Spune-mi, 
care sunt gândurile inimii tale?". Eu cu totul înspăimântată fiind, nici nu îndrăzneam 
a căuta la dânsul. Iar acela iarăşi, cu glas groaznic, a grăit: "Vesteste-mi mie, care 
sunt socotelile tale?". Si văzăndu-mă că de frică eram cu totul slăbănogită si din 
minţi ieşită, îmi aduceam aminte de toate câte cugetam în mintea mea. Dar venindu- 
mi în fire, nu puteam să le tăgăduiesc, ci spre rugăminte m-am întors si mă rugam să 
mă învrednicească de iertăciune. Iar el luăndu-mă, mi-a zis: "Vino să vezi pe tatăl tău 
si pe mama ta si, după aceea, oricare viată vei voi, alege-ti!". 
Aşadar, scotându-mă m-a dus într-un loc ses cu livadă, în care erau pomi de multe 
feluri, care biruiesc descrierea frumuseţii, încărcaţi cu tot felul de roade. Acolo 
împreună cu el umblând eu, m-a întâlnit tatăl meu si cuprinzăndu-mă m-a sărutat, 
numindu-mă fiică dorită, iar eu îmbrătisându-l, îl rugam să petrec împreună cu 
dânsul. El însă a zis: "Acum nu este cu putinţă să se facă aceasta. Dar de vei urma 
urmele mele, nu după multă vreme vei veni aici". Eu încă mai rugăndu-mă să rămân 
împreună cu el, m-a tras îngerul de mână, zicându-mi: "Vino s-o vezi si pe mama ta, 
ca să cunoşti din lucruri la care viată este de folos să te pleci". 
Ducându-mă la o casă foarte întunecoasă, plină de scrâsnire si de tulburare, mi-a 
arătat un cuptor arzând cu foc si vâlvâind si pe câţiva cumpliţi stând lângă cuptor. 
Iar eu, căutând în cuptor, o văd pe mama mea până la gât afundată în foc si mulţime 
nenumărată de viermi din toate părţile măncănd-o, iar ea de usturime scrâşnind cu 
dinţii si clănţănind. Văzăndu-mă si ea pe mine, plângând mă chema: "Vai mie, fiica 
mea, pentru durerile cele nesuferite! Vai mie, pentru muncile cele fără de sfârşit! Vai 
mie, ticăloasei, că pentru putină dezmierdare, ce chinuri mi-am pricinuit! Vai mie, 
ticăloasei, că în locul dezmierdărilor celor vremelnice, veşnic mă chinui! Miluieste- 
mă, fiica mea, pe mine, maica ta, că ard si mă topesc! Adu-ti aminte de hrana care ai 



dobândit de la mine, si mă miluieste, si-mi dă mâna si mă scoate de aici!". Iar eu, 
lepădându-mă de acei cumpliţi, care stăteau aproape, fără a mă apropia, mama 
iarăşi cu lacrimi striga: "Fiica mea, ajută-mă si nu trece cu vederea tânguirile maicii 
tale, nu trece cu vederea pe cea care asa cumplit în gheena focului se chinuie si de 
viermele cel neadormit este roasă!". 

Iar eu, milostivindu-mă cu sufletul de dânsa, am întins mâna să o trag. Focul, însă, 
atingăndu-se puţin de mâna mea, mare usturime am simţit si am început a urla si a 
suspina cu plâns. Cei ce erau în casă, desteptându-se de vaiete si sculându-se si 
aprinzând focul, alergau la mine si mă întrebau adeseori de pricina vaietelor. Eu, în 
sine-mi venind, cele ce am văzut le-am povestit lor si de atunci am urmat vieţii tatălui 
si mă rog să-l dobândesc pe el si partea cea împreună cu dânsul, încredintându-mă 
cu darul lui Dumnezeu cefei de cinste si slavă sunt gătite celor ce aleg a vieţui cu 
dreptate si în bună credinţă. De asemenea, cefei de munci primesc cei ce îsi 
cheltuiesc viata în pofte si dezmierdări". (23-396) 

108. Un tânăr a venit la duhovnicul său: 

- Părinte, mama m-a trimis în vacantă o lună la mare, să stau la sora mea si la soţul ei. 
Dar îmi e teamă că, stând atât de multă vreme aproape de ispită, că plaja e plină de 
fete frumoase, să nu mă tragă vreuna în braţele ei si să îmi pierd fecioria. 

- Si ai ce face? Poţi pleca în vacantă în altă parte? 

- Nu. Mama pleacă în alt oraş, la o specializare, si la tata nu mă pot duce, că nu vrea 
noua lui soţie. 

- Atunci du-te la sora ta, dar ai grijă de tine. Si, dacă vei fi ispitit, roagă-te cu credinţă: 
"Doamne, pentru rugăciunile Preacuratei Maicii Tale, ajută-mă să nu cad în păcat". 
Tânărul a ţinut cont de sfatul părintelui său. A mers la mare, si Dumnezeu 1-a păzit de 
ispite. Până când, cu câteva zile înainte să se întoarcă acasă, sora mai mică a 
cumnatului său a venit dimineaţa la el în cameră îmbrăcată doar într-un halat. Si-a 
descheiat halatul si s-a apropiat de el. Tânărul a simţit cum pofta îi aprinde trupul, 
căci i-ar fi plăcut să se culce cu ea, dar i-a venit în minte sfatul părintelui său. 

Si a strigat cu voce tare: 

- Doamne, nu mă lăsa, pentru rugăciunile Maicii Tale, păzeste-mă de ispită! 
Fata s-a simţit jignită: 

- A, nu mă vrei, zici că sunt ispită? Bine, urâtule, atunci rămâi singur, îi spuse 
enervată. Nu îmi trebuie prosti ca tine. Ce să îti spun, ce mare păcat făceam. . . Eşti un 
pămpălău, eram singuri toată ziua, spuse fâcându-i un semn obscen. 

Ca să îl scoată din minţi îsi dădu jos halatul si ieşi din cameră. Spera să îl atâte si mai 

tare. Dar tânărul plecă repede din casă, la o biserică din apropiere. Vroia să îi 

mulţumească lui Dumnezeu că 1-a păzit de ispită. 

Când s-a întors, spre seară, fata i-a dat un bileţel pe care scria: "Dacă sufli ceva, o să 

spun că ai încercat să te dai la mine. Mai bine taci". 

Tânărul a răsuflat uşurat. Dumnezeu îl ajutase să scape cu bine. 

Un frate a venit de la Schit la avva Ammun si i-a zis: "Mă trimite părintele meu la 
slujbă si mă tem de curvie ". I-a zis lui bătrânul: "Ori în ce ceas îti va veni ispita, zi 
asa: "Dumnezeul puterilor, pentru rugăciunile părintelui meu, scapă-mă!" . Deci în 
una din zile o fată a încuiat usa după dânsul. Iar el, strigând cu glas mare, a zis: 
"Dumnezeul puterilor, pentru rugăciunile părintelui meu, scapă-mă!" . Si îndată s-a 
aflat pe calea către Schit. (3-34) 

109. Un om îsi înşela soţia. Duhovnicul 1-a ajutat să renunţe la păcatul preacurviei, 
dar omul rămăsese cu anumite amintiri care îi zgândăreau sufletul. Amintirile 



prindeau putere de la faptul că el se uita pe internet la site-uri erotice. 

La spovedanie, duhovnicul 1-a sfătuit să scoată modem-ul din calculator, ca să nu mai 

poată intra pe internet. 

- Dacă nu îti păzeşti mintea, nu îti vei putea păzi nici trupul. Dacă vezi imagini 
erotice, îti va fi mult mai greu să rezişti ispitei. 

Rămas fără acces la internet, omului i se părea că se mai descarcă dacă se uită la filme 
sexy. Când i-a spus si aceasta duhovnicului, acesta a oftat: "Tu scoţi un drac din casă 
pe usă si deschizi larg fereastra, ca să intre alţii. Nici plăcerile trupeşti nu le trăieşti, 
dar nici pe Dumnezeu nu II dobândeşti. Alege una dintre căi, nu mai pendula între 
amândouă". 

Un om bogat, lepădându-se de lume si averile sale la săraci dându-le, a oprit oarece 
spre odihna sa, nevrând să primească smerita cugetare cea din lepădarea cea 
desăvârşită si supunerea cea adevărată a canonului vieţii de obşte. Către care cel 
întru sfinţi Vasile a grăit în acest fel: "Si averile le-ai pierdut si [nici] călugăr nu te-ai 
făcut". (7-121) 

110. Un tânăr, Ovidiu, a fost chemat la petrecerea care avea loc după 10 ani de la 
terminarea liceului. Ştiind cât de rău îl influenţaseră în liceu pe tânăr colegii, 
duhovnicul i-a spus că nu ar fi bine să se ducă. Sau că, dacă se duce, să nu stea prea 
mult. 

- De ce, părinte, oare nu sunt în stare să îmi dau seama dacă e sau nu cazul să stau? 
Mă voi duce si, dacă nu e nimic în neregulă, voi sta până la sfârşit. Iar dacă e ceva 
aiurea plec imediat. 

Părintele nu a reuşit să îl convingă că poate fî ispitit să cadă iarăşi în păcat. 
Petrecerea a fost destul de liniştită. La miezul nopţii, cei mai mulţi invitaţi, care 
veniseră cu soţii sau soţiile lor, s-au dus acasă. Unii dintre ei aveau deja copii. 
Dar cinci burlaci s-au retras în apartamentul unuia dintre ei si au continuat petrecerea 
împreună cu două colege. Distracţia devenea din ce în ce mai încinsă. Au început 
momentele erotice, si fetele făceau strip-tease. Ameţit de băutură, Ovidiu uitase de 
sfaturile părintelui. Pofta trupească 1-a biruit si în cele din urmă a intrat în baie cu una 
dintre fete - cea care fusese cea mai puţin arătoasă din clasă - si au păcătuit. 
Dimineaţa, când si-a revenit, 1-a bufnit plânsul. Isi dorise din toată inima să se poată 
înfrâna până când se va căsători. S-a dus si s-a spovedit, iar părintele i-a dat un canon 
aspru. 
După vreo lună, colega cu care păcătuise i-a dat un telefon: 

- Auzi, Ovidiu, în noaptea cu petrecerea, am făcut-o fără protecţie si am rămas 
însărcinată. Mă gândesc să avortez, dar am sunat să te întreb si pe tine dacă eşti de 
acord. Mi-a zis Dragos că tu eşti cu biserica si că zici că avortul e o crimă. Poate că 
vrei să păstrez copilul. Dacă îl recunoşti, si dacă îmi dai bani să îl cresc, poate că as 
renunţa la avort. 

- Te sun mai târziu, spuse Ovidiu, şocat de cele auzite. Am pe cineva în vizită. Scuză- 
mă. 

închise telefonul ca prin vis. Nu îi venea să creadă că i se întâmplase una ca asta. II 
sună pe părintele său si îi spuse ce a aflat. 

- Părinte, nu vreau să omoare copilul. Sunt gata să mă căsătoresc cu ea. Dar oare voi 
reuşi să nu eşuez în căsnicie? Dacă divorţăm peste un an, doi? Ce va fî cu mine? 

- Trebuia să mă asculţi. Dar acum e prea târziu pentru observaţii. Tu eşti un om de 
treabă si nu cred că îi vei da motive să te părăsească. Tu explică-i că îi vei da banii 
pentru a creste copilul. Să îi dai mai mult, să fie mulţumită. Si spune-i că te gândeşti 



să o iei de nevastă. Dar nu te grăbi. Dă-i răgaz să se schimbe, dă-i răgaz să înţeleagă 
cât a greşit în fata lui Dumnezeu si că trebuie să îsi îndrepte viata. 
Duminică, după slujbă, Ovidiu a stat puţin de vorbă cu prietenii săi: 

- Să stiti că nu e de glumă cu desfrâul. O dată dacă ai căzut, viata ta nu mai e la fel. Eu 
am lăsat o fată însărcinată, si, chiar dacă nu e cea mai bună alegere, o voi lua de 
nevastă. As fi putut avea o soţie credincioasă, frumoasă, deşteaptă si aşezată. Dar 
acum culeg roadele căderii mele. Voi să nu faceţi ca mine. Tineti seama de sfaturile 
părintelui. Si când vă veţi gândi la mine să vă aduceţi aminte cât de triste sunt 
urmările neascultării. 

Intrebat-a avva Timotei preotul pe avva Pimen, zicând: "Este o femeie în Egipt care 
curveste si plata ei o dă milostenie". Si a zis avva Pimen: "Nu rămâne în curvie, căci 
se vede într-însa roadă credinţei". Si s-a întâmplat de a venit mama preotului Timotei 
la dânsul. Si a întrebat-o pe ea, zicând: "Acea femeie a rămas curvind?". Iar ea a zis: 
"Da, si si-a mai adaos ibovnici, dar încă si la milostenie ". Si a vestit avva Timotei lui 
avva Pimen. Iar el a zis: "Nu rămâne în curvie". Venind iarăşi mama lui avva 
Timotei, i-a spus: "Ştii că stricata aceea caută să vină cu mine, ca să te rogi pentru 
dânsa si eu n- am primit-o". Iar el auzind, i-a spus lui avva Pimen. I-a răspuns avva 
Pimen: "Mai vârtos tu te du si te întâlneşte cu dânsa". Si s-a dus avva Timotei si s-a 
întâlnit cu dânsa. Iar ea, văzându-l si auzind de la el cuvântul lui Dumnezeu, s-a 
umilit si a plâns, zicând: "Eu de astăzi înainte mă lipesc de Dumnezeu si nu voi mai 
curvi". Si îndată intrând într-o mănăstire, a plăcut lui Dumnezeu. (1-230) 

111. Un om, care în tinereţea sa fusese biruit de păcatul desfrânării, se hotărâse ca 
până când se va căsători să nu mai păcătuiască. Ducea o viată curată si liniştită. Dar 
odată, când la usa sa a sunat o femeie care făcea reclamă la un aspirator modern, a 
simţit cum mintea i se înceţoşează. A poftit-o pe femeie în casă, ca să vadă cum 
funcţiona aspiratorul. Din vorbă în vorbă, au căzut în păcat. 

Femeia a plecat si nu a mai văzut-o. In inima sa era însă o mare frământare. II mustra 
conştiinţa, dar nu avea altceva în cap decât să păcătuiască cu o altă femeie. După 
câteva nopţi nedormite, în care se tot gândea dacă să se culce sau nu cu secretara sa, i- 
a spus nasului său de botez ce i se întâmplase. 

- Ştii cum eşti? Ca unul care are maşina plină de noroi, dar nu vrea să o spele, pentru 
că e mult de lucru. Si preferă să meargă cu ea asa, făcându-se de râsul lumii. Si încă 
asta nu e nimic, dar geamurile fiind murdare, şansele de a face un accident sunt mari. 
Vino-ti în fire. Până la urmă, mai devreme sau mai târziu, tot trebuie să speli maşina, 
sau măcar geamurile. Dacă nu te ridici din cădere o să faci un accident. Ce rezolvi 
dacă te culci cu secretara ta? Ai stat cuminte atâţia ani si acum ai obosit? 

- Dacă Dumnezeu nu m-a ajutat să mă însor până acum. . . Nu mai rezist poftei. 

- Du-te, spovedeste-te si o să te linişteşti. Dacă te rogi, Dumnezeu va ridica ispita. 
Incet-încet, o să îti fie iarăşi bine. O să vezi. 

Ascultând sfatul nasului său, omul s-a spovedit. Si, după două săptămâni în care s-a 
rugat lui Dumnezeu să îl ierte, a simţit că îi este mai uşor să reziste poftelor trupeşti. 

Un frate, căzând în ispită, din întristare a pierdut rânduiala călugărească. Si vrând 
să pună început bun, din cauza mâhnirii se oprea, zicându-si: "Când am să mai fiu 
cum am fost odată?". Si, pregetând, nu putea să facă început de lucru călugăresc. De 
aceea a venit la un bătrân si i-a povestit cele despre sine. Auzind bătrânul scârba lui, 
i-a povestit o pildă ca aceasta: 
"Un om avea o ţarină si din lenea lui s-a întelenit si s-a umplut de spini si de ciulini. 



Iar mai pe urmă a socotit să o lucreze. Si a zis fiului său: "Mergi de curăteste 
ţarina!". Fiul său, mergând să o cureţe, a văzut mulţimea spinilor si s-a împuţinat, 
zicându-si: "Când voi putea să smulg eu toate acestea si să curătesc ţarina?". Si, 
culcându-se, a adormit. Apoi s-a deşteptat si, căutând din nou la mulţimea spinilor si 
trândăvindu-se, a petrecut zăcând. Uneori se culca, alteori întorcându-se ici si colo, 
ca usa în tâtână, precum zice Scriptura, a cheltuit fără lucru multe zile. După acestea 
a venit tatăl lui, să vadă ce-a făcut. Si l-a găsit că nimic n-a lucrat si i-a zis: "Pentru 
ce n-ai lucrat nimic până acum?". Iar el i-a spus: "Tată, cum veneam să lucrez, 
văzând mulţimea spinilor, mă slăbănogeam si de scârbă mă culcam si dormeam. De 
aceea nimic n-am lucrat". Atunci i-a zis lui tatăl: "Fiule, atâta cât tine aşternutul tău, 
fă în toate zilele. Si as a sporeste-ti lucrul si nu slăbi". Iar tânărul a făcut asa. Si în 
putină vreme a curăţit ţarina. Aşadar si tu, frate, câte puţin lucrează si nu te 
împuţina. Căci Dumnezeu cu darul Său iarăşi te aşează la rânduiala cea dintâi". 
Iar fratele auzind, sezând cu răbdare, făcea cum l-a învăţat bătrânul. Si cu darul lui 
Dumnezeu a aflat odihnă. (13-393) 

Despre feciorie 



112. în perioada în care un tânăr a vrut să se apropie de Biserică a fost foarte ispitit să 
desfrâneze. S-a gândit că are de ales între cele două căi, si a ales calea Bisericii. S-a 
spovedit părintelui, spunându-i că îi este foarte greu să îsi păstreze fecioria. Dar 
părintele i-a dat un canon si l-a învăţat să se lupte cu gândurile. 

Peste o săptămână, tânărul s-a întors la spovedanie: 

- Părinte, nu mai rezist, am făcut canonul, dar degeaba. 

- Oare de ce nu te-a lăsat ispita? Cred că îi faci tu loc pe undeva patimii în inima ta. Ia 
gândeste-te, când te asaltează ispita cel mai tare? 

- Noaptea, după ce mă uit la vreun film "interzis minorilor". 

- Atunci cum vrei să scapi de ispită? Trebuia să spovedeşti si asta, că te uiţi la filme 
destrăbălate. 

- Cum, părinte, trebuie să spovedim si ce vedem, si ce citim, si unde mergem în 
vacantă? Atunci ar trebui să staţi la spovedanie câte o oră cu fiecare creştin. 

- Si mai mult, numai să plece de aici cu sfaturile de care are nevoie. 

Un frate oarecare, fiind supărat de pofta curviei, a mers la un bătrân si si-a 
mărturisit neputinţa si supărarea sa. Apoi l-a poftit să-L roage pe Dumnezeu pentru 
dânsul să-l izbăvească din acea supărare. Bătrânul, făcându-i-se milă de acel frate, 
s-a rugat lui Dumnezeu cu osârdie timp de şapte zile. In a opta zi iarăşi a venit 
fratele, după cum i-a fost lui porunca, si l-a întrebat pe el bătrânul, zicând: "Cum îti 
mai este, fiule? " . Zis-a lui fratele: "Nicicum, părinte, nu m-am simţit mai uşurat". 
Bătrânul, auzind acestea, s-a mirat si, dacă s-a făcut seară si noapte, iar a început a 
se ruga pentru fratele. Si cu osârdie rugându-se el pentru fratele, a venit diavolul si, 
stând înaintea lui, a zis: "Crede-mă, bătrâne, că din ziua dintâi când ai început a te 
ruga lui Dumnezeu pentru acel frate, îndată am fugit si m-am depărtat de la dânsul. 
Dar el are dracul lui si pricina războiului lui sunt gâtlejul si pântecele, iar eu cu 
acestea nici o treabă nu am. El însuşi îsi este pricinuitor războiului său, mâncând 
bine si dormind fără măsură. De acolo vine războiul de care suferă el". (23-296) 

113. Un tânăr seminarist cânta la o biserică. Tuturor le plăcea glasul său. El însă era 
mai atent la melodie decât la text, si nu lua aminte la ceea ce cânta. 

într-o sâmbătă s-a hotărât să meargă în pelerinaj la o mănăstire aflată aproape de 



mare, pentru a sta de vorbă cu un părinte renumit. Când a ajuns acolo, a aflat că 
părintele era în spital, fiind grav bolnav. 

Seminaristul s-a gândit că, dacă tot a făcut atâta drum, cel puţin să profite că e la mare 
si să facă o baie. Pe plajă a văzut o fată frumoasă, care nu purta sutien. De obicei nu-i 
plăceau astfel de fete, se gândea că sunt uşuratice, dar aceasta 1-a atras în mod 
deosebit. S-a îndrăgostit de ea. Au stat toată ziua împreună, noaptea au mers la 
discotecă si, în cele din urmă, biruit de poftă, tânărul a vrut să se culce cu ea. S-au dus 
pe plajă, s-au sărutat, dar la un moment dat, când tânărul i-a spus ruşinat că nu s-a mai 
culcat cu nici o fată, aceasta i-a spus: 

- Până acum nu ti-am spus nimic despre mine. Te ştiu de multă vreme. Ştiam că eşti 
seminarist, pentru că te-am auzit cântând la un botez. Si eu vreau să mă culc cu tine, si 
nu as avea nimic de pierdut. Nu mai sunt fecioară de doi ani. Mă culc cu toţi băieţii 
care îmi plac, si tu îmi placi foarte mult. Totuşi, chiar dacă trăiesc cum îmi place, nu 
înseamnă că nu mă mustră uneori conştiinţa. Cu ce te alegi dacă te culci cu mine? O 
să facem ce vrei si, după aceea, o să îti pară rău. Sau, în cazul în care nu o să îti pară 
rău, atunci înseamnă că ceea ce a fost mai frumos în sufletul tău, mă refer la credinţa 
ta în Dumnezeu, o să se stingă. Cum o să mai poţi cânta în biserică dacă o să trăim în 
păcat? Si ce fel de preot o să iasă din tine dacă nu ştii să îti păzeşti trupul curat? La 
câte păcate am eu, nu vreau să te mai am si pe tine pe conştiinţă. Poate că dacă ai fi 
băut mai putină bere nu te-ai mai fi gândit la asa ceva. 

- Dacă o faci cu alţii, fă-o si cu mine. Nu te îngriji tu de sufletul meu. Mai e timp să 
mă pocăiesc... 

Seminaristul a insistat, dar cu cât devenea mai insistent, cu atât refuzul fetei era mai 

puternic. In cele din urmă, văzând că nu o scoate la capăt cu el, fata s-a dus în camera 

ei. 

Rămas singur, privind marea, seminaristul si-a dat seama că numai Dumnezeu 1-a 

păzit de cădere. Dis de dimineaţă i-a spus la telefon duhovnicului său prin ce ispită a 

trecut, si părintele i-a spus: 

- Ti-am atras mai demult atenţia asupra faptului că vei fi ispitit să cazi, si mi-ai spus 
că II iubeşti prea mult pe Dumnezeu ca să faci asta. Vezi, păcatul nu a venit la tine ca 
un taur negru, ci ca ceva frumos. Dacă nu te-ai fi dus pe plajă, totul ar fi fost bine. 
Dacă ţineai mult să înoţi, puteai găsi si tu un loc mai ferit, unde să nu fie piepturi 
goale si nici ispite peste puterile tale. 

Un frate oarecare, fiind trimis de bătrânul său cu ascultare la tară si mergând pe 
drum, a ajuns la un pârâu aproape de un sat, în câmp. Văzând el o femeie tânără, 
singură la câmp, spălând cămăşi în pârâu, i s-a aprins foarte trupul lui de spurcata 
poftă trupească. Văzând că nu este nimeni să-l vadă, a mers la dânsa si a început a-i 
grăi si a o pofti să-ifacă voia. Ea, măcar că era tânără, era foarte înţeleaptă si i-a 
răspuns asa: "Părinte, acest lucru pentru care mă pofteşti nu este lucru mult si cu 
zăbavă si pot prea lesne si fără de zăbavă a-tiface voia după pofta ta. Dar, de voi 
face eu aceasta după voia ta, voi fi pricinuitoare de multă scârbă, supărare si 
osteneală pentru tine". 

Zis-a ei fratele: "Cum si pentru ce să fii pricinuitoarea scârbei mele si ce scârbă să 
am eu, sau osteneală, cum zici?". Răspuns -a femeia, zicând: "Părinte, după 
săvârşirea păcatului, îndată te vei vedea foarte înşelat si va începe să te mustre 
cugetul. După aceea, ori te vei deznădăjdui de mântuire, ori multă pocăinţă si 
osteneală îti trebuie ca să revii în rânduiala si măsura în care eşti acum. Eu te 
sfătuiesc să te laşi de acel lucru rău si necuvios si mergi curat, nevinovat si fără 
prihană în calea ta si roagă-te lui Dumnezeu si pentru mine păcătoasa!". 



Iar el, auzind de la dânsa aceste cuvinte, s-a umilit cu inima si a plecat în calea sa, 
minunăndu-se de înţelepciunea acelei femei si mulţumind lui Dumnezeu că l-a izbăvit 
de căderea în acel păcat. După ce s-a săvârşit slujba si ascultarea sa, s-a întors si a 
venit la bătrânul său si i-a spus toată întâmplarea cu acea femeie. Atunci s-a mirat si 
bătrânul de înţelepciunea ei. Apoi l-a rugat fratele pe bătrânul său să nu-l mai trimită 
din mănăstire în lume. Si asa a petrecut, neiesind din mănăstire până la moartea sa. 
(15-294) 

114. O fată îsi păstrase fecioria până în ultimul an de facultate. Văzând că toate 
prietenele ei duc o viată de distracţii, s-a hotărât să îsi găsească si ea un prieten cu 
care să păcătuiască, ca să simtă desfătările tinereţii. I-a spus hotărârea surorii ei mai 
mici, care abia intrase la facultate. Aceasta, întristată, s-a dus repede la duhovnicul lor 
si i-a spus în ce ispită se află sora sa. Auzind-o, părintele a sunat-o pe fată imediat. 
Fata i-a spus: 

- Părinte, vă spun sincer că m-am plictisit. O să am timp să mă pocăiesc. Ce, parcă 
sunt singura care vrea să cunoască si plăcerile trupeşti? Nu, părinte, nici o colegă de-a 
mea nu mai este fecioară. Sunt singura, si m-am săturat să mă tot ia ceilalţi peste 
picior. Mai am destul timp să mă gândesc la măritiş. Nu, acum mă voi distra în voie. 

- Te rog din suflet, ascultă-mă - îi spuse părintele. O să regreţi mult dacă nu mă 
asculţi. Fecioria e cel mai frumos dar pe care i-1 vei putea face soţului tău. Curăţia ta 
sufletească si trupească îl va bucura mai mult decât toate darurile pe care le veţi primi 
la nuntă. 

Cuvintele părintelui au convins-o pe fată. Viata ei mergea înainte, nici mai bine, nici 
mai rău. Dar, cu puţin timp înainte de terminarea studiilor, un asistent de la facultate i- 
a cerut mâna. Nu se aştepta la asa ceva. Si ea îl plăcea, dar nu se gândea că ar avea 
vreo şansă să îi devină soţie. Si, după trei luni, s-au căsătorit. 

Era un sihastru prin părţile Iordanului, nevoindu-se mulţi ani si care, acoperit de 
Dumnezeu, nu primea bântuieli de la vrăjmaş, ci de neînvins era. Aşadar, pentru toţi 
cei ce veneau la dânsul pentru folos, el defăima pe satana si-l ocăra, zicând că nimic 
nu este si că nu are nici o putere asupra nevoitorilor de nu va afla pe cei asemenea 
lui spurcaţi, robiţi totdeauna păcatului, pe care fără să simtă îi slăbănogeste. Iar 
acestea le zicea nestiind darul Celui de sus, care nu lasă pe satana să-l robească. Si 
când i s-a apropiat sfârşitul, după slobozirea lui Dumnezeu, a venit diavolul adevărat 
si i-a zis: "Ce am cu tine, părinte? De ce mă ocărăsti? Au, te-am supărat vreodată cu 
ceva?". Iar el scuipând asupra lui, iarăşi zicea aceleaşi cuvinte: "Mergi înapoia mea, 
satano, că nimic nu poţi asupra robilor lui Hristos!". 

Si satana i-a răspuns: "Asa! Asa! Alţi patruzeci de ani să trăieşti si nici un ceas în 
atâţia ani nu voi încerca să-ti pun piedică". Si aceasta zicând, s-a făcut nevăzut. Iar 
monahul a început îndată să se lupte cu gândurile si să zică în sine: "Am atâţia ani 
ticălosindu-mă aici Si încă alţi patruzeci de ani voieşte Dumnezeu ca să trăiesc. Mă 
voi duce dar în lume si voi vedea rudeniile mele si voi petrece cu dânsele vreo câţiva 
ani si iarăşi mă voi întoarce si mă voi apuca de nevointa mea ". Deci, socotind el 
acestea, le împlinea cu fapta si, ieşind afară din chilie, s-a apucat de drum. 
Dar nu departe mergând el, Iubitorul de oameni Dumnezeu, miluindu-l si nevrând a i 
se pierde ostenelile, i-a trimis un înger spre ajutor. Si, întâmpinăndu-l, îngerul i-a zis: 
"Unde mergi, părinte?". El i-a răspuns: "In cetate". Iar îngerul: "Intoarce-te la 
chilie". Iar el, venindu-si în sine, s-a întors la chilia sa si mai trăind trei zile s-a 
săvârşit. (14-394) 



115. O studentă avea un prieten. Când acesta i-a propus să se culce cu el, fata s-a 
împotrivit. Ca să o pedepsească, tânărul a părăsit-o si s-a împrietenit cu colega ei de 
cameră, care îsi pierduse fecioria încă de când era la liceu. într-o seară, când colega i- 
a mărturisit ce se întâmplase, biruită de deznădejde, studenta a luat hotărârea de a-si 
lua prietenul înapoi cu orice preţ. 

- Mă jur pe ce am mai sfânt că nu mă las călcată în picioare. O să mă răzbun, o să mi-1 
iau înapoi. O să fac orice îmi va cere, numai să rămână al meu. Nu mă aşteptam la asa 
ceva nici din partea lui, nici din partea ta. O să îl fac să se întoarcă la mine. 

A doua zi, în timp ce mergea spre facultate, studenta s-a întâlnit pe stradă cu 
duhovnicul ei. Nu a avut timp să evite întâlnirea cu el. 

- Ce e cu tine, de ce eşti atât de frământată? 

- Părinte, mă grăbesc, am examen la facultate. 

- Ceva nu e în regulă. Spune-mi, ce s-a întâmplat? 

- Părinte, până acum am fost fecioară, am încercat să trăiesc pentru Dumnezeu. Si 
gata, m-am săturat, nu mai rezist. E al treilea prieten care mă părăseşte pentru că nu 
am vrut să mă culc cu el. De data asta, însă, ultimul meu prieten, de care m-am 
despărţit săptămâna trecută, s-a culcat chiar cu Lavinia, cu colega mea de cameră. Si 
m-am jurat că voi face orice numai ca să îi despart, să îmi iau iubitul înapoi. 

- Si ce se va întâmpla? Crezi că o să fii fericită cu el? 

- Acum nu mă interesează decât să mă răzbun. 

- Si nu îti dai seama că te răzbuni pe tine? 

- E problema mea. M-am jurat că îi despart. 

- Ştii cum eşti? Ca Irod care i-a zis Salomeei că pentru dansul ei o va răsplăti cu orice 
îi va cere. Dacă nu ar fi fost lipsit de minte, nu i-ar fi dat capul Botezătorului. Si 
acum, fecioria ta va fi batjocorită asa cum a fost batjocorit si Inaintemergătorul 
Domnului, Sfântul Ioan. Vrei asta? 

Părintele se uita la ea cu o privire blândă, dar tristă. Studenta s-a mai domolit. 

- Si o să rămân tot timpul singură? 

- Ar fi mai bine să fii singură decât să fii iubita unui om care nu te merită. Dar te va 
ajuta Dumnezeu să găseşti si tineri care să meargă pe drumul Bisericii. Vei avea de 
unde să alegi. Dar să nu fie acesta singurul criteriu după care îti alegi prietenul. Să nu 
te împrieteneşti cu un băiat numai pentru că vine la Biserică. Să nu cazi dintr-o 
extremă în alta. 

- Si cu jurământul meu, cum rămâne? M-am jurat pe ce am mai scump. 

- Vedem la spovedanie. Mai bine cu un jurământ călcat decât cu fecioria pierdută. . . 

Zicea avva Zosima că, mergând el în Sfânta Cetate [Ierusalimul] , a venit la dânsul un 
oarecare iubitor de Hristos si i-a zis: "Avvo, am un frate şezător împreună cu mine si 
din ispita vicleanului am avut prigonire între noi. Apoi eu pocăindu-mă, acela nu 
voieşte să se împace cu mine. Pleacă-te dar, pentru Domnul, si-i vorbeşte lui cele 
pentru pace". Iar el, cum a auzit, îndată a chemat pe fratele acela si i-a grăit lui cele 
ce se cuveneau pentru pace si unire. Iar el întâi se părea că se pleacă, apoi socotind 
i-a zis: "Nu pot să mă împac cu el, pentru că m-am jurat pe Cruce că de acum să fiu 
neîmpăcat cu el". 

Iar egumenul, zâmbind, i-a zis lui: "Jurământul tău, frate, are acest fel de putere ca si 
cum ai fi zis: "Mă jur pe Crucea Ta, Hristoase, că nu voi păzi poruncile Tale, că voi 
face voia vrăjmaşului Tău diavol!". Deci, o frate, nu numai că eşti dator să faci să 
stea mânia cea rea, ci si să te pocăieşti si să te căiesti pentru dânsa si să-ti prihănesti 
obrăznicia ta, ca să nu te mai răpeşti de dânsa. Că si Irod de se caia si nu ar fi întărit 
jurământul său nu ar fi făcut acea cumplita ucidere, tăind pe Inaintemergătorul lui 



Hristos". Deci fratele, urni lindu-se pentru aceasta, s-a pocăit înaintea fratelui său si a 
lui avva Zosima si asa, cu darul lui Dumnezeu, s-au unit iarăşi întru dragoste. (3-81) 

116. Doi tineri vroiau să se căsătorească. Ea mergea la biserică, el nu mergea. într-o 
zi, când părinţii tânărului erau plecaţi de acasă, acesta a chemat-o pe fată la el. Avea o 
casă mare, la curte. După ce au ascultat putină muzică si, după ce au dansat pe 
melodia lor preferată, tânărul a încercat să o convingă să se culce cu el. Prietenii săi îl 
convinseseră că, dacă nu se potrivesc în pat, nu vor putea avea o căsnicie fericită si 
vor divorţa. Asa că el era hotărât să se culce cu ea. 

- Să ştii că, dacă nu te culci cu mine, ne vom despărţi. 

- Bine, să ne despărţim, a spus fata cu inima strânsă. 

- Cum, după ce am hotărât nunta, tu îmi spui să ne despărţim? O să te culci cu mine 
chiar dacă vrei sau nu. 

- O să tip. 

- Poţi să ţipi, că nu se aude dacă e muzica tare. Doar nu eşti proastă. După ce facem 
dragoste, nu mă mai părăseşti tu. 

- Dragoste nu poţi face cu mine, cel mult poţi să mă violezi. Dar martor îmi e 
Dumnezeu că, dacă îmi faci ceva, între noi totul s-a terminat. O să le spun alor mei si 
mă vor ajuta să depăşesc deznădejdea. Dar cu tine nu mai vreau să mă mărit dacă îmi 
faci asa ceva. Am stat cuminţi atâta vreme si acum vrei să ştergem cu buretele tot ce a 
fost frumos? 

- Si preferi să mă pierzi? 

- Da, prefer să te pierd. 

- Atunci, pleacă din viata mea. Nu am nevoie de o astfel de soţie. 

Tânărul nu se aşteptase la o asemenea rezistentă. Fata a plecat cu ochii în lacrimi. 
După câteva săptămâni, tânărul a început să vină la biserică. Si-a dat seama că, dacă 
ea era în stare să renunţe la el pentru Dumnezeu, viata creştină avea o valoare mult 
mai mare decât îsi imaginase. 

Nu a venit la biserică pentru ea, pentru că nu îsi imagina că va putea fi iertat. A venit 
pentru că începuse să creadă în Dumnezeu. Si, după ce citise câteva cărţi, se hotărâse 
să îsi schimbe viata. Renunţase la vechii prieteni si îsi făcuse alţi prieteni, mai 
apropiaţi de biserică. Si foarte mult 1-a marcat întâlnirea cu duhovnicul. 
In noaptea de Paşti, după ce s-au împărtăşit, ea 1-a întrebat: 

- Ştii că te-am iertat? 

El a simţit că îl iau ameţelile: 

- M-ai iertat? De tot? 
-Da. 

- înseamnă că putem să ne gândim din nou la nuntă? 

- Da, asta înseamnă că putem să ne gândim din nou la nuntă. 

Un călugăr oarecare din mănăstirea părintelui Severian a fost trimis la ascultare de 
părintele lui în părţile Eleteropolului. Acolo a venit la un oarecare bărbat iubitor de 
Hristos si avea acel om numai o fată, iar mama fetei murise mai înainte de vreme. Si 
a făcut acel călugăr, în casa acelui om, câteva zile, iar cel ce pururea urăşte binele 
creştinesc, diavolul, băga fratelui gânduri viclene si-i da război de curvie spre fată si 
cerca vreme îndemânatică să strice fecioara. Diavolul, care dădea război, a aflat si 
vremea cea îndemânatică. Căci tatăl său se dusese la Ascalon pentru o treabă. Iar 
dacă a văzut fratele că nu este nimeni în casa lor, decât el si fata, a mers la dânsa 
vrând să o apuce cu sila, dar ea, dacă l-a văzut pe dânsul tulburat si întru tot aprins 
de poftă, i-a grăit: "Nimic să nu te tulbure, nici să-mi faci mie ceva necuvios, căci 



tatăl meu nici astăzi, nici mâine nu va veni. Ci întâi mă ascultă pe mine ce-ti voi grăi 
si ştie Dumnezeu că si eu cu osârdie voi face ceea ce pofteşti". 
După aceea, cu smerenie a grăit către dânsul: "într-adevăr, părinte si frate, câţi ani 
sunt de când eşti în mănăstirea ta?". Iar el a răspuns: "Şaptesprezece". Si i-a zis lui: 
"Dar ai ştiinţă ce este femeia?". "Nu!" - i-a răspuns, fratele. Grăit-a fata: "Dar 
voiesti să-ti pierzi osteneala de atâţia ani într-un ceas? Si câte lacrimi ai vărsat, ca 
să-ti pui trupul tău curat înaintea lui Hristos, iar acum pentru putină dulceaţă voiesti 
să fii lipsit de acea osteneală multă? Ascultă: de vrei să curvesti cu mine, ai unde mă 
duce să mă tii si să mă hrăneşti?". Si a grăit fratele: "Nu!". Atunci a răspuns fata 
iarăşi: "într-adevăr, nu te mint, că de mă vei spurca, o să fii vinovat de multe răutăţi". 
I-a grăit ei călugărul: "Pentru ce?". Răspuns-a ea: "întâi o să-ti pierzi sufletul, al 
doilea o să dai seamă si pentru sufletul meu. Si aceasta să o mai ştii, sfinte părinte, 
căci cu jurământ îti spun, si asa să-mi ajute Cel ce a venit să mântuiască pe cei 
păcătoşi, că de mă vei spurca, singură, cu o funie mă voi spânzura si te vei afla că ai 
făcut si ucidere, si la judecata lui Hristos vei fi judecat ca un ucigaş de suflete. Ci te 
rog, părinte, mai înainte să fii tu vinovat de atâtea răutăţi, du-te cu pace la 
mănăstirea ta si apoi roagă-te mult în rugăciunile tale si pentru mine". 
Iar fratele, venindu-si întru sine, s-a umilit si îndată a ieşit din casa ei si s-a dus la 
mănăstire, la părintele lui, a făcut metanie si i-a spus toate. Si s-a rugat părintelui ca 
de acum să nu-l mai scoată din mănăstire afară. Asa a petrecut în mănăstire trei luni 
si s-a dus către Domnul. (30-299) 

întemeierea unei familii 



117. Două colege de facultate, Ruxandra si Eugenia, vorbeau: 

- Tu cu ce te-ai ales din modul tău de viată liniştit, cu atâta rugăciune, fără discotecă, 
fără petreceri, fără distracţii? întrebă Eugenia. 

- O să înţelegi singură, îi spuse cealaltă. 

Si asa a fost. La o lună de la terminarea studiilor, Ruxandra s-a măritat. După un an, s- 
a măritat si Eugenia. Numai că a si divorţat după scurt timp, în ultima lună de sarcină. 
Si-a crescut copilul singură, cu multe greutăţi. La un moment dat i-a spus prietenei 
sale: 

- Mai tii minte? Când eram în facultate te-am întrebat cu ce te-ai ales din cuminţenia 
ta, si mi-ai spus că o să înţeleg singură. înţeleg acum de ce trăiai asa, dar e prea târziu. 
Eu am trăit un mare eşec. 

Un frate oarecare şedea într-un munte singur, în linişte, fără gâlceava, postind; la 
care mergând un părinte din lavra Calamoschiei, l-a întrebat, zicând: "Spune-mi, 
frate. De atâta vreme trăind în singurătate, în acest munte, cu tăcere si cu post, ce ai 
săvârşit? ". Fratele i-a răspuns, zicând: "Mergi acum, avvo, si după cinci zile să vii la 
mine si atunci îti voi spune ce am săvârşit, sezând aici în singurătate". Si asa a mers 
acel părinte, iar după ce s -au plinit cinci zile, iarăşi a venit si l-a găsit răposat si în 
spatele lui o scrisoare scrisă asa: "Iartă-mă, frate, că, făcându-mi pravila, niciodată 
n-am lăsat gândul si mintea mea pe pământ". (15-245) 

118. Un duhovnic vorbea despre un ucenic de-al său: 

- Am un ucenic care s-a luptat mulţi ani cu duhul curviei. Când era în facultate, colegii 
îi ziceau: "Culcă-te cu prietena ta acum, bucură-te de tinereţe, că mai încolo, până te 
însori, ai timp să îti curătesti sufletul prin spovedanie, dacă tii neapărat". Iar el 
răspundea: "Nu. Mă voi lupta să îmi tin trupul neîntinat si sufletul curat, luptându-mă 



cu patima, si ce o fi mai încolo ştie Dumnezeu". Si asa s-a păstrat fecior până la nuntă. 

Spuneau părinţii despre un bătrân că îi ziceau lui gândurile: "Lasă astăzi că mâine te 
vei pocăi!". El le răspundea: "Nu! Astăzi mă voi pocăi si mâine fie voia lui 
Dumnezeu". (9-392) 

119. Doi tineri vroiau să se căsătorească după terminarea liceului. Părinţii lui, care 
lucrau într-o fabrică, nu avea nimic împotrivă. Dar părinţii fetei, care aveau studii 
superioare, nu erau de acord. Puneau condiţia ca tinerii să îsi găsească mai întâi de 
lucru sau să îsi continue studiile. Altfel nu îsi dădeau acordul. Nu vroiau ca tinerii să 
trăiască din mila lor. Fata se pregătea să intre la facultate, dar băiatul nu avea nimic 
altceva în cap decât să se căsătorească. O tot ţinea una si bună că Dumnezeu îl va 
ajuta, că nu trebuie să se gândească din ce va trăi. 

- Voi tot vreţi ca noi să fim amândoi ca Marta din Evanghelie, si să pierdem partea cea 
bună a Măriei, le reproşa el. 

Părinţii fetei au încercat să stea de vorbă cu viitorii lor socri, dar aceştia nu au vrut să 
îi ajute să găsească o soluţie. Atunci s-au dus la duhovnicul băiatului, care le-a spus: 

- încercaţi să îl puneţi într-o situaţie mai delicată, în care să îsi dea seama de greşeala 
lui. 

Au făcut asa. Era ziua fiicei lor si l-au chemat pe băiat la ei. Mama fetei pregătise un 
tort si fata a suflat în lumânări. Când s-a servit tortul, au fost serviţi toţi în afară de 
băiat. Lui nu i-au dat. Dacă la început băiatul credea că pe el îl lasă la urmă, când tatăl 
fetei a cerut încă o porţie de tort si-a dat seama că pe el nu vor să îl servească. 
Surprins, a întrebat-o pe fată: 

- Ce se întâmplă? Mie de ce nu mi se aduce tort? Sunt supăraţi pe mine? 

- Nu, dar tu eşti foarte credincios, tu nu te desfeti cu mici bucurii din astea. Tu vrei să 
fii numai ca Măria, nu ca Marta, i-a răspuns fata, care, deşi îl iubea, era nemulţumită 
de atitudinea lui fată de viitorul lor, atitudine care vădea nu multă credinţă, ci lipsă de 
înţelepciune. 

Cuvintele fetei l-au lovit în moalele capului. Pe loc si-a dat seama de greşeala sa. Le-a 
spus viitorilor socri: 

- Acum îmi dau seama că am greşit. La baza unei familii trebuie să stea credinţa, asa 
cum spuneam si eu. Dar dacă omul lasă în seama lui Dumnezeu totul, si nu face 
nimic, se află pe un drum greşit. O să mă gândesc serios si în câteva zile vă spun 
decizia mea. Până în toamnă ori mă angajez, ori dau la facultate. Si facem nunta după 
aceea, când ajungem la un oarecare liman. 

A venit un frate la avva Siluan în muntele Sinai si, văzăndu-i pe fraţi lucrând, i-a zis 
bătrânului: "Nu lucraţi mâncarea cea pieritoare, că Măria partea cea bună si-a 
ales". Zis-a bătrânul ucenicului său: "Zahario, dă fratelui o carte si pune-l într-o 
chilie care nu are nimic". Când a sosit ceasul al nouălea, fratele lua seama la usă, 
dacă vor trimite să-l cheme ca să mănânce. Iar după ce nu l-a chemat nimeni, 
sculându-se, a venit la bătrânul si i-a zis: "Nu au mâncat fraţii astăzi, avvo?". I-a 
răspuns lui bătrânul: "Da, au mâncat". Si fratele a zis: "Pentru ce nu m-ati chemat?". 
I-a zis lui bătrânul: "Fiindcă tu om duhovnicesc eşti si nu ai trebuinţă de mâncarea 
aceasta. Iar noi trupeşti fiind voim să mâncăm si pentru aceasta lucrăm. Tu partea 
cea bună ti-ai ales, citind toată ziua si nevrând să mănânci mâncare trupească". 
Si dacă a auzit acestea, fratele a făcut metanie, zicând: "Iartă-mă, avvo!". I-a zis lui 
bătrânul: "Negreşit, trebuinţă are si Măria de Marta, căci prin Marta se laudă si 
Măria". (5-216) 



120. La un preot au venit doi ucenici ai săi care se hotărâseră să se căsătorească. 
Duhovnicul i-a întrebat: 

- Aveţi din ce trăi? Aveţi unde locui? 

- Da, părinte, zise viitorul sot, eu am serviciu si o să îsi găsească si ea cât de curând. 
De locuit, o să locuim la socri. 

- Parcă ştiam că nu prea vă înţelegeţi. 

- Nu ne înţelegem, le stau ca un ghimpe în coastă. Dar ce să facem? Au zis că ne 
primesc la ei. Bani să ne luăm o garsonieră nu avem si nu vrem să aruncăm banii pe 
gazde. 

- Nu e bine ca tinerii căsătoriţi să locuiască cu părinţii, ca să nu apară tensiuni. Atunci 
când există încă de la început neînţelegeri cu părinţii, dacă tinerii vor locui cu ei vor 
avea un început de viată foarte dificil. In loc să cunoască armonia si liniştea, or să 
cunoască mai mult stresul. Una sunt micile tensiuni, fireşti între doi oameni care deşi 
se iubesc au anumite ciudăţenii, idei fixe sau chiar răutăţi, si alta sunt tensiunile cu 
părinţii, care nu pot fi înecate lesne în iubire. Dacă pe soţul sau soţia ta o ierţi repede 
pentru că o iubeşti, cu socrii e mai complicat. Si nu de puţine ori cuplurile s-au 
destrămat tocmai pentru că nu au ştiut să depăşească tensiunile provocate de socri. 
Soţul a vărsat asupra soţiei sale toţi nervii pe care i-a acumulat în urma discuţiei cu 
socrii săi. Asa s-a întâmplat în alte cazuri cu soţia. . . Deci, gânditi-vă serios dacă nu ar 
fi mai bine să staţi în gazdă. Pierdeţi nişte bani, dar câştigaţi înţelegere si linişte. Care 
sunt mai preţioase decât banii. 

Zis-a un bătrân: "Să nu locuieşti în locul unde vezi pe vreunii că au zavistie asupra 
ta, fiindcă nu sporeşti". (19-406) 

121. O studentă a dat examen la facultate. Aflându-se departe de casă, se simţea foarte 
singură. Primul lucru pe care 1-a făcut a fost să meargă la un duhovnic cunoscut, 
despre care auzise numai lucruri bune. 

Fata i-a spus că în urmă cu câţiva ani fusese violată de un vecin si că de atunci fusese 
ispitită foarte puternic să se culce cu prietenul ei. De curând se despărţise de acesta si 
îi era teamă ca nu cumva farmecul vieţii păcătoase din cămin să o molipsească. 
Părintele a sfătuit-o cu grijă si, printre altele, i-a spus: 

- Să nu mergi niciodată la discotecă sau la petreceri dezmăţate. Să nu te duci decât 
acolo unde ştii că nu Ti-ar fi ruşine dacă Hristos ar veni la tine, să vadă ce faci. 
Hristos ne vede în fiecare clipă. 

Fetei îi era din ce în ce mai greu. Aproape toate colegele ei trăiau în păcat. Când 
singurele două prietene pe care le avea au murit în urma unei avalanşe, aflându-se 
într-o excursie la munte, pe fată a biruit-o deznădejdea. 

- Părinte, ce să fac, îmi e din ce în ce mai greu? Nu mă mai obsedează faptul că am 
fost violată, dar mă obsedează faptul că sunt singură. Dacă nu intru în discotecă, cine 
o să se uite la mine? 

- Cum ai răbdat până acum, rabdă si în continuare. 

- Până când, părinte, până când? 

- Până va vrea Dumnezeu. 

Când a intrat în ultimul an de facultate, cel mai arătos coleg al ei, sătul de beţii, de 
femei si de alte patimi, s-a hotărât să îsi schimbe viata. Si a venit să se spovedească 
tot la duhovnicul ei. Nu a trecut mult si cei doi au venit împreună la preot. 

- Părinte, am venit să vă cerem binecuvântare să ne căsătorim. Ne simţim făcuţi unul 
pentru altul. 

- Când vreţi să vă căsătoriţi? 



- Si luna viitoare. 

- Eu zic să aşteptaţi să terminaţi facultatea, ca să aveţi un rost în viată. Dar, decât să 
cădeţi în curvie, mai bine vă căsătoriţi într-o lună. Vă dau binecuvântarea mea. 
Discuţia a continuat câteva minute. In cele din urmă, tinerii s-au hotărât să amâne 
nunta până după terminarea facultăţii. Părintele i-a spus că îi aşteaptă la el să se 
spovedească ori de câte ori vor fi ispitiţi să trăiască în păcat. 

înainte de a-i cununa pe tinerii licenţiaţi, părintele a luat-o deoparte pe fată. 

- Cum e mirele, băiat bun? 

- Parcă nu stiti! E tot ce îmi trebuie mie. 

- A venit vremea să te bucuri de roadă ascultării tale. Si să tii minte: dacă pentru 
ascultarea de până acum Dumnezeu ti-a rânduit un sot atât de minunat, dacă vei 
rămâne pe calea credinţei, la sfârşitul vieţii vei dobândi raiul. Si cea mai mică bucurie 
de acolo va fi mai mare decât bucuria pe care o simţi acum. 

Povestit-au unii pentru awaloan Colov că, mergând către un bătrân tebeu la Schit, 
şedea în pustie si luând avva lui un lemn uscat, l-a răsădit si i-a zis lui: "In fiecare zi 
adapă acest lemn cu câte un ulcior de apă, până ce va face roadă". Si era departe de 
dânşii, încât se ducea de cu seară si venea dimineaţa. Iar după trei ani, a trăit lemnul 
si a făcut roadă si, luând bătrânul rodul lui, l-a dus la biserică, zicând fraţilor: 
"Luaţi, mâncaţi rodul ascultării!". (1-97) 

122. O studentă pe nume Alina s-a măritat cu Mihnea, un tânăr care nu credea în 
Dumnezeu. într-un scurt concediu, s-au hotărât să meargă la munte. Ca să nu se 
rătăcească, l-au luat ca ghid pe fratele mai mic al fetei, Răzvan, care era în ultimul an 
de liceu. 

între două cabane, i-a prins ploaia. Au ajuns cu greu la un refugiu, uzi leoarcă. Primul 
lucru pe care l-au făcut a fost să se schimbe. Alina si-a dat jos tricoul, si a rămas cu 
pieptul gol. Răzvan s-a întors imediat cu spatele la ea. 

- Ce te ruşinezi asa? Doar sunt sora ta! Nu fi copilăros! 

- Ce-o să facă cu fetele, dacă e asa ruşinos? a întrebat-o Mihnea pe Alina. 

- Fiecare cu viata lui. Dacă mă uit azi la ea, mâine mă voi uita si la altele. 

- Si ce, o să stai ca prostul fără să te uiţi la fete? a continuat Mihnea. 

- Da, o să stau ca prostul. Dar cred că stând asa ca prostul fără să îmi zboare ochii 
unde nu trebuie mă va ajuta Dumnezeu să îmi iasă în cale exact fata de care am 
nevoie. Si, când o să mă căsătoresc, voi avea alte criterii după care îmi voi alege soţia. 
Nu cred că o să îi măsor bustul cu centimetrul... 

Un frate călătorea împreună cu mama sa care era bătrână. Ajungând ei la un râu, nu 
putea bătrâna să treacă. Deci, luând fiul ei haina sa, si-a învelit mâinile si asa luând- 
o a trecut de cealaltă parte. Apoi i-a zis lui mama: "Fiule, pentru ce ai înfăşurat 
mâinile tale?". Iar el a zis: "Pentru că trupul femeii foc este si din aceasta vine 
pomenirea altor femei si de aceea am făcut asa, să nu mă ating de trupul tău gol". 
(37-304) 

Creşterea copiilor 



123. După slujbă, părintele Ioan l-a întrebat pe Constantin, a cărui soţie născuse în 
urmă cu trei luni doi gemeni: 

- Cum vă descurcaţi? Plâng copiii sau sunt cuminţi? 

- Plâng, părinte, ca toţi copii. E greu de tot, dar e si frumos. 



De fată era si Alexandru, un tânăr care se văita că nu mai poate suporta planşetele 
copilului său de cinci luni: 
Părintele îi spuse atunci lui: 

- Vezi că se poate si fără să cazi în deznădejde? 

- Nu ştiu părinte cum face el, că în locul lui as cădea de pe picioare. 

- Tu la ce te gândeşti când îti plânge copilul? 

- Mă gândesc că e un blestem să creşti copii si îi invidiez pe cei care se păzesc să nu 
facă. Se lipsesc de Sfânta împărtăşanie, dar se lipsesc si de suferinţe chinuitoare. 

- Rău faci că gândeşti asa. Niciodată păcatul nu e de preferat greutăţilor vieţii. Zi si tu, 
Constantine, tu la ce te gândeşti când plâng copiii? 

- Plâng acum, dar o să crească mari si frumoşi, si o să uit plânsul lor. Când mă ajunge 
oboseala, si planşetele lor mă apasă, îmi zic: mai bine aud acum planşetele copiilor 
mei, pe care îi iubesc, decât să aud pe lumea cealaltă planşetele păcătoşilor care ard în 
focul iadului. 

Povestit-au unii că în muntele lui Antonie şedeau şapte fraţi si pe vremea curmalelor 
păzeau pe rând, să alunge păsările. Si era acolo un bătrân care, când îi venea ziua, 
striga: "Fugiţi de aici, gândurile mele cele dinăuntru si păsările cele din afară". (11- 
421) 

124. Un bărbat a rămas văduv la câţiva ani după căsătorie. Avea doi copii mici. In 
timpul zilei, copiii stăteau la grădiniţă si tatăl îi lua acasă după masă, când venea de la 
serviciu. Copiii îi răpeau cea mai mare parte din timp. Avea foarte puţin timp pentru 
rugăciune sau pentru citirea cărţilor duhovniceşti. Isi făcea canonul în timp ce copiii 
se jucau, deranjându-1 cu gălăgia lor. Asta îl mâhnea. 

într-o zi s-a dus la duhovnicul său: 

- Părinte, m-am hotărât să le iau copiilor o îngrijitoare. Ea o să stea cu ei după ce îi 
aduc de la grădiniţă. Eu vreau ori să citesc mai mult din cărţile duhovniceşti, ori să mă 
rog în fiecare zi câteva ore, ori să merg seară de seară la mănăstirea de lângă oraş. 
Vreau să trăiesc mai mult pentru Dumnezeu. 

- Nu e normal să renunţi la timpul acordat copiilor tăi. Dacă vrei ca ei să ducă o viată 
creştină, trebuie să te aibă cât mai mult lângă ei, să le fii un exemplu viu. Căci dacă îi 
neglijezi acum, peste câţiva ani vei regreta. Când e ajunul vreunui praznic, îi poţi lăsa 
la bunici si te poţi duce la vecernie. Sau, dacă bunicii sunt în putere, pot veni si ei la 
biserică, să te ajute cu copiii. îi mai tii puţin înăuntru, puţin afară, să nu se 
plictisească. Ai tu grijă de copiii tăi si va avea si Dumnezeu grijă de tine. 

- Dar cu gălăgia de la canon, ce mă fac? 

- îti faci canonul după ce culci copiii. O să fie mai obositor la început, dar te vei 
obişnui repede. 

Povestit-a unul din părinţi că era la chilii un bătrân ostenitor purtând rogojină si, 
mergând, s-a dus la avva Ammona. Si l-a văzut pe el bătrânul purtând rogojina si i-a 
zis lui: "Aceasta nimic nu te foloseşte". Si l-a întrebat pe el bătrânul, zicând: "Trei 
gânduri mă supără: sau să merg în pustietăţi, sau să mă duc în străinătate, unde 
nimeni nu mă cunoaşte, sau să mă închid în chilie si cu nimeni să nu mă întâlnesc, 
mâncând după două zile". Zis-a avva Ammona lui: "Nici una dintr-acestea trei nu-ti 
este de folos să faci; ci mai vârtos şezi în chilia ta si mănâncă puţin în fiecare zi si ai 
totdeauna cuvântul vameşului în inima ta. Si asa poţi să te mântuiesti". (4-29) 

125. Doi soţi care aveau patru copii se chinuiau din greu să îi crească. Munceau mult 
si de oboseală abia se ţineau pe picioare. Aveau uneori momente de deznădejde în care 



simţeau că nu mai pot. Duhovnicul îi ajuta mult în aceste momente. 

într-o seară, culcându-se foarte mâhnit, pentru că nu avea mai mult timp de rugăciune 

din cauza treburilor casnice, bărbatul a visat un înger care i-a spus: 

- Sunt trimis de Dumnezeu ca să număr si cea mai mică osteneală pe care o faceţi 
pentru copiii voştri. 

Când s-a sculat din somn, i-a spus soţiei sale visul pe care 1-a avut. Si si-au dat seama 
că aveau o înţelegere greşită a vieţii de familie. înainte de a se căsători, el se gândise o 
vreme la călugărie. Dar, întâlnind-o pe ea, s-a hotărât să se căsătorească. Ii fusese 
destul de greu să înţeleagă cum trebuie să se împletească grija pentru familie cu grija 
pentru cele duhovniceşti. Dar din cuvintele îngerului înţelesese că Dumnezeu nu se 
uită numai la numărul de metanii si închinăciuni sau la paraclisele si acatistele făcute, 
si se uită si la modul în care fiecare îsi trăieşte viata de zi cu zi. Acest mod de viată 
poate aduce cunună sau osândă. 

Un bătrân şedea în pustie, departe de apă ca la douăsprezece mile. Si mergând într-o 
zi să aducă apă, s-a supărat si a zis: "De ce este nevoie de osteneala aceasta? Voi 
veni si voi petrece aproape de apă". Aceasta zicând, a simţit pe cineva venind după 
dânsul. Si, întorcându-se, l-a văzut pe cel ce venea după el că îi număra paşii. Si l-a 
întrebat bătrânul: "Cine eşti?". Iar el i-a zis: "îngerul Domnului sunt si sunt trimis să 
număr paşii tăi si să-ti dau plata". Aceasta auzind bătrânul, întărindu-se cu sufletul, 
s-a făcut mai osârduitor Si a mai adăugat încă cinci mile, adică a locuit mai 
înăuntrul pustiei, departe de apă la şaptesprezece mile. (9-408) 

126. Venind acasă de la serviciu, un bărbat a văzut în frigider trei sticle de apă 
minerală. Când plecase îl rugase pe fiul său să cumpere numai două sticle, pentru că a 
treia sticlă pe care o avuseseră se ciobise când fusese deschisă. L-a întrebat pe copil: 

- De unde sunt trei sticle, că nu îti ajungeau banii să mai cumperi una cu ambalaj? 
Mândru de isprava pe care o făcuse, copilul a răspuns: 

- Tată, am reuşit să o păcălesc pe vânzătoare. Când m-am dus, am pus eu singur 
sticlele în ladă, si vânzătoarea nu si-a dat seama că una era ciobită. Asa că am 
recuperat eu paguba pe care ai făcut-o tu când ai deschis sticla aia. 

- E bine ce ai făcut? Nu e tot un fel de furt? 

- Nu, că vânzătoarea nu a rămas în minus. O să se păcălească cei de la fabrică, că tot 
vând pe bani mulţi apa pe care Dumnezeu o face să izvorască din pământ. Ei să se 
îmbogăţească pe spinarea noastră? Nu. 

- Ascultă-mă: nu contează cât fură, de ce fură si cum fură alţii, noi nu trebuie să furăm 
pe nimeni. Noi trebuie să fim creştini nu numai la biserică, ci peste tot. Tu, că eşti 
copil, si la scoală, si în parc, si cu noi de fată, si singur, tot creştin trebuie să fii. 

Zis-a ucenicul lui avva Theodor că a venit odată unul să vândă ceapă si i-a umplut un 
vas. Si a zis bătrânul: "Umple-l de grâu si-l dă lui". Si erau două grămezi de grâu: 
una curată si una proastă. "Si i-am umplut vasul din grămada cea proastă - zice 
ucenicul. Iar bătrânul a căutat la mine aspru si cu mâhnire. Si de frică am căzut si 
am spart vasul si i-am făcut metanie. Si zice bătrânul: "Scoală, nu e a ta vina, ci eu 
am greşit că ti-am zis!". " Si intrând bătrânul, i-a umplut sânul de grâu curat si i l-a 
dat lui împreună cu cepele. (21-90) 

127 '. Un preot a venit în casa unor ucenici, sot si soţie, să le facă sfeştanie. Când 
slujba s-a terminat, soţia a ieşit puţin pe balcon, să aducă ceva în casă. Si a văzut-o pe 
fiica ei, aflată în primul an de liceu, cum se săruta cu un tânăr care părea a fi mai mare 
decât ea cu câţiva ani. L-a chemat si pe sot să o vadă. Soţul s-a mâhnit si i-a spus 



părintelui: 

- Uite, părinte, ce dezmăţată cresc la casa mea. Cine ştie, poate că s-a si culcat cu el. . . 
Ii fac un scandal. . . De acum o să o iau eu de la scoală în fiecare zi cu maşina. O scap 
eu de băiatul ăsta. Asta-mi trebuia mie, să umble fiica mea cu un golan? 

Soţia încerca să îl potolească: 

- Nu te enerva, cu nervii nu o să rezolvăm nimic bun. 

- Ce să nu rezolvăm, îi dau si două palme când vine aici. Părintele îi sfinţeşte camera 
si ea se sărută cu derbedeul ăla? Nu admit asa ceva. 

Soţia îi spuse: 

- Am citit undeva, într-o pildă, că, după o ploaie îndelungată, pe un drum de tară era 
un copil care intrase în noroi până la genunchi si nu mai putea merge. Când tatăl său a 
încercat să îl scoată, s-a dezechilibrat si 1-a afundat pe copil si mai tare. 

Soţului nu îi plăcu pilda. 

- Ce părere aveţi, părinte? 

- Iată o mamă înţeleaptă, care ştie cum să se poarte cu fiica ei. 

- Părinte, a zis femeia, nici mie nu îmi convine că am văzut-o cu tânărul acela, dar ce 
să fac, o să îi vorbesc cu frumosul, o să încerc să o fac să înţeleagă care sunt 
primejdiile la care se expune fiind prietenă cu un tânăr mult mai mare decât ea, care 
abia aşteaptă să o prindă în cursă. 

- Iar începe cu teoriile ei, cu vorbitul frumos, zise soţul. 

- Si tu ce vrei, să o tii în lanţuri toată ziua? întrebă părintele. Nu ai cum să faci asta, 
tot o să găsească o portiţă să scape. Ştiu un caz când, pentru a-si feri fiica de influenta 
colegilor de liceu, un parlamentar îsi trimitea zilnic şoferul să îi ia fata de la liceu. Si 
fata a căzut în păcat chiar cu şoferul. Nu trebuie nici să fiţi prea îngăduitori, dar nici 
prea aspri. Altfel, o să se ascundă de voi si o să cadă si mai tare. 

Un frate a fost năpăstuit în chinovie pentru desfrânare si sculânduse a mers către 
avva Antonie. Si au venit fraţii de la chinovie ca să-l caute pe el si să-l ia si au 
început să-l mustre că asa [păcat] a făcut. Iar el se apăra zicând: "Nimic de acest fel 
nu am făcut". Iar după întâmplare, s-a aflat acolo avva Pafrutie, cel ce se numea 
Kefala, si a spus o pildă ca aceasta: "Am văzut pe marginea râului un om băgat în 
noroi până la genunchi si, venind unii să-i dea mâna, l-au cufundat până la grumaz". 
Si a zis lor avva Antonie pentru avva Pafrutie: "Iată om adevărat, care poate să 
vindece si să mântuiască suflete". Deci umilindu-se ei de cuvintele bătrânului, au pus 
metanie fratelui. (31-12) 

128. Nişte elevi de liceu au primit ca temă de vacantă să citească câteva romane. Unul 
dintre ele, cel mai gros, bine scris de altfel, avea un subiect vulgar. în timp ce se afla 
în tren, în drum spre bunici, Ana îi spuse fratelui ei, Radu, care era student, că si-a luat 
romanul cu ea pentru a-1 citi în tihnă. 

- La bunici o să am timp să îl citesc. Altfel nu m-as fi apucat de el, e prea mare. 
Mirându-se de greşeala profesorului, Radu s-a gândit cum ar putea-o convinge pe sora 
sa să renunţe să citească o carte atât de vătămătoare. De mai multe ori reuşise să o 
convingă să nu meargă cu prietenele ei la filme sau la spectacole care i-ar fi putut 
murdări mintea. Dar, de această dată, cartea fiind recomandată chiar de profesorul 
preferat al Anei, îsi dădea seama că nu are şanse să o convingă. Asa că i-a cerut cartea 
pentru a citi din ea în tren. Când au coborât, în forfoteala din gară, Radu a avut grijă 
să o facă pierdută. 

Abia după ce si-a aranjat lucrurile în casa bunicilor, Ana si-a dat seama că îi lipsea 
cartea. S-a supărat pe Radu, dar i-a trecut repede: 



- Ştii, poate că e mai bine că am rămas fără carte. Profu' ne-a atras atenţia asupra 
faptului că e o carte destul de fierbinte... O să citesc altceva. 

Paisie, fratele lui avva Pimen, a găsit un vas mic cu bani si i-a zis lui avva Anuv, 
fratele său: "Ştii că cuvântul lui avva Pimen este foarte aspru; vino să ne zidim 
mănăstire undeva si să sedem acolo fără de grijă!". I-a răspuns lui avva Anuv: "Dar 
cu ce să zidim?". Iar el i-a arătat lui banii. Deci văzăndu-i avva Anuv, s-a mâhnit 
foarte, socotind vătămarea sufletului fratelui. Insă i-a zis: "Bine, să mergem si să 
zidim chilie dincolo de râu ". Deci a luat avva Anuv vasul si l-a pus în culionul său si, 
trecând amândoi râul, cum au ajuns pe la mijloc, s-a făcut avva Anuv că alunecă si a 
căzut culionul cu bani în rău si pentru aceasta avva Anuv s-a întristat. I-a zis lui 
Paisie: "Nu te mâhni, avvo, căci de vreme ce s-au dus banii, să mergem iarăşi la 
fratele nostru". Si, întorcându-se, au rămas cu pace. (1-193) 

129. Un creştin, Adrian, s-a dus în vizită la un văr de-al său, Alexandru. Când a intrat 
în sufragerie, din camera copiilor - două fete, eleve la liceu - se auzea muzică dată 
tare. Adrian s-a mirat: 

- Cum de le laşi să dea muzica atât de tare, nu deranjează vecinii? 

- Care vecini, că aici unde stăm nu prea avem vecini. Deasupra nu e nimeni, că stăm 
la ultimul etaj. Camera fetelor e aşezată pe coltul blocului, asa că muzica se aude 
numai aici si dedesubt, iar vecinii au plecat din tară pentru câteva luni. 

- Bine, vecini nu sunt, dar tu cum o suporţi? 

- Dacă le-as fi crescut altfel, poate că nu ar fi dat muzica atât de tare. Dar nu e vina lor 
că abia de doi ani m-am apropiat si eu de biserică, si că abia atunci am înţeles cum ar 
trebui să mă port cu ele. Acum e prea târziu. încerc doar să repar ce se mai poate 
repara. Dacă le-as spune să dea muzica mai încet, ar pleca la prietenele lor, să asculte 
acolo. Bine, până să plece vecinii în străinătate, nu dădeau nici ele sonorul la maxim, 
să nu îi deranjeze. Dar acum ne spun că, pentru că suntem părinţii lor, trebuie să ţinem 
cont si de ce le place lor. 

- Totuşi, cum de rabzi? 

- E, nu ascultă tot timpul la maxim, numai câte o melodie - două. Mă gândesc că, 
decât să le supăr, mai bine să rabd. 

- Bine, dar muzica asta sună jalnic, nu seamănă cu ce ascultam noi. 

- Dar parcă părinţilor noştri le plăcea ce ascultam noi? Să fim serioşi. Si oricum, dacă 
nu pot avea răbdare cu această mică ispită, venită din partea fetelor mele, cum voi 
răbda ispite mai mari? Oricum, mă bucur că ele nu îmi fac altfel de probleme, mai 
serioase. Că sunt la o vârstă atât de delicată. . . 

Un frate a mers la un bătrân care şedea în pustie si a aflat pe lângă chilia lui nişte 
copii păscând dobitoace si vorbind necuvioase. Si dacă si-a spus gândurile sale si 
folosindu-se de cuvintele bătrânului, i-a zis: "Cum suferi, avvo, aceşti copii, si nu le 
zici lor să nu facă cele fără de treabă?". Bătrânul i-a zis: "Cu adevărat, frate, de 
multe zile vreau să le zic lor, dar mă opresc chiar pe mine a le zice, grăind: "Iată, nu 
pot să sufăr acest lucru, ce este puţin, dar cum voi putea să rabd de vor veni asupra 
mea ispite?". Pentru aceasta nimic nu le-am zis, ca să mă deprind cu ispitele ce vin 
asupră-mi". (21-246) 

130. In spatele unui bloc, pe o bancă, lângă leagăne, în unele nopţi cineva lăsa uneori 
reviste pornografice. Nu se ştie cine si de ce făcea asta. Ca să nu le găsească copiii, o 
mămică s-a hotărât să le strângă pe toate si să le arunce la gunoi. Când pleca la 
serviciu, trecea pe acolo si arunca revistele. 



- Părinte, nu ştiu dacă e bine ce fac. Că, uneori, mi se face greaţă când iau o revistă în 
mână si văd coperta fără să vreau. 

- Da, dar dacă o laşi acolo si o văd copiii, nu te gândeşti că e mai rău? 

- Ba da, părinte, când eram mică, mi-a arătat si mie un băiat o revistă din asta, si mi- 
au rămas si acum unele imagini în minte. 

- Atunci dă-ti seama cât s-ar vătăma copiii dacă tu nu ai arunca la gunoi revistele 
lăsate de cine ştie ce maniac sexual. . . 

Spuneau părinţii despre un bătrân care, mergând pe un drum, a văzut urme de femeie 
pe nisip, pe lângă drum. Iar el mergând, tot astupa cu piciorul acele urme, zicând: 
"Ca nu cumva să le vadă vreun frate neputincios si din vederea acestora să înceapă 
a-l supăra pe el gândurile si războiul curviei". (18-295) 

131. După ce părinţii săi au rămas şomeri în urma unei restructurări la fabrica la care 
lucrau, un elev de liceu a căzut în patima beţiei. Suferea foarte mult din cauza sărăciei 
în care ajunseseră. Colegilor săi, care duceau o viată de desfrâu, nu le-a fost greu să îl 
înveţe să bea. Profesorul lui de religie, care îl aprecia foarte mult, a fost foarte întristat 
de căderea elevului său. După ce s-a sfătuit că duhovnicul lui, s-a apucat să rostească 
în fiecare zi Paraclisul Maicii Domnului pentru ridicarea elevului său din păcat. Si se 
ruga: "Maica Domnului, de vrea, de nu vrea, întoarce-i paşii pe drumul cel bun". Nu 
după multă vreme, tânărul a făcut hepatită, si ficatul său era foarte slăbit. Doctorii i-au 
spus că dacă nu renunţă la băutură va avea de suferit vreme îndelungată. Si, de frica 
bolii, tânărul a renunţat la băutură. Mai mult încă, pentru că la paraclis profesorul se 
ruga pentru îndreptarea tuturor elevilor săi care trăiesc în păcate, o fată care era 
cunoscută pentru desfrânarea ei a venit să îl întrebe pe profesor unde ar putea găsit un 
duhovnic iscusit la care să se spovedească. 

A fost odată ispitit Avraam, ucenicul lui avva Sisoe, de un drac. Si a văzut bătrânul că 
a căzut. Dar, sculându-se, si-a întins mâinile la cer, zicând: "Dumnezeule, voiesti, nu 
voiesti, nu Te voi lăsa de nu-l vei tămădui". Si îndată s-a tămăduit ucenicul. (12-208) 



Lanţurile drogurilor 

132. Doi părinţi au făcut un copil, după care s-au hotărât să trăiască în înfrânare. Si se 

rugau la Dumnezeu să ajungă în rai laolaltă cu copilul lor, Ştefan. Tatăl a murit când 

copilul avea numai trei ani. 

Când Ştefan a ajuns la liceu a început să se drogheze. Deşi primise o educaţie bună, 

totuşi un prieten al său 1-a convins că nu se întâmplă nimic dacă încearcă măcar o 

dată. Când mama sa a aflat, a fost biruită de deznădejde. L-a convins pe băiat să se 

spovedească, dar, după spovedanie, pentru că nu vroia să mai ia droguri, băiatul se 

simţea din ce în ce mai rău. 

A fost dus la spital cu salvarea. Disperată, mama lui se ruga cu lacrimi în ochi: 

"Doamne, dă-i sănătate. Nu-l lăsa să moară. Fie-ti milă de tinereţile lui". 

Tatăl lui Ştefan se ruga: "Doamne, ia-1 acum, ca să nu mai cadă, să nu se 

nenorocească din cauza drogurilor. Mai bine să rămână femeia mea singură pe lume 

decât cu un băiat dependent de droguri". 

Dar a auzit un glas: "Mai degrabă voi asculta rugăciunea femeii tale, care duce o viată 

de aspră nevointă, decât pe a ta care te odihneşti în lumina raiului. Si îi voi da lui nu 



numai vindecare trupească, ci si sufletească, ca să fie bucurie pentru mama care 1-a 
crescut cu atâta jertfire". 

După câteva zile în care a stat în comă, băiatul si-a revenit. Mama 1-a mutat la un alt 
liceu, pentru a-1 rupe de grupul de prieteni. De atunci Ştefan s-a înteleptit si nu s-a mai 
lăsat influenţat de cei care îl îndemnau să guste din plăcerile vinovate ale tinereţii. 

Povestit-a un bătrân: "Patru bătrâni s-au prins între dânşii să trăiască într-un suflet 
împreună în veacul acesta si iarăşi împreună să se afle în ceruri, crezând cuvântul 
stăpânesc ce zice: dacă doi din voi se vor uni pe pământ, pentru tot lucrul ce îl vor 
cere, va fi lor de la Tatăl Meu care este în ceruri. Deci trei dintre dânşii, petrecând în 
nevointă, se linişteau în pustie. Iar celălalt le slujea la trebuinţele lor. S-a întâmplat 
că doi s-au sfârşit în Hristos si s-au dus la loc de odihnă, iar doi au rămas pe 
pământ, slujitorul, adică, si unul din cei ce se linişteau. 

Si, din zavistia vrăjmaşului, slujitorul a căzut în curvie. Si s-a descoperit unuia din 
bătrânii cei văzători cu mintea că cei doi ce s-au săvârşit se rugau lui Dumnezeu 
pentru fratele slujitor, zicând: "Dă ca fratele să fie mâncat de leu, sau de altă fiară, 
ca, spălându-se de păcat, să vină în locul acesta în care suntem si să nu rămână jos 
unirea noastră". Si pe când se întorcea fratele de la ascultarea sa, l-a întâlnit un leu 
si căuta să-l omoare, dar a cunoscut ce s-a întâmplat si cel ce se liniştea, căci i se 
descoperise lui. De aceea, sta la rugăciune, rugându-se lui Dumnezeu pentru fratele 
si îndată a stat leul. 

Iar cei doi părinţi, care acum se săvârşiseră, se rugau lui Dumnezeu, zicând: 
"Rugămu-ne, Tie, Stăpâne, să fie mâncat de leu si să vină împreună cu noi în fericirea 
aceasta si nu asculta, Sfinte, pe cel ce se roagă Tie pe pământ!". Iar bătrânul cu 
lacrimi se ruga lui Dumnezeu să fie miluit fratele si să scape de leu. Si a ascultat 
Dumnezeu rugăciunea lui si a zis celor ce erau în cer: "Drept este să-l ascult pe el, 
căci voi aici sunteţi întru odihnă, izbăvindu-vă de sudorile si ostenelile vieţii, iar 
acela obosit este întru ostenelile trupului si apoi se luptă cu duhurile răutăţii. Drept 
este aceluia să-i dau darul". 

Deci îndată s-a depărtat leul de la frate, care venind la chilie l-a aflat pe bătrân încă 
plângând pentru dânsul. Apoi i-a povestit lui toate câte i s-au întâmplat si a 
mărturisit păcatul pe care l-a făcut si, cunoscând că l-a umilit Dumnezeu, s-a pocăit 
si în putină vreme a venit la măsura cea dintâi, ostenindu-se împreună cu el si 
bătrânul. Apoi au adormit si ei si s-a descoperit bătrânului celui cu mintea văzător 
cum că toţi patru s-au aşezat la un loc, după făgăduinţele cele nemincinoase ale 
Domnului nostru Iisus Hristos". (12-350) 

133. Un tânăr, Alexandru, care se hotărâse să îsi păstreze fecioria până când se va 
căsători, era ispitit de prietenii săi să se drogheze: 

- Ce ai, eşti prost, de ce nu vrei să te distrezi cu noi? Că nu iubeşti fetele e una, cine 
ştie ce defecţiuni organice ai, dar nici să nu te droghezi? Ia măcar un drog uşor. . . 
Alexandru a rezistat o vreme ispitei lor, până când a simţit că este aproape să cedeze. 
Dar duhovnicul său îl rugase ca, dacă i se va întâmpla să fie aproape de păcat, să 
alerge degrabă la el: 

- Că e mai bine să vii la mine cu un moment înainte de a te birui ispita, decât după 
aceea. 

Ajungând la părintele său, acesta i-a spus: 

- Ştiam că o să vii la mine. Noaptea aceasta am visat si raiul si iadul. In iad era plin de 
păcătoşi, care se chinuiau în fel si chip. In rai era o mulţime mare de oameni ce se 
desfătau de bunătăţile raiului. Si unul a venit la mine si mi-a spus: "Spune-i lui 



Alexandru, când va veni astăzi la tine să se spovedească, să se gândească bine dacă 
merită sau nu să se drogheze. Căci, dacă se va droga, atunci şansele lui de a ajunge în 
iad vor creste foarte mult. Foarte putini au avut puterea de a se lăsa de acest păcat. Si 
mai spune-i că nu e singurul care trece prin această ispită. Mai sunt destui, dar îsi pun 
nădejdea în Dumnezeu si rezistă. Insă primul pas pe care îl fac este că stau departe de 
prietenia cu cei care slujesc patimilor si diavolului". 

Luptat a fost odată avva Moise spre curvie foarte. Si nemaiputând să sadă în chilie, s- 
a dus si l-a vestit pe avva Isidor. Si l-a rugat pe el bătrânul ca să se întoarcă la chilia 
sa, dar nu a primit, zicând: "Nu pot, avvo". Si luându-l cu sine l-a suit pe casă si i-a 
zis: "Ia aminte la apus". Si luând aminte, a văzut mulţime nenumărată de diavoli, 
tulburându-se si gâlcevindu-se ca să bată război. Zis-a lui iarăşi avva Isidor: "Caută 
si spre răsărit si ia aminte". Si a căutat si a văzut mulţime nenumărată de sfinţi, 
îngeri slăviţi. Si a zis avva Isidor: "Iată, aceştia sunt cei trimişi sfinţilor de la Domnul 
spre ajutor, iar cei de la apusuri sunt cei ce bat război cu noi. Deci mai mulţi sunt cei 
cu noi". Si asa, mulţumind lui Dumnezeu, avva Moise a luat îndrăzneală si s-a întors 
la chilia sa. (1-141) 

134. La o anchetă a politiei s-au descoperit droguri în camera unui eleve de liceu, 
încercând să scape basma curată, aceasta a spus că le avea de la prietenul său, care era 
fiul primarului. Fără să cerceteze mai bine cum stau lucrurile, poliţistul care se ocupa 
de caz l-a sunat pe primar ca să îi spună că fiul său este traficant de droguri. 

- Situaţia se poate rezolva, spuse poliţistul, se poate musamaliza. Dar costă. . . 

- Dacă sunteţi sigur că e vinovat, pedepsiti-1 după lege. Dar nu vă grăbiţi să daţi 
verdicte, cercetaţi cazul cu atenţie, spuse primarul, care credea în nevinovăţia fiului 
său. 

Poliţistul a rămas mirat, deoarece era sigur că primarul va fi dispus să plătească 
scump pentru muşamalizarea cazului. Cinstea primarului l-a impresionat. S-a ocupat 
de caz cu toată atenţia, si în cele din urmă si-a dat seama că tânărul nu era implicat. 
Nici măcar nu mai era prieten cu fata care vindea droguri. Aceasta îi propusese cu 
timp în urmă să se implice în vânzarea drogurilor, dar această propunere şocantă 
avusese ca efect sfârşitul prieteniei lor. 

A voit odată stăpânitorul locului aceluia să vadă pe avva Pimen si nu primea 
bătrânul. Si cu pricină, cape un făcător de rele, l-a prins pe fiul surorii lui si l-apus 
în temniţă, zicând: "De va veni bătrânul si se va ruga pentru dânsul, eu îl slobozesc ". 
Si a venit sora lui, plângând lângă usă. Iar el nu i-a dat ei răspuns. Ea îl ocăra 
zicând: "Omule cu inimă de aramă, fie-ti milă de mine, că numai un fiu am!". Iar el, 
trimiţând, i-a zis ei cuvânt: "Pimen fiu n-a născut". Si asa s-a dus. Si auzind 
stăpânitorul, a trimis zicând: "Măcar cu cuvântul de va porunci, îl voi slobozi pe el". 
Iar bătrânul i-a răspuns înapoi, zicând: "Cercetează după pravilă si de este vrednic 
de moarte, să moară, iar de nu este, fă cum voiestil". Iar stăpânitorul, auzind, l-a 
slobozit de la închisoare. (5-165) 

135. Venind acasă si agătându-si pardesiul în cuier, o femeie a atins cu mâna fără să 
vrea geaca fiului său, care a căzut jos. Când a ridicat-o, a văzut că din ea căzuse o 
pungulită mică cu un praf alb. S-a dus la fiul ei si, deşi nu era sigură că ceea ce găsise 
erau droguri, arătându-i pungulită l-a întrebat: 

- De ce te droghezi? 

Tânărul a încremenit. I se făcuse teamă. Femeia a ieşit din cameră, s-a dus si l-a rugat 
pe soţul ei să vină de urgentă la biserică, pentru că părintele vroia să vorbească ceva 



cu el. 

Binevoitor, bărbatul a venit, fără să bănuiască despre ce este vorba. Soţia lui vorbea 

cu duhovnicul lor. Când a aflat, s-a umplut de mânie: 

- Nu îmi trebuie golani la usă. Nu m-am sacrificat pentru el ca să ajungă un vagabond. 
II dau afară din casă. Nu vreau să îl mai văd în fata ochilor. Nu trebuia să mă chemi 
aici, îi spuse soţiei, plin de nervi. 

Ştiind că în tinereţe bărbatul jucase fotbal la clubul din oraş, duhovnicul îl întrebă: 

- Dacă două echipe joacă fotbal, si una este condusă până în ultimele minute, când 
reuşeşte să egaleze, iar în prelungiri înscrie din nou si învinge, după meci galeria e 
tristă sau bucuroasă? 

- Bucuroasă, dar ce legătură are asta cu fiul meu? 

- El se află într-un meci foarte important, în lupta pentru mântuire. Duşmanul e 
puternic si acum fiul tău a luat un gol. Oare e mai bine să abandoneze meciul sau să 
joace până la sfârşit? Păcatul în care a căzut e greu, dar mai are şanse să se ridice si să 
se mântuiască. Nu îi va fi uşor. Dar, dacă îl daţi afară din casă, şansele lui de a se 
ridica vor fi aproape nule. Numai dacă veţi fi aproape de el, numai atunci se va putea 
sprijini de voi si se va ridica. 

Auzind aceste cuvinte, bărbatul s-a mai calmat. I-a mulţumit părintelui pentru acest 
cuvânt si 1-a întrebat ce canon de rugăciune să facă pentru ridicarea fiului său. După 
ce părintele i-a rânduit canon si după ce i-a sfătuit cu răbdare pe ambii părinţi, aceştia 
s-au întors acasă. 
Pe drum, bărbatul i-a spus soţiei: 

- Slăvit să fie Dumnezeu că mi te-a scos în cale. Dacă nu te gândeai să venim la preot, 
ar fi ieşit rău. Asa, mai avem o şansă. Dumnezeu mai poate îndrepta lucrurile. 

Unui frate odată i s-a întâmplat ispită în chinovia lui avva Ilie. Si, gonit fiind de 
acolo, s-a dus în munte la avva Antonie. Si rămânând fratele [o vreme] la dânsul, l-a 
trimis la chinovie de unde venise. Dar cei din chinovie, văzăndu-l, iarăşi l-au 
alungat. Iar el s-a întors la avva Antonie, zicând: "N-au voit să mă primească, 
părinte". Deci l-a trimis bătrânul înapoi, zicând: "O corabie s-a spart în mijlocul 
noianului [furtunii], a pierdut povara si cu osteneală a scăpat la uscat. Iar voi cele 
scăpate la uscat voiţi să le înecaţi". Iar ei, auzind că avva Antonie l-a trimis, l-au 
primit de îndată. (23-11) 

136. O tânără a venit la duhovnic si i-a spus: 

- Rugati-vă pentru mine, că iubitul meu vrea să mă convingă să mă droghez. 

- Nu mă voi ruga si nici Dumnezeu nu te va ajuta dacă tu eşti prietenă cu astfel de 
oameni si dacă nu te vei ruga lui Dumnezeu să te păzească si de robia drogurilor, si de 
robia unor astfel de prieteni. 

Un frate i-a zis lui avva Antonie: "Roagă-te pentru mine!". Zis-a lui bătrânul: "Nici 
eu nu te miluiesc si nici Dumnezeu, dacă tu însuti nu te vei sili si nu te vei ruga lui 
Dumnezeu". (18-10) 

137 '. La o petrecere, Alina, o fată de vârsta majoratului, a fost convinsă de prietenele 
ei să se drogheze. Ei nici prin cap nu îi trecuse până atunci să ia droguri. Era foarte 
mirată că ele fac asa ceva, dar, pentru a nu fi mai prejos decât celelalte, a luat o primă 
doză. încetul cu încetul a devenit dependentă de prafuri. Bani avea destui, de la tatăl 
ei care lucra la guvern. Numai că patima aceasta îi tortura sufletul. 
De fiecare dată, după ce îsi revenea din starea de extaz, mergea la biserica de lângă 
casă si se ruga cu lacrimi în ochi: 



- Doamne, fie-Ti milă de mine, nu mă lăsa să fiu distrusă de droguri. Ajută-mă să mă 
ridic. Si dacă vreau, si dacă nu vreau, vindecă-mă de boala mea, nu mă lăsa. 

Dar până a doua zi Alina uita totul, si iar se droga. Ii era ruşine să se spovedească, 
pentru că la acelaşi părinte se spovedise si după ce îsi pierduse fecioria. Părintele o 
sfătuise cu multă dragoste să nu mai cadă în cursele diavolilor, ci să se lupte pentru a 
rezista ispitei. Si de atunci nu mai căzuse în păcatul desfrânării. Dar dependenta de 
droguri o tiraniza mult mai tare decât o apăsa ispita de a se culca cu băieţii care îi 
plăceau. 

într-o zi, crezând că e singură în biserică, pentru că pe femeia de la pangar o văzuse 
ieşind în fata bisericii, Alina a început să plângă si să se roage cu voce tare: 

- Te rog, Doamne, nu mă lăsa. Vezi că drogurile mă distrug din ce în ce mai tare. 
Ajută-mă să scap de ele, Doamne, ajută-mă. Fie-Ti milă de mine, Doamne. 
Părintele era în altar si citea pomelnice. Când a auzit-o, a deschis usa altarului si, cu o 
voce blândă, a întrebat-o: 

- Alina, ai venit să te spovedeşti? 

Mirată că părintele îi mai ţinea minte numele si mirată de faptul că, deşi îi auzise 

păcatul, părintele nu îi vorbise cu asprime, fata a văzut în aceasta mâna lui Dumnezeu. 

A hotărât să se spovedească. 

A fost cea mai zguduitoare spovedanie pe care o ascultase părintele. Deşi spovedise si 

criminali, nimeni altcineva nu suferea atât de mult din cauza lanţurilor cu care îl 

legaseră patimile. 

Noaptea, când s-a apucat să facă Paraclisul Maicii Domnului, fata a văzut în cameră 

un înger care i se arăta când se droga. îngerul s-a transformat într-un diavol 

înfricoşător: 

- Nu e drept, Doamne, nu e drept ca această ticăloasă să ceară ajutorul Maicii Tale. Nu 
e drept să fie miluită, după ce atâta vreme mi-a slujit mie. Dacă o vei ierta pe ea, unde 
este dreptatea Ta? Atunci nu ai decât să îi ierţi pe toţi criminalii si pe toţi desfrânaţii. 
Oare ce vei face, îi vei primi la Tine pe toţi ticăloşii? Tu nu eşti Drept Judecător si 
dreptatea Iti este străină. 

Văzându-1 pe diavol, care era înfricoşător, Alina si-a scos crucea de la gât si o ţinea cu 

putere în mâini. 

Si s-a auzit un glas zicând: 

- Oare tie îti voi da socoteală? Sau oare tu l-ai făcut pe om, ca să îmi spui cum să îl 
judec? Sau oare tu ai fost răstignit pe cruce? Pentru păcătoşi M-am răstignit, nu pentru 
drepţi. O, de s-ar pocăi toţi păcătoşii cum se pocăieste această fată... O, de ar plânge 
toţi cu lacrimile ei, atunci nimeni nu ar mai ajunge la tine, în chinurile iadului. 
Diavolul sta si asculta, tremurând. 

- Si de ce zici că sunt nedrept? Nedrept eram dacă, asa cum am îngăduit să fie ispitită 
de tine, nu i-as fi întins o mână de ajutor, ca să se ridice din cădere. Si pocăinţa ei am 
primit-o, si lacrimile ei M-au făcut să fiu îndurător cu ea. Pentru aceasta, nu o voi mai 
lăsa să se lupte cu tine, ci o voi chema la odihna veşnică. Ca ea să se bucure si tu să fii 
făcut de ruşine. 

Si, în acel moment, fata si-a dat duhul. 

Un frate, biruindu-se de curvie, în toate zilele se afla săvârşind păcatul si în toate 
zilele îl îmblânzea pe Stăpânul său cu lacrimi si cu rugăciuni. Si asa făcând, 
amăgindu-se de obiceiul cel rău, săvârşea păcatul. Apoi iarăşi, după săvârşirea 
păcatului, se ducea la biserică. Si văzând Cinstita Icoană a Domnului nostru Iisus 
Hristos, se arunca înaintea ei cu amare lacrimi, zicând: "Miluieste-mă, Doamne, si 
ridică de la mine această vicleană ispită, că mă trudeşte cumplit si mă răneşte cu 



amărăciunea dezmierdărilor! Că nu am obraz, Stăpâne, a căuta si a vedea Chipul 
Tău cel sfânt si mai strălucit decât soarele, ca să se îndulcească inima mea si să se 
veselească". 

Acestea zicând si ieşind din biserică, cădea în noroi, dar nu se deznădăjduia de 
mântuirea sa. Căci de la păcat întorcându-se la biserică, striga către iubitorul de 
oameni Dumnezeu, zicând: "Pe Tine, Doamne, Te pun chezas că de acum nu voi mai 
face păcatul acesta! Numai iartă-mi mie, Prea Bunule, cele ce dintru început si până 
în ceasul acesta Ti-am greşit!". Si, după ce făcea el aceste înfricoşate făgăduinţe, 
iarăşi se afla întru acel păcat rău. Si se vedea iubirea de oameni a lui Dumnezeu cea 
prea dulce si nemărginita Lui bunătate, că suferea în toate zilele călcarea si 
necunostinta fratelui cea neîndreptată si rea. Din multa milă căuta si aştepta 
pocăinţa si întoarcerea lui. Că nu un an a făcut aceasta, nici doi, nici trei, ci zece ani 
si mai mult. Vedeţi, fraţilor, răbdarea cea nemăsurată si iubirea de oameni cea 
nemărginită a Stăpânului, cum totdeauna îndelung rabdă, suferind fărădelegile si 
păcatele noastre cele cumplite! Că de acel lucru trebuie să ne înspăimântăm si să ne 
minunăm: de îndurările cele bogate ale lui Dumnezeu, că, făgăduindu-se fratele că 
nu va mai face altădată păcatul, se afla mincinos. 

Deci, într-una din zile, făcând fratele păcatul, a alergat la biserică, plângând, 
suspinând, tânguindu-se si silind îndurările Prea Bunului Stăpân ca să se 
milostivească spre dânsul, să îl scape de noroiul înverşunării. Si cum II ruga el pe 
Iubitorul de oameni Dumnezeu, văzând începătorul răutăţii si pierzătorul sufletelor 
noastre, diavolul, că nimic nu foloseşte, ci cele ce el prin păcat alcătuia, fratele prin 
pocăinţă le risipea, nerusinându-se, i s-a arătat de fată, căutând în obrazul lui si 
strigând către cinstita icoană a Domnului nostru Iisus Hristos: 
"O, ce-mi este mie si Tie, Iisuse Hristoase? Milostivirea Ta cea nemărginită mă 
biruieste si mă surpă, căci primeşte pe acest curvar, care în toate zilele minte înaintea 
Ta, defăimând stăpânirea Ta! Pentru ce nu-l arzi, ci îndelung rabzi si suferi? Căci Tu 
vei judeca pe curvari, pe preacurvari si pe toţi păcătoşii o să-i pierzi. Cu adevărat, nu 
eşti Drept Judecător, ci, unde vrea stăpânirea Ta, treci cu vederea, si pe mine, pentru 
o mică călcare a înălţării, din ceruri m-ai aruncat jos, iar acestui mincinos fiind si 
curvar, fiindcă zace înaintea Fetei Tale, uşor îi dăruieşti blândeţea Ta. Pentru ce, dar, 
Te numesc pe Tine Judecător Drept? Precum văd si Tu primeşti făpturi din multa Ta 
bunătate si treci cu vederea dreptatea ". Si acestea zicea diavolul, iutindu-se de multă 
amărăciune si pară de foc scoţând din nări, apoi a tăcut. 

Si s-a făcut glas ca de la jertfelnic, zicând: "O, balaure prea viclean si pierzătorule, 
nu te-ai săturat de socoteala ta cea rea, că ai sorbit lumea, iar pe cel ce a venit la 
mila cea nespusă te sileşti să-l hrăneşti si să-l sorbi? Ai atâtea greşeli ca să pui si să 
tragă întocmai cu Sângele cel scump pe care l-am vărsat pe Cruce pentru el? Iată, 
junghierea Mea si moartea Mea a afundat fărădelegile lui. Când păcătuieşte, nu îl 
goneşti, ci îl primeşti cu bucurie si nu-l opreşti, nădăjduind să-l dobândeşti, si Eu, 
Cel atât de milostiv si iubitor de oameni, care am poruncit verhovnicului Meu, lui 
Petru apostolul, să ierte celui ce greşeşte în fiecare zi până la şaptezeci de ori câte 
şapte, oare nu îl voi ierta pe el, oare nu-l voi milui? Aşadar, cu adevărat, de vreme ce 
aleargă la Mine, nu Mă voi întoarce de la el până ce îl voi moşteni. Căci pentru 
păcătoşi M-am răstignit si preacuratele Mele palme pentru ei le-am întins, ca cel ce 
va voi să se mântuiască, să alerge si să se mântuiască. De la nimeni nu mă întorc, pe 
nimeni nu alung, măcar de va greşi de nenumărate ori într-o zi si de tot atâtea ori va 
veni către Mine, nu va ieşi afară scârbit. Căci nu am venit să chem pe cei drepţi, ci pe 
cei păcătoşi la pocăinţă". Si auzindu-se glasul acesta, diavolul sta tremurând si 
neputând să fugă. 



Apoi iarăşi s-a făcut glas, zicând: "Ascultă, amăgitorule, pentru ce zici că sunt 

nedrept? Căci Eu cu toţi sunt drept. In ceea ce aflu pe cineva, în aceea îl judec. Iată 

deci, pe acesta l-am aflat stând înaintea picioarelor Mele si biruitor peste tine 

arătându-se. II voi lua si-i voi mântui sufletul, fiindcă n-a deznădăjduit de mântuire. 

Iar tu vezi cinstea lui si crapă de zavistie si rusinează-te ". 

Fratele, stând cu fata în jos si tânguindu-se, si-a dat duhul. Si îndată urgie mare ca 

focul a căzut peste satana si l-a mistuit. 

De aici să cunoaştem, fraţilor, milostivirea si iubirea de oameni cea nemăsurată a lui 

Dumnezeu si niciodată să nu deznădăjduim de mântuirea noastră. (2-388) 

Crucea răbdării 



138. Un bărbat i-a spus fratelui său, care se pregătea să se căsătorească: 

- Dacă soţia te va jigni, nu-i scoate ochii. Fiindcă de la o jignire se poate ajunge la 
ceartă, de la ceartă se poate ajunge la scandal si de aici, în timp, la divorţ. 

Zis-a un bătrân: "De se va întâmpla între tine si altul cuvânt de scârbă si va tăgădui 
cuvântul, nu-l atâta zicând că ai spus. Fiindcă se întoarce si zice: "Asa am zis si ce?". 
Si se face mare vrajbă. Ci si tu lasă cuvântul si se face mare pace". (7-379) 

139. Soţul a venit acasă mânios pentru că fusese dat afară de la serviciu. Pentru că 
mâncarea nu era gata, a luat farfuriile, una câte una, si a început să le spargă. Soţia i-a 
spus cu o voce blândă: 

- Lasă măcar una, ca să ai în ce să mănânci. 
Blândeţea glasului ei i-a înmuiat inima soţului: 

- Toate de le-as pierde, numai pe tine nu vreau să te pierd. Cu credinţă în Dumnezeu, 
o scoatem noi la capăt. 

Doi monahi locuiau într-un loc si s-a dus la dânşii un bătrân ca să-i cerce, si a luat 
un toiag si a început a sfărâma verdeturile unuia. Fratele, văzând, s-a ascuns până ce 
le-a sfărâmat pe toate. După ce a rămas o rădăcină, i-a zis bătrânului: "Părinte, de 
voiesti, las -o pe aceasta să o fierb si să gustăm împreună". Atunci apus bătrânul 
metanie fratelui, zicând: "Pentru nerăutatea ta Se odihneşte Duhul Sfânt peste tine, 
frate". (12-381) 

140. Un muncitor a căzut în patima băuturii. Soţia lui l-a răbdat cât l-a răbdat, până ce 
a ajuns la limită. 

S-a dus la duhovnicul ei si i-a zis: 

- Mi-au ajuns trei ani de suferinţă, voi pleca la părinţii mei... 

- Nu te duce, că dacă îl laşi singur o să cadă si mai tare. Eşti singurul lui sprijin. 
După alţi trei ani, după multe lacrimi si multe rugăciuni, soţul ei a început lupta cu 
patima băuturii. După alţi doi ani, s-a lăsat pentru totdeauna de băutură. 

Era un bătrân beţiv si lucra o rogojină în fiecare zi pe care o vindea în sat si bea 
preţul ei. Mai pe urmă a venit un frate la dânsul si a rămas petrecând cu el si lucra si 
el în fiecare zi o rogojină, iar bătrânul o lua si pe aceea si, vânzând-o, bea preţul 
amândurora, fratelui aducându-i pâine seara. Trei ani făcând aceasta, nimic nu-i 
zicea lui fratele. După aceea, însă, a zis fratele întru sine: "Iată, gol sânt si pâinea 
mea cu lipsă o mănânc! Mă voi scula si mă voi duce de aici". Dar iarăşi a socotit 
întru sine, zicând: "Unde să mă duc să sed iarăşi, căci eu pentru Dumnezeu sed 



împreună [cu bătrânul] ". 

Si îndată i s-a arătat lui îngerul, zicând: "Nicăieri să nu te duci, că vin mâine la tine ". 

A doua zi l-a rugat fratele pe bătrânul, zicând: "Părinte, astăzi să nu mergi nicăieri, 

că vin ai mei să mă ia!". După ce a venit ceasul în care se ducea bătrânul, i-a zis lui: 

"Nu vin astăzi, fiule, că au zăbovit". Iar el a zis: "Cu adevărat, părinte, negreşit vin". 

Si, vorbind cu bătrânul, a adormit. 

Bătrânul, văzând, a început a plânge, zicând: "Vai mie, fiule, că mulţi ani am petrecut 

întru lenevire, iar tu în putină vreme ti-ai mântuit sufletul tău cu răbdare!". Si de 

atunci s-a înteleptit si el si s-a făcut iscusit. (16-382) 

141. - Părinte, nu mai pot trăi cu familia mea, nu mai rezist în lume, mă gândesc să 
plec la mănăstire: greutăţi cu serviciul, greutăţi cu soţia, probleme cu banii, dureri de 
cap cu copiii... 

- Această încercare prin care treci face parte din crucea mirenilor. Nu e ceva nou. 
Fiecare drum cu ispitele sale. Nu scapi de luptă plecând la mănăstire. Si, apoi, nu ai 
voie să îti părăseşti familia. Poate că, dacă îti cresc mari copiii si rămâi văduv, îti vei 
pune problema călugăriei. Dar până atunci alungă de la tine orice gând despre 
părăsirea familiei. Rabdă, rabdă si te vei mântui. Si vei primi cunună pentru nevointa 
ta. 

Un frate a mers la un bătrân iscusit si l-a întrebat zicând: "Ce voi face, părinte, că 
foarte mi s-a urât a mai şedea în pustie?". Răspuns-a lui bătrânul, zicând: "Această 
urâciune, fiule, îti este o ispită; dar rabdă puţin si şezi în chilie cu linişte, rugăndu-te 
lui Dumnezeu. Si Dumnezeu, văzând răbdarea ta, îti va trimite tie mângâiere si 
odihnă". (3-242) 

142. Un poliţist creştin pe care soţia îl tot nedreptăţea s-a dus supărat la naşi: 

- M-am săturat, cred că până la urmă îi zbor o palmă si îsi bagă minţile în cap. O să-si 
dea seama de partea cui este dreptatea. 

- Da, finule, bine faci, i-a spus nasul. Tine-te de Legea dreptăţii, că Legea iubirii e 
prea grea. Numai că la judecată o să îti fie ceva mai greu: s-ar putea să fii judecat 
după dreptate, nu după milă... 

Un frate, făcându-i-se strâmbătate de către alt frate, a venit la avva Sisoe si i-a zis: 
"Mi s-a făcut strâmbătate de către cutare frate si eu voi să-mi fac izbândă". Iar 
bătrânul îl ruga zicând: "Nu, fiule, ci lasă mai bine la Dumnezeu izbânda ". Iar el 
zicea: "Nu voi înceta până nu voi face izbândă". Si a zis bătrânul: "Să ne rugăm, 
frate!". Si, sculându-se, a zis bătrânul: "Dumnezeule, nu mai avem trebuinţă de Tine 
ca să porţi grijă pentru noi, căci noi ne facem izbânda noastră". Deci, aceasta auzind 
fratele, a căzut la picioarele bătrânului, zicând: "Nu mă mai judec cu fratele, iartă- 
mă, avvo!" (1-207) 

143. Doi bătrâni, un sot si soţia sa, s-au îmbolnăvit de o boală foarte grea. Zăceau 
amândoi în pat, ducând boala fără să crâcnească. într-o zi, însă, venind să îi 
spovedească si să îi împărtăşească, asa cum făcea în fiecare lună, înainte să sune la 
usă, părintele îl auzi pe bărbat înjurând si blestemând. 

- Ce s-a întâmplat cu el, cum de s-a schimbat asa? 

- Părinte, acum câteva zile ne-am certat rău. După ce ne-am certat, boala fiecăruia a 
devenit mai greu de suportat. Eu mi-am dat seama că Dumnezeu pedepseşte răutatea 
noastră si am vrut să facem pace. Dar el nu a vrut să mă ierte. Si de atunci nu mai 
poate suporta durerile. Pe mine durerile m-au lăsat. 



- Până nu vrea să vă iertaţi unul pe altul nu îl pot împărtăşi, si nici dezlegare de păcate 
nu îi pot da. Dacă el crede că e mai important să tină supărarea, să ştie că dacă nu te 
iartă pe tine nu va fi nici el iertat de Dumnezeu. 

In timpul prigoanelor, când prigoneau si omorau pe creştini pentru credinţa în 
Hristos, au prins si pe doi fraţi călugări să-i muncească si i-au aruncat în temniţă 
până a doua zi, ca a doua zi să-i scoată, să-i muncească si să-i omoare. Aceşti doi 
fraţi aveau vrajbă si pizmă între dânşii. Fiind deci ei în temniţă aruncaţi, bătuţi si 
munciţi, unul umilindu-se cu inima a zis celuilalt: "Frate, iată mâine ne vor scoate la 
judecata lor si ne vor munci si ne vor omorî si vom merge către Domnul. Pentru 
aceea, dar, vrajba si pizma ce a fost si este si acum între noi se cade să o lăsăm, să ne 
împăcăm, să ne iertăm unul pe altul, mai înainte de moartea noastră, ca să luăm, 
curaţi fiind, muncile si moartea pentru credinţa si dragostea lui Hristos, si asa ne 
vom învrednici a lua cununile mucenicesti din mâinile lui Hristos si vom fi primiţi în 
ceata mucenicilor". Acestea zicând, i-a făcut metanie după obiceiul călugăresc, 
grăind: "Iartă-mă, frate, ca să fii si tu iertat de mine si de Dumnezeu!". Iar acela, 
fiind biruit de vrăjmăsească pizmă, n-a vrut nicidecum să-l ierte. 
Iar a doua zi, dacă s-a făcut ziuă, i-au scos pe ei din temniţă, ca să-i taie. Atunci, cel 
care n-a vrut să se împace si să ierte pe fratele său, văzând că vor să-l taie, 
înspăimântându-se, s-a lepădat de Hristos; iar pe cel de lângă el, crezând [acesta] în 
numele Domnului, l-au tăiat. Pe cel ce s-a lepădat de Hristos, l-a întrebat: "Pentru ce 
ieri nu te-ai lepădat de Hristos? Ca să nu te fi chinuit?". Răspuns-a lui acela: "Când 
L-am lăsat eu pe Dumnezeul meu si nu m-am împăcat cu fratele meu, atunci si pe 
mine m-a lăsat si m-a părăsit ajutorul Lui si, rămânând gol de Dânsul, m-am lepădat 
de Hristos". (6-251) 

144. Un bărbat era foarte întristat de faptul că soţia sa îl înşela, si în fiecare seară se 
gândea: "De mâine voi introduce actele pentru divorţ". Iar dimineaţa spunea: "Să o 
mai rabd măcar o zi, poate îi dă Dumnezeu gândul cel bun si-si bagă minţile în cap." 
A răbdat asa nouă ani, după care femeia, rusinându-se de viata pe care o ducea, s-a 
lepădat de păcatul ei. 

Un frate a petrecut nouă ani luptându-se să iasă din viata de obşte si în fiecare zi îsi 
pregătea cojocul să iasă. Si când se făcea seară, zicea întru sine: "Mâine mă voi duce 
de aici". Si dimineaţa îi zicea gândului: "Să ne silim să răbdăm si astăzi pentru 
Domnul!". După ce s-au împlinit nouă ani asa făcând, a uşurat Dumnezeu toată 
ispita de la dânsul. (8-408) 

145. într-o vreme în care doi soţi au început să se certe, soţia tot vroia să plece la 
părinţi, să se mai liniştească. Si trei luni a tot vrut să plece, dar în fiecare zi amâna 
plecarea. Si în cele din urmă, când soţul ei era la serviciu, si-a pus nişte haine într-o 
plasă, a plecat puţin prin parc si apoi s-a întors, spunându-si: 

- Gata, am stat destul. De acum voi avea grijă de soţul meu. 

Si Dumnezeu i-a dat puterea să tacă, asa că atunci când bărbatul avea chef de ceartă, 
ea nu îi dădea apă la moară. Astfel au revenit la înţelegerea de dinainte. 

Pe un frate îl lupta gândul, zicându-i: "Trebuie să mergi si să-l cercetezi pe cutare 
bătrân ". Iar el amâna zi după zi, zicând că mâine se va duce. Si asa, trei ani s-a 
luptat cu gândul. Iar mai pe urmă si-a zis: "Iată, socoteşti că te-ai dus la bătrânul". 
Si a zis, ca si cum ar fi vorbit către bătrânul acela: "Cum te afli, părinte, eşti 
sănătos? De câtă vreme doream să te văd!". Apoi adăugă ca din partea bătrânului: 



"Bine ai venit, frate! Iartă-mă, că pentru mine te-ai ostenit. Domnul să-ti dea plata". 
Si punând lighean s-a spălat. Apoi făcând fiertură a mâncat si a băut de-ajuns. Si 
îndată s-a dus războiul de la dânsul. (24-411) 

Despre mânie 



146. La părintele Ioan a venit odată o femeie pe care soacra ei, cu care în primii ani de 
căsătorie stătuse sub acelaşi acoperiş, o chinuia foarte tare. Când soacra a început să îi 
facă farmece, femeia a făcut tot posibilul să se mute. Nici după aceea însă nu a avut 
linişte, deoarece soacra vroia să o despartă de soţul ei. Vrând să îi încerce credinţa, 
părintele a întrebat-o: 

- Ce fel de sfat vrei, femeie, duhovnicesc sau lumesc? 

- Lumesc, părinte. 

Ca să o ajute pe femeie să înţeleagă cât de importantă este porunca iubirii aproapelui, 
părintele i-a zis: 

- Atunci, stergeti-o din inimă, uită de ea, nu o mai lăsaţi să mai vină la voi, nu vă mai 
duceţi la ea. Uitati-o, scăpaţi de ea. 

- Dar parcă mi-e milă de ea, că e bolnavă si bătrână. Dati-mi un sfat duhovnicesc, că 
nu mă lasă inima să îi fac rău. 

- Dar dacă îti dau, îl tii? 

- II tin, părinte, să mă ajute Dumnezeu. 

- Atunci, să te gândeşti la ea ca la mama ta. Să citeşti în fiecare zi pentru ea o catismă 
din Psaltire si să faci câte metanii poţi pentru ca Dumnezeu să îi dăruiască gândul cel 
bun. încearcă să eviţi scandalurile cu ea, dar, dacă nu se poate, rabdă. Chiar dacă se 
poartă urât cu tine, tu poartă-te frumos cu ea. 

- Greu, părinte, greu. 

- Vezi tu, dacă ti-am zis să ti-o ştergi din minte, ai spus că ti-e milă de ea. Dacă ti-am 
dat sfatul cel bun, spui că e greu. Ar fi bine ca, atunci când vii să îmi ceri un sfat, să te 
rogi să mă lumineze Dumnezeu să îti dau sfatul cel mai bun, iar pe tine să te lumineze 
să îl asculţi. 

Trei bătrâni s-au dus la avva Pafnutie, căruia i se zicea Chefala, ca să-l întrebe un 
cuvânt. Si le-a zis lor bătrânul: "Ce voiţi să vă zic vouă, cuvânt duhovnicesc sau 
trupesc?", l-au răspuns lui: "Duhovnicesc". Le-a zis lor bătrânul: "Duceti-vă, iubiţi 
necazul mai mult decât odihna si necinstea mai mult decât slava si a da mai vârtos 
decât a lua". (10-146) 

147. Părinţii unui copil au plecat pentru câteva zile în concediu si l-au lăsau pe copil 
la una din bunici. 

Cealaltă bunică, din gelozie, vroia cu orice preţ să ia copilul la ea, temându-se ca nu 
cumva să fie iubită mai puţin de către nepot. Ba chiar fusese pornită de către o altă 
rudă, care îi spusese că acolo copilul nu va primi nici hrana si nici atenţia cuvenită. I-a 
sunat pe soţi si le-a spus: 

- Nu voi permite ca nepotul meu să fie tratat cum nu trebuie. Sunati-o pe mamaie să 
aducă băiatul la mine. 

în cele din urmă, dându-si seama că nu o ascultă nimeni, s-a hotărât să ia singură 
copilul. 

- Spuneti-i că, dacă nu mi-1 aduce, după-masă vin cu taxiul si îl iau eu. 
Văzând că nu e de glumit, au sunat-o pe mamaie si i-au spus: 

- O să vină bunica să îl scoată pe copil în parc. Poate ieşi si tu cu ei. 



Când a auzit, mamaie s-a repezit să pregătească o prăjitură a cărei reţetă o primise de 

la bunica cu mult timp în urmă. 

Când a sunat la sonerie, mamaia tocmai scotea prăjitura din cuptor. A deschis repede 

usa si a luat tava de prăjitură în mâini, ca pe un trofeu, să o întâmpine cu drag pe 

bunică. 

- Vin si eu cu voi, mi-ar face mare plăcere să mai stăm de vorbă. 

- Nu ti-au spus copiii la telefon? 

- Ba da, mi-au spus că vrei să îl scoţi la plimbare, dar plimbarea e mai plăcută în trei, 
nu? 

Bunica a rămas fără glas. Copilul apăru în prag, îi sări în braţe si întrebă: 

- Mamaie, am terminat tot pilaful, pot să iau si eu o prăjitură? 

- Dacă ai terminat, bineînţeles că poţi. Dar să mai stăm puţin să se răcească, spuse 
bunica, bucurându-se că scandalul fusese evitat. 

Era un sihastru cu mare socoteală si dorea să petreacă la chilii si nu afla chilie. Alt 
bătrân, înstiintându-se despre sihastrul si având acolo o chilie deşartă, l-a rugat pe 
acela să sadă în acea chilie, până când se va afla alta. Acela, mergând, a şezut într- 
însa. Iar unii din cei ce vietuiau în locul acela veneau la dânsul ca la un străin, 
aducându-i ceea ce putea fiecare, si el, luându-le, îi primea pe dânşii. 
Iar bătrânul cel ce îi dăduse chilia a început a-l zavistui, a-l grăi de rău si a zice: "Eu 
câţi ani am aici de multă nevointă si nimeni nu vine la mine, iar acesta puţine zile are 
si câţi vin la dânsul!". Si a zis ucenicului său: "Mergi si îi zi: du-te de aici, că îmi 
trebuie chilia!". Iar ucenicul venind la el, a zis: "întreabă părintele meu cum te afli?". 
El a zis: "Să se roage pentru mine, că mi s-a îngreuiat stomacul". Si întorcăndu-se cel 
ce l-a trimis, a spus: "Bătrânul iată caută altă chilie si se duce". După două zile, a zis 
iarăşi ucenicului: "Du-te si îi zi lui că, de nu se va duce, vin eu si îl scot cu toiagul!". 
Iar fratele, mergând iar, a zis către sihastru: "A auzit părintele meu că eşti bolnav si 
iarăşi se mâhneşte si m-a trimis să te cercetez". Răspuns-a acela: "Spune-i că, cu 
rugăciunile lui, sunt sănătos!". Deci a venit la bătrânul său si i-a zis: "A spus că până 
duminică iese cu voia lui Dumnezeu ". 

Iar după ce a venit duminica si nu a ieşit sihastrul din chilie, luând bătrânul un toiag 
s-a dus să-l bată si să-l gonească. La plecare i-a zis ucenicul: "Merg eu mai înainte, 
nu cumva să fie acolo vreunii si se vor sminti". Iar bătrânul i-a dat voie. Si apucând 
fratele mai înainte, a zis către sihastru: "Părintele meu vine să te mângâie si să te ia 
la chilie". Acesta cum a auzit dragostea bătrânului, a ieşit în întâmpinarea lui si i-a 
pus metanie de departe, zicând: "Eu vin la sfinţia ta, nu te supăra, părinte!". 
Iar Dumnezeu, văzând lucrarea tânărului, l-a umilit pe bătrânul si aruncând toiagul 
a alergat spre închinarea lui si i s-a închinat aducându-l la chilia sa ca pe unul care 
nu ar fi auzit nimic din cele ce i-a zis el. Si a zis către ucenic: "Nimic nu i-ai spus din 
cele ce ti-am spus tie?". Acesta a răspuns: "Nimic". Auzind bătrânul, foarte s-a 
bucurat si a cunoscut că era zavistia vrăjmaşului. Apoi l-a odihnit pe bătrânul, după 
care i s-a închinat ucenicului, zicând: "Tu să-mi fii mie părinte si eu tie ucenic, căci 
prin lucrarea ta s-au mântuit sufletele amândurora ". (28-386) 

148. Când mirii s-au întors din "luna de miere", care a durat câteva zile, nasul i-a spus 
finului: 

- Dacă o vezi pe soţia ta că face vreo greşeală, ori că ridică vocea la tine, ori face cine 
ştie ce altceva, că îsi pierde timpul în fata televizorului sau că e prea preocupată de 
cum arată, gândeşte -te bine dacă tu crezi sau nu că o poţi îndrepta. Dacă tu crezi că o 
poţi ajuta, atunci dă-i sfatul de care are nevoie, dar dacă nu, mai bine taci. Pentru că 



dacă îi faci observaţie numai pentru a o răni si pentru a-i demonstra că eşti mai bun 
decât ea, atunci tu singur vei face aceeaşi prostie, sau altele mai mari, până ce vei 
ajunge de râsul lumii. Sau până ce îti vei înţelege greşeala si îti vei da seama de 
slăbiciunile tale. 

Zis-a un bătrân: "De vrei să vorbeşti de greşeala si păcatul vreunui frate, socoteşte 
că de vei crede că îl vei îndrepta pe el, sau îl vei folosi pe altul, atunci să grăiesti, iar 
în alt chip de vei vorbi, adică cu răutate, numai ca să-l mustri si să-i descoperi, să-i 
arăţi greşeala si păcatul lui înaintea altora, să ştii că nu o să scapi de dumnezeiasca 
certare, ci si tu singur în aceeaşi greşeală si păcat sau într-altul mai rău vei cădea, 
părăsindu-te ajutorul lui Dumnezeu, si de alţii fiind mustrat, te vei ruşina ". (12-279) 

149. într-o zi, un creştin pe nume Ioan a fost înjurat de şeful său, care îi tot căuta nod 
în papură. Aceasta 1-a mâhnit mult. După terminarea lucrului, în loc să vină direct 
acasă, a vrut să treacă pe la biserică, să se roage puţin. Dar biserica era închisă. Nu 
vroia să intre în casă nervos, asa că s-a plimbat puţin printre blocuri, ca să se 
liniştească. 

Un coleg care 1-a văzut 1-a întrebat ironic: 

- Ce faci, Ioane, te-ai plictisit de nevastă? 

- Nu, dar nu vreau ca mânia din inima mea să iasă afară când intru în casă. Mă voi 
plimba puţin, până mă mai liniştesc. 

Se spunea pentru avva Ioan că a venit în biserică la Schit si, auzind vorbe împotrivă 
ale unor fraţi, s-a întors la chilia sa si, înconjurând-o de trei ori, asa a intrat. Iar 
oarecare fraţi, văzându-l, s-au mirat de ce a făcut aceasta si, venind, l-au întrebat, iar 
el le-a zis: "Urechile le aveam pline de cuvinte împotrivă. Deci, am înconjurat ca să 
le curătesc si asa să intru cu liniştea mintii mele în chilia mea". (25-101) 

150. Un om se tot certa cu femeia lui; ba din vina lui, ba din vina ei. Tot încercau să 
biruiască patima mâniei, dar iar cădeau. In cele din urmă, plictisindu-se de atâta 
neînţelegere, s-a gândit să divorţeze. 

- Până când vom mai trăi în asa tensiune? Eu m-am săturat, a spus soţia, cedând. 

- Te rog din suflet, când vezi că sunt nervos, lasă-mă în pace, nu mă mai supăra. Si voi 
avea grijă să nu te supăr nici eu atunci când eşti nervoasă. 

Si, în cele din urmă, prin răbdare, au biruit mânia si în casa lor a intrat pacea. 

Avva Pavel Meşterul si Timotei, fratele lui, şedeau în Schit si de multe ori se făcea 
între dânşii prigonire. Zis-a avva Pavel: "Până când vom petrece asa?". Si i-a zis lui 
avva Timotei: "Te rog, când voi veni asupra ta, rabdă-mă si, când vei veni si tu 
asupra mea, te voi răbda si eu!". Si făcând asa, s-au odihnit în celelalte zile ale vieţii 
lor. (1-199) 

151. Un om s-a chinuit zece ani să nu mai înjure, dar nu a reuşit. Pentru că de 
înjurături vroia să fugă, dar de mânie nu se ferea. 

Spunea avva Ammona că este un om care a făcut o sută de ani în chilie si nu a învăţat 
cum se cade să stea în chilie. (96-1 78) 

152. Un om avea o soţie care, după ce pierduse o sarcină, devenise foarte nervoasă. 
Tipa tot timpul, îl certa din nimic. Când simţea că îl biruie mânia, bărbatul se ducea să 
se spovedească. Se spovedea cel puţin o dată pe lună. Părintele îl tot încuraja, 



spunându-i: 

- Rabd-o, fiule, că prin răbdarea ta ti se vor ierta multe păcate. 
Când bărbatul tipa si el la soţia sa, se spovedea cu durere de inimă: 

- M-am lăsat biruit de mânie, părinte, pentru că sunt iubitor de sine. Nu îmi place să 
fiu nedreptăţit. 

- Nu asa, fiule, că îti pierzi si tu mântuirea si îi dai si ei un exemplu rău. Rabd-o si 
roagă-te pentru ea cât poţi. 

Când a venit vremea ca bărbatul să se pensioneze, înainte de a apuca să îsi depună 
cererea de pensionare a făcut infarct si a murit. Soţia era disperată, pentru că el era 
singurul ei sprijin. La patruzeci de zile după moartea acestuia, femeia 1-a visat 
strălucind de lumină în împărăţia Cerurilor. Atunci si-a dat seama cât de mult îl 
nedreptăţise. A luat hotărârea să ducă o viată bineplăcută lui Dumnezeu. A mai trăit 
mulţi ani, pocăindu-se pentru răutăţile si păcatele ei, si apoi a trecut la Domnul. 

Un bătrân locuia la chiliile pustniceşti, afară de Alexandria, si era bătrânul foarte 
iute, puţin la suflet si nerăbdător. Deci, auzind despre dânsul un frate mai tânăr, a 
făcut aşezământ cu Dumnezeu, zicând: "Doamne, pentru toate păcatele pe care le-am 
făcut în lume voi merge si voi petrece cu bătrânul si-i voi sluji si-l voi odihni". Deci îl 
ocăra bătrânul ca pe un câine în toate zilele. Dumnezeu, văzând smerenia si răbdarea 
fratelui, după sase ani de supunere către bătrânul, i-a arătat în somn pe cineva care 
ţinea o hârtie mare, jumătate ştearsă si jumătate scrisă. Si îi arăta fratelui hârtia 
zicând: "Iată, jumătate din datoriile tale le-a curăţit Stăpânul Dumnezeu, sileste-te si 
pentru celelalte!". 

Si era alt bătrân duhovnicesc locuind aproape de el, care ştia cele despre fratele si 
auzea totdeauna cum îl ocăra bătrânul si-l necăjea cu nedreptate si cum acesta îi 
punea lui metanie, iar bătrânul nu făcea pace cu el. Intâlnindu-l pe fratele, acest 
duhovnic bătrân l-a întrebat: "Ce este, fiule, cum a trecut ziua de astăzi? Oare am 
dobândit ceva, oare am şters de pe hârtie ceva?". Si dacă cândva trecea vreo zi în 
care nu ar fi fost ocărât, sau n-ar fi fost scuipat, sau n-ar fi fost izgonit de bătrân, se 
ducea seara la bătrânul cel de aproape si zicea, plângând: "Vai mie, părinte, că rea 
mi s-a făcut mie ziua de astăzi, căci nu am dobândit nimic, ci în odihnă am petrecut- 
o". 

După alţi sase ani a adormit fratele si mărturisea bătrânul cel duhovnicesc că l-a 
văzut pe el stând împreună cu mucenicii si rugăndu-se lui Dumnezeu pentru bătrânul 
lui cu multă îndrăzneală si zicând: "Doamne, precum m-ai miluit pe mine prin acela, 
miluieste-l si pe el pentru îndurările Tale cele multe si pentru mine, robul Tău!". Si, 
după patruzeci de zile, l-a luat la sine si pe bătrânul în locul cel de odihnă. Iată cefei 
de îndrăzneală dobândesc cei ce pentru Dumnezeu suferă necazurile. (1 7-382) 

153. La câteva luni după căsătoria lor, doi tineri, Olivia si Cosmin, s-au certat foarte 
tare. Vroiau să se despartă. Cosmin pornise scandalul, dar se încăpăţâna să spună că 
vina era a soţiei. După câteva zile, timp în care au locuit în camere diferite, Olivia s-a 
mutat la părinţii ei. Când au venit acasă la finii lor, vrând să le facă o surpriză, naşii 1- 
au găsit pe Cosmin singur, navigând pe internet. Pe ochii lui se citea oboseala. 

- Ce e cu tine de arăţi asa? 

- Ce să fie, ultimele două nopţi am stat mult pe net, nu am dormit decât foarte puţin. 
Sunt supărat că Olivia a luat-o razna si s-a dus la părinţii ei. Cred că până la urmă o să 
divorţăm. 

Vizita a durat foarte puţin. După ce s-au întors la casa lor, naşii s-au sfătuit: 

- Trebuie să facem ceva ca să îi împăcăm, zise naşa. 



- Ştiu ce facem. Mâine în parc are loc un spectacol de muzică populară. îi sunăm pe 
amândoi si-i spunem fiecăruia că celălalt vrea să îsi ceară iertare. Si că trebuie să se 
vadă la concert. S-ar putea să reuşim. Până se termină spectacolul, până se mai plimbă 
puţin, cred că or să uite toată supărarea, spuse nasul. 

- Nu mi se pare prea bună propunerea ta, dar cred că merită să încercăm. 

Cu o oră înainte de spectacol au sunat-o pe Olivia, si ea s-a bucurat auzind că soţul ei 
vrea să îsi ceară iertare. L-au sunat si pe Cosmin, care a fost foarte surprins de gestul 
soţiei sale. Nu se aştepta ca tot ea să îsi ceară iertare. S-au întâlnit în parc toţi patru. 
Spectacolul începuse. 

- Olivia, dar eu ar fi trebuit să îmi cer iertare, nu tu. . . Ii spuse Cosmin îmbrătisând-o. 
Din suflet te rog să mă ierţi. 

Olivia înţelese că naşii plănuiseră totul. Le făcu un semn din ochi, cum că îsi dăduse 
seama că a picat în cursa lor. Dar era bucuroasă că se împăcase cu soţul ei. Si nu vroia 
să îi dea de gol. 

Prinzând un moment prielnic, când Cosmin se dusese să cumpere nişte îngheţată, 
Olivia le-a zis: 

- De data asta ne-ati păcălit. Vă mulţumesc din suflet. Dacă nu eraţi voi, cine ştie când 
ne împăcăm. 

Naşa spuse: 

- Nici eu nu mă aşteptam. Reţeta nu era foarte bună, dar si-a făcut efectul. E meritul 
lui, spuse ea, arătând spre nas. 

- Data viitoare să găsim o reţetă mai bună, zise el. 
Olivia întrebă, luându-1 de braţ: 

- Si dacă nu găsiţi, ce ne facem? 
Nasul îi strânse pumnul în palma sa: 

- Ne ajută Dumnezeu să găsim. Doar suntem naşii voştri, nu? 

Doi bătrâni aveau scârbă între dânşii si s-a întâmplat de s-a îmbolnăvit unul dintre 
ei. Deci a venit la dânsul un frate să-l viziteze si l-a rugat bătrânul pe frate, zicând: 
"Scârbă avem, eu si cutare bătrân, si voim ca să-l rogi să ne împăcăm ". Răspuns-a 
fratele: "Cum ai poruncit, părinte, eu îl voi ruga", si ieşind fratele, socotea întru sine 
cum să iconomisească lucrul, căci se temea ca nu cumva să nu primească bătrânul 
rugăciunea sau si mai mare ură se va face. 

Si, după iconomia lui Dumnezeu, unul din fraţi i-a adus lui cinci smochine si câteva 
dude si, luându-le, fratele le-a dus în chilia sa. Alegând o smochină si câteva dude, 
le-a dus la bătrânul către care avea să meargă si a zis: "Avvo, acestea le-a adus unul 
la cutare bătrân ce este bolnav si întâmpinându-mă acolo mi-a zis: "Primeşte acestea 
si dă-le cutărui bătrân ", iar eu le-am adus la tine ". Bătrânul auzind, a stat uimit 
multă vreme si a zis: "Acestea mie mi le-a trimis?". A răspuns fratele: "Da", si le-a 
luat bătrânul zicând: "Bine ai venit!". Apoi întorcându-se fratele la chilia sa, a luat 
din smochine două si din dude câteva si le-a dus si celuilalt bătrân care era bolnav. 
Si făcând metanie lui, a zis: "Primeşte acestea, părinte, căci ti le-a trimis cutare 
bătrân". Iar el, bucur ându-se, a zis: "Ne-am împăcat". Fratele a zis: "Da, părinte, cu 
rugăciunile tale". Si a zis bătrânul: "Slavă lui Dumnezeu!". 

Si s-au împăcat bătrânii cu darul lui Dumnezeu si cu înţelepciunea fratelui, care i-a 
unit pe ei cu pace, cu trei smochine si câteva dude, si nu au cunoscut bătrânii ce a 
făcut fratele. (27-385) 

154. - Părinte, mi-a spus cumnatul că a văzut cum soacra îmi face farmece si vreau să 
mă duc la vrăjitoare, să îi fac si eu ei. Dar îmi e teamă că o să mă opriţi de la 



împărtăşanie. Asa că am venit să îmi spuneţi cum să mă răzbun. 

- Cum te învaţă Scriptura. 

- Dar eu nu am citit Scriptura. Nu ştiu să mă răzbun. Nu ştiu decât că vreau răzbunare. 

- Ştii care e cea mai serioasă răzbunare? Să moară soacra. 

- Cum asa. 

- Da, să moară soacra, să nu mai rămână această făptură pe fata pământului. Să ai o 
altă soacră. 

- Vreţi să mă mărit cu altcineva? 

- Doamne fereşte. Vreau să se schimbe soacra ta atât de mult încât să nu mai semene 
cu cea de acum. Vreau să nu mai fie atât de rea. Dacă te vei ruga mult pentru ea, poate 
că Dumnezeu o va schimba. Si va fi un alt om. 

Femeia a făcut cum i-a zis duhovnicul. O dureau genunchii de câte metanii făcea 
pentru soacra ei. Supărarea îi trecuse, însă soacra nu dădea nici un semn de 
schimbare. Dar, după câteva luni, a primit o scrisoare de la ea: 
"Nora mea, îmi este ruşine să îmi cer iertare fată către fată. Mult rău ti-am făcut până 
acum, mult am încercat să te despart de fiul meu. Dar am obosit să mă lupt cu tine. 
Viata mea trece, mă apropii de sfârşit, si nu am parte de liniştea de care ai tu, deşi m- 
am luptat să te distrug în fel si chip. Acum îmi cer iertare doar prin scris. Când voi 
avea putere, o să vin la voi să stăm mai mult de vorbă. Răbdarea ta m-a biruit. Iartă- 
mă. . ." 

Un frate, supărat fiind de cineva, s-a dus la un bătrân la chilie si i-a zis: "Părinte, un 
frate m-a necăjit si mă supără dracul, ca să-i răsplătesc si eu lui ". Zis-a lui bătrânul: 
"Ascultă-mă, fiule, si mergi la chilia ta si linisteste-te, rugându-te lui Dumnezeu cu 
dinadinsul pentru fratele cel ce te-a nedreptăţit, si degrabă te vei izbăvi de patimă". 
Deci a făcut fratele precum l-a sfătuit bătrânul. Si într-o săptămână a şters 
Dumnezeu iutimea de la dânsul, pentru nevointa la care s-a silit pe sine si pentru 
ascultarea pe care a arătat-o către bătrânul. (24-385) 

Despre mândrie 



155. Un elev s-a mutat de la o scoală la alta. După ore, colegii săi au rămas să joace 
baschet. El a vrut să joace împreună cu ei, dar, pentru că era mic de înălţime, nu l-au 
lăsat. Atunci s-a dus acasă, si-a luat mingea si s-a întors pe teren. Văzându-1 cât de 
bine aruncă la cos, colegii l-au rugat să vină să joace într-una din echipe. Din primele 
minute de joc, si-au dat seama că era cel mai bun de pe teren. 

- Să nu te superi că te-am ţinut pe marginea terenului, dar nu vroiam să ne strici jocul, 
i-a explicat un coleg. 

Ajuns acasă, băiatul i-a povestit tatălui său întâmplarea. Tatăl i-a spus: 

- Spune sincer, te-ai umflat în pene când si-au dat seama că eşti mai bun decât ei? 

- Nu, tată, nu aveam de ce. Dacă ar fi avut un profesor de sport la fel de bun ca cel de 
la scoală mea veche, ar fi fost si ei mai buni. Nu e mare lucru. 

- Dar te-ai supărat că nu te-au primit de la început? 

- M-am întristat puţin, dar m-am gândit că nu are rost să mă supăr. 

- Tine minte, întâmplarea de astăzi nu se va mai repeta: vei vedea că de acum ei te vor 
chema să joci cu ei. Dar un lucru se va repeta si peste ani de zile. Viata te urcă si te 
coboară: azi eşti căpitan de echipă, mâine eşti rezervă. Azi eşti director, mâine eşti 
şofer. Important este să nu te agăti cu disperare de nimic: ce vrea Dumnezeu, aia să 
fii. Si, indiferent de modul în care te tratează oamenii, tu acelaşi să fii. Că oamenii 
sunt schimbători: ba te scuipă, ba se pleacă în fata ta dacă au impresia că vor câştiga 



ceva prin asta. 

Un frate l-a întrebat pe un bătrân, zicând: "Care este lucrul străinului?". Răspuns-a 
lui bătrânul: "Eu am văzut odată pe un frate străin care a venit la noi în biserică în 
vremea slujbei. Iar după sfârsirea slujbei, a mers în trapeză si a şezut si el cu fraţii la 
masă să mănânce bucate. Iar unii din fraţi i-au zis: "Dar tu, frate, fiind străin, de ce 
faci îndrăzneală ca aceasta, de ai şezut fără blagoslovenie împreună cu noi la masă? 
Scoală-te de la masă si ieşi de aici afară!". Iar el, auzind aceasta, îndată s-a sculat 
de la masă si a ieşit afară. 

Iar alţi fraţi s-au scârbit pentru aceasta si, mergând, iar l-au chemat pe fratele cel 
străin înăuntru si i-au zis să sadă iar la masă. Atunci el îndată a intrat si a şezut la 
masă, precum i-au zis lui, nimic îndoindu-se sau măhnindu-se. Si după ce a mâncat 
bucate si s-a sculat de la masă, l-au întrebat pe el fraţii, zicând: "Spune-ne nouă, 
frate, ce gândeai în inima ta când te-au scos afară de la masă? Credeam că te vei 
scârbi foarte mult". Răspuns-a lor fratele, zicând: "Nu m-am scârbit, ci eu am pus în 
gândul meu să mă asemăn cu un câine care, când îl goneşte cineva afară, el iese, si 
când îl cheamă, iar vine". Acestea auzindu-le fraţii, foarte s-au folosit toţi de 
smerenia acelui frate străin" . (10-326) 

156. Un creştin a citit în Filocalie despre rugăciunea lui Iisus. I-a cerut binecuvântare 
duhovnicului său să se apuce de această rugăciune, si acesta i-a zis: 

- îti dau binecuvântare să spui în fiecare zi cel mult două ore, dar nu mai mult. Si să 
spui si cu gura, nu numai cu mintea. 

Observa că mintea i se linişteşte de la rugăciune si, citind că aceasta este cea mai 
scurtă cale pentru curăţirea sufletului de patimi, creştinul s-a apucat să spună mai 
mult, gândindu-se că va spori duhovniceste. Vreme de câteva săptămâni totul a fost 
bine. La serviciu era mult mai calm, acasă era mult mai blând si cu soţia si cu copiii. 
Dar a început să îl doară capul. Văzând că durerile nu îl părăsesc si că se simţea din ce 
în ce mai slăbit, omul s-a dus să vorbească din nou cu duhovnicul său. 

- Vezi unde te duce neascultarea? Puteai să stai cu dureri de cap până îti pierdeai 
minţile. De acum, vreme de o lună, să nu mai spui deloc rugăciunea lui Iisus. Aşteaptă 
să îti mai odihneşti mintea, că ai fortat-o prea tare. Crezi că dacă ai fi putut mai mult 
nu te-as fi lăsat? Ar fi fost bucuria mea de duhovnic să văd că am încă un ucenic care 
a sporit pe această cale. 

După o lună, creştinul a venit din nou la duhovnic: 

- Părinte, îmi e bine acum, nu îmi mai trebuie nici o rugăciune a lui Iisus. Stau 
cuminte în banca mea. 

- Nu, nu e bine asa. O iei de la început, cu grijă si cu ascultare. Vezi, cât ai stat departe 
de mine si ziceai rugăciunea de capul tău, în loc să urci, ai stat pe loc. Ba chiar ai 
coborât. Nevointa împotriva ascultării, asa cum ai făcut-o tu, nu are plată. Acum, că 
ti-ai împrospătat puterile, trebuie să fii tare, să porneşti din nou războiul împotriva 
vrăjmaşului diavol. 

Povestesc unii despre un bătrân oarecare că a petrecut şaptezeci de săptămâni 
mâncând o dată în săptămână. Deci, se ruga lui Dumnezeu pentru un cuvânt din 
Scriptură să i-l descopere si nu-i descoperea lui Dumnezeu. Astfel, a zis în sine: "Deşi 
am făcut atâta osteneală, încă nimic n-am câştigat. Voi merge de acum la un frate si-l 
voi întreba". Si dacă a închis chilia, vrând să plece, a fost trimis îngerul Domnului la 
dânsul, grăind: "Şaptezeci de săptămâni ai postit si nu s-a apropiat rugăciunea ta de 



Dumnezeu. Iar când te-ai smerit a ieşi la fratele tău, sunt trimis să-ti vestesc tie 
cuvântul". Si acestea spunându-i-le, aplecat de la dânsul. (28-337) 

157. Un părinte ţinea într-o biserică o icoană ciudată în care, sub o reprezentare 
neortodoxă a chipului Maicii Domnului, era scrisă o învăţătură eretică. Un ucenic de- 
al său, student la Teologie, i-a spus părintelui că astfel de imagini nu sunt icoane, sunt 
idoli. 

- Nu poate fi icoană o imagine eretică, a spus tânărul, supărat. Ar trebui să o scoateţi 
din biserică. 

Părintele era foarte obosit. Stătuse până la miezul nopţii la spovedanie, că se apropia 
praznicul Adormirii Maicii Domnului. In loc să îl întrebe pe tânăr ce anume i se pare 
eretic, părintele 1-a gonit, spunându-i: 

- Dacă te apuci să îmi spui mie ce icoane să tin în biserică, mai bine pleacă în altă 
parte. Nu cred că e cazul să îmi dai tu mie lecţii de teologie. 

- Bine, părinte, plec, dar să citiţi cartea asta, ca să vă convingeţi, a spus tânărul, 
plecând. 

Toată seara părintele a stat si a citit. Dându-si seama că a greşit, ar fi vrut să îsi ceară 

iertare, dar nu ştia cum să îl găsească pe tânăr. 

"O să vină duminică la biserică vreun coleg de-al lui si o să îi transmit că îl aştept din 

nou aici. Si o să îmi cer iertare - si-a spus părintele. Dar până atunci trebuie să mă duc 

să mă spovedesc. L-am mâhnit pe nedrept si am ţinut în biserică o imagine eretică", a 

spus părintele. 

A doua zi s-a dus si s-a spovedit. Duhovnicul său i-a dat chiar un canon greu pentru 

asta. Si i-a spus: 

- Cu sufletele creştinilor nu avem dreptul să ne jucăm. Nu suntem şefii lor, nu suntem 
stăpânii lor. Suntem slujitorii lor. Dacă îl cerţi pe vreunul mai slab de înger, care 
plecând de la tine se duce la secte, dai tu răspuns pentru el la Judecată? 
Duminică, tânărul a venit la părintele si i-a dat pomelnicul pentru Sfânta Liturghie ca 
si cum nu ar fi fost gonit. Mirat si bucuros, părintele si-a cerut iertare de la el. 

- Părinte, cât bine mi-ati făcut sfinţia voastră, puteam să mă supăr asa uşor? Nu o dată, 
de zece ori să mă goniţi, că eu tot nu plec de aici. 

Părintele a intrat în altar, gândindu-se: "O, dacă si-ar păstra tânărul acesta inima curată 
pe care o are. . . Ca preot, pe mulţi i-ar lua de mână si i-ar aduce la Hristos". 

Un bătrân oarecare avea un ucenic iscusit si foarte înţelept. Iar odată, mâniindu-se 
pe el, l-a gonit de la sine. Acela, fiind gonit si ieşind din ograda si chilia bătrânului 
său, şedea afară, răbdând bărbăteste. După aceea, ieşind bătrânul afară din chilie si 
văzându-l pe dânsul sezând si plângând, s-a umilit cu inima si s-a bucurat foarte de 
acesta, căci el socotea că dacă l-a gonit se va fi dus si de aceea nu mai avea nădejde 
să-l mai vadă vreodată, ştiind că fără nici o vină, cu mânia sa, l-a gonit si-i părea 
foarte rău de el. Iar dacă l-a văzut, de bucurie i s-a închinat până la pământ, zicând: 
"O, slugă bună si ucenice al lui Hristos, iată, smerenia si răbdarea ta au biruit 
mânia, iutimea si neputinţa mea! Mergi, frate, în chilie si de acum înainte tu să-mi fii 
mie bătrân si eu voi fi tie ucenic, de vreme ce tu cu smerenia si răbdarea ta ai întrecut 
bătrâneţile mele". (10-343) 

158. Un tânăr a venit la părintele Ioan să se spovedească. S-a întors după două 
săptămâni: 

- Părinte, ori sfaturile sfinţiei voastre nu sunt bune, ori dracii au pornit război crunt 
împotriva mea, ori m-a biruit duhul trândăviei. 

- De ce spui asta, frate? 



- Vin la biserică de doi ani de zile. M-am spovedit o singură dată, la început. Mi-am 
făcut o pravilă de rugăciune foarte serioasă: dimineaţa - două catisme din Psaltire, 
după-masa - Paraclisul Maicii Domnului, seara -Acatistul Preadulcelui Iisus. Făceam 
zilnic trei sute de metanii si ziceam aproape tot timpul rugăciunea lui Iisus. Nu ştiu 
câţi creştini se nevoiau ca mine si nici câţi erau râvnitori ca mine. Dar de când m-am 
spovedit la sfinţia voastră, abia termin cele trei catisme din Psaltire si abia fac o sută 
de metanii. Părinte, nu e bine, ce credeţi că se întâmplă cu mine? 

- E foarte bine ce se întâmplă cu tine, eşti pe drumul cel bun. 

- Cum, părinte, nu vedeţi de unde am plecat si unde am ajuns? 

- Nu, nu văd, eu văd doar că ai pus început bun. 

- Ce început bun, părinte, unde mai e nevointa mea? 

- Eu te-as întreba altceva: oare unde mai e mândria ta că nu mai e nimeni ca tine, că 
nu mai e nimeni atât de sfânt ca tine? 

- Părinte, nu ziceam că sunt sfânt... 

- Să ştii că ortodoxia nu e fariseism, cine face mai multe metanii e campion, cine zice 
mai multe catisme la Psaltire e mai sfânt. Sfinţii nu au strălucit numai prin sute de 
metanii, ci mai ales prin smerenie, prin dragoste de Dumnezeu. Nevointa nu este scop 
în sine, este mijloc. Cine face nevointa fără smerenie nu are plată. înainte te mândreai 
cu nevointa ta, si mândria îti dădea putere. Dar, după ce te-ai spovedit si ai primit 
canon, si nu mai făceai ce-ti trecea prin cap, ci ceea ce trebuia să faci, atunci puterile 
ti-au slăbit. 

De demult, un pustnic a ţinut un post foarte aspru, mândrindu-se. Cum a întrerupt 
postul, a văzut că diavolul mândriei a plecat de la el. Asa si tu: ce făceai de capul tău, 
fără binecuvântarea unui duhovnic, îti hrănea mândria. Cum ai primit canon, cum au 
început dracii să îti dea luptă. Abia acum începi să înţelegi cât de greu este războiul 
duhovnicesc. Nu te gândi că ai slăbit, gândeste-te cât de slăbit erai înainte, când te 
vedeai mai râvnitor si mai nevoitor decât alţii. 

Să ştii că mai mult Ii place lui Dumnezeu cel care face un canon mai mic smerindu-se 
decât cel care face canon mare pentru a-si hrăni iubirea de sine. Asta nu înseamnă că 
Biserica nu a avut mari nevoitori, ci doar că aceştia au pus la temelia ostenelii lor 
smerenia. Să dea Dumnezeu să mergi si tu pe acelaşi drum. Si nu numai că vei ajunge 
să faci aceleaşi nevointe ca înainte, ci poate vei face unele mai mari. Dar vor fi 
nevointe încununate de Dumnezeu, 
întelegându-si greşeala, tânărul îi spuse părintelui: 

- Da, părinte, asa este, nevointele îmi hrăneau iubirea de sine. Ştiu că sunt mândru, dar 
vreau să scap de mândrie. Cât mai repede. 

- Uşor, uşor, că nu e uşoară lupta cu această patimă. De multe ori nu ne dăm seama 
cum trebuie să luptăm împotriva mândriei. Dar un sfat este sigur: caută să dobândeşti 
smerenia. Smerenia goneşte mândria. 

- Si dacă nu reuşesc? 

- Nu poţi reuşi de capul tău. Dar, spovedindu-te des, Dumnezeu te va ajuta să reuşeşti. 

- Vă mulţumesc mult, părinte. Simt că mi s-a uşurat sufletul. Parcă mi s-ar fi luat o 
ceată de pe minte. 

Un frate a mers la muntele Feremului, la un oarecare bătrân mare cu viata si foarte 
iscusit cu fapte bune. Inchinându-se după obicei, l-a întrebat zicând: "Ce voi face, 
părinte, căci îmi piere sufletul?". Bătrânul a zis: "Pentru ce îti piere sufletul?". 
Fratele i-a răspuns: "Când eram în lume, în viata mirenească, foarte mult posteam, 
rugăciuni si privegheri făceam si multă râvnă sufletească, umilinţă si lacrimi aveam, 
iar dacă m-am lepădat de lume si m-am făcut călugăr, nici una din acele bunătăţi nu 



o văd în mine". 

Bătrânul i-a zis: "Să mă crezi, fiule, că acele bunătăţi pe care mi-ai spus că le făceai 
când erai mirean, toate pentru mândria si lauda oamenilor le făceai, căci aveai 
îndemnător spre ele pe cel ce în taină se lupta cu tine si acele fapte ale tale nu erau 
primite de Dumnezeu. Pentru aceea diavolul nu te băga în seamă, nici nu îti sta 
împotrivă cu război, ca să ia sporirea ta. Acum vede că ai ieşit ca la război asupra lui 
si pentru aceea si el se înarmează asupra ta. Mai plăcut si mai primit este lui 
Dumnezeu un psalm pe care îl vei citi acum cu smerenie, decât o mie de psalmi pe 
care-i citeai în viata mirenească cu mândrie ". 

Zis-a iarăşi fratele: "Eu, părinte, acum nici să postesc nu pot si toate lucrurile si 
faptele bune s-au luat de la mine ". Bătrânul i-a zis: "Frate, îti ajunge ce ai, rabdă cu 
mulţumire si te vei folosi". Iar el ţinea tot una, zicând: "Cu adevărat, părinte, pierdut 
este sufletul meu". Atunci bătrânul a început a-i zice lui asa: "Crede-mă, frate, că nu 
voiam să-ti zic cele ce ti-am zis, ca să nu-ti slăbească gândul, căci te văd foarte 
înşelat de vrăjmaşul diavol si eşti aruncat în trândăvie si în deznădăjduire; ci ascultă 
sfatul meu si lasă părerea pe care o ai că vietuiai si făceai bine când erai în viata 
mirenească, de vreme ce toate acele fapte ale tale din viata mirenească erau pentru 
mândrie, precum si a fariseului aceluia căruia pentru bunătăţile lui cele cu multă 
mândrie i se părea că este mai plăcut lui Dumnezeu decât toţi oamenii, si cu acea 
părere, a mândriei, si-a pierdut toate ostenelile. Iar tu acum, smerindu-te înaintea lui 
Dumnezeu si părându-ti-se că nu faci nici o faptă bună înaintea Lui, această 
smerenie, fiule, îti ajunge pentru mântuirea sufletului, ca si vameşul care nici o 
bunătate nu făcuse si cu o smerenie ca aceasta s-a îndreptat. Că mai plăcut lui 
Dumnezeu este omul păcătos si leneş, si cu inima înfrântă si smerită, decât cel ce 
face multe bunătăţi si se înaltă în gândul său, socotindu-se că mai plăcut este 
înaintea lui Dumnezeu ". 

Acestea auzind fratele, a luat mare folosinţă si multă mângâiere sufletului său si s-a 
închinat bătrânului până la pământ, zicând: "Să ştii, părinte, că astăzi mi-ai mântuit 
sufletul". Si asa s-a dus, mulţumind lui Dumnezeu. (22-276) 

159. Un preot de tară a construit în satul său o biserică mare, pentru că cea veche era 
foarte mică si nu încăpeau în ea decât putini credincioşi. Intre timp, părintele intrase la 
doctorat si îsi împărţea timpul între slujbe, studiu si supravegherea lucrărilor de 
construcţie. Când biserica din sat a fost gata, episcopul i-a propus să se ocupe de 
zidirea unei biserici în oraş, foarte aproape de catedrală. Fiind un bun gospodar, 
preotul a primit această propunere. Datorită priceperii sale si hărniciei lucrătorilor, în 
mai puţin de un an a doua biserică a fost ridicată. Asa cum era de aşteptat, preotul a 
fost mutat de episcop la oraş, ca preot paroh al noii biserici despre a cărei frumuseţe 
se dusese vestea. 

Fiind aşezată în centrul oraşului, noua biserică era plină de credincioşi. Mulţi erau 
atraşi de predicile părintelui, care avea o cultură vastă. Dar, de când îsi luase 
doctoratul, în inima acestuia se înfiripase mândria. Când veneau la el credincioşi din 
vechea sa parohie, nu le dădea atenţie. I se părea că este prea deştept pentru a sta de 
vorbă cu ei si că nu avea de ce să îsi risipească vremea cu discuţii banale. 
La un moment dat, la biserică a venit însuşi Hristos în chipul unui ţăran. 

- Ce vrei, omule? Vrei nişte bani? 1-a întrebat părintele, grăbit, băgând mâna în 
buzunar. 

- Nu, părinte, nu vreau bani. Vreau să stau de vorbă cu dumneavoastră. 

- Sunt ocupat, nu am timp astăzi, răspunse părintele. 

- Vă rog mult, părinte, am venit de departe. 



- Stai si aşteaptă. Poate că până la urmă o să îmi găsesc cinci minute si pentru tine. 
Hristos a rămas să aştepte. Timpul trecea, dar părintele se ocupa numai de alţii. A 
venit primarul, a stat cu el. A venit un colonel, a stat cu el. A venit un doctor, a stat si 
cu acesta. La ţăran nici nu se uita. Până la urmă a venit un taxi si o femeie fardată 
strident 1-a luat pe părinte să-i facă sfeştanie. Părintele a plecat, prefâcându-se că nu îl 
vede pe Cel care arăta ca un ţăran. 

Rămas în biserică numai cu paracliserul, Hristos i-a spus: 

- Să îi zici preotului că pentru râvna lui de a ridica biserici, o să îi dau multă slavă pe 
lumea aceasta. O să aibă tot ce îsi doreşte. Pentru cunoaşterea pe care a dobândit-o în 
studiile lui înalte va fi lăudat si de credincioşi si de necredincioşi. Dar pentru că nu a 
vrut să stea de vorbă cu Mine aici, nu va ajunge în împărăţia Mea. 

Si, zicând acestea, s-a făcut nevăzut. 

Un chinoviarh avea mare slavă de la oameni si era părinte peste două sute de 
călugări. La chinovia acestora a venit Hristos în chipul unui bătrân sărac, cunoscut 
lui mai înainte, si-l ruga pe portar să spună părintelui că este cutare frate. Iar 
portarul, abia înduplecându-se, a intrat să-l vestească, dar l-a aflat pe părintele 
vorbind cu oarecari străini si, aşteptând puţin, i-a spus despre acel bătrân sărac. 
Chinoviarhul i-a răspuns cu mânie, zicând: "Nu vezi că vorbesc cu oamenii? Lasă- 
mă acum!". Si, sfiindu-se, portarul s-a dat în lături si, întorcându-se, a spus celui ce 
se părea că este bătrân sărac cuvântul proiestosului. 

Iar Domnul cel îndelung răbdător a petrecut sezând la poartă. Si pe la al cincilea 
ceas a venit la chinovie un bogat, pe care degrabă ascultându-l portarul, i-a deschis 
si a vestit chinoviarhului despre el. Iar el, ieşind, cu osârdie l-a întâmpinat la usă. Si 
văzându-l pe el, Cel bogat întru milă Dumnezeu, Care venise în chip de bătrân sărac, 
îl ruga, zicând: "Voiesc să vorbesc cu tine, părinte!". Iar el, de nici un răspuns 
învrednicindu-l, a intrat împreună cu bogatul, sârguindu-se să-i gătească masă. După 
ce a prânzit bogatul, l-a petrecut părintele până la usă si s-a întors înapoi, fiind robit 
de multele griji, si a uitat rugăciunea bătrânului sărac si fără de răutate. 
Făcându-se seară, după ce nimeni nu l-a chemat pe acel blagoslovit sărac, 
apropiindu-Se iarăşi de portar i-a poruncit să spună acestea proiestosului: "De 
vreme ce voiesti slava oamenilor, Eu pentru osteneala ta cea de mai înainte si multele 
tale nevointe îti voi trimite vizitatori din cele patru părţi ale lumii. Dar din bunătăţile 
împărăţiei Mele nu vei gusta ". Si din acele cuvinte s-a cunoscut Săracul Cel 
Atottiitor (11-361) 

160. O femeie care fusese prostituată s-a hotărât să trăiască pentru Dumnezeu. A 

început să vină la biserică si, deşi ea se gândea să se călugărească, un credincios a 

cerut-o de nevastă. 

Femeia s-a sfătuit cu preotul, care i-a spus că, dacă bărbatul nu se scârbeşte de 

trecutul ei, îi va cununa. 

Deşi a rămas şocat când a auzit care era trecutul femeii cu care vroia să se unească în 

fata lui Dumnezeu, bărbatul a acceptat situaţia. Cei doi s-au căsătorit si nu după multă 

vreme femeia a rămas însărcinată. A primit pruncul ca pe un dar de la Dumnezeu, 

pentru că făcuse multe avorturi si îi era teamă că nu va mai putea fi mamă. 

A născut o fată căreia i-au pus numele de Teodora, care înseamnă chiar "darul lui 

Dumnezeu". Femeia a făcut tot ce i-a stat în putinţă pentru a-i da o educaţie ideală. 

întrucât soţul ei avea un salariu destul de mare, ea stătea acasă si se ocupa de fată si 

de gospodărie. 

Fata era cuminte, nu le făcea nici un fel de probleme. învăţătoarea si mai târziu 



diriginta ei aveau numai cuvinte de laudă la adresa ei. în fiecare an lua premiul întâi. 

Nu mergea la petreceri, nu se uita deloc la televizor, ci tot timpul stătea si citea sau 

învăţa pentru scoală. îsi dorea să urmeze avocatura. 

Singura nemulţumire a mamei era că fata nu vroia să vină la duhovnicul ei, care avea 

biserica în alt cartier, ci se spovedea numai la un duhovnic care nu se prea pricepea să 

conducă suflete. Din cauza unor poveţe nepotrivite, unii ucenici ai săi se îndepărtaseră 

chiar de Biserică. Dar mama se gândea că, din moment ce fata îsi păstra fecioria si nu 

se gândea la distracţii, avea tot timpul să îsi găsească un alt duhovnic. 

Dar, chiar după împlinirea vârstei de optsprezece ani, înainte să dea la facultate, fata a 

fost lovită de o maşină si a murit. 

Părinţii au suferit foarte mult, dar se mângâiau cu gândul că fata lor a ajuns în 

împărăţia Cerurilor. 

înainte de a săvârşi însă parastasul de patruzeci de zile pentru fată, cu lacrimi în ochi 

duhovnicul fetei le-a spus părinţilor: 

- Vai mie, nevrednicului. Că am visat-o pe fată chinuindu-se în focul iadului, si am zis 

către Dumnezeu: "Unde este dreptatea Ta, Doamne? Nu era fata aceasta fecioară? Nu 

se păzea ea curată, si nu dispreţuia poftele trupeşti? înseamnă că toţi oamenii se vor 

duce în iad. Si atunci pentru ce Te-ai mai răstignit? Pentru ce ne mai ceri să ne luptăm 

cu păcatul, dacă tot în chinurile iadului vom ajunge?". E primul vis de felul acesta pe 

care îl am, deşi sunt bătrân, continuă preotul. Si am auzit o voce care mi-a zis: "Dar 

smerenia de ce nu ai învătat-o, părinte? Oare ai citit undeva că fecioria este de ajuns 

pentru mântuire? Nu, că orice virtute îmbibată de mândrie îsi pierde plata. Mama 

fetei, de teamă ca fiica să nu o ia pe drumul păcatului, a încercat să o păzească de 

curvie, si a reuşit. Ar fi trebuit să o înveţe si să fie smerită, dar nu a făcut-o. Tu însă, 

ca duhovnic, de ce nu ai avut grijă să o povătuiesti cum trebuie? Că dacă ai fî învătat- 

o să fie smerită, atunci ar fi dobândit sfinţenia, si acum s-ar fi desfătat în împărăţia 

Cerurilor...". Si, după ce am auzit aceste cuvinte, m-am trezit din somn. Vai mie, că nu 

am avut grijă de ea, că îmi era de ajuns că si-a păstrat fecioria. Vai mie, că îmi e teamă 

că voi fi osândit de Dumnezeu pentru că am pierdut un suflet. Să ne rugăm cât de mult 

putem pentru ea, si eu si voi, spuse preotul mâhnit. Si începu slujba. 

De atunci si până la sfârşitul vieţii sale părintele s-a rugat mult pentru sufletul fetei si 

pentru sufletele tuturor ucenicilor cărora nu le dăduse călăuzirea potrivită. 

Un sihastru oarecare trăia în pustie si avea un frate mirean la tară, într-un sat. Iar 
după câtăva vreme a murit fratele lui, si i-a rămas un copilaş de trei ani. Iar 
sihastrul, auzind de moartea fratelui său, a mers acolo, a luat pruncul si l-a dus cu 
sine în pustie la chilia lui, hrănindu-l cufinice si cu alte verdeţuri din pustie. Si n-a 
văzut copilul nici un om, decât pe bătrânul sihastru care îl hrănea - de când l-a dus 
în pustie - nici muieri, nici sat, nici pâine n-a mâncat, nici n-a ştiut ce este si cum este 
viata lumii acesteia. Totdeauna era în pustie cu bătrânul, postind, rugându-se si 
lăudând pe Dumnezeu. Si asa a petrecut optsprezece ani si a murit apoi copilul. 
Iar după îngroparea lui, a început sihastrul a se ruga lui Dumnezeu ca să-i descopere 
lui pentru acel copil, în care ceată de sfinţi este pus? Si i-a arătat Dumnezeu, căci 
după multă rugăciune cu osârdie ce a făcut, a adormit si a văzut în vis un loc 
întunecat si plin de toată scârba si în mijlocul acelui loc era copilul aruncat, zăcând 
în mare scârbă si supărare nespusă. Aceasta văzând bătrânul, s-a mirat si a început a 
grăi către Dumnezeu, zicând: "Doamne, ce este nedreptatea aceasta? Au doară nu 
era curat acest copil de toate spurcăciunile trupeşti si necurătiile lumeşti? El, care în 
toate zilele si nopţile Te preamărea si Te lăuda pe Tine, postea, priveghea si se 
ostenea si cu nici un păcat lumesc nu era atins! Dar acum ce este aceasta, de-l văd la 



acel loc de scârbă pedepsit? Iar noi, care suntem născuţi, crescuţi si îmbătrâniţi în 
păcate, ce nădejde de mântuire o să avem? O, amar si vai mie!". Acestea si mai multe 
cu plângere si cu tânguire grăindu-le bătrânul, a stat înaintea lui îngerul Domnului si 
a zis: "Ce plângi asa, bătrâne, si te tânguiesti pentru acel copil care cu adevărat de 
păcatele cele trupeşti si lumeşti neatins a fost si l-ai învăţat a posti, a priveghea si a 
se ruga. Dar smerenia, adică a se smeri, pentru ce nu l-ai învăţat? Că avea mândrie 
mare si înălţare în inima sa, socotindu-se pe sine pentru curăţenia si viata lui cea 
neatinsă de lume că este om mare si sfânt, mai vârtos decât toţi cei din lume si cu 
acea gândire înaltă în inimă a si murit. Deci să cunoşti că nu este nedreptate la 
Dumnezeu, căci tot cel ce se înaltă pe sine cu gândul său, necurat este înaintea lui 
Dumnezeu, precum zice proorocul". 

Acestea zicând lui îngerul, s-a făcut nevăzut. Iar bătrânul si-a venit în fire si în 
cunoştinţă si a tot plâns neîncetat pentru pieirea copilului, până la sfârşitul vieţii 
sale. (16-327) 

161. Un duhovnic a auzit că soţul unei femei se roagă foarte mult si a cerut să 
vorbească cu el. 

- Cum e, chiar asa cum spune soţia dumneavoastră, vă rugaţi chiar tot timpul? De 
mult voiam să stăm de vorbă. 

- Prea târziu. înainte mă rugam si câteva ore în fiecare zi. Dar acum, de când a născut 
soţia, si cel mic plânge des, e cam gălăgie în casă. Mă cam enervez. E, de fapt mă 
enervez tare, uneori îmi pare rău că am făcut copilul, căci mă împiedică la rugăciune. 
Părintele i-a spus: 

- înseamnă că drumul pe care mergi e greşit. Degeaba te laudă soţia. Cine e sporit în 
viata duhovnicească nu se enervează din astfel de motive. Si eu am copii - cinci copii, 
dar, chiar dacă mă deranjează uneori la rugăciune, asta nu îmi stârneşte mânia. Copiii 
sunt copii. Când rugăciunea ta îti va aduce linişte în suflet, abia atunci să ştii că eşti pe 
drumul cel bun. Până atunci, să ştii că baţi pasul pe loc. 

Un călugăr a fost lăudat de fraţi către avva Antonie. Iar el, când a mers la dânsul, l-a 
ispitit de suferă necinstea. Si, aflându-l că nu suferă, i-a zis lui: "Eşti asemenea unui 
oraş care pe dinainte este împodobit, iar pe dinapoi este jefuit de tâlhari". (17-10) 

162. Doi studenţi la Teologie au venit la un duhovnic iscusit împreună cu un prieten 
de-al lor. Primul i-a zis părintelui: 

- Eu în fiecare sâmbătă seara mă duc prin cămin si îi mustru pe cei care dau petreceri. 

- înainte să te sfinţeşti pe tine, te grăbeşti să îi sfinţeşti pe alţii, a răspuns preotul. 
Al doilea a zis: 

- Eu învăţ în fiecare zi citate din Sfinţii Părinţi, ca să mă pot contrazice cu sectanţii. 

- Si asta în loc să citeşti cărţi care te-ar folosi duhovniceste, cărţi care te-ar ajuta în 
războiul împotriva patimilor si contra duhurilor întunericului. Sfinţii Părinţi mai întâi 
îsi curăţau sufletele si abia apoi se duceau să se lupte cu ereticii. 

Deşi îsi dăduse seama că părintele nu aproba spusele prietenilor săi, al treilea a spus: 

- Eu nu joc nici baschet, nici fotbal, nici volei. Dispreţuiesc sportul. 

- Dar seara la rugăciune, faci metanii sau închinăciuni? 

- Nu, că mă doare spatele. Sunt o fire mai bolnăvicioasă. 

- Dacă ai face putină mişcare, nu ar fi deloc rău. Rău este să mergi la discotecă, unde 
duhneşte a curvie. Dar sportul îti menţine sănătatea si îti este de folos si la minte. 
Proverbul "minte sănătoasă în trup sănătos" nu a fost spus degeaba. Nu îti zic să mergi 
la înot, că pe ştranduri sunt destule ispite, si nu e lipsă de fete frumoase. Dar măcar 
dacă ai ieşi să alergi prin parc, tot ti-ar prinde bine. Dacă ai fi mai sporit în viata 



duhovnicească, te-as mai înţelege. Sau dacă tot timpul tău ar fi ocupat cu lucruri de 
folos, si asa ar fi bine. Pentru că eşti însă la începutul vieţii duhovniceşti, nu dispretui 
ce este al începutului. Ca să nu urci prea repede si să cazi. 

Tinerii erau nemulţumiţi de cuvintele părintelui. Dar ştiau că părintele e un duhovnic 
foarte bun. Asa că l-au rugat pe părinte să le fie călăuză; l-au rugat să îi primească ca 
ucenici. Si, în timp, au înţeles de ce părintele se purtase asa. 

Au mers odinioară trei fraţi la Schit, la un bătrân sfânt, si a zis unul: "Am învăţat, 
părinte, Vechiul Testament de rost". Si i-a răspuns bătrânul: "Ai umplut văzduhul de 
cuvinte". Al doilea a zis: "Eu mi-am si scris Testamentul Vechi si cel Nou". Si i-a zis 
bătrânul: "Tu ai umplut ferestrele de hârtii ". Iar cel de al treilea a zis: "Mie mi-au 
crescut buruieni pe vatra focului". Si i-a zis bătrânul: "Tu ai gonit iubirea de străini 
de la tine". (26-427) 

163. Doi ucenici ai unui părinte s-au căsătorit cu două surori. Unul dintre ei s-a 
hotărât să trăiască în curăţie cu soţia sa, adică să trăiască în feciorie. Deşi duhovnicul 
nu îi dăduse binecuvântare pentru asa ceva, el îsi convinsese soţia să ducă această 
nevointă. 

- De ce te-ai mai căsătorit? 1-a întrebat celălalt. 

- Pentru că nu vroiam la mănăstire. 

- Dar dacă părintele nu te lasă, înseamnă că nu eşti pregătit pentru asa ceva. 

- Părintele nu înţelege râvna mea pentru Dumnezeu. 

- Ba o înţelege, dar ştie el ce ştie. . . Nu oricine poate duce o astfel de înfrânare. 

- Fără să ştie el, am început si să tin post negru vinerea. 

- Ai grijă, că nu o să rezişti mult fără să te biruie diavolul. 

După ceva timp, cel care se lăuda cu nevointă lui i-a mărturisit celuilalt: 

- Soţia mea e gravidă în luna a doua. într-o noapte, chiar în Săptămâna Patimilor, m-a 
biruit ispita si m-am culcat cu ea. A rămas însărcinată chiar atunci. Si mie îmi e foarte 
greu, că o doresc foarte tare, dar părintele mi-a spus că nu e bine să facem dragoste în 
perioada de sarcină Dar pofta mă sufocă, efectiv. Si devin din ce în ce mai nervos. Am 
început să mănânc numai ca să îmi treacă nervii. 

- Cum, tu care posteai atât, cum ai ajuns aici? 

- Părintele ştia mai bine, nu eram în stare să trăiesc în feciorie cu soţia mea. Dar eu mă 
hrăneam cu gândurile de slavă deşartă, mi se părea că sunt un mare ascet. Si slava 
deşartă îmi uşura nevointă. Dar acum, am ajuns ca un animal. Sunt zile în care nu mă 
gândesc decât să mănânc sau să mă culc cu soţia. Tu nu erai la fel când era gravidă 
soţia ta? 

- Nu, faptul că eram învăţaţi să ţinem posturile nu numai de mâncare, ci si de 
împreunare trupească, ne-a ajutat. A fost ca un exerciţiu pregătitor. Asa că nu ne-a fost 
foarte greu. . . 

Erau doi fraţi mireni în Constantinopol, foarte evlaviosi si care posteau mult. Deci 
unul venind la Rait, s-a lepădat de toate si s-a făcut monah. După câtăva vreme a 
venit si fratele lui cel mirean în Rait, ca să-l vadă. Si zăbovind la dânsul, l-a văzut pe 
fratele său, monahul, mâncând la al nouălea ceas. Si smintindu-se i-a zis: "Când erai 
mirean, nu mâneai înainte de a apune soarele". Atunci i-a zis lui monahul: "Cu 
adevărat, frate, când eram în lume, mă hrăneam din urechile mele, căci slava deşartă 
si lauda oamenilor mult mă hrăneau si-mi uşurau osteneala nevointei ". (2-446) 

Despre hoţie 



164. După ce părinţii lor au murit într-un accident de maşină, doi fraţi s-au apucat să 
împartă moştenirea care le rămăsese. Unul dintre ei, mai lacom, a ascuns bijuteriile 
mamei sale, pentru a nu fi nevoit să le împartă cu fratele său. După câtăva vreme, s-a 
dus să le vândă la târg. La un moment dat, 1-a lăsat pe cumnatul său să aibă grijă de 
bijuterii si a plecat să cumpere ceva de mâncare. Tocmai atunci fratele său a venit la 
târg. Văzând bijuteriile, si-a dat seama că fratele său îl înşelase. L-a întrebat pe cel 
care vindea care este preţul bijuteriilor. Acesta nu ştia că prietenul său furase 
bijuteriile. I-a spus clientului său preţul de vânzare. Aflându-1, acesta a spus doar atât: 

- Spune-i cumnatului tău că valorează mult mai mult. Nu trebuie să se grăbească să le 
vândă la un preţ atât de mic. Mai bine să mai aştepte, că o să ia mai mulţi bani pe ele. 
Când bărbatul s-a întors, cumnatul a spus: 

- Să nu ne grăbim să vindem bijuteriile. Putem lua o sumă mult mai mare pe ele. 
Trebuie doar să avem răbdare. 

- De unde ştii? Cine ti-a zis? 

- A trecut fratele tău pe aici. Are dreptate, nu are rost să ne grăbim, poate găsim clienţi 
mai serioşi. 

- Altceva nu ti-a mai spus? 

- Nu, mi-a urat să fac vânzare bună si a plecat. Se grăbea. 
Fratele cel lacom a căzut pe gânduri. 

- Nu mai vindem nimic astăzi, plecăm acasă. 

Fratele s-a dus acasă, mâhnit si plin de remuscări. A luat bijuteriile si le-a trimis 
printr-un curier fratelui său. Dar acesta nu a vrut să le primească. L-a sunat la telefon 
si i-a spus: 

- Le-ai vrut tu, atunci păstrează-le. Eu nu am nevoie de ele. Si stai liniştit, că nu sunt 
supărat pe tine. Poate că aveai într-adevăr nevoie de bani. Dar, dacă îmi cereai, te-as fi 
putut ajuta eu, nu era nevoie să mă nedreptăţeşti. 

- Dacă nu le primeşti, le arunc pe geam, să le ia primul trecător. 

- Nu. Imparte-le în două părţi, vinde partea mea si pune-o la biserică în cutia săracilor. 
Asa o să fie si pomană pentru părinţii noştri. 

Impresionat de purtarea fratelui său, care avea o stare materială mai precară, hoţul a 
vrut să îsi repare greşeala. A vândut toate bijuteriile si a pus toţi banii la biserică, în 
cutia săracilor. 

Au zis unii pentru avva Ghelasie că avea o carte în membrane [pergamente] al cărei 
preţ era de optsprezece bani. Si era scrisă într-însa toată Scriptura cea veche si cea 
nouă si se afla pusă în biserică, ca oricare din fraţi va voi să o citească. Si venind un 
frate străin, cum a văzut-o pe ea, a poftit o si, furând-o, a ieşit. Iar bătrânul nu a 
alergat după dânsul ca să-l prindă, măcar că a priceput. Deci, mergând acela în 
cetate, căuta să o vândă si găsind pe cel ce voia să o cumpere cerea preţul de 
şaisprezece bani. Iar cel ce vrea să o cumpere, îi zicea lui: "Dă-mi-o să o cerc si îti 
voi da preţul ei". Deci a dat-o lui. Iar el, luând-o, a dus-o la avva Ghelasie, să o 
cerce, spunându-i suma preţului cerut de cel ce o vindea. Si i-a zis bătrânul: 
"Cumpăr-o, că este bună si face preţul care l-ai spus!". Si venind omul, a spus celui 
ce o vindea, altele si nu cele ce a zis bătrânul, zicând: "Iată am arătat-o lui avva 
Ghelasie si mi-a zis că este scumpă si nu face preţul care l-ai zis". Acela auzind, i-a 
zis lui: "Nimic altceva nu ti-a zis bătrânul?". Zis-a lui: "Nu!". Atunci a zis: "Nu mai 
voiesc să o vând". 

Si umilindu-se, a venit la bătrânul, pocăindu-se si rugăndu-l pe el să o primească. Iar 
bătrânul nu voia să o ia. Atunci i-a zis lui fratele: "De nu o vei lua, nu am odihnă". 



Zis-a lui bătrânul: "Dacă nu te odihneşti, iată o primesc". Si a rămas fratele acela 
acolo, până la sfârşitul lui, fiindcă s-a folosit de lucrarea bătrânului. (1-45) 

165. într-un autobuz, un hot de buzunare a băgat mâna în geanta unei femei si i-a scos 
portofelul. Simţind ceva, femeia s-a uitat în geantă si si-a dat seama că fusese jefuită. 
Fără să îsi dea seama cine e hoţul, s-a închinat si s-a rugat ca Dumnezeu să îl ierte pe 
hot. Dar acesta, văzând-o că se închină, s-a speriat, pentru că a crezut că femeia îl 
blestemase. Si, pentru că îi era frică de blesteme, a încercat să îi pună portofelul la loc. 
De data aceasta femeia 1-a simţit. Fără să facă scandal, 1-a întrebat: 

- De ce furi? 

- De foame. 

Scoţând o parte din banii pe care îi avea în portofel, femeia i-a dat tânărului, 
sfătuindu-1 să caute ceva de muncă. 

Un bătrân se ducea să-si vândă cosnitele. Dar diavolul, întămpinăndu-l, i le-a răpit si 
le-a făcut nevăzute. Atunci bătrânul, întorcăndu-se la rugăciune, zicea: "Dumnezeule, 
multumescu-Ti Tie că m-ai izbăvit de osteneală!". Si nesuferind diavolul mulţumirea 
bătrânului, a strigat zicând: "Iată-ti cosnitele, bătrâne! ". Iar bătrânul, luându-le, le-a 
vândut. (32-418) 

166. Un om foarte bogat se hotărâse să dea în fiecare lună o parte din câştigul său 
săracilor. O rugase pe soţia sa să împartă banii pe la familiile sărace din parohia în 
care trăiau. Dar, la un moment dat, soţia sa s-a gândit că ar fi mai bine să îl ajute cu 
bani pe fratele ei mai mare, care avea de plătit rate la bancă pentru noua sa maşină. Si, 
pe ascuns, a început să îi dea bani în fiecare lună. Dar, din acel moment, fratele ei a 
început să sărăcească. La serviciu l-au mutat într-un post secundar si i-au micşorat 
salariul. Când s-a dus să se spovedească, femeia i-a spus părintelui că luase din banii 
pe care trebuia să îi dea la săraci pentru a-si ajuta fratele: 

- Dar, cu cât iau mai mult, cu atât fratelui meu este mai greu. 
Părintele i-a spus: 

- Nu faci bine ce faci. Nu îti dai seama că, luând de la săraci, furi de la Hristos? Să 
faci altfel. Să îl rogi de-acum să te ajute el cu bani, în fiecare lună. Până acoperi 
paguba pe care le-ai fâcut-o săracilor. 

Femeia a făcut asa. La început, fratele ei nu s-a învoit să îi dea bani. Dar, la 
insistentele ei, a acceptat. Imediat după aceea a fost numit din nou în postul pe care îl 
avusese iniţial. După ce i-a dat surorii sale suma cuvenită, ea 1-a întrebat: 

- Mai ai nevoie să te ajut cu bani? 

- Nu, si chiar dacă as avea, nu mai iau din banii pentru săraci. Cum am luat, toate 
necazurile s-au abătut asupra mea. De acum voi contribui si eu la banii pe care îi daţi 
voi celor necăjiţi. Căci de când am început să dau la săraci, mult mai bine mi-a fost... 

Era un monah care avea un frate mirean sărac si orice lucra monahul îi da lui, si cu 
cât îi da, cu atât mai mult sărăcea cel ce lua. Iar monahul, mergând, a vestit unui 
bătrân lucrul acesta. Bătrânul i-a zis: "De vrei să mă asculţi, să nu-i mai dai, ci zi-i: 
"Frate, când aveam, îti dădeam tie. Deci si tu, ceea ce poţi, din cele ce lucrezi, adu- 
mi mie!". Si orice va aduce, ia de la dânsul! Si unde ştii străin, sau bătrân sărac, da- 
le si roagă-i să facă rugăciune pentru dânsul!". 

Iar fratele, mergând, a făcut asa. Si venind mireanul, i-a grăit lui după cuvântul 
bătrânului si auzind acela s-a scârbit. Insă în ziua dintâi, luând din osteneala lui 
câteva verdeţuri, le-a adus monahului. Acela, luându-le, le-a dat bătrânilor si i-a 
rugat să se roage pentru acela. Apoi mireanul, blagoslovindu-se, s-a întors la casa 



sa. După puţin timp, iarăşi a venit la monah si i-a adus verdeţuri si trei pâini. Si 
luându-le pe acestea monahul, a făcut ca si mai înainte si, blagoslovindu-se mireanul 
de bătrâni, s-a dus. Apoi a venit a treia oară si i-a adus multe bunătăţi, vin si peste. Si 
văzând monahul, s-a minunat si i-a chemat pe săraci si i-a odihnit. Apoi i-a zis 
mireanului: "Nu cumva ai trebuinţă de putină pâine?". Iar el a răspuns: "Nu! Când 
luam de la tine ceva, ca focul intra în casa mea si mistuia si lucrul cel mai mic pe 
care îl aveam. Iar de când nu mai iau de la tine, mă blagosloveşte Dumnezeu ". 
Deci mergând fratele, a vestit bătrânului toate cele ce s-au întâmplat. Si i-a zis lui 
bătrânul: "Au nu ştii că lucrul monahului este foc si oriunde intră arde? Insă aceasta 
îi este mai de folos lui. Să facă milostenie din osteneala sa si să ia rugăciune de la 
sfinţi, si asa se blagosloveşte ". (23-3 76) 

Despre erezie 



167. Dintr-o bolnăvicioasă dragoste fată de eretici, un episcop a poruncit ca în 
episcopia sa preoţii ortodocşi să îi împărtăşească si pe eretici. "Decât să se 
împărtăşească cu tainele lor, mai bine să se împărtăşească cu ale noastre, că sunt mai 
bune. Poate că Hristos îi va mântui si pe ei - spunea. Decât să îi respingem, mai bine 
să îi primim cu dragoste. Că poate, încet-încet, vor renunţa la greşelile lor." 
La catedrala episcopiei slujea din când în când un preot de mir, profesor la o facultate 
de teologie. înainte de a împărtăşi oamenii, acesta îi întreba dacă sunt creştini 
ortodocşi. Pe eretici nu vroia să îi împărtăşească. La o liturghie, când episcopul era în 
altar, preotul a refuzat să împărtăşească un grup de eretici. 
Episcopul i-a poruncit să le dea Sfintele Taine, dar el a refuzat. 

- Dacă nu faci ascultare, te voi caterisi, a spus episcopul. 

- Ascultarea de episcop nu e mai importantă decât cea de Sfinţii Părinţi. Nu îi 
împărtăşesc. 

- Atunci te caterisesc, a spus episcopul. 

- Mai bine caterisit decât sub osânda Sfinţilor Părinţi, spuse preotul. 

Episcopul era hotărât să îl caterisească pentru neascultare. Dar, înainte de a apuca să îl 
caterisească, a fost chemat la sinod. La sinod, printre alte probleme, s-a discutat si 
subiectul împărtăşirii ereticilor. Si s-a hotărât că nici un preot sau ierarh ortodox nu 
are voie să le dea Sfintele Taine. 
Când s-a întors la episcopia sa, ierarhul 1-a chemat la el pe preotul nesupus: 

- Am înţeles că greşeam, nu ştiam că greşesc. Credeam că e un semn de dragoste să îi 
împărtăşeşti. Dar nu este asa. Ii mulţumesc lui Dumnezeu că nu am apucat să te 
caterisesc. îl rog pe Dumnezeu să mă ierte că am greşit. Fără Sfinţii Părinţi, Ortodoxia 
nu mai e ortodoxie. Devine o formă de protestantism. . . 

Se spunea pentru avva Ghelasie, nu numai de ucenicii lui, ci si de alţii mulţi care 
adesea se duceau la dânsul, cum că în vremea Soborului celui a toată lumea din 
Calcedon, Teodosie, care a început în Palestina dezbinarea lui Dioscor, alergând 
înaintea episcopilor celor ce vroiau să se întoarcă la ale lor biserici - căci si acela 
era în Tarigrad, fiind gonit de la patria sa, ca cel ce se bucura pururea de tulburări - 
a mers până la avva Ghelasie, la mănăstirea lui, spunându-i că Soborul cel din 
Calcedon a întărit dogma lui Nestorie, cu aceasta socotind să răpească pe sfântul 
întru ajutorul viclenirii si dezbinării sale. 

Iar acela, din aşezarea omului aceluia si din priceperea ce avea de la Dumnezeu, a 
cunoscut vicleşugul socotelii lui si nu numai că n-afost răpit cu depărtarea lui de la 
dreapta credinţă, ca cei de atunci mai toţi, ci precum se cade l-a ocărât si l-a gonit. 



Că aducând la mijloc un copil pe care îl înviase din morţi, zicea cu un chip cinstit si 
cu bună rânduială: "De voiesti a grăi pentru credinţă, ai pe acest prunc, care aude 
cele zise de tine, si-ti va da răspuns, că eu nu am vreme să ascult cele ce se grăiesc de 
tine". 

Rusinându-se dar [ereticul] dintr-acestea si mergând la Sfânta Cetate, răpeşte tot 
cinul călugăresc, cu chip de râvnă dumnezeiască; răpeşte încă si pe împărăteasa, 
fiind ea atunci acolo; si asa aflând ajutor, apucă cu de-a sila scaunul Ierusalimului, 
mai întâi cu ucideri, apucându-l pe acesta si alte fărădelegi si nedreptăţi făcând, care 
si până acum mulţi le pomenesc. Atunci dar dacă l-au apucat si pofta si-a dobândit, 
apucând mai înainte si scaunele episcopilor, nevenind aceia încă, aduce si pe avva 
Ghelasie si porunceşte lui cu îngrozire si cu străşnicie să intre în altar. Iar după ce a 
intrat, îi zice: "Anatematiseste pe Iuvenalie". Iar el, nesperiindu-se nicicăt de puţin, i- 
a zis: "Eu pe alt episcop al Ierusalimului nu ştiu, decât pe Iuvenalie". 
Infricosăndu-se de aceea, Teodosie, ca să nu se asemene si alţii la râvna lui cea cu 
dreaptă credinţă, porunceşte să-l scoată curând din biserică. Apucându-l deci, cei ce 
erau de dezbinarea lui si strângând lemne împrejur spre a-l arde pe el, îl îngrozeau. 
Dar văzând că nici asa nu se pleacă, nici se teme nicidecum, ci mai vârtos aceia s-au 
temut de scularea norodului, ca să nu fie asupra lor, pentru că era vestit si arătat 
pretutindeni fericitul. Iar aceasta era mai vârtos din purtarea de grijă a Celui de sus; 
deci au slobozit nevătămat pe mucenic care cât despre sine s-a făcut lui Hristos 
ardere de tot. (4-47) 

168. Un credincios a venit să se sfătuiască cu preotul: 

- Părinte, duminică o să fac parastasul de patruzeci de zile pentru tata. M-a sunat 
fostul lui sef si mi-a spus că o să vină si el. 

- Si care e problema? 

- Eu nu l-am chemat, dar a aflat de la colegi. Nu l-am chemat pentru că e eretic, crede 
în reîncarnare, si aproape la fiecare discuţie aduce vorba despre acest subiect. Nu 
vreau să se producă tulburare la masă, doar e masă de parastas. 

- Lasă-1 să vină, să nu iasă cu scandal. Si să faci în asa fel încât să stea cât mai 
aproape de mine. 

Credinciosul a făcut asa. Ereticul stătea chiar pe scaunul de lângă preot. După ce 
părintele spuse rugăciunea de sfinţire a bucatelor, începură cu toţii să mănânce. 
La un moment dat, preotul începu să le vorbească despre folosul rugăciunii pentru cei 
răposaţi. 

- Chiar si pe unii care se află în iad, rugăciunile Bisericii, adică ale preoţilor si ale 
creştinilor, pot să îi mântuiască. Mai ales pe cei care, deşi au ajuns în iad pentru 
păcatele lor, au făcut si ceva bine cât au trăit. 

- Părinte, întrebă cineva, dar sunt oameni care vor rămâne în iad în vecii vecilor? Sau 
până la urmă Se îndură Dumnezeu si de ei? 

- Iadul si raiul sunt veşnice. Sunt păcătoşi care rămân în iad si vor rămâne în iad, 
pentru că sufletele lor au iubit păcatul si întunericul. Ei simt că dragostea lui 
Dumnezeu îi arde. 

O femeie întrebă: 

- Părinte, dar există sau nu există reîncarnare? 
Ereticul aştepta ca discuţia să ajungă în acest punct: 

- Părinte, sunt multe dovezi în favoarea reîncarnării, chiar si în Evanghelie. Ce ziceţi? 
Părintele spuse: 

- E normal ca cineva care nu cunoaşte bine învăţătura Bisericii să fie păcălit de cei 
care aduc din Biblie argumente favorabile reîncarnării. Dar aceste argumente nu stau 



în picioare. Dacă vreţi, vom zăbovi asupra acestui subiect. Să luăm citatele care sunt 
invocate în favoarea reîncarnării. Să începem cu cel mai cunoscut verset, când Hristos 
a spus că Ioan Botezătorul "este Ilie, cel ce va să vină". Găsim acest cuvânt în 
Evanghelia Sfântului Matei. 

- Nu e clar, părinte? Ce să mai facem comentarii? întrebă ereticul. 
Părintele continuă: 

- Numai că Hristos S-a referit la faptul că Sfântul Ioan Botezătorul venise cu râvna pe 
care o avea Sfântul Ilie de a mărturisi jertfelnic credinţa în Dumnezeu. Tot în aceeaşi 
evanghelie, câteva capitole mai încolo, vedem că la Schimbarea la Fată de pe Muntele 
Tabor s-au arătat Moise si Ilie. Deci, dacă Sfântul Prooroc Ilie ar fi fost acelaşi cu 
Sfântul Ioan Botezătorul, despre care Hristos a mărturisit că este cel mai mare om 
născut din femeie, nu s-ar fi arătat atunci Sfântul Ioan, si nu Sfântul Ilie? Că doar Ioan 
fusese Inaintemergătorul Domnului. Cei care cred în reîncarnare nu vor să înţeleagă 
cât de clară este această explicaţie. De aceea voi mai aduce vorba si despre celelalte 
citate. 

Cu răbdare, părintele explica învăţătura Bisericii. Când a terminat, ereticul se 
înverzise la fată de supărare. Nu avea argumente solide cu care să îl combată pe preot. 
In loc să recunoască faptul că se afla în rătăcire, prefera să creadă în reîncarnare. S-a 
sculat de la masă si si-a cerut scuze gazdelor, spunând că trebuie să plece repede în 
altă parte. 
După ce 1-a condus la usă, gazda a venit la preot să îi mulţumească. I-a spus în şoaptă: 

- A fost cel mai bine asa, a plecat de bunăvoie. 

- Nu, cel mai bine era să înţeleagă că este departe de adevăr. 

- Dacă îi spuneam să nu vină, ieşea scandal mare. 

- Da, si nu avea rost. Dacă tensiunile pot fi evitate, de ce să nu le evităm? Trebuie 
mare discernământ, că altfel sub pretextul apărării credinţei ne facem pricină de 
sminteală. Acum, de exemplu, nu era cazul. 

A venit unul din bătrâni către avva Lot, la lunca cea mică ce se cheamă a lui Arsenie 
si s-a rugat lui pentru o chilie si i-a dat-o. Si era bătrânul neputincios si l-a odihnit 
pe el avva Lot. Si dacă venea careva la avva Lot, îl făcea de mergea si la bătrânul cel 
neputincios. Deci, a început a le grăi lor cuvinte de-ale lui Origen si se necăjea avva 
Lot, zicând: "Nu cumva vor socoti părinţii că si noi suntem asa?". Dar a-l scoate pe 
dânsul din loc se temea pentru poruncă. Si sculându-se avva Lot, a venit către avva 
Arsenie si i-a povestit lui despre bătrân. Si i-a zis lui avva Arsenie: "Nu-l goni pe 
dânsul, ci zi-i lui: "Iată, din cele ale lui Dumnezeu mănâncă, bea precum voiesti, 
numai cuvântul acesta să nu-l grăiesti". Si de va voi, se va îndrepta, iar de nu va voi 
să se îndrepte sigur, se va îndemna să se ducă de acolo, si nu de la tine se va face 
pricina ". Deci mergând avva Lot, a făcut asa. Si bătrânul dacă a auzit aceasta, nu 
voia să se îndrepteze, ci a început să se roage, zicând: "Pentru Dumnezeu, trimiteti- 
mă de aici că nu mai pot suferi pustia!". Si asa, sculându-se, a ieşit, petrecându-se cu 
dragoste. (1-126) 

169. Un student trăia în curvie cu prietena lui. Odată, în timp ce mergeau cu maşina, 
un camion care venea din direcţie opusă a intrat pe contrasens si i-a lovit. Fata, care 
era la volan, a murit imediat. Studentul a stat o vreme în spital, după care s-a întors 
acasă cu sănătatea restabilită. Cât stătuse în spital, citise câteva cărţi duhovniceşti de 
la un coleg de salon care era foarte credincios. 

Citirea cărţilor i-a provocat tânărului un soc. Si-a dat seama că nimic nu este mai 
important în viată decât dobândirea mântuirii. S-a dus chiar de câteva ori la biserică. 



Odată, după slujbă, un bărbat 1-a întrebat dacă nu vrea să citească ceva despre yoga 

creştină. Studentul a fost de acord, si a citit pe nerăsuflate prima carte. A ajuns la 

concluzia că yoghinii si creştinii au aceeaşi ţintă. A început să practice yoga după 

cartea respectivă. 

După o vreme a încetat să mai meargă la biserică. Prefera să stea acasă si să mediteze 

asupra Absolutului. 

într-o zi s-a întâlnit pe stradă cu fostul său coleg de salon: 

- Ce faci? Nu ai mai venit de mult la biserică. 

- Si nici nu o să mai vin decât, poate, de Paşti. 

- De ce? S-a întâmplat ceva? 

- Da. Am avut o mare descoperire. I-am văzut într-o vedenie pe sfinţii Bisericii 
împreună cu marii yoghini. Se bucurau de frumuseţile cereşti. Dar parcă yoghinii 
aveau mai multă slavă. Si am auzit o voce care mi-a zis că, dacă vreau să ajung pe 
cele mai înalte culmi, să practic yoga cât mai serios. Asa că de biserică nu prea mai 
am timp. Am început să îmi caut un maestru, un guru care să mă iniţieze în secretele 
practicii yoghine. 

Tânărul credincios a încercat să îi aducă argumente ca să se lase de yoga, dar 
studentul nu a vrut să le asculte cu atenţie. Era prea mândru. Si mândria 1-a pierdut. 

Era un sihastru iscusit ce trăia în pustie si care se închisese într-o peşteră, si cu 
multa lui înfrânare, cu postul, cu privegherea întru rugăciuni, cu alte nevointe, 
osteneli si fapte bune, întrecea si îi covârşea pe alţii. Dar, nepăzindu-se si nesocotind 
înşelăciunea vicleanului diavol, a fost batjocorit de vrăjmaşul si a căzut în cumplită 
ispită. Căci amăgindu-l pe el vrăjmaşul, îi arăta în vis feluri si feluri de vedenii si 
cele ce vedea el în vis se izbândeau aievea, până s-a încrezut bine visurilor. 
După ce s-a încrezut bine visurilor, într-o noapte i-a arătat lui diavolul neamul si 
soborul creştinesc cu apostolii si cu mucenicii fiind la un loc întunecat, ponegrit si 
pedepsit, de tot binele lipsit, plin de toată ruşinea si necurătia; si erau toţi mâhniţi si 
scârbiţi. Iar în dreptul lor era neamul jidovesc, cu Moise si cu toţi proorocii, într-un 
loc luminat, liniştit, plin de lumină, de toată mângâierea, bucuria si veselia. Si îl 
sfătuia înşelătorul, zicând: "Iată, acum vezi si neamul vostru creştinesc si neamul 
jidovesc la ce loc si în ce chip se află. Deci, de vei vrea să fii însoţit si împărtăşit 
fericirii si bucuriei neamului jidovesc, te sfătuiesc să mergi si să primeşti tăierea 
împrejur, legea si credinţa jidovească" . 

Iar el, după cum am zis, fiind foarte încredinţat visurilor, a făcut asa precum l-a 
sfătuit vrăjmaşul. Ieşind din peştera lui si lăsând pustia si viata pustnicească, a venit 
în lume, deşi erau şaizeci de ani de când nu ieşise din pustie si, mergând la scoală si 
soborul jidovilor, le-a spus lor cum a văzut în vis neamul creştinesc în loc întunecat si 
pedepsit, iar neamul jidovesc la loc luminat, plin de bucurie si de veselie. Iar jidovii, 
auzind aceasta, s-au bucurat si l-au îndemnat să primească legea lor. Iar el cu mare 
bucurie a primit tăierea împrejur pe trupul său si toată legea lor si asa a pierit. 
Aceasta i s-a întâmplat lui pentru că n-a câştigat dreapta socoteală si s-a deprins din 
tinereţile sale a se supune numai voii si sfaturilor gândurilor sale, iar sfatul cel bun si 
folositor al părinţilor si al fraţilor niciodată nu l-a încercat. (3-308) 

170. La o filială a unei firme era sefâ o femeie foarte credincioasă. Atunci când de la 
centru i-a fost trimisă o nouă angajată, o sectantă, şefa a început să îi facă acesteia tot 
felul de greutăţi, pentru a o determina să îsi găsească un alt serviciu. Dar şefa nu ştia 
că sectanta era rudă cu patronul firmei care, auzind situaţia, s-a decis să o pedepsească 
pe sefâ, mutând-o la o altă filială. Noua sefâ a sectantei era tot o femeie credincioasă, 



dar se purta foarte frumos cu ea. încetul cu încetul, sectanta s-a apropiat de noua ei 
şefă, i-a cunoscut familia, a văzut ce viată frumoasă duce. A găsit la şefa ei o căldură 
sufletească si o linişte pe care pastorul sectant nu le avea. Mai mult, şefa a avut 
răbdare să îi lămurească tot ce i se părea ridicol în Ortodoxie. Atunci când nu se 
pricepea să răspundă la unele întrebări, şefa stătea de vorbă cu duhovnicul ei, care o 
ajuta cu sfaturile potrivite. In cele din urmă, sectanta a cerut să fie botezată în Biserica 
Ortodoxă. 

Aflând despre convertirea ei, fosta şefă i-a dat un telefon ca să o întrebe ce a 
determinat-o să renunţe la sectă. 

- Când eraţi şefa mea, si încercaţi să îmi faceţi numai greutăţi, îmi făcusem o părere 
greşită despre ortodocşi. Dar când a venit noua sefâ, pur si simplu m-a impresionat 
prin purtarea ei. Mai mult, a reuşit să răstoarne fiecare idee preconcepută pe care o 
aveam despre Ortodoxie. Acum am înţeles că, deşi unii ortodocşi duc o viată mai 
păcătoasă decât a sectanţilor, totuşi adevărul este în Biserică. Nu este vinovată 
Biserica de căderile unora dintre fii ei. Asa că, înţelegând că Biserica întemeiată de 
Hristos a fost si este Biserica Ortodoxă, am vrut să fiu membră a ei. Nu mi-a fost uşor 
să renunţ la sectă si nici la prietenii mei sectanţi, dar adevărul merită orice sacrificiu. 
După ce convorbirea se încheie, fosta sefâ se gândi: "Iată că, dacă m-am purtat dur cu 
ea, am tinut-o departe de Biserică. Dar când a dat de o creştină adevărată, care 
străluceşte prin virtuţi, nu a stăruit în rătăcirea ei. . ." 

Spuneau unii despre avva Macarie egipteanul că se suia odată din Schit la muntele 
Nitriei. Si dacă s-a apropiat de locul acela, a zis ucenicului său: "Mergi mai înainte 
puţin!". Si mergând el mai înainte, s-a întâlnit cu un slujitor de-al elinilor. Si 
strigându-l fratele, îl chema zicând: "Demone! Demonel Unde alergi?". Si 
întorcându-se acela, i-a dat bătăi si l-a lăsat aproape mort. Si luând lemnul, alerga. 
Si mergând puţin mai înainte, l-a întâmpinat avva Macarie alergând si i-a zis: 
"Măntuieste-te, măntuieste-te, ostenitorulel" . Si, minunăndu-se, a venit la el si i-a zis: 
"Ce bunătate ai văzut la mine de m-ai heretisit asa?". I-a răspuns lui bătrânul: "Te- 
am văzut ostenindu-te si nu ştii că în zadar te osteneşti". I-a zis si el lui: "Si eu pentru 
heretisirea ta m-am umilit si am cunoscut că din partea lui Dumnezeu eşti. Dar alt 
călugăr întămpinăndu-mă, m-a ocărăt si eu i-am dat bătaie de moarte". 
Si a cunoscut bătrânul că ucenicul lui este. Si tinăndu-se slujitorul de picioarele lui, 
zicea: "Nu te voi lăsa de nu mă vei face călugăr!". Atunci a venit deasupra unde era 
călugărul si l-au ţinut pe dânsul si l-au dus la biserica muntelui. Si văzând pe slujitor 
cu dânsul, s-au uimit. Si l-au făcut călugăr si mulţi dintre elini s-au făcut pentru 
dânsul creştini. Deci, zicea avva Macarie: "Cu cuvânt rău si pe cei buni îi faci răi si 
cu cuvânt bun si pe cei răi îi faci buni". (37-140) 

171. Un bărbat, Radu, care venea în fiecare duminică la slujbă, cădea foarte des în 
patima beţiei. Ba încă pentru că fuma foarte mult începuse să aibă probleme cu 
sănătatea. într-o zi, mergând pe stradă, a fost acostat de un sectant. 

- Ce vi s-a întâmplat de sunteţi asa de trist? Vă pot ajuta cu ceva, vă lipseşte ceva? 
întrebă sectantul, cu o voce plină de compasiune. 

- Nu, nu îmi lipseşte nimic din ce mi-ar putea da alţii. îmi lipseşte numai sănătatea si 
puterea de a mă lupta cu mine însumi. 

- Dar Dumnezeu vă poate ajuta să scăpaţi de orice slăbiciune. 

- Mă poate ajuta, ştiu. Dar nu înţeleg de ce nu mă ajută. Vin în fiecare duminică la 
biserică, dar degeaba. Mi-am distrus sănătatea, mi-am distrus familia, oare unde o să 
ajung? 



- Staţi liniştit, că nu e totul pierdut. Vă pot ajuta să ajungeţi la locul potrivit pentru 
vindecarea dumneavoastră. 

- Nu vreau să mă duc la spital. 

- Nu la spital, domnule. Este o adunare a oamenilor care L-au descoperit pe 
Dumnezeu, si Dumnezeu face minuni în vieţile lor. Mă vedeţi pe mine? Eram un mare 
desfrânat si mă drogăm în fiecare zi. Luam doze puternice. Chiar înainte să fiu primit 
la un centru de dezintoxicare, Dumnezeu a apărut în viata mea. O vecină m-a dus la 
adunare si m-am vindecat pe loc de patimile mele. 

- Ce adunare? Sunteţi sectant? 

- Ei, sectant. Sunt creştin. Dumneavoastră nu sunteţi tot creştin? 

- Ba da. 

- Asta e important, ce ne apropie, nu ce ne separă. Veniţi la noi si, dacă nu scăpaţi de 
problemele pe care le aveţi, vă întoarceţi la biserica dumneavoastră. Nu aveţi nimic de 
pierdut. 

Radu simţi că ceva este în neregulă, dar îsi spuse că merită să încerce, măcar spre 
binele familiei sale. 

- Dacă Dumnezeu este cu voi, o să scap de problemele mele. Iar dacă nu este, mă 
pierdeţi de client, spuse cu strângere de inimă. 

Sâmbătă merse si el la adunare. A văzut o mulţime de oameni care cânta un cântec 

religios. Nu i se părea nimic rău în asta. "Dacă ar avea si icoane pe pereţi, ar fi si mai 

frumos", îsi spuse în sinea lui. 

In partea a doua a adunării, trei oameni - doi bărbaţi si o femeie - mărturisiră cât de 

mult i-a ajutat Dumnezeu să îsi schimbe vieţile. Femeia fusese prostituată, unul din 

bărbaţi era pestele ei, iar celălalt era un poliţist care, mirat de schimbarea prostituatei, 

cu care avusese o relaţie foarte apropiată, venise si el la adunare. De atunci îsi 

schimbase viata. 

Mărturiile lor erau impresionante. Asa că, atunci când pastorul a întrebat cine vrea să 

II primească pe Hristos în viata lui, Radu a fost primul care s-a ridicat în picioare. A 

jurat că nu o să se mai îmbete si că nu o să mai fumeze niciodată. Si a început o viată 

nouă. 

După două săptămâni, când soţia si copiii s-au întors din vacantă de la bunici, s-au 

mirat foarte mult să îl vadă pe Radu foarte schimbat. El nu le spusese nimic la telefon 

despre adunare, ci le pregătise o surpriză. Nu avea rost să se laude că s-a schimbat, îi 

lăsa pe ei să vadă această schimbare. 

Dar soţia lui, Georgiana, o femeie foarte credincioasă, a fost supărată pe el: 

- Ce ai făcut, ai alergat la diavol ca să te scape de patimi? 

- De ce spui asa? Ce, crezi că diavolul vrea ca oamenii să ducă o viată curată, care Ii 
place lui Dumnezeu? Doar ştii cât m-am rugat la biserică, si degeaba. Aici Dumnezeu 
m-a ajutat din prima. 

- Radule, greu îmi era să te suport când veneai acasă beat si făceai circ. Dar si mai 
greu îmi este să ştiu că L-ai părăsit pe Dumnezeu ca să scapi de beţie. 

Radu nu se aştepta la o astfel de reacţie din partea soţiei sale. Credea că ea se va 
bucura văzându-1 ieşit din ghearele patimii. 

- Si ce, vrei să beau iarăşi? Vrei să nu mai merg la adunare? 

- Când ai mers la adunare, dracii te-au lăsat în pace. Ei, care te împingeau la băutură si 
la ţigări, s-au îndepărtat de la tine, pentru că nu mai era nevoie să te rupă de Hristos, 
de Biserică si de mântuire. 

- Tu spui că nu Dumnezeu m-a vindecat de patimile mele? 

- Nu, diavolul te-a înşelat, ca să crezi că ai scăpat de patimi. 

- Dar de ce nu m-a ajutat Dumnezeu în anii în care am tot mers la biserică? 



- Dumnezeu te-a ajutat, a tot aşteptat să vadă că te schimbi. Dar tu nu ai vrut să faci 
nici un efort. Altfel te-ai fi îndreptat si fără să mergi la sectanţi. 

Radu se afla într-un moment de cumpănă. Ii era foarte greu să se hotărască. S-a gândit 
că poate ar fi mai bine să renunţe si la soţie si la copii, decât să renunţe la adunare. 
Dacă soţia l-ar fi pus să aleagă, ar fi ales. 

- Mă pui să aleg între tine si adunare? 

- Nu, eşti soţul meu si tatăl copiilor mei. Eu te iubesc si dacă mergi la sectă, asa cum 
te iubeam si când erai beţiv. Dar numai Dumnezeu ştie câtă suferinţă va fi în inima 
mea. Am să mă rog să te lumineze Dumnezeu să renunţi la ei, asa cum ai renunţat si la 
băutură. 

- Si vrei să beau din nou? 

- Bineînţeles că nu vreau asta. Dar pentru tine e mai bine de o mie de ori să fii beţiv 
decât sectant. Chiar dacă o să îmi fie greu cu tine, prefer să te rabd toată viata decât să 
ştiu că ti-ai vândut mântuirea numai ca să scapi de beţie. Si cred că Dumnezeu nu te 
va lăsa. Cred că până la urmă, mai devreme sau mai târziu, te vei lăsa de băut. 
Vreme de o lună ispita beţiei îl chinui din nou, foarte puternic. Dar, de fiecare dată 
când nu mai avea putere să reziste, alerga la rugăciune: 

- Doamne, ştiu că puterea Ta este mai mare decât a diavolului. Si ştiu că Tu vrei si 
poţi să mă izbăveşti de această patimă care îmi ucide sufletul. Nu mă lăsa, Doamne, 
nu mă lăsa. Pentru binele familiei mele, ajută-mă. 

Dându-si seama de jertfa pe care o făcea soţia sa, care prefera să îi rabde scandalurile 
si bătăile decât să îl ştie sectant, renunţă să meargă la sectanţi ca să fie ajutat din nou. 
Si, din milostivirea lui Dumnezeu, omul s-a tămăduit cu adevărat si de patima beţiei, 
si de cea a fumatului. 

Spusu-ne-a nouă părintele Teodor că a fost în muntele Eleonului un sihastru foarte 
nevoitor si-l bântuia pe dânsul foarte mult dracul curviei. Iar odată tare supărându-l, 
a început bătrânul a sta împotriva dracului si i-a grăit: "Până când mă vei supăra 
asa? De acum depărtează-te de la mine că ai îmbătrânit cu mine". Si i s-a arătat lui 
dracul si i-a zis la arătare: "Jură-te mie, călugăre, că nu vei spune nimănui ce-ti voi 
zice si de acum nu te voi mai bântui". Si s-ajurat bătrânul grăind: "Mă jur pe Cel ce 
locuieşte în cer că nu voi spune nimănui din ce-mi vei zice". Atunci i-a grăit dracul: 
"Nu te mai închina acelui chip si nu te voi mai bântui". Bătrânul avea zugrăvit chipul 
Stăpânei noastre, Prea Cinstitei Născătoarei de Dumnezeu, ţinând în mâini pe 
Domnul nostru Iisus Hristos. Si a grăit bătrânul către drac: "Lasă-mă să mă mai 
gândesc". 

Iar a doua zi a spus părintelui Teodor, care ne-a spus nouă aceasta, că el locuia 
atunci la mănăstirea ce se cheamă Fara. Iar bătrânul i-a zis: "Adevărat, frate, 
batjocorit eşti, că te-ai jurat, dar bine ai făcut că ai spus, iar mai de folos îti este într- 
această parte să nu laşi nici o curvă să rămână, decât să nu te închini chipului 
Domnului nostru Iisus Hristos cu Maica Lui". Si l-a învăţat si l-a întărit cu mai multe 
cuvinte si s-a dus la locul lui. Si iar i s-a arătat lui dracul si a grăit: "Ce poate fi 
aceasta, călugăre, oare nu te-ai jurat că nu vei spune nimănui? Cum ai spus toate 
câte am vorbit către tine? Iti grăiesc tie, călugăre: ca un călcător de jurământ o să fii 
judecat în ziua judecăţii". Si i-a răspuns lui bătrânul: "Ce m-am jurat, m-am jurat si 
că sunt călcător de jurământ încă ştiu, dar Stăpânului meu sunt călcător de jurământ, 
iar pe tine nu te voi asculta, că de la tine este sfatul cel rău si călcarea de jurământ 
ca un vinovat ce eşti acestora. Iar în ziua judecăţii, Domnul va căuta". (31-301) 



172. Colegele de serviciu de la fabrică, simtindu-se jignite de faptul că Mariana nu se 
uita la telenovele si nu puteau comenta cu ea ce se întâmpla pe micul ecran, s-au 
hotărât să sară toate în capul ei. 

- Auzi, desteapto, crezi că dacă soţul tău a primit moştenirea aia tu trebuie să fii cu 
nasul pe sus, nu eşti ca noi? 

- Ba da, dar mi se pare o pierdere de timp să stai în fata televizorului fără să vezi 
nimic care să îti fie de folos. 

- Dar ce, faci pe credincioasa? Ce, noi nu mergem la biserică? 
Şefa de secţie, mai înfiptă, îi spuse: 

- Eşti mai proastă decât noi. 
Mariana răspunse cu voce calmă: 

- Da, sunt. 
Şefa continuă: 

- Eşti o leneşă. 

Deşi Mariana era o femeie harnică, nu o contrazise: 

- Da, sunt. 

- Eşti o înfumurată, că nu vrei să fii ca noi. 

- Da, sunt. 

- Eşti o habotnică. 

- Da, sunt. 

Programul de lucru se terminase. Una câte una, femeile se duceau la vestiar. 
O altă colegă, ca să facă pe deşteaptă, îi spuse: 

- Mariana, eşti o eretică. 

Mariana tăcu, nu răspunse nimic vreme de câteva clipe. Apoi, cu o voce hotărâtă, 
răspunse: 

- Nu, eretică nu sunt. Doamne fereşte. 

Si, spunând acestea, plecă si ea să se schimbe. 

In vestiar, o colegă care nu luase parte la mica ceartă o întrebă: 

- Spune-mi si mie, de ce le-ai lăsat să te jignească în toate felurile, dar eretică nu ai 
suportat să îti spună? 

- Pentru că celelalte jigniri mă ajutau să mă smeresc, să mă lupt cu mândria care zace 
în mine. Dar, dacă as fi acceptat să îmi spună eretică, ar fi însemnat că mă lepăd de 
Dumnezeul pe care îl mărturiseşte Biserica. Ar fi fost o lepădare de Hristos. 
Auzind explicaţia, colega s-a mirat de răbdarea Marianei. Si a rugat-o să o ia si pe ia 
duminica la biserică. 

Se spunea pentru avva Agathon că s-au dus oarecari la dânsul auzind că are dreaptă 
si mare socoteală. Si vrând să-l cerce de a sa mânie, i au zis lui: "Tu eşti Agathon? 
Am auzit pentru tine că eşti curvar si mândru". Iar el a zis: "Ei bine, asa este". Si i-au 
zis lui: "Tu eşti Agathon bârfitorul si clevetitorul?". Iar el a zis: "Eu sunt". Au zis 
iarăşi: "Tu eşti Agathon ereticul?". Iar el a răspuns: "Nu sunt eretic". Si l-au rugat pe 
el, zicând: "Spune-ne nouă, pentru ce atâtea câte ti-am zis tie le-ai primit, iar 
cuvântul acesta nu l-ai suferit?". Zis-a lor: "Cele dintâi asupra mea le scriu, căci este 
spre folosul sufletului meu. Iar cuvântul acesta "eretic" este despărţire de Dumnezeu 
si nu voiesc să mă despart de Dumnezeu". Iar aceia, auzind, s-au minunat de dreapta 
lui socoteala si s-au dus zidiţi, adică folosiţi. (5-24) 

Despre cârti 

173. La părintele Ilarion a venit un om să îi ceară sfaturi. După ce au vorbit puţin, 



omul a plecat, nu înainte de a-i spune femeii de la pangar: 

- Mare faimă are părintele vostru, dar nu e bun de nimic. 
Tulburându-se, femeia s-a dus la părinte: 

- Ce ati avut cu omul acela, că v-a aşteptat patru ore. De ce 1-ati expediat asa de 
repede? 

- Soro, în cinci minute mi-a dat două citate din duhovnicii contemporani si trei din 
Sfinţii Părinţi. E genul de om care face colecţie de învăţături duhovniceşti nu pentru a 
le urma, ci pentru a se lăuda cu ele, pentru a se făli cu înţelepciunea sa. Cum l-am 
întrebat dacă a citit un anumit cuvânt despre smerenie, s-a supărat spunându-mi că 
despre smerenie ar trebui să vorbesc cu începătorii. Cu el ar trebui să discut lucruri 
mai înalte - despre rugăciunea neîncetată sau despre energiile necreate. Si când i-am 
spus că mulţi vorbesc si scriu despre energiile necreate si despre vederea luminii 
dumnezeieşti, dar putini vor să ducă o viată de nevointă, a plecat. 

S-a dus odată un frate către avva Theodor si a făcut trei zile, rugăndu-l ca să audă 
vreun cuvânt. Iar el nu i-a răspuns lui. Si a ieşit scârbit. Zis-a către el ucenicul lui: 
"Avvo, cum de nu i-ai zis vreun cuvânt, căci s-a dus scârbit? ". Si i-a zis bătrânul: "Cu 
adevărat nu i-am grăit lui, căci este neguţător si în cuvinte străine voieşte să se 
slăvească". (3-87) 

174. Un credincios a venit la părintele Ioan ca să îi tâlcuiască anumite locuri mai grele 
din Filocalie, de la Sfântul Isaac Şirul. 

Părintele 1-a întrebat: 

- La ce îti este de folos să cercetezi cele privitoare la culmile nepătimirii, când tu eşti 
plin de patimi? Nu e mai bine să citeşti cărţi potrivite măsurii tale? Că asa, nici nu te 
foloseşti de ceea ce citeşti, si nici nu poţi înţelege asa cum trebuie. Vai nouă, că 
diavolul ori ne lasă fără cărţi duhovniceşti, ori ne face să avem atât de multe, încât să 
nu ştim ce trebuie să citim. Ba încă unii citind, si vrând să se înteleptească, slăbesc în 
credinţă si rămân robi ai lumii acesteia. 

Au venit nişte fraţi la el [avva Zinon] si l-au întrebat zicând: "Ce înţelegere are 
cuvântul acela ce este scris în cartea lui Iov: si cerul nu este curat înaintea Lui?". Si 
răspunzând, bătrânul a zis lor: "Au lăsat fraţii păcatele lor si cercetează pentru 
ceruri. Insă tălcuirea cuvântului aceasta este: de vreme ce numai El este curat, 
pentru aceasta a zis si cerul nu este curat". (4-73) 

175. Un părinte le spunea credincioşilor: 

- "Cu sute de ani în urmă, înainte să se inventeze tiparul, cine avea o carte 
duhovnicească ţinea la ea ca la ochii din cap. Oamenii, mai ales monahii, se nevoiau 
să împlinească ceea ce citeau. Citeau puţin si făceau mult. Dar astăzi oamenii se zbat 
să îsi facă biblioteci cât mai mari, cât mai impresionante, dar citesc din ce în ce mai 
puţin. Cumpără cărţile spunând că le vor citi când vor avea timp. Iar de citit, chiar din 
cărţile duhovniceşti, citesc numai ce li se pare interesant, ieşit din comun, palpitant. 
Nu vor să citească o carte care i-ar îndemna să îsi schimbe vieţile în bine, punând 
început bun mântuirii. 

Zis-a un bătrân: "Proorocii au făcut cărţile si, venind părinţii, au trăit după 
Scriptură. Cei de după dânşii le-au învăţat pe de rost si le-au si scris, pe când cei de 
pe urmă, le-au pus deşarte pe ferestre". (16-425) 



176. Un creştin, stând de vorbă cu preotul parohiei, îsi lăuda fiul: 

- Părinte, am un copil excepţional. Când vine de la facultate, după ce citeşte ce îi 
recomandă din diferite ramuri ale medicinii profesorii, dacă îi rămâne timp citeşte 
istoria religiilor, citeşte teologie dogmatică. . . E foarte deştept. 

- E bine că citeşte pentru facultate. Să îl ajute Dumnezeu să devină un medic bun, cu 
dragoste de oameni. Dar nu cred că îi este de folos să citească acum istoria religiilor 
sau teologie înaltă. E normal să îsi pună întrebări. Dar dacă vrea să găsească 
răspunsurile înainte de a duce viată creştină, va ajunge la concluzii greşite. Cine 
citeşte istoria religiilor fără a trăi în Hristos si fără a primi luminarea dumnezeiască va 
ajunge la concluzii greşite. Numai omul care trăieşte în Biserică poate înţelege asa 
cum trebuie istoria religiilor sau teologia academică. Altfel, fără a fi luminat de 
Dumnezeu, toate aceste cunoştinţe îl pot vătăma. II pot pierde. Pe mulţi i-au pierdut. 

Zis-a iarăşi un bătrân: "Vorba cea multă de iscodire pentru dumnezeire si citirea cea 
cu multă cercare a cuvintelor celor pentru credinţă usucă lacrimile si golesc umilinţa 
de la om. Tu, fiule, citeşte vieţile si graiurile sfinţilor si prea cuviosilor părinţi, si ele 
Ui vor lumina sufletul". (16-274) 

177 '. Un creştin a venit la Facultatea de Teologie să vorbească cu un profesor 
cunoscut. 

- Părinte, as vrea să îmi spuneţi nişte titluri de cărţi religioase mai rare, că eu am 
încercat ca din moştenirea de la părinţii mei să îmi cumpăr toate cărţile Sfinţilor 
Părinţi care s-au tradus la noi. 

- Si ce faci cu ele, le citeşti? 

- Nu, părinte, nu am timp să citesc, că am un serviciu care mă acaparează. 

- Atunci, ce faci cu ele? Le împrumuţi altora? 

- Nu, în nici un caz, nu vreau să le deterioreze. 

- Dar ce, sunt timbre, să îsi piardă valoarea dacă se îndoaie? Ce faci cu ele? 

- Fac colecţie. Dumnezeu vede că în loc să cheltui banii pe alte distracţii, îi folosesc 
pentru această pasiune a mea. 

- Frate, ce să zic? In biblioteca ta stau pe rafturi pâinile cu care ai fi putut hrăni 
săracii, medicamentele cu care ai fi putut ajuta bolnavii si hainele pentru cei care 
rabdă de frig. Vinde cărţile si fă banii pomană. Si, când îti cumperi vreo carte, 
cumpăr-o ca să o citeşti, nu ca să o mănânce cariile. Căci, altfel, vei fi osândit de 
Dumnezeu. 

Un frate l-a rugat pe avva Serapion, zicând: "Spune-mi vreun cuvânt!". I-a zis lui 
bătrânul: "Ce pot să-ti zic? Că ai luat ale văduvelor si ale sărmanilor si le-ai pus în 
fereastra aceasta?". Căci a văzut-o plină de cărţi. (2-220) 

Despre vedenii 



178. O elevă de liceu a rămas însărcinată. Primul lucru pe care l-a făcut după ce a 
aflat aceasta a fost să alerge să se spovedească. După ce s-a spovedit, i-a spus 
părintelui că va păstra copilul. Dar, de frica părinţilor ei, s-a gândit să avorteze. 
Conştiinţa o apăsa foarte tare. Nu vroia ca primul ei copil să ajungă în întuneric, ci îsi 
dorea ca el să se mântuiască. De aceea sovăia. Până la urmă, o colegă de-a ei i-a spus: 
- Uite, dacă vrei, te iau cu mine la o bătrână care are puteri de la Dumnezeu. Lumea 
zice că e vrăjitoare, dar mie mult bine mi-a făcut. Doar datorită ei fostul meu prieten 
s-a întors la mine. Mergem la ea si vedem ce sfat îti dă. 



S-au dus la vrăjitoare, si aceasta a spus: 

- Bine că ati ajuns la mine. O să îl trimit pe pruncul tău direct în rai. 

- Cum, de unde stiti că sunt gravidă? 

- Dumnezeu drăguţul mi-a descoperit. Uite, ia la mama praful ăsta si, înainte să intri la 
doctor, dă-ti cu el pe burtă. O să îl protejeze pe copil de tot răul. Când o să mori, o să 
te întâlneşti cu el în rai. 

Fata a plecat acasă bucuroasă. A doua zi a avortat. 
După avort, s-a întâlnit cu prietena ei, care i-a spus: 

- Ai văzut ce repede s-a rezolvat? Degeaba spun preoţii că vrăjitoarele sunt rele, spun 
asa pentru că le este frică de concurentă. . . 

- Nu mi-ai zis că nu e vrăjitoare? 

- Dacă ti-as fi zis că e vrăjitoare te-ai fi speriat. Acum, că s-a rezolvat, nu mai am de 
ce să îti ascund adevărul. 

Când a primit această veste, pe fată au luat-o ameţelile. Si-a dat seama că fusese 

prinsă în cursa diavolului. Mai întâi diavolul o convinsese să păcătuiască cu prietenul 

ei. Mai apoi o convinsese să avorteze, si apoi o dusese chiar la vrăjitoare. In loc să îsi 

dea seama că pentru toate există pocăinţă, a fost cuprinsă de deznădejde: 

"Mi-am aruncat copilul în iad, mă voi duce lângă el, să nu sufere singur." 

Si, după ce a ajuns acasă, a luat o cutie cu medicamente. înainte să moară, diavolul i 

s-a arătat: 

- Ai venit, în sfârşit, de multă vreme te aşteptam. . . 
îngrozită, fata si-a dat duhul. 

Era un oarecare sihastru iscusit si trăia în pustie cu multă înfrănare, postire si 
priveghere si alte osteneli pentru mântuirea sa, dar care se socotea pe sine că a ajuns 
la măsura părinţilor celor de demult. Pe acesta a început vrăjmaşul diavol a-l amăgi 
si a-l înşela cu năluciri diavoleşti. I se arăta lui adesea în chip de înger, ca si cum ar 
fi fost de la Dumnezeu trimis pentru pustnicească lui viată cea iscusită, ca să-l 
povătuiască si să-l înveţe cele ce i se cad lui. Si asa, multă vreme arătându-i-se în 
chipul îngerului luminat, multe lucruri neştiute îi arăta si îi spunea. Iar el, nesocotind 
vicleşugul vrăjmaşului, a crezut că este îngerul si îi slujeşte pentru viata sa plăcută 
lui Dumnezeu. 

Tatăl acestui sihastru era încă în viată si trăia la tară. Si după multă vreme auzind el 
despre feciorul lui, sihastrul, unde trăieşte si în ce loc în pustie, a dorit să meargă 
acolo, să-l mai vadă cu ochii mai înainte de moartea sa, fiindcă numai pe acel fecior 
îl avea si de mulţi ani nu îl văzuse. Si asa, luându-si traista si o secure în mână, a 
plecat si a ajuns în acea pustie. Apropiindu-se de acel loc unde era chilia sihastrului, 
acel înger al satanei care pururea i se arăta sihastrului i-a grăit lui zicând: "Păzeste- 
te si ia aminte de tine, că diavolul s-a închipuit în chipul tatălui tău si vine la tine cu 
o traistă si cu o secure în mână, vrând să te omoare. Deci, ia-ti si tu degrabă securea 
în mână si ieşi înaintea lui si, apropiindu-te de dânsul, apucă înainte si-l loveşte cu 
securea si-l omoară". 

Iar el, încredintându-se acelui înger si ascultându-l, a ieşit si, văzându-si tatăl venind 
cu securea în mână, precum i-a spus, s-a apropiat de el si, lovindu-l cu muchia 
securii în cap, l-a omorât si îndată l-a apucat necuratul duh si l-a muncit până l-a 
omorât si pe el. (1-307) 

179. Un om ducea o viată foarte curată: cât era ziua de mare nu făcea altceva decât să 
picteze icoane. Avea acest mare dar de la Dumnezeu si încerca să îl pună în valoare 
cât mai bine. Un singur neajuns avea iconarul: de când murise duhovnicul său, nu mai 



vroia să se spovedească. Se gândea că, dacă nu face păcate mari, nu are rost să îsi 
caute un alt duhovnic, că oricum nu va mai găsi un altul la fel de sporit. 
Tot pictând icoane frumoase, iconarul devenise din ce în ce mai mândru. I se năzărise 
că a ajuns la mari măsuri de sfinţenie si, pentru că mândria are nevoie de aplauze, L-a 
rugat pe Dumnezeu să îi descopere unui cunoscut duhovnic, părintelui Ioan, la ce 
măsură înaltă ajunsese. Dar, pentru a încerca să ascundă sub masca smereniei mândria 
sa, s-a mai rugat: 

- Doamne, dacă părintele îmi va da vreun canon, orice canon îmi va da părintele, îl 
voi face. 

Ajungând la părintele Ioan, omul i-a spus: 

- Părinte, am venit să vă cer cuvânt de folos si, dacă credeţi că este nevoie, să îmi daţi 
chiar un canon. 

- Nu ai canon de la duhovnicul tău? 

- De cinci ani a murit, si de atunci nu am mai făcut nici un canon. 

- Nu pot să îti dau canon fără să te spovedesc. 

- Părinte, nu vreau să mă spovedesc, dar, dacă sfinţia voastră tineti neapărat să mă 
spovediţi. . . 

- Da, trebuie să te spovedeşti. 

După spovedanie, dându-si seama că omul era biruit de diavolul mândriei, părintele i- 
a spus: 

- O singură şansă de mântuire ai: lasă-te de pictatul icoanelor. Vino aici si vinde 
lumânări la pangar. 

Iconarul a simţit că părintele i-a dat cu ceva în cap: 

- Cum, părinte, si cine mai pictează icoane? O puneţi pe femeia de la pangar să 
picteze în locul meu? Nu stiti cine sunt eu? Nu vă daţi seama ce nedreptate faceţi 
dacă-i lăsaţi pe ceilalţi fără icoanele mele? 

- Ascultă, frate, cu sau fără icoanele tale, lumea merge înainte. Nu se dărâmă lumea 
dacă tu renunţi la pictat. Dar, dacă nu renunţi la mândrie, te aşteaptă iadul. Iadul, 
înţelegi, iadul pe care ştii să îl pictezi atât de bine în icoana înfricoşătoarei Judecăţi. 
Iadul, frate, iadul. 

Iconarul trăia nişte clipe groaznice. Vru să părăsească biserica, dar îsi aminti că Ii 
promisese lui Dumnezeu că va face orice îi va spune părintele Ioan. 

- Lăsati-mă puţin să mă gândesc. 

- Nu puţin, te las cât de mult vrei tu. Du-te acasă si mai gândeste-te. Dar dacă nu eşti 
gata să te apuci să vinzi lumânări, să nu mai vii pe aici. 

Trei zile a stat acasă iconarul si s-a frământat. In acest timp încerca să termine o 

icoană cu Bunavestire, în care Maica Domnului stătea în fata Sfântului Arhanghel 

Gavriil. 

II apăsa cuvântul pe care l-a rostit Fecioara Măria atunci când îngerul i-a spus că II va 

naşte pe Hristos: "Fie mie după cuvântul tău!". 

Asa ar fi vrut să îi poată spune si el părintelui Ioan, dar îi era foarte greu să facă 

această jertfa. Văzând însă că nu reuşea în nici un chip să termine icoana, s-a gândit 

că pentru neascultarea sa harul lui Dumnezeu îl părăsise. 

Asa că a patra zi era din nou la biserica părintelui Ioan. Părintele i-a zis: 

- Dacă te întreabă oamenii de ce nu mai pictezi, să le spui că ti-a luat Dumnezeu 
darul. Du-te la lumânări si ai mare grijă la bani. Dacă ieşi în minus, ne supărăm, spuse 
părintele, tratându-1 cu indiferentă. 

Iconarul nu ştia că, de când se spovedise la părintele Ioan, acesta nu mai mâncase 
decât pâine cu apă si câteva fructe. Postise pentru ca Dumnezeu să îi dea iconarului 
gândul cel bun. 



Primele săptămâni la pangar au fost crâncene pentru iconar. Veneau să îl vadă foştii 
săi colegi de breaslă, care acum îl luau peste picior. 

- Zici că ti-a luat Dumnezeu darul? Nouă de ce nu ni-1 ia? Si băutură, si femei, si ti 1-a 
luat tocmai tie, care erai atât de cuminte? 

Alţii îl priveau lung, fericiţi că au scăpat de un rival atât de talentat. 

După ce s-a obişnuit în noua postură, iconarul a primit canon de la părintele să spună 

rugăciunea lui Iisus. S-a ostenit cât s-a ostenit, după care rugăciunea a început să îi 

mişte inima spre pocăinţă. A simţit că inima îi era din ce în ce mai uşoară, a simţit 

cum durerea care mai înainte îi apăsa capul dispărea încetul cu încetul. Sfătuit de 

părintele Ioan, se spovedea si se împărtăşea des. 

O singură dată s-a mai întristat: când din două icoane pictate de un fost ucenic de-al 

său a început să izvorască mir. Deşi ucenicul picta mult mai slab decât el, totuşi lui 

Dumnezeu îi plăceau mai mult icoanele acestuia. 

După o vreme, părintele 1-a rugat să îi vândă toate pensulele si culorile sale. Iconarul i 

le-a dat de pomană, gândindu-se că nu îi vor mai fi de folos. 

Se apropia un an de când renunţase la pictură. Era a treia săptămână din postul 

Sfintelor Paşti. La spovedanie, părintele i-a spus: 

- îti voi da un canon foarte greu: ai două zile să pictezi o icoană mare cu învierea. 
Peste două zile vei pleca într-un pelerinaj la Sfântul Munte Athos si o vei dărui 
mănăstirii care îti va plăcea mai mult. 

- Două zile, părinte? E prea puţin timp, cred că nu mai am timp să lucrez. 

- Ba ai, te va întări Dumnezeu. Si, când te întorci de acolo, după ce vei vedea icoane 
de o frumuseţe rară, să pictezi din nou. Gata, s-a terminat cu lumânările, de acum ai 
canon să pictezi din nou. Să te rogi si să pictezi. Când pictezi cu smerenie, ca un 
vrednic vânzător de lumânări, lumea are mare nevoie de icoanele tale. Aici sunt banii 
de drum, i-a spus părintele, binecuvântându-1. Si aici sunt pensulele tale, i-a mai spus, 
dându-i înapoi punga pe care i-o ceruse cu aproape un an în urmă. 

Iconarului i s-au umplut ochii de lacrimi. Nu credea că va mai picta vreodată. I-a 
mulţumit din inimă lui Dumnezeu, după care a plecat în fugă spre casă. Se grăbea să 
se apuce de pictat. Timpul era scurt, dar avea nădejde că, pentru rugăciunile 
duhovnicului său, va termina la timp pictarea icoanei. 

Era un sihastru oarecare bătrân, care de mulţi ani trăia în pustie. Acestuia i-a venit 
gând în inimă, socotindu-se cum că el a săvârşit si a împlinit toate bunătăţile si 
poruncile lui Dumnezeu, si a început cu mare osârdie a se ruga lui Dumnezeu, 
zicând: "Doamne, Dumnezeul meu, arată-mi mie de mi-a mai rămas ceva nesăvărsit 
din faptele bune, să le săvârşesc pe toate!". Iar văzătorul de inimi, Dumnezeu, vrând 
ca să-i smerească acel gând înalt, i-a descoperit lui în gând si i-a grăit, zicând: 
"Mergi la cutare mănăstire la arhimandrit, si ce îti va zice tie, asa să faci!". 
Iar el, desteptându-se din somn, foarte s-a bucurat de acea vedenie dumnezeiască si 
mulţumea lui Dumnezeu. Si îndată a plecat la acel arhimandrit si, apropiindu-se de 
acea mănăstire, Dumnezeu i-a descoperit arhimandritului despre venirea lui, zicând: 
"Iată cutare sihastru de la cutare pustie vine la tine ca să te întrebe, să-i spui cuvânt 
pentru mântuirea sufletească. Deci, dacă va veni, asa să-i faci tu: să-i dai o prăjină 
în mână si să-i încredinţezi porcii mănăstirii în seama lui si să-i porunceşti să-i 
păzească". 

Intre timp a sosit si sihastrul la poarta mănăstirii si a început a bate la poartă ca să-i 
deschidă si auzind portarul, a mers, i-a deschis si a intrat înăuntru la arhimandrit, s- 
au închinat unul altuia si s-au sărutat după obicei si au şezut. După aceea l-a 
întrebat pe el arhimandritul: "De unde vii, avvo, si pentru ce este osteneala venirii 



tale la noi? Ai venit până aici sau mai departe mergi?". Răspuns-a sihastrul si a zis: 
"Eu, cinstite părinte, sunt cutare sihastru de la cutare pustie si auzind si înţelegând de 
folositoarea învăţătură a cuvintelor cuviosiei tale, într-adins numai până aici am 
venit, la cuviosia ta, ca să-mi spui si mie vreun cuvânt de folosul mântuirii sufletului, 
precum îti va da tie Domnul cuvânt". Zis-a lui arhimandritul: "Cu adevărat, avvo, din 
depărtat loc ai făcut osteneala până aici. Dumnezeu să te blagoslovească si să-ti 
răsplătească osteneala ta! Iar dacă îti voi spune tie precum pofteşti cuvânt de folosul 
mântuirii sufletului, oare vei face după cum îti voi zice?". Răspuns-a sihastrul si i-a 
zis: "Iată, mă făgăduiesc înaintea lui Dumnezeu, că orice-mi vei zice, cu bucurie voi 
face după cuvântul ce-mi vei spune! Că pentru aceasta mi-am ostenit bătrâneţile mele 
de am călătorit atâta si am venit la cuviosia ta, ca să fac după cuvântul ce-mi vei 
zice". 

Atunci arhimandritul, sculându-se de pe scaunul său si luând o prăjină pe care mai 
înainte de venirea sihastrului i-o gătise pentru acea treabă, i-a dat-o, zicând: "Iată, 
frate, acesta este cuvântul pe care voi să ti-l spun pentru mântuirea sufletului tău. 
Primeşte acest toiag si mergi de paste porcii acestei sfinte mănăstiri! Iată, ti-am spus 
ce să faci. Mergi si fă as a precum ti-am zis!". Si aceasta zicând, îndată a poruncit de 
a adus toţi porcii mănăstirii si i-a dat în seama lui si l-a trimis la câmp să-i pască. Iar 
el la aceasta n-a îndrăznit să răspundă nimic, ci supunăndu-se a primit porcii în 
seama sa si ieşind cu dânşii la câmp a început a-i paste. 

Iar oamenii care îl ştiau, pentru că era foarte vestit si multora ştiut pentru viata lui 
cea îmbunătăţită, auzind unde este si că paste porcii la câmp, se mirau de aceasta si 
minunându-se spuneau unul altuia, zicând: "Iată, sihastrul cel mare si vestit de la 
cutare pustie a înnebunit si si-a ieşit din minte si a pribegit din pustie, de la locul si 
chilia lui, iar acum umblă de paste porcii la câmp". Acestea vorbind oamenii unii cu 
alţii, de multe ori se întâmpla să audă si el aceste vorbe. Căci mulţi, si din cei ce nu 
ştiau, nici îl cunoşteau, vorbeau si spuneau despre dânsul, fiind de fată. Iar alţii 
ziceau: "Sihastrul cel mare s-a îndrăcit si umblă pe câmp împreună cu porcii". Iar el, 
auzind, răbda cu smerenie si asa, cu multă răbdare si smerenie, trei ani a păscut 
porcii acelei mănăstiri. 

După ce s-au împlinit trei ani păscând porcii, văzând Dumnezeu răbdarea si 
smerenia lui, a poruncit arhimandritului să-l cheme si să-l slobozească să meargă 
iarăşi la locul si chilia lui. Iar arhimandritul, după descoperirea si porunca lui 
Dumnezeu, i-a poruncit să dea porcii în seama altui om, pe care l-a trimis să-i pască, 
iar el să vină la mănăstire, zicând că-i este trebuincios. Si asa, după porunca 
arhimandritului, dând porcii în seama acelui om, a venit la mănăstire. De când i-a 
dat porcii în seama lui si l-a trimis la câmp ca să-i pască, de atunci el nu a mai venit 
pe la mănăstire, nici arhimandritul cu dânsul nu a mai vorbit, ci vara umbla cu porcii 
la câmp de-i păştea, iar iarna şedea cu ei de-i hrănea în afara metocului sau odaia 
dobitoacelor, care era la o moşie departe de mănăstire. 

Iar dacă a mers la arhimandrit, si arhimandritul dacă l-a văzut pe el asa schimonosit 
si cu fata schimbată si stricată de vânturi si de arsura soarelui, cu barba afumată de 
multul fum al odăii si hainele festelite si rupte, încât numai se ţineau de trup, s-a 
umilit cu inima si cu mare plângere a căzut la picioarele lui, zicând: 
"Iartă-mă, robule al lui Hristos, că te-am necăjit atâta vreme cu acea ascultare 
dosăditoare. Să ştii, frate, că nu de la mine ti-am făcut aceasta, ci după arătarea si 
porunca lui Dumnezeu, pentru vreo greşeală ce vei fi făcut înaintea lui Dumnezeu în 
gândul tău cândva, neluăndu-ti seama. Pentru că mie, mai înainte de a veni la mine, 
mi-a descoperit Dumnezeu si mi-a spus de venirea ta si mi-a poruncit ca îndată să-ti 
dau porcii mănăstirii în seamă si să te trimit cu dânşii la câmp, ca să-i paşti, precum 



ti-am si făcut. Iar acum, frate, văzând Dumnezeu răbdarea si smerenia ta, S-a 
milostivit si te-a iertat de acea greşeală ce vei fi făcut si pentru care te-a trimis la 
această ispită. Căci acum mi-a poruncit Dumnezeu să-ti iau porcii din seama ta si să 
te slobod să mergi la locul si chilia ta si să-ti păzeşti iarăşi rânduiala". 
Atunci a răspuns bătrânul cu multă umilinţă si lacrimi: "Adevărat, părinte, eu am 
greşit Domnului Dumnezeului meu, pentru care pe dreptate mi s-a făcut mie aceasta. 
Căci eu văzăndu-mă pe mine de atâţia ani trăind în pustie si în toate zilele si în toată 
vremea nevoindu-mă si silindu-mă după puterea mea să fac cele plăcute lui 
Dumnezeu si să împlinesc toate poruncile Lui, mi-a venit în gând că eu acum am 
săvârşit toate faptele bune si poruncile lui Dumnezeu. Si am început cu mare osârdie 
a mă ruga lui Dumnezeu să-mi arate de mi-a mai rămas cumva vreo faptă bună 
nesăvârsită, să o săvârşesc si pe aceea. Asa rugându-mă, mi-a arătat Dumnezeu si 
mi-a poruncit să vin la cuviosia ta si cele ce-mi vei zice să le fac. Si asa eu, cu mare 
bucurie, după porunca lui Dumnezeu, am plecat si am venit la prea cuviosia ta, 
negândind de o întâmplare ca aceasta ". 

Zis-a arhimandritul: "Adevărat, frate, mari si neajunse de mintea omenească si 
drepte sunt judecăţile lui Dumnezeu si mare este purtarea Lui de grijă pentru noi! Iar 
noi de nu ne vom sili să câştigăm smerenia, în zadar ne vor fi osteneala si faptele 
noastre, care ne par că sunt bune si plăcute lui Dumnezeu, si nimic nu ne vor folosi, 
de nu vor fi acoperite cu smerenia. Căci mulţi, cu multe si mari bunătăţi, neavând 
smerenie, au pierit si nu i-au folosit pe ei bunătăţile si faptele lor cele bune, cu 
îngâmfare si fără de smerenie. Căci bunătăţile si faptele cele bune, de nu vor avea 
smerenie, îl înaltă pe om la mândrie si-l pierd, precum si tie, frate, ti s-a întâmplat, 
pentru că n-ai avut smerenia cu care să-ti fi acoperit bunătăţile tale, ca să nu le vadă 
si să le ştie vrăjmaşul. Insă pe tine, frate, Dumnezeu te-a canonisit, te-a miluit si te-a 
iertat. Acum întoarce-te si te du iarăşi la locul si chilia ta si-ti păzeşte orânduiala si 
de acum te păzeşte foarte si te fereşte de părerea înaltă si te sileşte cu toată osârdia, 
de îti este de folos smerenia, că smerenia e acoperământul faptelor bune! Si de vei si 
face vreo faptă bună, îndată să o acoperi pe ea cu smerenia, ca să nu răsufle, căci 
fapta bună neacoperită cu smerenie răsuflă si se împute si este urâtă de Dumnezeu. 
Asa fă, frate, si mă iartă pentru necazul ce ti-am făcut atâta vreme si mă pomeneşte si 
pe mine, nevrednicul, în sfintele tale rugăciuni către Dumnezeu!". Si i-a dat cele ce-i 
trebuiau lui si asa, închinăndu-se si sărutăndu-se cu părintească sărutare, l-a 
blagoslovit si l-a slobozit. Si a plecat si a mers iar în pustie, la chilia sa, găsind chilia 
curată si măturată precum a lăsat-o, ca si cum ar fi îngrijit-o cineva, neavând 
mucezeală sau putoare a pustie, ca în ziua în care a plecat dintr-însa, de care lucru 
foarte se minuna. (19-329) 

180. Un tânăr credincios a fost chemat de un prieten de-al său la o întâlnire a 
radiestezistilor. Auzind că acolo se vorbeşte foarte frumos despre Hristos si despre 
puterea dumnezeiască, a crezut că îi este de folos să se apuce de radiestezie. El postea 
foarte mult si se ruga în fiecare zi din Psaltire, dar în inima lui era mândrie, si pentru 
aceasta Dumnezeu l-a lăsat să cadă în rătăcire. 

Nu după multă vreme diavolul i-a dat puteri vindecătoare, ba chiar îi descoperea 
anumite lucruri despre trecutul oamenilor pe care îi întâlnea. El era convins că a sporit 
în sfinţenie. Pentru că ştia că părintele său duhovnic spunea că radiestezia este 
vrăjitorie, o vreme i-a ascuns că s-a apucat să înveţe această tehnică. 
La un moment dat s-a gândit că ar fi mai bine să dobândească puteri foarte mari si că, 
după ce le va dobândi, îi va fi mult mai uşor să îsi convingă duhovnicul că ceea ce 
face este bine. 



Odată s-a dus la căpătâiul unui muribund. Până să apuce să trateze bolnavul, acesta a 
răsuflat profund, ca si cum si-ar fi dat sufletul. Fata i s-a relaxat. Crezând că bolnavul 
a murit, fără să îi ia pulsul, tânărul radiestezist si-a spus: 

- E momentul să fac prima înviere din morţi. 
A început să se roage si să se concentreze. 

După câteva minute, bolnavul a deschis ochii. Radiestezistul era convins că îl înviase. 

A ieşit imediat pe usă, convins că era la măsura la care îsi putea convinge duhovnicul 

de harismele sale. 

A alergat la biserică si a văzut că părintele spovedea. Atunci când i-a venit rândul, din 

strana în care stătea a tâsnit spre preot. 

Dar acesta nici nu 1-a lăsat să deschidă gura: 

- Ce e cu tine, frate, te-a biruit patima desfrâului? 

Tânărul, revoltat, a rămas pur si simplu uimit de întrebarea care îi fusese pusă. Asa că 
părintele a repetat întrebarea: 

- Ce-i cu tine, te-a biruit patima desfrâului? 

- Nu, părinte, Doamne fereşte. Am venit să vă spun că am înviat un mort. 

- Tu, frate? Tu nu te-ai înviat nici pe tine, ce să mai vorbim de altul. Bolnavul de la 
spital adormise, nu murise. 

- Cum de stiti despre el, dar despre mine nu stiti? 

- Ce să ştiu, că nu ai căzut în patima desfrâului? Asta ştiu, dar mai ştiu că ai căzut într- 
o patimă si mai mare, în cea a rătăcirii. 

Tânărul era descumpănit. Ştia că părintele său nu avea darul vederii cu duhul. Dar 
totuşi ştia ce i se întâmplase, deşi nu fusese la spital. 

- De ce spuneţi asta, părinte? 

- Ti-am spus doar că radiestezistii sunt vrăjitori. Nu m-ai ascultat, ci ai căutat să mă 
convingi chiar si pe mine că îi judec greşit, nu-i asa? 

- Da, părinte, dar nici nu stiti câte semne minunate sunt acolo, câte vindecări, câte 
apariţii minunate, câte minuni la tot pasul. Nu sunt acestea semne că Dumnezeu e cu 
ei? 

- Nu, frate, sunt semne că, într-adevăr, acolo există ceva. Dar puterea lor este putere 
drăcească. Ştii de ce te-am întrebat dacă ai căzut în desfrâu? 

-Nu. 

- Te-am întrebat ca să văd în ochii tăi mirarea pe care am văzut-o: "Cum, părintele mă 
cunoaşte atât de puţin încât îsi poate imagina că am căzut?". Dar îti spun: dacă 
mergeai pe drumul lor, încet-încet te-ar fi convins că nu e nici un păcat să te culci cu 
fata pe care o iubeşti, dacă între voi e armonie. 

- Nu mi-au spus asa ceva. 

- Nu ti-au spus pentru că le era frică să nu te piardă. Vezi tu, toate grupările eretice au 
mare grijă să nu îsi piardă clienţii. Si cum îsi dau seama că cineva este sensibil fată de 
o anumită problemă, încearcă să nu i-o prezinte prea direct. Oricum, nu desfrâul este 
principala vină a radiestezistilor, ci faptul că sunt vrăjitori. Dumnezeu nu a lăsat 
Bisericii nici o scoală specială de vindecări cu bioenergie. Tehnicile lor, pe cât sunt de 
eficiente, pe atât sunt de pierzătoare pentru suflete. Cine merge la ei, merge la 
vrăjitori. îti voi da să citeşti o carte care te va convinge de acest adevăr. Te va 
convinge că marile daruri spirituale pe care le-ai dobândit sunt diavoleşti. 

- Nu îmi vine să cred, părinte. 

- Ştiu. Si mai ştiu că dacă nu as fi apucat să îti spun că bolnavul nu murise, şansele de 
a te convinge că eşti în înşelare ar fi fost minime. 

- De unde ati ştiut? 

- Nu contează, contează doar faptul că trebuie să îti dai seama cât de tare ai căzut si să 



încerci să te ridici. Când vrei, te aştept la spovedanie. 

- Vreau să mă spovedesc chiar acum. 

- Nu chiar acum, mai stai vreo jumătate de oră, gândeste-te bine la înşelarea în care ai 
căzut, roagă-L pe Dumnezeu să te ierte si apoi vino la spovedanie. încă nu îti dai 
seama de greşeala ta. Scopul nu este ca eu să îti dau dezlegare si tu peste două luni să 
alergi la cine ştie ce altă grupare eretică, unde o să găseşti cine ştie ce mari daruri 
spirituale. Scopul este să înţelegi că, rupându-te de Biserică, te rupi de mântuire. Eu 
nu plec, spovedesc până diseară, asa că te pot spovedi oricând. 

Tânărul era trist. Se alesese praful de toate harismele lui. După ce tânărul a ieşit în 
curtea bisericii, părintele a sunat imediat pe cineva: 

- Alo, sărut-mâna, părintele Andrei sunt. Cu părintele Tihon se poate? 
După câteva clipe, părintele Tihon a venit la telefon: 

- Mii de mulţumiri, părinte Tihon, părintele Andrei sunt. A venit radiestezistul la mine, 
asa cum v-a descoperit Dumnezeu. O să fie bine, îl aduc pe drumul cel bun. Mii de 
mulţumiri. 

- Nu îmi mulţumiţi mie, că nu am nici un merit. Dacă nu mi-ar fi descoperit 
Dumnezeu căderea tânărului, nu v-as fi putut ajuta cu nimic. Vă rog însă să nu mai 
spuneţi si altora despre asta, ca să nu se facă vâlvă. 

- Sigur, părinte, cum spuneţi. Sărut-mâna. . . 

Era un monah în Tebaida care avea mare nevointă si petrecere. Si acesta se 
îndeletnicea neîncetat cu privegheri si rugăciuni, arătând neagoniseală în chip 
desăvârşit. El lua aminte la post, încât o dată pe săptămână, duminica spre seară, se 
hrănea, măngăindu-si neputinţa firii cu legumele ce se întâmplau sau cu verdeţuri 
sălbatice. Si multă vreme a petrecut asa. Dar aflătorul răutăţii, diavolul, zavistuindu-l 
pentru fapta lui cea bună, s-a silit să-l surpe cu păcatul mândriei în care si el a căzut. 
Deci i-a pus în minte gândurile puterii, zicându-i că face prea multă nevointă pe care 
nimeni altul nu poate s-o facă. 

"Trebuie să faci si minuni - a zis diavolul - ca si spre nevointă mai osărduitor să te 
faci si pe oameni să-i zideşti, ca văzând ei minunea lui Dumnezeu să slăvească pe 
Tatăl nostru cel din ceruri. Să cerem lucrarea minunilor, căci însuşi Mântuitorul a 
zis: cereţi si vi se va da vouă! Deci această rugăciune cu neîncetată cerere trebuie să 
o aduci lui Dumnezeu". Insă iubitorul de oameni Dumnezeu, Cel ce voieşte ca toţi 
oamenii să se mântuiască, văzând înşelăciunea lui si aducăndu-si aminte de 
osteneala si nevointă sa, nu l-a lăsat să fie biruit de vrăjmaş. Asa i-a venit lui în minte 
si a socotit, că zice apostolul: Nu suntem din destul a socoti ceva de la sine. Deci, 
dacă unul ca acesta a zis: "Nu sunt din destul", cu cât mai vârtos am eu trebuinţă de 
învăţătură! Mă voi duce dar la cutare sihastru si ceea ce îmi va zice si mă va sfătui, 
ca de la Dumnezeu voi primi povătuire spre mântuire. Si era părintele la care avea să 
meargă mare si vestit, sporit în privirea mintii si mult i-a folosit pe cei ce mergeau la 
dânsul. Deci, ieşind din chilie, a venit la el. Când a intrat fratele înăuntru, a văzut 
părintele două maimuţe sezând pe umerii fratelui si cu lanţ de fier legându-i gâtul si 
la sine fiecare trăgându-l. Bătrânul a cunoscut că aceştia sunt draci, cel al slavei 
deşarte si cel al mândriei, căci era bătrânul de Dumnezeu învăţat. Deci, suspinând, a 
lăcrimat în ascuns. Si după rugăciune si după sărutarea frăţească, a şezut tăcând un 
ceas, fiindcă acesta era obiceiul la părinţii de acolo. 

Apoi a zis călugărul care mersese: "Părinte, foloseste-mă si dă-mi sfaturi ale căii de 
mântuire!". Bătrânul i-a răspuns: "Nu mă pricep, fiule, la aceasta, căci si eu am 
nevoie de îndreptare". Iar el a zis: "Nu te feri, avvo, să mă foloseşti, că am încredere 
în tine si m-am hotărât să primesc sfatul tău!". Iar el iarăşi nu se pleca, zicând: "Nu 



mă vei asculta si pentru aceasta mă opun". Celălalt sta si îl încredinţa, zicând: 
"Orice îmi vei zice, te voi asculta ca pe îngerul Domnului". Atunci i-a zis lui 
bătrânul: "Ia banul acesta si mergi în cetate si cumpără zece pâini, zece măsuri de 
vin, zece ocale de carne si adu-le aici!". Fratele, auzind, s-a întristat, însă, primind, 
s-a dus. Pe cale, multe gânduri îi veneau si, nedumerindu-se, îsi zicea în sine: "Ce a 
socotit bătrânul cu aceasta? Si cum voi cumpăra bunurile? Că se vor sminti mirenii 
când le voi lua". Deci, plângând si rusinăndu-se, s-a dus în cetate si prin altcineva a 
cumpărat pâinea, prin altcineva vinul, dar pentru carne nu se lămurea, zicând: "Vai 
mie, ticălosul, cum voi cumpăra eu carnea, singur sau prin altul? ". Insă, găsind un 
mirean i-a dat acestuia un ban si, cumpărând, i-a adus carne călugărului. Acela, 
luând carnea si celelalte, le-a dus la bătrânul. Atunci i-a zis bătrânul: "Ştii că mi-ai 
dat cuvânt că orice îti voi zice asculţi! Ia, dar, aceasta si, după rugăciune, mănâncă o 
pâine si câte o oca de carne si bea câte o măsură de vin în fiecare zi si, după zece 
zile, vino iarăşi la mine!". 

Dar el auzind si neîndrăznind a se împotrivi, luându-le, s-a dus plângând si zicând 
întru sine: "Vai mie, din cefei de post, la ce am ajuns! Oare voi face, sau nu? De nu 
voi face, voi fi călcător de făgăduinţă către Dumnezeu. Că mi-am dat cuvântul că 
orice îmi va cere bătrânul am să fac, primind ca de la Dumnezeu, si acum, Doamne, 
caută spre ticăloşia mea si mă miluieste, iertându-mi păcatele, că iată, sunt silit să 
fac peste voia si socoteala pe care am avut-o pentru înfrânarea mea!". Si asa, 
plângând, a venit la chilie. Si precum i-a poruncit bătrânul, asa a făcut. Când trebuia 
să mănânce, uda bucatele cu lacrimi, zicând către Dumnezeu: "Pentru ce m-ai 
părăsit? ". 

Si a petrecut asa cele zece zile, plângând, tânguindu-se si pe sine socotindu-se 
nevrednic de călugărie. Dumnezeu, luând aminte la smerenia lui, i-a dat mângâiere 
în inimă si a cunoscut pentru ce i s-a întâmplat să fie nebăgat în seamă, după cum se 
socotea. Mulţumind Iubitorului de oameni Dumnezeu, a zis întru sine: Cu adevărat, 
toată dreptatea omului este ca o cârpă lepădată. Si iarăşi: De nu va zidi Domnul 
casa si nu va păzi cetatea, în zadar priveghează cel ce o zideşte, sau cel ce o păzeşte. 
Deci s-a întors la bătrânul, trudit cu trupul mai mult decât când se nevoia, 
nemăncănd în celelalte săptămâni. Si văzăndu-l bătrânul asa smerit si maimuţele 
făcute nevăzute, s-a veselit si, bucurându-se, l-a primit. Si făcând ei rugăciune, au 
şezut tăcând. 

Apoi a zis bătrânul: "Fiule, Iubitorul de oameni Dumnezeu te-a certat si nu l-a lăsat 
pe vrăjmaşul să te stăpânească. Căci obişnuieşte vicleanul ca pe cei ce se nevoiesc, 
când nu va putea să-i împiedice de la nevointă, să-i îndemne la cele peste măsură, ca 
prin aceasta să-i cufunde în groapa mândriei. Si nu este un lucru mai urât de 
Dumnezeu decât patima aceasta. Deci, tu călătoreşte, precum zice Scriptura, pe calea 
împărătească si nu te abate în dreapta sau în stânga, ci măsura cea din mijloc 
întrebuintănd-o la mâncare, cu măsură mănâncă în fiecare seară. Iar de-ti va veni tie 
nevoie, pentru vreo patimă sau pentru altă pricină, să strici ceasul cel rânduit sau 
iarăşi peste zi să mănânci si să nu te îndoieşti. Că nu suntem sub lege, ci sub dar. 
Insă, când mănânci, să nu te saturi, ci tine-te în înfrânare, mai vârtos pentru bucatele 
cele poftitoare si îndemnătoare spre lăcomie. Cele proaste iubeste-le totdeauna si 
inima ta păzeste-o în tot chipul, căutând la smerenie. Că jertfa lui Dumnezeu, precum 
zice proorocul, duhul umilit, inima înfrântă si smerită, Dumnezeu nu o va urgisi. Si 
iarăşi: Smeritu-m-am si m-a mântuit Domnul. Deci, toată nădejdea ta, fiule, 
aruncând-o spre Dumnezeu, mergi cu pace pe calea ta! El va scoate ca o lumină 
dreptatea ta si judecata ta ca miazăzi". 
Deci, asa folosindu-l pe frate si întărindu-l, l-a slobozit. Iar fratele se bucura, 



mulţumea Domnului si zicea: Să mă întoarcă pe mine cei ce se tem de Tine si cei ce 
ştiu mărturiile Tale, Doamne. Si: Certăndu-mă, m-a certat Domnul, dar morţii nu m- 
a dat. Si: Certa-mă-va dreptul cu milă si mă va mustra. Si către sine: Intoarce-te, 
suflete al meu, la odihna ta, că Domnul ti-a făcut bine tiel, si celelalte. Si asa, intrând 
în chilie, a vietuit după sfaturile bătrânului si a ajuns monah iscusit. (58-432) 

1 8 1 . La părintele Ilarion a venit un om care făcea spiritism: 

- Părinte, cineva mi-a spus că spiritismul este de la draci. Asa este sau nu este asa? 

- De ce mă întrebi, frate? 

- Vă întreb, părinte, că multe lucruri duhovniceşti mi-au spus duhurile, si nu pot să 
cred că toate sunt de la diavol. Mi-au spus să mă rog, să postesc, să merg la biserică. . . 

- Tocmai de aceea ti-au spus asta, ca să crezi că sunt arătări dumnezeieşti. Mulţi dintre 
cei care au astfel de vedenii sunt convinşi că prin ele le vorbeşte Dumnezeu. Ei merg 
la biserică, se roagă si postesc, fără ca pentru asta să aibă plată. Ei sunt convinşi că 
învăţătura lor e mai înaltă decât cea a Bisericii, si primesc din cuvintele preoţilor 
numai ce le convine. Dumnezeu nu vorbeşte în contradictoriu: nu poate spune prin 
Biserică una si prin spirite alta. Nu există două adevăruri. Chiar dacă spiritele îti spun 
si lucruri adevărate, fac asta pentru a te înşela mai uşor. Dar nu te lăsa păcălit de 
vicleniile lor. 

Omul a plecat de la biserică înteleptit. Cuvintele părintelui, deşi erau simple, îl 
lămuriseră. In timp ce îl asculta pe părinte, simţea că vorbele acestuia sunt adevărate. 
De atunci a părăsit pentru totdeauna practicile spiritiste. 

Oarecari fraţi s-au dus la avva Antonie ca să-i vestească lui nălucirile pe care le 
vedeau si să se înveţe de la dânsul de sunt adevărate sau de la draci. Si aveau ei un 
măgar care a murit pe cale. Deci, după ce au venit la bătrânul, apucând el mai 
înainte, le-a zis lor: "Cum a murit măgarul pe cale?". 

Au zis lui: "De unde ştii, avvo?". Iar el le-a zis lor: "Dracii mi-au arătat". Si ei i-au 
zis: "Noi pentru aceasta am venit, ca să te întrebăm, că vedem năluciri si de multe ori 
se fac adevărate. Nu cumva ne înşelăm?". Si i-a încredinţat pe ei bătrânul, din pilda 
măgarului, că de la draci sunt. (14-9) 

182. Pentru a scăpa de stres, un creştin s-a apucat de yoga. La început făcea asanele ca 
pe o gimnastică, gândindu-se că nu poate fi nimic rău în asta. Duhovnicului nu i-a 
spus nimic, gândindu-se că nu îi va da voie să facă nici un fel de yoga. în câteva luni, 
trupul său a devenit mult mai suplu si mai armonios. Asa că s-a gândit că nu ar fi rău 
să practice anumite meditaţii care să îi liniştească mintea. "Asa cum pentru trup mi-a 
prins bine yoga, o să îmi prindă si pentru minte. Nu are cum să îmi dăuneze." 

După câteva luni de yoga, timp în care se spovedea si se împărtăşea ca un fur de cele 
sfinte, diavolul i-a dat puterea de a mişca unele obiecte si de a se ridica în aer. 
Omul si-a zis în sinea sa: "De acum cred că am ajuns la măsura Măriei Egipteanca. 
Mă voi duce să îl întreb pe duhovnicul meu dacă ştie mulţi creştini care sunt la fel de 
sporiţi ca mine". 
Ajungând la părintele Mina, acesta 1-a întrebat: 

- Ce ti s-a întâmplat, fiule, de ai privirea atât de pierdută în ultima vreme? Ce e cu 
privirea asta fixă? 

- Părinte, mă concentrez mult în fata icoanelor, ca să le iau energia. 

- Cum spui asa o neghiobie? Tu crezi că energia icoanelor se poate lua, că o ia cine 
vrea? Crezi că e ca la magazin? 

- Dar cum e, părinte? 

- Când stăm în fata icoanelor, cerem ajutorul sfinţilor sau al Maicii Domnului si ei ne 



ajută atât cât trebuie si asa cum trebuie. Nu e o autoservire, să îsi ia fiecare ce îi 
trebuie. Sfinţii ne ajută pentru marea lor dragoste fată de noi, nu pentru că le furăm 
noi energia, stând cu ochii aţintiţi asupra icoanelor lor. Ce faci tu e tot o formă de 
vrăjitorie. 

- Totuşi, părinte, dacă felul acesta de rugăciune dă roade? Ştiu pe cineva care a ajuns 
ca marii sfinţi, care ridică obiectele prin forţa mintii si chiar zboară de la pământ, ca 
Sfânta Măria Egipteanca sau ca Sfântul Serafim de Sarov. 

Simţind mândria din vocea omului, care încerca să îsi ascundă virtutea sub vălul falsei 
smerenii, preotul 1-a întrebat: 

- De câtă vreme zbori, frate? 

- De unde stiti, părinte, că zbor? 

- Te văd înşelat de drac, si nu-i mare lucru că te ridică de la pământ. Si pe demonizati 
îi ridică, numai că o face fără aprobarea lor. Cu tine se poartă mai elegant. 

Omul s-a simţit lovit de cuvintele părintelui. Cei doi au început o discuţie lungă 
despre yoga, în care fiecare căuta să îl convingă pe celălalt că are dreptate. 

- Vedeţi, părinte, amândoi venim cu argumente, si nici unul nu îl convinge pe celălalt. 
Nu putem să cădem la pace? 

- Nu, frate, eu nu mă contrazic cu tine. Eu nu îmi apăr punctul de vedere. Eu ştiu că 
adevărul este în Biserică, si numai în Biserică, si tot ceea ce îti spun nu are alt rost 
decât a te îndepărta pe tine de rătăcire. Dacă nu vrei să crezi ce învaţă Biserica, nu am 
cum să te conving. Nici o discuţie nu prea are şanse de a-1 convinge pe cel care se 
încăpăţânează să creadă propriilor cugete si să nesocotească învăţătura Bisericii. 

- Nu numai eu gândesc asa. 

- Da, nu numai tu, sunt mai mulţi, aveţi chiar o tradiţie de asa-zisi înţelepţi si guru 
care s-au lăudat că L-au cunoscut pe Hristos. Dar, pentru creştini, celelalte tradiţii - fie 
ale yoghinilor, fie ale musulmanilor, fie ale africanilor sau ale budistilor - nu sunt 
altceva decât surogate. 

Discuţia a continuat până seara. înainte de a se despărţi, părintele i-a spus: 

- Cu părere de rău îti spun că până ce nu vei părăsi practicile yoghine nu te mai pot 
nici spovedi, si nici împărtăşi. 

- De ce, părinte? 

- Pentru că nu vrei să fii al lui Hristos. 

- Ba vreau, părinte. 

- Dacă ai vrea, ai primi învăţăturile Bisericii. 

- Părinte, dar eu vreau să cunosc adevărul, nu vreau nimic rău. Nu cred în reîncarnare, 
nu fac nici un fel de prostii. . . 

- Mulţi au vrut să cunoască adevărul si au ajuns în iad. Contează nu numai să vrei să 
cunoşti adevărul, contează si cum faci asta. Si câtă vreme nu părăseşti practicile 
yoghine, îi faci pe plac diavolului. O să mă rog pentru tine să îti revii. Dar câtă vreme 
faci tot ce vrei tu, eşti ca păcătosul care nu vrea să părăsească păcatul. 

Ajuns acasă, omul a început să se roage ca Dumnezeu să îi lumineze mintea unde este 

adevărul. Rugându-se, s-a gândit că ar fi mai bine să îl asculte pe părinte. Că, si dacă 

acesta ar fi avut o părere greşită despre yoga, tot era mai bine ca el să se lase de 

această practică ca să se poată spovedi si să se împărtăşească. 

După ce s-a rugat, a văzut cum lucrurile din camera sa au început să se mişte. Fără 

voia lui. Ba chiar la un moment dat a simţit cum o putere vrea să îl ridice de la 

pământ. 

S-a speriat tare. A pus mâna pe telefon, a sunat la un prieten si a cerut grăbit numărul 

de telefon al părintelui. 

- Părinte, sunt speriat, mi se mişcă lucrurile prin casă, nu ştiu ce să fac. 



- Părinţii tăi locuiesc departe de tine? 

- Da, sunt la tară. 

- Atunci du-te să dormi la un prieten, la un coleg de serviciu. Si mâine după-masă, 
după ce te spovedesc, vin să îti fac o sfeştanie. Nu te tulbura, e semn bun, e semn că 
diavolul s-a supărat că te-a pierdut din gheare. Mâine să vii neapărat la spovedanie. . . 

Doi fraţi s-au dus în pustia cea mai dinăuntru si sase zile se despărţeau unul de altul, 
iar în a şaptea zi, întălnindu-se, făceau rugăciunile si mâncau împreună, nimic mai 
mult vorbind între dânşii. Deci mergând dracii la unul dintr-însii, îl amăgeau în multe 
feluri si îi arătau mai înainte veniri de fraţi si cele ce se făceau în multe locuri. 
Acestea văzându-le si auzindu-le el că se fac întocmai, credea lor, socotind că sunt 
îngeri cei ce îi vestesc lui mai înainte acestea. L-au oprit să se mai ducă si la fratele 
său în ziua cea orânduită. 

Deci, s-a dus odată să-l cerceteze pe un frate în mănăstire si a arătat unora din 
mănăstire, întrebând ca pentru altul de este cu putinţă ca cineva să ştie cele din lume. 
Iar ei, auzind si cunoscând că el este cel înşelat, l-au cercetat, zicând: "Dacă te 
îndeletniceşti cu acestea, să nu mai vii la noi". 

Si îndată s-a pocăit, lepădând toate. Intorcându-se la locul său, au venit iarăşi dracii 
după obicei să-l amăgească, dar el îi numea mincinoşi si îi certa. Si îndată s-au 
prefăcut în dobitoace necuvântătoare si, îngrozindu-l, s-au dus. (11-315) 

183. Fiul unui preot s-a îndrăgostit de o tânără penticostală foarte frumoasă si foarte 

bogată. Fără voia tatălui său, el s-a căsătorit cu fata, după ce mai întâi s-a lepădat de 

credinţa ortodoxă. 

Pentru fapta sa, diavolul 1-a răsplătit în multe feluri. Nu numai că 1-a ajutat să facă rost 

de mulţi bani, ba încă i se mai si arăta si îi spunea anumite lucruri despre alţii. Iar el, 

crezând că Ii vorbeşte însuşi Domnul, era tare mulţumit de sporirea sa. 

Tatăl său se ruga mult pentru întoarcerea acestuia în Biserică. Dar, văzând că fiul său 

nu vrea nici măcar să vină să îl vadă, într-o duminică după-masa s-a hotărât să meargă 

la el si să stea de vorbă. 

înainte ca tatăl să ajungă la casa fiului său, acestuia i s-a arătat iarăşi diavolul în 

chipul Domnului Iisus Hristos si i-a spus: 

- Ştii ce a făcut Avraam când Dumnezeu i-a poruncit să îsi înjunghie fiul? 

- Da, Doamne, s-a dus să facă ceea ce îi poruncise Domnul. 

- S-a gândit să îsi cruţe fiul? 

- Nu, Doamne, a vrut să îl omoare, dar până la urmă copilul a rămas în viată. 

- Si tu eşti în fata mea mai mare decât tatăl tău, închinătorul la icoanele care sunt 
idoli. Iată, a venit clipa să se arate credinţa ta. Să iei toporul si să îl loveşti în cap. 
Dacă voi vrea eu, si tatăl tău va rămâne în viată. 

- Da, Doamne, asa voi face. 

Când a intrat în casa fiului său, după ce si-a salutat fiul, preotul s-a rugat în gând 
pentru întoarcerea tuturor ereticilor la adevărul luminii lui Hristos. Nici nu a apucat să 
termine rugăciunea, că a fost lovit în cap cu toporul. 

- Să te ierte Dumnezeu, a apucat să îi spună preotul, în timp ce sângele îi curgea 
şiroaie. 

Imaginea tatălui său plin de sânge 1-a făcut să îsi dea seama de greşeala pe care o 
făcuse. Dragostea pe care o simţea în ochii tatălui său i-a atins inima. Dar era prea 
târziu. Preotul murise: primise moarte mucenicească. 

Un frate oarecare, când a părăsit lumea si a venit în pustie să se călugărească, având 



un copilaş, l-a luat cu sine si venind în pustie s-a călugărit si îsi ţinea si copilaşul cu 
dânsul. Acestui frate adeseori i se arăta diavolul în chilie, în chip de înger luminat, si 
îi spunea multe lucruri neştiute precum si despre cele viitoare. I le spunea lui si se 
izbândeau si erau asa, se împlineau toate cum i le spunea, până s-a încredinţat bine 
cum că este îngerul lui Dumnezeu trimis la dânsul ca să-l înveţe si să-l povătuiască 
spre lucrurile si faptele cele folositoare si plăcute lui Dumnezeu. 
Deci, odată a început a-i povesti lui si a-i spune despre patriarhul Avraam, cum i-a 
poruncit Dumnezeu să-l junghie pe Isaac, fiul său cel iubit, jertfă bine primită lui 
Dumnezeu. Despre aceasta auzind Avraam, nimic n-a cârtit, ci îndată l-a luat pe 
Isaac, fiul său cel iubit, si l-a dus fără nici o milă să-l junghie după poruncă si pentru 
acest lucru l-a blagoslovit Dumnezeu pe Avraam si l-a făcut mare si slăvit. "Deci si tu 
fă acum acest lucru bine primit si foarte iubit lui Dumnezeu, mai vârtos decât toate 
bunătăţile lumii. Ia-tifiul acesta si-l du la cutare loc, si-l înjunghie acolo cu cuţitul si 
asa vei fi blagoslovit de Dumnezeu si mai mult vei fi slăvit decât Avraam în zilele 
acestea!" 

Insă el, nepricepănd si necunoscănd vicleşugul vrăjmaşului, a făcut asa cum acesta i- 
a zis lui. L-a luat pe copilul său si l-a dus la locul unde i-a zis lui vicleanul vrăjmaş si 
scoţând cuţitul l-a ascuţit si apucând copilul si vrând să-l pună la pământ cu fata în 
sus, să-l junghie. Copilul fiind priceput, a cunoscut ce vrea să-ifacă tatăl său si, 
smucindu-se din mâinile lui, a fugit si asa a scăpat. (2-307) 

184. O femeie care era profesoară a venit nervoasă de la scoală. Se certase cu 
directoarea, care îi ceruse să pună note mari unui elev foarte slab la învăţătură. Femeia 
nu a acceptat asa ceva. Când a intrat în casă, a început să se răstească la soţul ei. 
Acesta tăcea si nu o contrazicea. La un moment dat, femeia a început să îl certe că nu 
cumpărase fructe pentru copii. 

Bărbatul simţi că i se urcă sângele în cap. De dimineaţă, femeia îi spusese că va 
cumpăra ea fructe, dar, din cauza supărării, uitase. Bărbatul vru să ţipe la ea, dar îsi 
aduse aminte că duhovnicul îl sfătuise să spună "Doamne miruieşte" ori de câte ori era 
ispitit de mânie. Spuse o dată rugăciunea, dar nu se simţi mai liniştit. Mai repetă de 
câteva ori rugăciunea si până la urmă se linişti. 

Când i-a trecut supărarea, soţia si-a adus aminte cum au stat lucrurile. A venit la el si 
l-a luat în braţe: 

- Iartă-mă, am spus, că iau eu fructe. Iartă-mă. 

- Te iert, cum să nu te iert, spuse soţul, mângâindu-i părul. 

Noaptea soţia a visat încă o dată discuţia cu soţul ei. A văzut că, atunci când ea tipa la 
el, un drac venea din ce în ce mai aproape de el. îl văzu pe sot cum a început să se 
roage si diavolul a plecat imediat. 
Când s-a sculat, i-a zis: 

- Nu am ştiut că te-ai rugat aseară când ţipam la tine. O să încerc să mă rog si eu când 
o să mai fiu ispitită de mânie. . . 

Un frate oarecare s-a mâniat pe alt frate si, stând la rugăciune, cerea de la 
Dumnezeu răbdare si să ia de la dânsul, fără de ispită, acea mânie. Rugându-se 
astfel, a văzut ca un fum ieşind din gura lui si îndată i-a trecut mânia. (19-275) 



